
O cronologie a artelor sucevene 


„Cântarea este de o vârstă cu genul omenesc”, înţelegea, în 
1865, cu aproape un secol înainte de Lucian Blaga, Ştefan Nosievici 
sau cărturarul bucovinean Ambrosiu Dimitroviţă!, stabilind, astfel, 
caracteristica de fapt stilistic preistoric a cântecului țărănesc, inițial 
unul şi acelaşi în tot cuprinsul Europei, când, „înainte de cunoaşterea 
literelor, legile se cântau, ca să nu se uite” (Aristotel, 427-347 înainte 
de Hristos). lar unicitatea sacramental-ritualică a vechiului cântec 
obştesc, specific preistoriei şi continuând preistoria în coexistenţă 
durabilă cu istoria, a consacrat şi un inventar instrumental, care se 
păstrează, odată cu cântecul obştesc, peste milenii, drept inventar al 
tarafurilor ţărăneşti al diverselor popoare europene şi mai ales ale 
popoarelor pe deplin şi mimetic conservatoare, precum românii. 

Inventarul tarafului țărănesc est-european cuprindea, în jurul 
anului 1100 î. H., „fluiere şi alăute (care) ţin hangul... cântărețului 
(ce) zice din cobză-ntre ei'?, în vreme ce în anul 401 î. H., taraful 
țărănesc era format din fluiere, cimpoaie şi buciume, numite de 
Xenofon (Anabasis) „trompete din piele netăbăcită, mulţumită cărora 
ţineau măsura”. 

Înainte de toate, trebuie reţinut faptul că preistoria satului 
românesc, menţinută până astăzi, reprezintă, de fapt, preistoria 
europeană boreală, cealaltă civilizaţie, polară, având să influenţeze 


1. Dimitroviţă, Ambrosiu, Despre cântecul poporal român, în „Foaea Societăţii pentru 


literatura şi cultura română în Bucovina, Anul I, Nr. 4, Cernăuţi | Aprilie 1865, pp. 115- 
120). 

oarecum? matricea stilistică boreală abia după coborârea nordicilor 
ionieni, înspre Mediterana, cu consecinţa ciocnirii de civilizaţia 
boreală agrară (de aici, mitul Cain şi Abel). 

Instrumentarul ritualurilor religioase ancestrale, păstrate prin 
Datină, s-au menţinut în lumea rurală moldovenească, dar iarăşi 
trebuie să precizez că lumea rurală cuprindea două culturi, cea 
răzeşească şi cea țărănească (a iobagilor, numiţi „vecini” în Moldova, 
pentru că fuseseră aduşi din ţările vecine”). 

Pot fi consideraţi răzeşi, datorită privilegiilor de care s-au 
bucurat de-a lungul timpului, şi locuitorii din ţinuturile grănicereşti, 
cel risipiţi prin „munţii huţăneşti”, începând cu arealul Câmpulung, 
Vatra Dornei, Putila şi, urcând spre nord, de-a lungul întregii văi a 
Ceremuşului. Tocmai de asta se întâlnesc elemente ale datinii răzeşeşti 
(încondeierea ouălor, coacerea de păşti, folclor muzical-coregrafic, 
precum şi elemente de port asemănătoareY. 

Mărturiile româneşti (documentele voievodale) şi străine 
(mărturiile călătorilor străini) nu menţionează, vreodată, petrecerile 
rurale, ci numai pe cele urbane. În fond, în ruralitate (un sat avea 10, 
maximum 20 case) nici nu existau tarafuri, ci doar prin târguri (nu 
oraşe, cum am înţelege astăzi, ci localităţi cu zile de târg periodice), 
unde se stabileau muzicanţii şi de unde erau angajaţi pentru a cânta 
şi la petreceri rurale (nunţi, hramuri, strânsuri). Răzeşii şi huţanii 
obişnuiau să angajeze tarafuri de lăutari evrei de la Kolomeea, care 
cântau „kolomeici”, precum „Arcanul”, „Huţulca”, „Leşeasca”, 
„Ruseasca”, „[igăneasca”, „Ardeleneasca”, „Moldoveneasca”, 
„Ungurieneasca”, „Ovreicuţa” şi o mulţime de „Sârbe”, care descind 


3 Conform relatărilor lui Herodot, menţionate, cu trimiteri, în volumul III al Poveştii 


așezărilor bucovinene, valurile de migraţiune nordică au preluat elementele de religie 
naturală ale civilizaţiei boreale, personificându-le şi stabilindu-le nume şi porecle 
omeneşti, fapt favorizat de prezenţa, în Peninsula Balcanică, a „numeroşilor pelasgi”. 
+ Amănunte şi tratarea pe larg a subiectului, în ION DRĂGUŞANUL, Povestea 
așezărilor bucovinene, vol. INI, Editura „Muşatinii”, Suceava, 2013. 

5 Ibidem 

din cântecele chasidice evreieşti (la fel se întâmplă şi cu snoavele, 
care nu sunt, în marea lor majoritate, altceva decât povestiri chasidice. 

Existau, de asemenea, tarafuri de lăutari ţigani, robi boiereşti, 
voievodali sau mănăstireşti, care se stabileau prin păduri sau la 
răscruci de drumuri, pentru a practica şi alte meşteşuguri, în afară de 
cel lăutăresc, moştenit din tată în fiu. Lăutari români nu existau, iar 
scripcarii şi cobzarii slavi aveau să se ivească în localităţi din nordul 
Moldovei abia pe la jumătatea secolului al X VIII-lea, fiind înregistraţi, 
puţini, atâția câţi erau, abia în listele recensământului generalului rus 
Rumeanţev, din anii 1772-1774. Desigur că, dintre urmaşii „vecinilor? 
slavi, care se stabiliseră cu mult înainte în nordul moldav, doar câțiva 
sunt menţionaţi cu nume de scripcari români, dar cu statut de birnici, 
deci de iobagi „vecini”. 

O cronologie a lăutăriei în nordul moldav, inclusiv în perioada 
Bucovinei istorice, menţionează: 

„Alăutele”, numite, în vremea lui Ştefan cel Mare, „scripci 
sârbești”, şi care acompaniau mai ales cântecele bătrâneşti, deci 
baladele, care se cântau şi la Curtea Domnească. „Cronicarul polon 
Matei Strykowski încă ne povesteşte că el însuşi a văzut şi auzit, când 
călătorea prin Moldova, Ardeal şi Țara Românească, în anul 1574, 
cum, prin adunările poporale de acolo, se celebrau faptele oamenilor 
mari şi renumiţi, prin cântece cu acompaniere de vioare, alăute, cobze 
şi harfe, şi că păturile de jos ale poporului se desfătau peste măsură, 
ascultând glorificarea vitejiilor marilor lor principi şi voinici”. 

În 1591, „după ce s-au aşezat la domnie Aron vodă, nu-i era 
grijă de altă, numai afară de a prăda. Nu să sătura de curvie, de jocuri, 
de cimpoiaşi, carii îi ţinea de măscării!'*, singurul voievod evreu din 
istoria românilor iubind, ca şi Ştefan cel Mare, care-şi compusese 


6 Stryjkowski, Maciej, Călători străini despre ţările române, II, p. 454 


Sbiera, I. G., Mişcări culturale şi literare / la /Românii din stânga Dunării / în / 
răstimpul de la 1504-1714, Cernăuţi 1897, p. 273 

8 Ureche, Grigore, Pentru limba noastră moldovenească, Letopiseţul ţării Moldovei, 
Chişinău, 1989 

singur o baladă, ca şi Matei Corvin, cântecul bătrânesc, acompaniat, 
în acele vremuri, mai ales de cimpoi şi de cobză. 

În 1633, înaintea petrecerii strânsurii, „se cântă, mai întâi, din 
diferite instrumente ca viori, cimpoaie, fluiere, tobe, lăută cu trei 
coarde'”. Desigur că în rândul „fluierelor” intrau şi cel mai vechi fluier, 
tilinca, şi trişca, şi cavalul, dar mai ales naiul, după cum o probează 
mărturiile iconografice. 

Pe la 1710, la petrecerile ţărăneştii şi, mai ales, la nunţi, 
gospodarii „aduc lăutarii din locul acela, care mai întotdeauna sunt 
ţigani”, care cântă din gură şi din instrumente”, adică „ţimbale şi 
alte instrumente moldoveneşti şi turceşti” (pag. 215). 

Mai precis decât Dimitrie Cantemir, suedezul Erasmus Heinrich 
Schneider von Weismantel scrie, în 1712, despre „muzica alcătuită 
din unul-doi sau mai mulţi ţigani... cu nişte viori făcute dintr-un băț 
şi o scândură proastă... aceştia cântă din vioară şi din gură şi joacă, 
totodată, şi ei împreună cu nuntaşii”!. 

Dintre emigranții transilvani, se stabilesc la Ilişeşti scripcarul 
Papa Luca din Topliţa, muzicantul Petru Obitaş, din Bârgău, ambii 
în 1773. 

Recensământul lui Rumeanţev?, din 1772-1773, înregistrează 
la Voloca, pe Andrieş scripcar; la Horecea, pe Savin brat Andrei 
Voroncă, scripcar, dar şi pe Constandin scripcar; la Boian, moşia lui 
Alecsandru Neculce, pe Ion cobzar, la Coţmani, pe Procop scripcar, 
la Davideşti, pe Hrihor scripcar, la Cuciurul Mic, pe Ion scripcar;, la 
Onut, pe Vasilii scripcar; la Mosoriuca, 2 ţigani, unul dintre ei fiind 
Ion scripcar, dar şi un ţăran muzicant, Alecsa scripcar;, la Chisălău, 
pe Foca scripcar; la Draciniţa, pe Iacob scripcar; la Stăneşti, pe Vasile 
scripcar, scutelnic al diaconului Nicolai; la Văşcăuţi pe Ceremuş, pe 


Di Lucca, Niccolo Barsi, Călători străini despre ţările române, V, p. 77 

10 Cantemir, Dimitrie, Descrierea Moldovei, Bucureşti 1967, p. 212 

Călători străini despre ţările române, VIII, p. 360 

12 Academia de Şiinţe a RSS Moldova, Moldova în epoca feudalismului, VII, |, Chişinău 
1975, p. 379 

Costin scripcarul. 

În noiembrie 1784, „ţiganii orăşeni muzicanți depun pentru 
libertatea de a cânta duminica în cârciumi 19 florini 55 creiţari”, după 
cum rezultă din „Socoteala veniturilor şi a cheltuielilor Municipalități 
Suceava, începând cu 1783, ca an de înfiinţare a municipalității şi 
până la sfârşitul lui octombrie 17845. 

Vasile Pletosu, plugar din Pintic, sosit la Brăeşti, în 1772, 
împreună cu soţia, doi băieți şi patru fete, s-a mutat, ulterior, la 
Suceava, aşa că, în 30 septembrie 1804, la sărbătoarea breslelor 
reunite din Suceava, a cântat „muzica, care a constat din două viori, 
1 corn de vânătoare şi un clarinet”!*... „la locul unde funcţionează 
domnul comisar districtual Schneipe, unde muzica noastră bine 
reunită s-a produs în faţa sa câteva ore”. 

În 1815, „cimpoieşul lui Darii, loan Bordeianul din Volovăţ 
cânta prin pădurile Solcii. 

În 1829, „veni, într-o zi, la mănăstire şi un taraf de lăutari 
Solcani, adică din Solca, ştiuţi şi chiar vestiți, pe atunci, ca cei dintâi, 
după taraful muzical al Pletosului din Suceava... Lăutarii, vreo zece 
la număr, cu scripce, cu cobze, cu naier, cu ţimbale şi cu un bas 
puternic”!€. Pletosul din Suceava, care cânta de pe la 1800, era român, 
dar avea un taraf asemănător, cu viori, cobză, nai şi contrabas. 

În 1848, vornicul Câmpulungului, Andrii Burduhos, însoţit de 
trei câmpulungeni, s-a întâlnit cu Vasile Alecsandri, la Cernăuţi (Hotel 
de Paris). „Alecsandri zise „Îmi pare bine!”, dete mâna la vornic, apoi 
la toţi ceilalţi, care mai erau trei, îi pofti să şadă şi, dându-se în sfat 
cu ei, ba despre alta, cum şi din ce trăiesc ei acolo, la munte, şi cum 
le merge; aduse, pe-ncetul, vorba la stâni, la ciobani şi, în fine, la de 
au încă cântece vechi, bătrâneşti, şi de le cântă la întâlniri vesele, la 


915 


13  DGAS, Suceava / File de istorie / Documente privitoare la istoria oraşului / 1388- 


1918, vol. IL, Bucureşti 1989, p. 477 

14 DGAS, Suceava / File de istorie..., Bucureşti 1989, p. 566 

15. Din scrierile lui Iraclie Porumbescu, Cernăuţi 1898, pag. 69 

15 Din scrierile lui Iraclie Porumbescu, Cernăuţi 1898, pp. 87, 88 

nunţi, la hramuri şi altele. 

Vornicul Andrii zise că da, cântă; numai, acum, mai rar, că 
nu prea le vine a cântării şi a veseliei. Atunci, unul din ceilalți trei, 
cu numele Ioniţă Sabie, unul şi mie cunoscut şagaci şi glumeţ, ca 
întrerupându-l pe Vornic, zice: 

— Ba acum cântăm mai în toate zilele, dar cântăm cântecul 
acesta, dacă n-aţi bănui să vi-l zic... 

— Poftim, poftim, zi-l numai!, răspunse Alecsandri râzând. 

Se puse pe scaun, în preajmătul lui Sabie, dară cam departe, 
ca să nu-l jeneze, şi badea Ioniţă Sabie începu pe melodia „Doinei” 
(varianta munteană a viitorului „Cântă cucu-n Bucovina”, de 
Constantin Mandicevschi), în glas nu tare şi nici slab: 


Cânti cucu” sus pe ciung, 

Oi, rea veste-n Câmpulung, 

Din Rarău până-n Bârgău 

ŞI din Runc până-n Muncel, 

Câmpulungu-i vai de el. 

Că de când (un nume pe care Porumbescu nu l-a reţinut) au 
intrat în Câmpulung, 

Şi de când (acelaşi nume, dat imperialilor) au venit, 

Câmpulungu-au sărăcit. 

Cu-nvârteli, cu protocoale, 

Au rămas satele goale, 

Satele şi casele 

Şi strungile, bietele...”7. 


Pe la 1850, la Rădăuţi, „lăutarii ţigani, aduşi înadins de la 
pădurea Ulevei, trăgeau din cobză, nai şi ţimbal nişte arcane şi 
căzăceşti, de se ridica numai cât colbul ogrăzii. Şi jucau fetişcanele 


17 Porumbescu, Iraclie, Zece zile de haiducie, în Scrierile lui Iraclie Porumbescu, 
Cernăuţi 1898, p.61 

Moldovenilor noştri, cu cosiţele în vânt, de le scăpărau salbele de 
sorcoveţi pe la gât. Iar flăcăii sminteau pământul, tropăind, până o 
schimba scripcarul cărunt Buşan, deodată, mai pe domol şi se lănţuiau 
toţi, tineri şi bătrâni, în horă legănată şi molatică”"5. 

La Storojineţ, „se vorbea nemţeşte, leşeşte şi mult de tot 
româneşte, mai ales când se întâmpla de le chema şiretul (crâşmar) 
Simon, domnilor celor porniţi pe chef, pe Ionică, lăutarul din dealul 
Crivei, cu ţiganii săi, care trăgeau, apoi, străinilor, un cântec bătrânesc 
după altul, de se înduioşau Leşii şi Nemţii şi cântau — parcă îi aud şi 
astăzi —, pe toate glasurile, „Scumpă ţară şi frumoasă, of, Moldove, 
draga mea!”. Şi dă, la adică, tot din atingerile cu oamenii ținutului, 
aproape curat românesc, li se trăgeau, la aceşti venetici, traiul şi 
slujba”. 

Consemnate în presa anilor 1890-1900, sunt „sunetele cele 
desfătătoare ale lăutarilor din Storojineţ”, „vestita musică a lui 
Boghian din Pătrăuţi”?!, adică „musica vestitului pătrăucean George 
alui Niţă Boghean, care aşa a plăcut oaspeţilor din Suceavă, încât au 
făgăduit că vor lua-o şi la petrecerile ce le-or face dumnialor”?, şi 
„muzica vestitului Bidirel din Stupca”?. 

Începând cu „vara anului 1851 sau 1852... la Lăpuşna, staţiune 
climaterică şi hidro-terapeutică lângă Berhomete” cânta, cu stagiuni 
permanente „banda de lăutari a vestitului violonist şi capelmaistru 
Nicolai Picu, căruia i se zicea numai „Moş Niculai”. Banda aceasta 
consta din vreo 12 oameni, între care un naiargiu, unul sau doi cobzari, 
un violoncelist, încolo numai scripcari şi poate unul cu viola... 

Moş Neculai, om de statură mijlocie, bălan, în portul vechi 
moldovenesc, cu zobon, anteriu, brâu, pe cap cu un fes mic, roşu, cu 


Grigorovitza, Em., Cum a fost odată / Schițe din Bucovina, Bucureşti 1911, p. 30 
19  Tbidem,p.51 
0 Gazeta Bucovinei, Nr. 66/1891,p.3 
! Deşteptarea, Nr. 13/1898, 9. 106 
2 Deşteptarea, Nr. 14/1898, p. 114 
3 Deşteptarea, Nr. 76/1903 

canaf albastru, era un măiestru pe vioară... 

O amintire dragă de la Moş Niculai îmi este o horă, pe care 
am învăţat-o şi deprins-o de la el însuşi; este Hora în G-moll (sol 
minor), publicată în colecţia lui Carol Miculi, intitulată „12 (48) 
avit nationaux roumains” (nr. III, din fascicola dedicată Doamnei 
Catherine de Rolla)... 

Trebuie să adaug că Picu nu era Țigan, ci Român, de legea 
greco-ortodoxă, cetăţean din Suceava; el se bucura, oriunde, de cea 
mai mare stimă, pe care o merita pe deplin, atât prin arta sa, cât şi, 
mai ales, prin ţinuta şi purtarea sa foarte cinstită şi plină de noblețe. 

A murit, în Suceava, cam pe la anul 1867%. 

„Profesorul Leca Morariu, în lucrarea sa „Ce-a fost odată”, 
precizează că Neculai Picu s-a născut în anul 1789 şi moare la 2 
Octomvrie 1864; trăieşte, deci, 75 de ani”. 

Stănică, fiul lăutarului Trifu din Horodniceni, mutat la Stupca, 
țiganul îi vinde lui Iraclie Porumbescu, în iunie 1866, violina lui 
Ciprian („Fecit Cremonae Nicolaus Amati 1626”). 

„La Siret, între anii 1850-1870, era vestitul taraf al lui Kir lonică 
Doboş, format din trei viori, o clarinetă sau un flaut şi un bas”%. 

„În 1855 sau 1856, se afla, în banda lui Picu, un prim-violonist 
destoinic, Grigori Vindereu, Român, pe care l-am aflat, în 1868, în 
Suceava, capelmaistru al unei tovărăşii de lăutari, înfiinţată de el, şi 
cu care, mai târziu, m-am întâlnit adesea în muzicalibus. .. 

Era un om frumos, inteligent, cu maniere fine; niciodată nu 
era supărat, totdeauna era mulţămitor, fie şi pentru un dar cât de mic. 
Avea tehnică frumoasă, deşi nu tocmai deplin dezvoltată; îl tulbura 
nervozitatea, care se manifesta mai ales în anii din urmă, stricând 
efectul, mai ales la compoziţiuni line. EI ştia, încă, întreg repertoriul 


3» 


2 Goian, Leon cav. de, Viaţa mea musicală, în „Viaţa Nouă”, Anul IV, Nr. 163, 3 
Octombrie stil nou 1915, pp. 1,2 

2% Posluşnicu, M. Gr., Istoria muzicei la Români, Bucureşti 1928, p. 624 

% Ibidem, p. 624 

lui Picu. Mie îmi cânta, cu taraful său, de Paşti, de Crăciun şi de 
anul nou; la prilejuri de aceste, luam şi eu vioara mea, de cântam, cu 
Grigori şi cu oamenii săi cântecele care îmi erau dragi, reamintindu- 
mi de anii copilăriei. 

Capela aceasta, fiind unicat în Suceava şi Jur, era foarte căutată: 
baluri, serate, onomastice şi alte petreceri nici că se puteau închipui 
fără Grigori; îl chemau în toate părțile, fie în oraş sau la ţară. Se 
înțelege că el cânta mai ales dansuri, foarte bine, cu multă vervă; 
cânta şi „Carnavalul în Veneţia”, a lui Paganini, dar variaţiunile şi le 
potrivise după ştiinţa sa, căci era autodidact şi nu ştia notele. 

În anii 1868/69 şi 1870, pe când se construia calea ferată 
Cernăuţi-laşi, se aflau în Suceava mai mulți Englezi, ca antreprenori, 
şi mai mulţi Poloni din Galiţia, ca tehnicieni. Mai ales Britanii ascultau 
cu mare plăcere ariile româneşti. 

Ca să se poată bucura, în voia inimii, de plăcerile muzicale, dar 
şi de cele luculice, Englezii hotărâră, pentru convenirile lor, localul de 
dejun al magaziei de coloniale Samuel Gewolb; în toată după-amiaza, 
după ce-şi isprăveau lucrul, se adunau toţii Englezii acolo şi venea 
şi Grigori, cu taraful său, având ordin o dată pentru totdeauna. Se 
înţelege că mai venea şi altă lume şi, apoi, începea a curge în pocale 
vinul de Ale şi Porter, şi cei de faţă se desfătau la sunetele muzicii 
româneşti. Nu mai încape vorbă că convenirile acestea erau foarte 
profitabile pentru Grigori, căci, adese, căpăta câte un galben, mai ales 
de la Briţii cei totdeauna generoşi””. 

„A murit... la 12 mai 1888, de 58 ani, în urma unei boli de 
inimă”. 

„La Solca, Bucovina, e colaborator lăutarul Gheorghe Gorovei 
credincios al academicianului Simion Florea Marian, la culegerea 
cântecelor”. 


21 Vremea Nouă, Nr. 169/1915,pag.3 
25 Morariu, Leca, Cum a fost odată, Bucureşti 1926, p. 64 
%  Posluşnicu, op. cit, p. 625 

Rapsozii bucovineni cunoscuţi, păstraţi evaziv în colecțiile 
ziarelor vechi, sunt: 


1893: 


Archip TELEAGĂ, Horodnicu de Jos 
Nicolai BODNAR, Sf. Onufrei 
George TIMCU, Roşa 

Leon GABOR, Tereblecea 


1896: 


Alexandru BODNAR, Gălăneşti 

George IEREMIE, Bosanci 

Ioan POLIOVEIU, Ciocăneşti 

Nicolae GÂLCĂ, Ciocăneşti 

Eugenie GEORGIAN, Sf. Onufrei 

Iustin PALAGHIOI, Pojorâta 

Arsenie GHEORGHIAN, Muşeniţa 

loan HURGHIŞ, Câmpulung 

Miron şi Ilarion MOLOSI, Crăiniceşti 
Dimitrie SIDORIUC, Tişăuţi 

Teodor alui Trifon TODAŞCU, Dorna-Candreni 
Vasile alui Petre MORAR, Udeşti 
Eufrosina GHIŞAN, Mitocu-Dragomirnei 
Ioan IHNĂTESCU, Părhăuţi 


1900-1929 
Maria CHIŞ, Măzănăeşti 


Rariţa POIENAR, Drăgoieşti 
Nicolai DUMBRAVĂ, Doroteea 

Sidor ODOCHIAN, Călineşti-Dorna 

Eugenia NASTASI, Pătrăuţi-Suceava 

Ion URICIUC, Pătrăuţi-Suceava 

George a lui lon MARCU, Buninţi-Mihoveni 
Lazar al lui Istrate POPESCU, Ciudei 

Pintilei ŞOTROPA, Prevorochia, judeţul Rădăuţi 





Fanfara bucovineană, apărută în satul românesc după anii 1900 
şi, mai ales, în perioada interbelică, îşi are originea în fanfara satului 
german din Bucovina, cea mai reprezentativă şi singura rămasă 
popularizată în spaţiul publicistic românesc, fiind cea de la Roşa, 
formată din „alămuri” şi clarinete, ale cărei cântece, „în nopţile cu 
vremea senină, de toamnă, mai ales, străbăteau prin văzduhul subțiatec 
bufăielile surde ale bombardoanelor şi ţipetele ascuţite ale clarinetelor, 
de credeai că crapă şvăbimea de atâta chef şi ţupăială”. 

„Fraza melodică a cântecului poporal român este, în cea mai 
mare parte, frază regulară, adică melodia constă din 8 şi 16 tacte, 
arareori se află melodii de 10 şi 12 tacte, semi-colonul muzical stă, 
mai ades, pe tactul al 4-lea şi al 8-lea. Finalele sunt, de regulă, cadenţe 
de tonice complete, foarte rar provine o cadență necompletă sau un 
final pe dominantă sau pe terță. 

Ce se atinge de mişcarea ritmică sau de tact, apoi, în cântecele 
poporane române, sunt reprezentate numai tactele ordinare, adică 
4/4, 2/4,3/4, 6/8, şi 3/8, deşi adese se întâmplă cum că unele tacte din 
melodia unei doine sau a unui cântec se repetă de atâtea ori, încât e 
foarte cu anevoie a le înşira într-o măsură de tact hotărâtă. 

În melodia poporală română predomneşte modul tonului moll, 
deşi provine în multe şi dur. Adese, cele 8 tacte dintâi din o frază de 
16 tacte se mişcă în dur, cele 8 tacte din urmă — în modul moll afin 
sau viceversa. 

Fenomenul acesta al melodiei, adică urmarea tonului moll 

după dur, urmarea umbrei muzicii după lumină, produce un farmec 
extraordinar în inimile auzitorilor. 

În fine, modul melismatic şi silabic al cântării este împărţit 
foarte frumos, mai în toate cântecele poporale române. Modulaţiunea 
se face, îndeobşte, după modul dur sau moll paralel, deşi nu arareori 
provine modulaţiunea după subdominantă sau după modul dur sau 
moll corespunzător”*!. 

Dansuri bucovinene, mărturisite în timp, sunt: 

În 23 octombrie 1894, după sfinţirea şcolii din Pojorâta, 
„tineretul juca, în curtea şcolii, „Hora” şi „Arcanul”, chiuind şi 
şuguind”?. 

La petrecerea organizată de Cabinetul de lectură din Fundu 
Moldovei, în vara anului 1897, „au jucat toată ziua, pănă sara tărziu, au 
jucat şi „Arcanul”, condus de Grigori ZBRANCĂ, şi „Corăbeasca”, 
de Ştefan ŢIMPĂU”?. 

În 15/27 februarie 1898, la Gura Humorului, în cadrul unei 
petreceri populare, „jocurile cari s-au jucat au fost: Hora-mare, 
Ardeleneasca, Moldoveneasca, Corăbeasca, Ciofu, Bătuta, Sârbeasca, 
Arcanul, Rusasca, Ungureasca, Vals, Țigăneasca şi Polca; cu Hora- 
mare s-a început jocul şi cu Hora-mare s-a încheiat; iar Cioful, 
Arcanul, Corăbiasca şi Ardeleneasca s-au jucat de mai multe ori, 
pentru că tare le-au plăcut Domnilor”. 

„La serbarea iubiliară din Volovăţ, ce s-a dat în aducerea aminte 
a 50 de ani de domnie a Prea Luminatului nostru Împărat Francisc 
Iosif I”, duminică, 28 august 1898, „jocul s-a început cu Bătuta, s-a 
jucat, apoi, Arcanaua şi Hora”?. 

În 20 iunie / iulie 1902, la Volcineţ, „tinerii români conduceau 
cu deosebită vioşitate şi ghibăcie jocurile naţionale, horele cele 


3 Dimitroviţă, op. cit., pp. 115-120 
3 Deşteptarea, Nr. 4/1895, p. 33 
33 Deşteptarea, Nr. 20/1897, p. 158 
3+ Deşteptarea, Nr. 6/1898, p. 50 
35 Deşteptarea, Nr. 19/1898, p. 159 

mari, în mai multe rânduri arcanul, chiar şi cadrilul n-a fost trecut 
cu vederea”*€. 

Pe larg mărturisită, dar încă rămasă necunoscută, există, până 
în 1906, următoarea Cronologia muzical-artistică a Sucevei: 


1867, 20 noiembrie: se constituie Societatea muzicală 
„Suczawaer Gesangverein”, condusă, din 4 decembrie, de filo- 
românul Dr. Josef Marek, directorul liceului, ca preşedinte, de Ştefan 
Nosievici, ca vicepreşedinte, şi de Morariu-Andrievici, Ilie Botezat, 
şi losef Rohrmoser, ca membri în comitet, din cei 117 membri activi, 
69 fiind doamne şi 48 domni din elita Sucevei, din care 19 românce 
şi 10 români. 


1868, 2 iunie: corul Societăţii muzicale ,„,Suczawaer 
Gesangverein” s-a manifestat cu o primă producție muzicală, în 
păduricea de lângă mănăstirea Mitocul-Dragomirnei, având în 
program 14 cântece, unele acompaniate de taraful lui Grigore 
Vindireu, altele — de orchestra societăţii. S-au cântat şi două piese 
de Ştefan Nosievici, „Sub o culme” şi „Pe album”, pe versuri de 
Alecsandri. 


1868, 27 iulie: concert de grădină (Gartenliedertafel) în 
Suceava, aproape de Cetatea de Scaun, cu 12 cântece, între care două 
româneşti, „Lătarul”, „Pe album” (pe un text de Alecsandri), ambele 
de Ştefan Nosievici. 


1869, 12 noiembrie: Moare Ștefan Nosievici, la nici 36 ani 
împliniţi. 


1887, 23 ianuarie: trupa teatrală din Câmpulung, înființată de 
curând, joacă, în târgul de sub Rarău, „Cinel-cinel”, iar la 23 februarie 


3 Deşteptarea, Nr. 54/1902, p.3 

„Rusaliile”, tot de Alecsandri, dar cu muzica lui Tudor Flondor. 


1887, martie: Se întemeiază, la Suceava, „Clubul Român”, 
societate de lectură şi de petrecere, 80 de membri, iar pe masa de 
lectură, 35 de foi, condusă de Constantin Cosovici, Clubul fiind 
nucleul din care va ieşi, apoi, Reuniunea „Ciprian Porumbescu”. 


1887, 2 iunie: Concert al Societăţii „Clubul Român” în 
păduricea de lângă mănăstirea Dragomirna. 


1887, noiembrie: Concert al „Clubului Român” în Suceava, 
la care a mai cântat şi „Moşul Grigori cu taraful său”. 


1887, decembrie: La Suceava vin cu un spectacol „artişti 
bătrâni din România”, printre care Chirimescu, dar şi tânărul 
dramaturg N. A. Bogdan. 


1888, 12 ianuarie: concertul cântăreţului Constantin 
Georgescu, acompaniat, la pian, de Josefine Morwitzer, şi al cântăreţei 
Paulina Binder, fiica renumitului medic Dr. Otto Binder. 

1888: Constantin Procopovici întemeiază „Gesangklub” 
(1888), care va deveni, mai târziu, „Musikverein”, cu Leon cav. de 


Goian ca preşedinte. 


1891, 6 iulie: concertul, la Suceava, al „Academiei ortodoxe” 
din Cernăuţi, încheiat cu „Cisla” lui Ciprian Porumbescu. 


1891, octombrie: turneu, la Suceava, al unei trupe armene, cu 
patru spectacole. 


1892, 6 iulie: la Suceava, se joacă, sub egida „Doamnelor 


18 


Istoria muzical-dramatică a Sucevei 





Române”, vodevilul „Rusaliile”, de Alecsandri, cu Aurelia 
Mandicevschi, Aglaia Creţu, Zenovia Mleşniţă, lon Berhang, Vasile 
Tudan, Epaminonda Voronca şi Dimitrie Galin (Răzvrătescu). 


1893, 1 februarie: Sub egida „Doamnelor Române”, la 
Suceava se joacă vodevilurile lui Alecsandri, „Rămăşagul” şi „Cinel- 
cinel”, piese „lucrate în fuga condeiului, pentru un teatru în faşe”, 
între actorii diletanți remarcându-se Aurelia Mandicevschi, Elena 
Lazăr, lon Berhang, Ştefan Hnidei. 


1893, 6 iulie: Aceeaşi trupă suceveană joacă „Cinel-Cinel” şi 


sa 


„Nuntă ţărănească”, alt vodevil al lui Alecsandri. 


1893, 18 octombrie: la Suceava, cântă baritonului Traian 
Mureşanu, acompaniat tot de pianista Josefine Morwitzer. 


1894, 6 iulie: la Suceava, diletanţii joacă „Drumul de fier”, de 
Vasile Alecsandri. 


1896, 6 iulie: „Clubul Român” organizează, la Suceava, un 
„concert de promenadă”, la care sunt invitaţi violonistul Iancu Filip 
şi recitatorul Dionisie Zaharescu din Fălticeni. 


1897, octombrie: turneul trupei de operetă a lui Al. Bobescu, 
din Craiova, cu „Orfanul de la Dorna”, pe text de Miclescu şi pe 


pretinsă muzică de Ciprian Porumbescu. 


1898, 6iulie: Suceava găzduieşte concertul Corului Mitropolitan, 
al lui Gavril Muzicescu. 


1899, 5 iulie: diletanţii suceveni, în frunte cu Aurelia 
Mandicevschi şi Filip Siretean, joacă în comediile „Mademoiselle 


19 


1. G. Sbiera & Rudolf Gassauer 5 Leon cavaler de Goian 5 Victor Morariu 








Mephistophele” şi „Cărăbuşul”, de Constantin de Stamati-Ciurea. 


1899, 6 iulie: concertul corului „Insoţirii orăşenilor români 
din Suceava”. 


1902, 1 martie: concert al corului Clubului Român, cu piese de 
Muzicescu, Moszkovski, Timotei Cipariu, Karasz şi Vorobchievici. 


1902, 6 iulie: la Suceava are loc un concert al muzicii militare 
a Regimentului 16 Infanterie din Fălticeni, precum şi un concert al 
corului Societăţii „Doamnele Române”, cu piese de Gavril Muzicescu, 
Ion Vidu şi Constantin Şorban. 


1903, 12 aprilie: concert al corului „Clubului Român”, cu piese 
de Kiriac, Nelli de Cornea, Fr. Chopin, C. Dumitrescu, A. Rubinstein, 
Gavril Muzicescu şi G. Scorpan. 


1903, 16 iulie: în localul Clubului Român din Hotel Langer, se 
înfiinţează Reuniunea de cântare „Ciprian Porumbescu”. 


1904, 24 martie: primul concert al Reuniunii „Ciprian 
Porumbescu”. 


1905, 7 iulie: S-a jucat „Baccilul amorului”, farsă de Constantin 
de Stamati-Ciurea. 


1906, 4 aprilie: S-a jucat „Suprema forță”, de Haralambie G. 
Lecca, cu domnul Lecca însuşi, Aristiţa Romanescu şi Maria Filotti, 


şi cu diletanţi din trupa Reuniunii „Ciprian Porumbescu”. 


Istoria muzical-dramatică a Sucevei şi, indirect, a Bucovinei, 
a fost mărturisită de Ion alui Gheorghe Sbiera, de Rudolf Gassauer, 

de Leon cavaler de Goian, de Victor Morariu şi de Ştefan Pavelescu. 

O voi reda, în paginile care urmează, pentru că ea constituie 
o probă exhaustivă a degenerării fenomenului muzical-dramatic 
sucevean, în lunga noapte a comunismului şi, apoi, a democraţiei 
sud-americane româneşti. 


Ion Drăguşanul 

I. G. Sbiera: 


Teatru” românesc în Cernăuţi” 


După înfiinţarea Reuniunii de lectură, transformată, apoi, 
în Societatea pentru Cultura şi Literatura Română în Bucovina 
(SCLRB), mult şi adeseori s-a discutat printre membrii ei asupra 
mijloacelor mai potrivite, prin care, mai grabnic şi mai eficace, 
s-ar putea înviora simţul naţional în publicul mare, în toate păturile 
poporului. Era aceasta de neapărată trebuinţă pentru învigorarea 
mişcărilor culturale şi politice ce se întreprindeau. Cu toţii au convenit 
că, pentru acest scop, mijlocul cel mai nimerit n-ar fi altul decât nişte 
reprezentări teatrale, alese ou chibzuinţă şi după un plan oarecare. 
Se credea, în comun, că reprezentările teatrale, dacă vor fi, mai cu 
seamă, de conţinut patriotic şi național şi dacă vor fi executate de 
artişti cât se poate de buni, nu vor întârzia, pe de-o parte, să gâdilească 
amorul propriu în publicul român, să-i insufle încredere în virtuțile 
şi talentele proprii, să deştepte în el iubire mai mare către neam şi 
către idealurile şi aspiraţiile lui, şi să-l împingă la mai strânsă unire 
şi la mat intimă înfrățire între olaltă, iar pe de altă parte, să arate şi 
să dovedească străinilor detractori că limba românească este destul 
de dezvoltată, ca să poată servi ca mijloc pentru predarea ştiinţelor 
şi pentru interpretarea şi executarea artei dramatice, şi că românii 
posedă artişti cu mult superiori celor care veneau, din când în când, la 


37 Sbiera, I. G., Familia Sbiera, după tradițiune şi istorie şi Amintiri din viaţa autorului, 


Cernăuţi, 1899 
35 Ibidem, paragraful 91 

Cernăuţi, pentru reprezentări teatrale nemţeşti şi poloneze, şi, în fine, 
că românii ştiu aduce sacrificii nu numai pentru instituţii de cultură, 
dar şi pentru arta naţională. 

Prin mijlocirea lui Alesandru Costin, membru în dirigența 
Societăţii, şi a frățâne-său, Emanuil, din Moldova, s-a putut angaja, 
prin ianuarie 1864, o societate de artişti, care da, cu deplin succes, 
reprezentații teatrale prin Moldova, sub direcţiunea doamnei Fani 
Tardini. 

Această societate de artişti fu adusă, sub garanţie de abonament, 
deocamdată pentru douăzeci de reprezentații. 

Prima reprezentaţie avu loc, în 1/13 martie 1864, în sala teatrală 
din hotelul „Moldova”. S-a jucat „Radu Calomfirescu”, dramă cu 
cântece, în patru acte, şi un spectacol, de I. Dumitrescu. Sala era 
ticsită de public român; nu lipseau nici ţăranii, nici şcolarii; se luaseră 
de mai înainte dispoziţii pentru aceasta. Toţi aşteptau cu nerăbdare 
ridicarea cortinei. Primele accente româneşti, ce au răsunat de pe 
scenă, au fost cele cuprinse în cântecul: 


Astăzi, fraţilor români, 

ne vedem şi noi stăpâni 
pe-ale noastre namestii, 
ce şedeau mai tot pustii!... 
Nu putea bietul român, 

de tiranul de păgân, 

nici de casă a-şi vedea, 

ci soarta îşi blestema... 


Acum, toţi ne-am uşurat 
şi rana ne-am vindecat. 
Să trăiască, să trăiască 
cel cu chica oltenească! 
Aşa noi, toţi, să strigăm 


23 





1. G. Sbiera A Rudolf Gassauer E Leon cavaler de Goian E Victor Morariu —= 
şi credinţă să urăm 
prinţului Mihai Viteazul, 
cel ce ne-a tăiat necazul! 


Acest cântec, executat într-un mod admirabil, de către un cor 
numeros, a electrizat şi a fermecat publicul român. Nu se sfârşise bine 
prima strofă, şi publicul, răpit de o însufieţire indescriptibilă, izbucni 
în aplauze şi strigăte de „bravo!” şi de „trăiască!”, de se cutremurau 
pereţii şi socoteai că are să se prăbuşească sala de atât zgomot! 
Nicicând nu se văzuse atâta entuziasm! Puţinii străini prezenţi şedeau 
uimiţi, nedându-şi bine seama de cauza acestei însufleţiri supreme. 
Abia mai pe urmă, după reprezentaţie, cunoscură însemnătatea 
cântecului şi a dramei întregi, şi de aceea nu s-a mai permis, de către 
poliţie, repetare ei, cu toată stăruința comitetului aranjator! 

În stagiunea aceasta, de la 1/13 martie, până la 15/27 martie 
1864, se reprezentară, spre deplina mulţumire a publicului român 
şi spre uimirea celui străin, treizeci şi trei de compoziţii teatrale 
diferite, dintre care numai şapte erau traduceri din limba franţuzească, 
şi anume: „Grabrina sau Camera leagănului”, traducere de A. 
Poienariu; „Cine vrea, poate”, traducere de D. Stăncescu; „Omul care- 
şi ucide femeia”, traducere de Pop; „Doi procopsiţi” şi „Idiotul sau 
Suteraneli”, de Elsberg, traducere de D. Mihălescu; „Onoarea franceză 
sau George şi Maria”, traducere de D. Grigorescu; şi „Bărbierul din 
Sevilia”, traducere de C. Caragiali, pe când toate celelalte, în număr 
de douăzeci şi şase, erau compoziţii naţionale româneşti, de tot 
originale sau nimerite imitații, şi anume: de I. Dumitrescu: „Radu 
Calomfirescul”; de M. Milo: „Baba Hârca”, „Un trântor cât zece”, 
„Luzul Calicul”, „Însurăţeii”; de V. Alecsandri: „Chiriţa în laşi”, 
„Laşii în carnaval”, „Doi morţi vii”, „Herşcu”, „Scara Mâţii”, „Corbul 
român”, „Piatra din casă”; de C. Negruţi: „Doi ţărani şi cinci cârlani”; 
de M. Pascali: „Învierea Babei Hârca”, „Viitorul României”; de E. 
Carada: „Munteanul”, „Urâta satului”, „Cimpoiul Dracului”; de D. 

Anestin: „lancu Jianul, căpitan de haiduci”; de D. Mihălescu: „Doi 
soldaţi români”; de D. Miclescu: „Fata cojocarului”; de D. Porfiriu: 
„Soldatul şi plăieşul”; de I. Lacea: „Borgoan Vodă”; de Penescu: 
„Fătul Haiducul”; de Halepliu: „Săracul cinstit”; şi, în fine, cu autor 
nenumit, „Hoţul şi fanaragiul”. 

Dintru spectacolele originale, şapte au fost repetate, iar dintre 
cele traduse, numai două. Pe lângă cele douăzeci de reprezentații în 
abonament, s-au mai dat încă cinci reprezentări, în beneficiu unor 
actori din trupa românească, şi două în beneficiul unor actori dintr-o 
trupă nemţească-poloneză, care era, pe timpul acela, în Cernăuţi şi 
căreia îi mergea foarte rău. 


25 





1. G. Sbiera A Rudolf Gassauer E Leon cavaler de Goian E Victor Morariu —= 


Teatru nemţesc-polonez în Cernăuţi 


Până în deceniul al şaptelea al acestui secol, funcționarii 
administrativi şi judiciari, precum şi profesorii de prin şcolile 
secundare din Bucovina erau mai toţi străini: nemți, poloni şi cehi. 
Spre a procura acestora distracţii intelectuale şi spre a arăta românilor 
indigeni superioritatea lor culturală şi iscusinţa graiului lor, veneau, 
din când în când, actori nemți şi poloni şi dădeau, în Cernăuţi, 
reprezentări teatrale. Când nu participau românii şi evreii la ele, sala 
era mai goală şi venitul insuficient pentru acoperirea cheltuielilor 
actorilor; le mergea, deci, foarte rău şi actorii se reîntorcea, adeseori, 
în patrie, lăsând datorii neachitate în urma lor. 

O trupă de aceasta era în Cernăuţi şi pe timpul primei stagiuni 
teatrale româneşti. Românii aveau, acum, teatru propriu; deci nu 
frecventară reprezentațiile actorilor străini; evreii, de regulă, încă nu 
prea participau la ele. 

În marea lor strâmtorare bănească, bieţii actori interveniră pe 
lângă Comitetul Teatral Român, ca să se permită actorilor români 
cooperarea lor pentru două spectacole de binefacere în favoarea 
teatrului nemţesc-polonez. 

Românii, nobili şi generoşi din fire, cu plăcere se învoiră la 
aceasta, şi beneficiile cerute se şi deteră, în 18 şi 25 mai 1864. 

Această pornire firească a Românilor însă n-a găsit imitare 
printre aceia care s-au aşezat printre ei, în decursul timpului. Cu părere 
de rău, trebuie să observ, aici, că, mai târziu, aproape tot publicul 

străin s-a ferit, cu ostentaţie, de a participa la reprezentațiile teatrale 
şi la concertele româneşti, ce se aranjau, din când în când; nu voiau să 
contribuie cu obolul lor la astfel de întreprinderi culturale româneşti; 
parcă se temeau ca să nu străbată în sufletul lor accentele armonioase 
ale graiului şi ale muzicii româneşti şi să-i predispună la mai bune 
simţăminte faţă de Români! 

A doua stagiune teatrală 
românească în Cernăuţi 


În decursul reprezentaţiilor teatrale din prima stagiune, 
publicul român gustase atâtea plăceri sufleteşti şi era atât de încântat 
de succesul lor strălucit, încât nu se uita la nevoile şi strâmtorările 
zilnice, ci, cu voie bună şi cu grăbire, a cerut consimţământul actorilor 
români, de sub direcţiunea doamnei Fani Tardini, pentru o a doua 
stagiune, acordându-le un abonament îmbelşugat pentru patruzeci 
de reprezentații, pe lângă şapte cu beneficiari. 

Această stagiune a început în 2/14 noiembrie 1864 şi a durat 
până în 9/21 martie 1865. În decursul ei, s-au reprezentat peste 
cincizeci şi opt de spectacole diferite (numărul lor exact nu-l pot 
pune, fiindcă îmi lipsesc şase din cele 47 de afişe); s-au cântat, mai 
de multe ori, printre acte şi printre reprezentații, cântece naţionale şi 
s-a executat şi danţul „Românul”. 

Spre a da cântecelor şi melodiilor naţionale o mai mare 
splendoare, pentru executarea lor fu angajată o trupă aleasă de lăutari 
din Moldova, sub conducerea fraţilor Lemeş. Această trupă, la cererea 
publicului, prinse a concerta şi prin grădinile şi prin restaurantele 
publice. Şi de astă dată a rămas publicul român pe deplin mulţumit 
şi mândru de arta actorilor, iar publicul străin se minună, în tăcere, 
de mersul atât de bun al teatrului românesc, şi prinse a nu prea veni 
la el; se putea uşor observa că nu-i era cam pe plac succesul! 

Efectul ce l-au avut reprezentațiile teatrale asupra publicului 

român şi străin, valoarea artistică a actorilor, precum şi sacrificiile 
aduse de români, cu însufleţire, le-a arătat neuitatul Alecu Hurmuzachi, 
în două articole, publicate în „Foaia Societăţii pentru Cultura şi 
Literatura Română în Bucovina”, anul I, pp. 59-70 şi 100-106. 

De astă dată, spectacolele reprezentate au fost pe câte originale 
cam pe atâtea şi traduceri din franţuzeşte şi din nemţeşte. Printre cele 
originale, s-a repetat vreo două din stagiunea trecută, adăogându-se, 
ca noutăţi, de la Vasile Alecsandri: „Nunta ţărănească”, „Cinel cinel” 
şi „Chir Zuliaridi”; de la Matei Milo: „Doi feţi logofeţi”; de la Ion 
Dumitrescu: „Smărăndiţa sau fata pândarului” şi „Logofătul satului”; 
de la I. Maniu: „Bătălia de la Călugăreni”; de la D. Răduleanu: „Voicu 
Plugarul””; de la P. Grădişteanu: „Umbra lui Mihai Viteazul”; de la N. 
Istrati: „Arderea târgului Baia”; de la I. Lacea, în cooperare cu mine: 
„Moartea fraţilor Costineşti”; şi de la nişte autori necunoscuţi mie: 
„Bătaia orbilor”, comedie naţională într-un act; „Țurel sau Tunsul 
Haiducul”, comedie cu cântece, în două acte, şi „Balul mascat”, 
comedie națională într-un act, cu cântece. 

Spectacolele traduse, afară de vreo trei-patru, au fost toate 
Jucate pentru întâiaşi dată. 

Divergenţă de opinii 
în comitetul teatral 


Unii tineri din acest comitet apărau, cu insistenţă, opinia ca să se 
recomande actorilor, spre reprezentare, cât cu putinţă, numai spectacole 
naţionale sau naţionalizate, căci, numai prin acestea credeau ei că-şi vor 
ajunge scopul ce îl urmăreau. 

Ceilalţi membri, însă, drept că recunoşteau îndreptățirea acestei 
idei, dar opuneau lipsa de spectacole naţionale ajungătoare, potrivite şi 
cu înscenare uşoară şi ieftină; că ar fi de considerat şi publicul străin, care 
nu prea ştie româneşte şi care ar dori să vină la teatru, spre a vedea şi 
admira arta, iar nu spre a se însufleţi sau spre a lua învățături din conţinutul 
scrierilor teatrale româneşti; şi, în fine, că trebuie să dăm şi actorilor 
ocaziunea de a-şi arăta talentul şi arta de care dispun, ceea ce o pot face 
numai la reprezentarea unor spectacole clasice, traduse, superioare celor 
existente româneşti. Obiecţia că noi am avea datoria să ne ocupăm numai 
de interesele noastre culturale, că scrierile teatrale străine, oricât de alese ar 
fi ele după formă şi conţinut, nu află destulă pricepere şi viu interes pentru 
publicul mare român, pentru care, în prima linie, este adus şi susţinut 
teatrul, şi că actorii, şi în spectacole naționale, îşi pot dezveli talentul şi 
arta, n-a fost determinantă pentru majoritatea membrilor, care aveau ca 
scop şi oarecare strălucire şi fală înaintea străinilor, şi care urmăreau mai 
multă universalizare în idei şi simţăminte chiar la publicul minor. 

Aceasta a fost cauza că, în stagiunea aceasta şi în aceea din 1869, 
scrierile teatrale reprezentate au fost cam pe jumătate originale, şi pe 
jumătate traduse. 


30 


Istoria muzical-dramatică a Sucevei 





Mihail Pascal în Cernăuţi 


Anul 1865 n-a fost mănos; în anul 1866 au bântuit în ţară 
holera şi lingoarea, urmate de foamete şi scumpete. Sub astfel 
de împrejurări triste, membrii din dirigenţa Societăţii Culturale şi 
Literare din Bucovina se văzură necesitaţi a renunţa la invitarea, pe 
mai departe, a trupei teatrale. Intrase o pauză de reculegere. 

Prin iunie 1868, îşi manifestase, prin Vasile Alecsandri, 
celebrul autor dramatic, Matei Milo dorinţa de a veni, pe la Sâmpetru, 
la Cernăuţi, spre a da, acolo, vreo şase reprezentații. Chiar pentru 
aceste puţine reprezentații, din cauza vremilor grele, cu toată stăruința 
membrilor din dirigenţa Societăţii Culturale şi literare, n-a fost cu 
putinţă a asigura, la publicul teatral, un abonament cuviincios pentru 
un artist de meritele lui Matei Milo. De aceea, se însărcină maestrul în 
condei, Alecu Hurmuzachi, de a scrie şi publica, în „Foaia Societăţii” 
(IV. pp. 171-173), un articol elogios la adresa lui Matei Milo, punând 
în vedere, pe de-o parte, bucuria şi dorinţa românilor de a-l saluta în 
mijlocul lor şi de a-l admira în arta lui, iar pe de altă parte, greutățile 
împreunate cu împlinirea acestei dorinţe. Milo a priceput şi n-a venit, 
cu astă dată! 

În anul 1869, îşi manifestă, de timpuriu, artistul Mihail Pascali 
plăcerea de a veni şi a da, în Cernăuţi, câteva reprezentații. Membrii 
din dirigenţa Societăţii Culturale şi Literare, găsind împrejurările 
ceva mai favorabile decât în anii trecuţi, se grăbiră a-l invita, pe 
timpul Sâmpetrului, şi a-i asigura un abonament cuviincios pentru 

zece reprezentații. 

Mihail Pascali era artist dramatic în toată puterea cuvântului 
şi numai în această calitate dorea ca să se înfăţişeze publicului. 
Din această cauză, interveni, pe lângă comitetul Societăţii, ca, în 
înştiinţarea ce se va face publicului despre sosirea sa, să se publice 
şi următoarele: 

„Artele şi ştiinţele nu sunt locale; ele nu se adresează unui 
individ, unui popor, unei ţări; ele, ca şi viaţa, ca şi lumina, sunt 
generale, sunt universale. Oriunde este viaţă, oriunde este inimă şi 
inteligenţă, artele şi ştiinţele îşi găsesc centrul lor de dezvoltare”. 

„Cu aceste cuvinte, artistul Pascali şi Societatea se adresară 
publicul din acest oraş, din această ţară. Ca artist, el speră să procure 
o delectare prețioasă inimilor culte şi un serviciu important dezvoltării 
intelectuale. Ca artist român, el cearcă să arate consângenilor săi ce 
preţios lucru este cultivarea artelor pentru popor şi să se dovedească 
şi celorlalte popoare că şi Românii doresc, iubesc şi se ocupă, ca toate 
naţiunile culte, de arte şi de ştiinţă, singura cale care conduce pe o 
naţiune la stimă, la respectul general şi la prosperitate. 

Repertoriul ce se va juca se compune din cele mai mari 
capodopere dramatice, jucate pe toate teatrele imperiale şi regale 
din Europa; care au avut aprobarea Europei întregi şi onoarea de a fi 
vizitate de toate capetele încoronate. Cât pentru repertoriul naţional, 
el se va compune din operele cele mai alese, mai meritorii şi mai 
demne ale celor mai renumiţi autori români”. 

Stagiunea a durat de la 3/17 iulie, până la 20 iulie / 1 august 
1869, în decursul căreia s-au reprezentat următoarele opere dramatice: 
1. „Supliciul unei femei”, dramă în trei acte, de E. de Girandin; 2. 
„Odă la Elisa”, comedie într-un act, de V. A. Urechia; „Gură căscată”, 
canţonetă de Vasile Alecsandri; „Doi sfioşi”, comedie într-un act, 
de C. Bălănescu; 3. „Ştrengarul din Paris”, comedie în două acte; 
4. „Domnia slugilor”, comedie în trei acte, cu cântece; 5. „Mihai 
Bravul, după bătălia de la Călugăreni”, tablou naţional, de Dimitrie 

Bolintineanul şi M. Pascali; „Procopsiţii”, comedie cu cântece, într- 
un act; „Piatra din casă”, comedie într-un act, de Vasile Alecsandri; 
6. „Femeile limbute”, comedie în trei acte, tradusă de Pascali; „Idel 
Roşca, gardist naţional din Iaşi”, canţonetă de T. Boian; 7. „Vasile 
Lupul, domnul Moldovei”, dramă naţională în trei acte, de Mihail 
Pascali; 8. (îmi lipseşte afişul); 9. „Nebunia şi durerea”, dramă într- 
un act; „Nevasta trebuie să-şi urmeze bărbatul”, comedie într-un act, 
tradusă de Mihail Pascali; iar ca beneficiu: „Domnul încurcă tot”, 
comedie în trei acte, de M. Pascali; 10. „Amicii falşi”, comedie în 
patru acte, de V. Sardou. 

Drept recunoştinţă pentru strălucitul succes, Mihail Pascali a 
căpătat, de la publicul român, o cunună de frunze de laur, în argint. 

Fani 'Tardini, a treia oară în Cernăuţi 


Căzându-i publicului român prea greu angajarea unei trupe 
teatrale pe timp mai îndelungat, ca în anii 1864 şi 1865, şi nevoind, 
totuşi, a se abate din direcțiunea apucată, fiind evidentă înrâurirea 
binefăcătoare a unui teatru bine aranjat, a chemat, în primăvara 
anului 1870, din nou pe doamna Fani Tardini, pentru opt reprezentații 
în abonament. Acestea s-au dat în lunile aprilie şi mai, cu opere 
dramatice mai mult naţionale. 

Matei Milo, în Cernăuţi 


Cu mare bucurie a primit, în primăvara anului 1871, comitetul 
Societăţii Culturale şi Literare vestea că întemeietorul teatrului 
românesc, acela care, călcând în picioare prejudecățile stării sale, a 
îmbrăţişat, din toată inima, pentru întreaga sa viaţă, cariera dramatică, 
artistul Matei Milo, s-a dat înduplecat să vină la Cernăuţi, spre a da, 
acolo, „un şir de reprezentaţiuni româneşti, pe timpul pe cât mult 
stimabilul public va binevoi a-şi da concursul său”. S-a făcut, îndată, 
un abonament pentru zece reprezentații, anunţându-se că repertoriul 
va fi „compus din piese cu adevărat naţionale, cu melodii şi coruri 
din muzica poporală română”. 

Aceste zece reprezentații, dimpreună cu două spectacole de 
beneficiu, s-au dat de la 27 iunie / 9 iulie, până în 13/25 iulie 1871. 

Operele teatrale ce s-au reprezentat au fost: 1. „Ciobanul 
român”, canţonetă naţională, de Matei Milo; „Milo director sau Mania 
posturilor”, vodevil de Vasile Alecsandri; „Paracliserul sau Florin şi 
Florica”, vodevil de Vasile Alecsandri; 2. „Prăpăstiile Bucureştilor”, 
comedie în trei acte, cu trei tablouri, de Matei Milo; 3. „Paraponisitul”, 
canţonetă comică de Vasile Alecsandri; „Fermecătoarea”, vodevil 
naţional, în două acte, de E. Carada; 4. „Corbul român”, vodevil 
naţional, de Vasile Alecsandri; „Chira Nastasica sau Mania pensiilor”, 
canţonetă comică, de Vasile Alecsandri; „Cinel-cinel”, vodevil într-un 
act, de V. Alecsandri; 5. „Baba Hârca”, operetă în două acte, cu un 
tablou, de Matei Milo; 6. „Soldaţii români”, vodevil naţional, într-un 

act; „Paraponisitul”, canţonetă de V. Alecsandri; „Chir Zuliaridi”, 
comedie în un act, de V. Alecsandri; „De-aş fi, iubită, gingaşa floare”, 
cântec de V. Alecsandri; 7. „Omul care-şi ucide femeia”, comedie 
în două acte, tradusă de M. Milo; „Chira Nastasica”, canţonetă de 
V. Alecsandri; iar ca beneficiu: „Muma din popor”, comedie în trei 
acte, tradusă de M. Milo; „Cucoana Chiriţa, la Paris”, canţonetă de 
V. Alecsandri; „Am spus florilor frumoase”, poezie de D. Petrino, 
muzica de Flechtenmacher; 8. „Trântorul sau Educaţiunea străină”, 
vodevil în un act, de M. Milo; „Paracliserul sau Florin şi Florica”, 
vodevil de V. Alecsandri; 9. „Nunta ţărănească”, vodevil naţional, 
într-un act, de V. Alecsandri; „Pricopsiţii”, comedie într-un act, de M. 
Milo; „Cucoana Chiriţa, la Paris”, canţonetă de V. Alecsandri; iar ca 
beneficiu: „Barbu Lăutarul”, canţonetă de V. Alecsandri; „Muza de 
la Burdujeni”, comedie într-un act de C. Negruţi; „Poetul romantic”; 
10. „S-a pus în slujbă Paraponisitul”, canţonetă de M. Milo; „Boierii 
şi ţăranii”, operetă naţională, în două acte, de Matei Milo. 

Publicul a rămas încântat de poznăşiile artistului Matei Milo 
şi l-a încununat cu o cunună de laur, lucrată în argint. 

De aici, înainte, a întrat o pauză în reprezentaţiunile teatrale 
româneşti, din cauza prea marii încordări băneşti a publicului şi a 
unor zâzanii, vârâte, printre diligenţii culturii naţionale, de către nişte 
înrâurinţe necurate şi rivalități neîndreptățite! 

Petreceri naţionale“ 


Până după anul 1860, românii bucovineni n-aveau alte petreceri 
naţionale decât nunțile, cumătriile, colocăriile, hramurile sau rugile, 
zilele onomastice, vergelurile şi horele săteşti. 

Vergelurile (de la verigă, verigei, vergel, tot atât ca şi cerc şi 
ciclu) erau nişte strânsuri de flăcăi şi fete mari, făcute toamna şi pe 
la începutul câşlegilor de iarnă, în case private, cu scopul de a se 
deprinde tinerii în dansuri, în cântatul colindelor şi în urări la nunţi. La 
unele din aceste vergeluri aduceau participanţii mâncăruri şi băuturi. 

Horele săteşti erau curate strânsuri de joc, făcute de către tineret, 
mai ales vara şi toamna, înaintea bisericii, la fântâna publică din sat, 
la crâşmă şi, mai rareori, la vreo casă privată. La acestea veneau şi 
bătrâni, dar mai mult ca privighetori ai copiilor, decât spre a petrece 
ei înşişi. 

Hramurile sau rugile erau, la poporul de jos, curate ospeţe, în 
amintirea familianţilor răposaţi; la clasele mai superioare, însă, se 
introduse şi petrecerea cu muzică şi jocuri. 

Curate petreceri familiare, împreunate numai cu ospeţe, erau 
cumătriile şi colocăriile. La serbarea zilelor onomastice şi la nunţi, 
întâmpinai de toate: ospăț, muzică, cântece şi jocuri. 

După ce se înmulţiseră tinerii cu studii mai superioare, nu se 
îndestulară, la astfel de petreceri, numai cu ospăţul, cu jocul cărților 
şi cu dansurile, ci introduseră la ele, pe încetul, cântece patriotice şi 

naţionale, executate în coruri improvizate, precum şi urări sau toasturi. 

Un pas înainte în numărul şi în modul petrecerilor naţionale s-a 
făcut în anul 1862, cu introducerea aşa numitelor excursiuni maiale, 
aranjate de studenţii gimnazişti români din Cernăuţi, mai întâi numai 
pentru ei, mai apoi, însă, şi pentru publicul român din oraş şi din 
împrejurime. 

La aceste excursiuni, erau cântările şi declamările patriotice 
şi naţionale lucrul principal; jocurile, când se puteau, şi gustărica de 
întărire veneau în linia a doua şi a treia. O excursiune de aceasta este 
descrisă în „Foaia Societăţii”, anul IV, 1868, pp. 179-183. 

Primul bal public românesc s-a dat, de tinerii boieri, în 6/18 
Faur 1868. A fost de o eleganţă rară şi de o splendoare nemaipomenită 
şi a lăsat o impresie din cele mai plăcute, deşi unele familii boiereşti 
se prea încordaseră cu spesele pentru toaletă. EI a fost de bun augur, 
căci a rămas ca model pentru balurile ulterioare româneşti şi, mai 
ales, pentru balul românesc, dat, mai târziu, în fiecare an, de către 
studenţii universitari din Cernăuţi. 

Primul concert românesc a fost acela dat, în folosul „Fundaţiei 
Pumnulene”, în 15/27 ianuarie 1869, în sala ospătăriei „La mielul de 
aur”, din iniţiativa studenţilor gimnazişti români din Cernăuţi. 

La acest concert, s-au executat: 1. „Un prolog”, compus şi rostit 
de Dimitrie Petrino; 2. „Concert mare în A-moale pentru clavir”, 
compus de Hummel şi executat de domnişoara E. Emery şi de frate- 
său, Victor; 3. „Reînturnarea în patrie”, poezie de A. Pelimon, muzică 
de Flechtenmacher, cântată de studentul octavan N. Manastirschi; 4. 
„Sonată pentru violină şi clavir”, de Mozart, executată de L. Koffler şi 
Victor Stârcea; 5. „Ceasul rău”, poezie de Vasile Alecsandri, muzica 
de Ipolit Vorobchievici, cântată de corul studenţilor gimnazişti 
români; 6. „Preludiu”, de Chopin, şi „Mazurca”, de Carol Miculi, 
executate pe clavir de doamna Isabela Flondor; 7. „Limba română”, 
poezie de George Sion, muzica de Isidor Vorobchievici, cântată de 
corul studenţilor români; 8. „Elegia Nonnia”, muzica de I. Milan, 

Şi „Un cântec naţional român”, executate pe clavir de domnişoara 
Eugenia Zotta; 9. „Allnăchtlich im Traume”, poezie de Geibel, muzica 
de F. Mendelsohn, şi „Lotosblume“, poezie de H. Heine, muzica de 
Schuman, cântate de doamna Isabela Flondor, cu acompaniament 
propriu pe clavir; 10, „Legenda”, de H. Wieniawski, şi „Arie 
românească”, de E. Singer, executate cu violina şi pe clavir de L. 
Koffler şi Victor Stârcea; şi 11. „De dulce suvenire inima mea bate”, 
poezie de V. Alecsandri; „Hai, copilă, sus, pe munte!”, din canţoneta 
„Munteanul”, de E. Carada; „De-aş fi, iubită, gingaşa floare”, „Hora 
Unirii”, toate cântate de doamna Isabela Flondor, cu acompaniament 
propriu la clavir. O dare de seamă despre acest concert s-a făcut în 
„Foaia Societăţii”, anul V, pp. 30-34. 

Tot pentru mărirea capitalului „Fundaţiei Pumnulene”, s-au 
dat si „Serate muzicale declamatoare”. Dintre acestea, citez, aici, 
programul Seratei, angajată de studenţii gimnazişti români, în 2/14 
Faur 1871, în localul Societăţii pentru Cultura şi Literatura Română 
în Bucovina. 

Iată-l: „Dulce Bucovină”, poezie de Vasile Alecsandri, muzica 
de I. Vorobchievici, cântată de corul studenţesc; 2. „Sentinela română”, 
de V. Alecsandri, declamată de septimanul George Giurgiuvan; 3. 
„Vals briliant”, de Ch. B. Lysberg, executat pe pian de domnişoara 
Sofia Pitei şi de Calousec; 4. „„Tânguinţa tradiţională”, declamată de 
domnişoara Ana Giurgiuvan; 5. „Noapte de vară”, de Iosif Vulcan, 
muzica de Ipolit Vorobchievici, cântată de corul studenţesc; 6. 
„Buciumul şi Fluierul”, de D. Bolintineanul, declamată de octavanii 
At. Tarnavschi şi At. Pridie; 7. „Stelele”, de V. A. Urechia, muzică de 
A. Flechtenmacher, şi „Cântec ostăşesc”, de E. Carada, muzica de A. 
Flechtenmacher, cântate de Nicanor Macovei, cu acompaniament pe 
clavir de C. Krzesniowski, ambii octavani; şi 8. „Barcarola”, de V. 
Alecsandri, muzica de I. Vorobchievici, cântată de corul studenţesc. 

O horă“ 


La una din regulatele excursiuni maiale cu şcolarii gimnazişti în 
păduricea Horecii, s-a fost adunat, ca la ordin, o mulţime de oameni, 
bărbaţi şi femei din toate clasele sociale, din oraş şi din împrejurime. 
Erau de faţă, într-o rotundă“! din pădurice, preoţi, funcţionari, 
neguţători, câteva familii boiereşti, ca Hurmuzachi, Petrino, Stârcea, 
Costin, şi, pe împrejur, ţărani şi ţărance. Şcolarii au ţinut cuvântări 
ocazionale, au cântat în cor mai multe cântece şi au declamat mai 
multe poezii patriotice şi naţionale; au prins şi a juca, la sunetul 
melodiilor furnicătoare, executate de nişte lăutari iscusiţi. Însufleţirea 
era generală; plăcerea şi bucuria străluceau din feţele tuturora. 

Culmea însuflețirii, însă, se atinse atunci când, la una din hore, 
se sculară, mai întâi, fraţii Hurmuzachi, George şi Alecu, şi invitară 
la joc nişte doamne din clasa mijlocie, şi-mi spuseră, în taină, ca să 
invităm la Joc şi pe boieriţele prezente, şi să luăm şi țărani şi țărance; şi 
aşa s-a încins o horă cu adevărat românească, de înfrățire şi unionistă. 
S-a intonat cântecul: 


„Hai să dăm mână cu mână 
Cei cu inima română, 
Să-nvârtim hora frăției 

Pe pământul României!”. 

Răsuna armonios păduricea, la melodia acestui cântec, şi 
pământul de sub picioarele jucăuşilor sălta de viaţă primăvărie, 
simțindu-se netezit de atâtea fiinţe drăgălaşe şi drăgăstoase! 

În însufleţirea mea, îmi părea că văd, în juru-mi, toate păturile 
sociale unite între olaltă, spre cooperare comună, armonică, pentru 
prosperarea întregului corp naţional, numit popor român. 

Locul unde ne aflam îmi venea ca o grădină plină de pomi 
roditori, cu poame alese şi coapte. 

De aici, înainte, păturile sociale româneşti, atât de marcat 
separate unele de altele, până atunci, prinseră, şi în viaţa socială, a 
se apropia unele de altele tot din ce în ce mai tare şi mai fără sfială, 
fără însă de a fi ajuns, până acum, la o fuzionare deplină, din cauza 
diferenţei culturii, a vederilor sociale şi a mijloacelor de trai. 

Teatru, concerte, serate muzicale 
declamatoare, prelegeri” 


Ca şi în celelalte două răstimpuri precedente, aşa şi-ntr-acesta, 
pe lângă catedra şcolii, pe lângă amvonul bisericii, pe lângă tribuna 
parlamentului şi vocea ziaristicii, s-a mai întrebuințat încă şi scena 
artei, spre a înrâuri, cu efect, asupra straturilor culturale, în sens național 
şi umanitar, la românii bucovineni. Adaug, însă, îndată, că, de acest 
mijloc nu s-au putut folosi diligenţii culturii naţionale în acea măsură, 
în care ar fi fost de dorit, căci neajunsurile erau multiple şi felurite, iar 
piedicile numeroase şi puternice. Dar unde puterile lipsesc, de lăudat 
este măcar buna voinţă, 

În iunie 1875, veniră la Cernăuţi baritonul Toader Popescul 
şi artistul dramatic Constantin Dimitriade, spre a desfăta publicul 
român cu nişte serate muzicale declamatoare, scânteindu-i cugetările 
şi încălzindu-l cu simţămintele, între altele, din „Cei doi Foscari”, 
de Verdi, din „Dan, căpitan de plai”, de V. Alecsandri, din „Dorul”, 
de A. Blaremberg, din „Concertul din luncă”, de V. Alecsandri, din 
„Puritanii”, de Bellini, din „Vara, la ţară”, de Depărăţeanu etc. 

În Faur 1880, dete şi artistul |. C. Lugoşanul, spre deplina 
mulţumire a publicului român, nişte reprezentații, ca: „Revista artistului 
român”, episod cu cântece, de Pantasi Ghica; „Olteanul”, episod 
naţional, cu doine şi hore; „Domnul Strusberg”, cântecel de Dr. lanov; 
„„Cucoana Chiriţa, în Paris”, cântecel cu danţ, de V. Alecsandri, etc. 


+ Ibidem, paragraful 142 

În anul 1881, la iniţiativa mai multor amatori de muzică, având 
în frunte pe procurorul substitut, pe cav. Leon Goian, se înfiinţa, sub 
numele de „Armonia”, o „societate pentru cultivarea şi răspândirea 
muzicii naţionale, bisericeşti şi lumeşti, în Bucovina”. Activitatea 
acestei Societăţi a fost, dintru început, destul de mănoasă; ea ţinea, 
cu membrii săi, exerciţii muzicale regulate şi se producea, din când 
în când, înaintea publicului cu deplin succes. Ea îşi publica, în fiecare 
an, dări de seamă despre activitatea sa şi tipări, încă în cinci cărticele, 
o „Liturghie”* şi 18 coruri bărbătești. 

Din anul 1883, înainte, a prins a da şi reprezentații teatrale cu 
diletanţi, precum şi serate muzicale, cu danţ, Reprezentaţiile teatrale 
din 21 noiembrie 1883 şi din 13 ianuarie 1884 (stil vechi), precum 
şi Serata muzicală din 23 ianuarie 1884 (stil vechi) reuşiră atât de 
minunat, încât diletanţii se deciseră ca, de la toamnă, înainte, să dea, 
chiar cu abonament, mai multe reprezentații teatrale, una după alta. 
Aceste reprezentații începură în 5/17 octombrie 1884 şi continuară 
până în 4/16 aprilie 1885. 

Printre diletanţi, erau unii cari îşi jucau rolurile aşa de bine, ca şi 
nişte artişti de profesie. La unii se manifestau chiar aplecări puternice 
spre arta teatrală. Se spera, deci, că se va putea încuiba şi întemeia, în 
Cernăuţi, cu puteri proprii, un teatru naţional românesc. 

La iniţiativa arhiepiscopului şi mitropolitului Dr. Silvestru 
Morariu- Andrievici, s-a dat expresie acestei speranţe, prin aceea că 
mai mulţi bărbaţi, prin o subscripţie voluntară, asigurară, în anul 1885, 
Societăţii „Armonica”, pe trei ani, un venit anual extraordinar de 1.112 
florini v. a“. pentru urmărirea scopurilor ei. Ne legănam, acum, în visuri 
plăcute şi dulci. Dar... rar când îşi vede omul visurile cu ochii! 

Încă în decursul anului 1885, fu înaintat, la gradul de procuror, 
preşedintele „Armoniei”, cav. Leon Goian, şi, prin aceasta, necesitat să 
se stramute la Tribunalul din Suceava. Preşedinţia şi diregerea Societăţii 


% Liturghia românească, de Isidor Vorobchievici 


+ vienezi 

încăpu, acum, pe alte mâini, mai puţin abile şi mai puţin devotate cu 
însuflețire realizării scopurilor ei. Subvenţiunea ce o avea deştepta, 
printre membrii executivi ai reprezentaţiilor, şi mai alte doruri decât 
facilitarea cultului artei. Aceştia prinseră a simţi, tot din ce în ce mai 
tare, că în ei predomneşte mai puternic calitatea de om lumeţ, decât 
aceea de artist cu idealuri înalte, şi începură a se purta în consecinţă. 
Activitatea artistică a „„Armoniei” scăzu. 

În anul 1886, s-au dat numai un concert vocal, o serată muzicală 
declamatoare şi o reprezentaţie teatrală; asemenea şi în anul 1887. În 
anul 1888, s-a dat numai o reprezentaţie teatrală şi, în anul 1889, numai 
o serată muzicală, într-o grădină publică. De aici, înainte, „armonienii” 
se dezarmonizaseră cu desăvârşire şi vocea lor sonoră răguşi şi nu se 
mai auzi, din anul 1890, până spre 1893. 

Acum, îşi alese „Armonia” alt comitet, prinse a ţine, din nou, 
exerciţii musicale mai regulate, cu membrii săi, dete un concert, în 8 
mai 1894 st. n., într-o grădină publică; în 6/18 Faur 1895 şi în 4/16 Faur 
1896, câte o serată muzicală cu dans şi, apoi, îşi mărgini activitatea 
şubredă mai mult la cântări corale, în biserica catedrală, cu ocaziunea 
unor liturghii mai sărbătoreşti. 

Pe lângă „Armonia” şi din membri de ai ei se ramifică, în anul 
1891, altă societate, sub numele de „Psaltul”, cu tendinţa de a întruni 
în sânul său pe toţi cântăreții bisericeşti şi de a-i face să se manifeste ca 
corporaţiune socială. Această Societate dete, sub conducerea artistică 
a juristului cântăreţ Victor Vasilescu, câte un concert bine reuşit, în 21 
decembrie 1891 şi în 10 aprilie 1892; îşi schimbă, apoi, numele de 
„„Psaltul” cu acela de „„Lumina”, dete un concert în 11 iulie 1892, altul 
în 22 decembrie 1892, şi, apoi, din anul 1895, înainte, încă şi serate 
muzicale cu dans. 

Cu scopuri de binefacere se mai deteră, de către diletanţi, 
reprezentații teatrale, de regulă împreunate cu dans, în Câmpulung, în 
23 Faur 1887, în Rădăuţi, de către „Școala Română”, în 22 ianuarie 
1892, în Suceava, în 6 iulie 1892, în 6 iulie 1894, în 6 iulie 1895 etc., 

în Storojineţ, în 3/15 ianuarie 1893 şi în 11 Faur 1895, şi în Siret, în 9 
decembrie 1893. 

De pe la confrații noştri, de prin celelalte țări, s-au mai arătat, în 
câteva rânduri, artişti dramatici şi concertişti. 

Renumitul artist dramatic bucureştean, Constantin Notara, s-a 
decis, în anul 1885, să vină la Cernăuţi, cu mai mulți artişti, şi a dat 
acolo, în aplauzele binemeritate ale publicului, şapte reprezentații 
teatrale, din 1/13, până la 10/22 iunie. 

În anul 1887, de la 13, până la 28 noiembrie st. v., avură 
românii cernăuţeni şi de prin împrejurimi plăcerea de a asista la mai 
multe reprezentații teatrale, date de Societatea Dramatică Română 
„Concordia”, sub conducerea artistică a lui Lachi Chirimescu. 

De la Teatrul Naţional din Craiova încă sosi o trupă de artişti, sub 
conducerea lui A. L. Bobescu, şi dete, de la 9, până la 28 iunie 1893 
st. v., vreo 14 reprezentații teatrale, spre deplina mulţumire a puţinului 
public român asistent, dar nu şi spre a lor, căci neromânii se abţineau, 
cu ostentaţie, de la ele. 

În octombrie 1893, concertă, în Suceava şi în Cernăuţi, baritonul 
Traian Mureşan, dară mai mult cu texte nemţeşti şi italieneşti, decât 
româneşti. 

Pe când eu şi, împreună cu mine, încă mulţi alţii, vedeam în 
reprezentaţiunile teatrale o şcoală de moravuri bune, o educaţiune 
publică, se află o mulţime destul de considerabilă, pentru care teatrul 
nu era alta decât o variare în ocupaţiuni şi o distragere senzuală, dacă 
nu chiar o stimulare a senzualităţii omeneşti. Mai erau şi de aceia care 
preţuiau si admirau numai abilitatea, arta şi personalitatea actorului, 
şi treceau cu vederea ideea şi intenţia autorului, precum şi graiul în 
care se desfăşura spectacolul. Deşi eram, cu aceştia, în deplin acord în 
ceea ce privea arta, mă deosebiam cumplit de ei în dejudecarea ideii 
şi a intenţiunii autorului, precum şi în alegerea graiului spectacolului. 
Această divergență în apreţuire se manifesta într-un mod neplăcut între 
mine şi mulţi alţii, mai ales studenţi universitari, pe la finea anului 1892, 

atunci când direcţiunea Teatrului nemţesc din Cernăuţi, spre a atrage şi 
pe români la el, invitase, pentru vreo câteva reprezentații, pe talentata şi 
admirata artistă română A gata Bârsescu, care juca la un teatru din Viena. 

Mulțimea română nu vedea în domnişoară Agata Bârsescu alta, 
decât pe conaţionala sa şi pe distinsa artistă; eu, însă, pe lângă aceste 
două calităţi foarte plăcute mie, mai vedeam în ea încă şi pe românul 
care nu-şi iubeşte îndeajuns patria sa şi neamul său, care numai din 
ambiţiune şi din interes personal le părăseşte, care face cauză comună 
cu detractorii şi adversarii neamului, şi care se dă întrebuințat chiar 
ca unealtă iscusită, spre a împinge, mai cu spor, şi spre a menţine pe 
conaţionalii săi în direcţiuni culturale greşite şi nepriincioase. Cu toată 
opunerea mea, domnişoara Agata Bârsescu a fost sărbătorită nu numai 
de către studenţi, în însufleţirea lor juvenilă, dar şi de către persoane 
mai bătrâne şi cu înalte trepte sociale! 

De aici, înainte, s-au mai ivit şi alte fenomene, în petrecerile 
sociale ale tinerimii, care au găsit în mine un adversar neîmpăcat. 

Prelegeri publice încă s-au ţinut, prin mai mulţi ani, de către unii 
membri ai Societăţii pentru Cultura şi Literatura Română în Bucovina, 
şi anume, una la adunarea generală a Societăţii, din noiembrie 1880, 
de I. G. Sbiera; şase, din octombrie 1883, până în martie 1884, adică 
două de către 1. G. Sbiera şi câte una de către domnii: |. Drogli, D. 
Olinescu, Calistrat Coca şi D. Socolean; patru, în iarna anului 1885, de 
către domnii: Ilie Nimigean, Miftodiu Luţa, I. Drogli şi C. Coca; trei, 
în primăvara anului 1886, de domnii: D. Olinescu, D. Socolean şi |. 
Bumbac; şapte, în primăvara anului 1889, de către domnii |. Bumbac 
(două), C. Morariu, D. Socolean, Dr. 1. Voiuţchi, Is. leşeanu şi D. 
Olinescu; şase, în primăvara anului 1890, de către domnii: Dimitrie 
Dan, Constantin Morariu (două), Gherasim Buliga, I. Nastasi şi D. 
Olinescu; şi, în fine, patru, în primăvara anului 1891, de către domnii: 
Gherasim Buliga, Dimitrie Dan, Grigore Halip şi Niculae Tarasievici. 


I. G. Sbiera 

Rudolf Gassauer: 


Suceava muzicală de altădată” 


Chiar şi astăzi, în epoca naţionalismului extrem şi exclusivist, 
muzica, singură, şi-a păstrat încă rolul de intermediară între popoarele 
de cultură. De aceea, printre membrii societăţii corale Reuniunea 
muzicală-dramatică „Ciprian Porumbescu” din Suceava, care, în 
primul loc al activităţii sale, cultivă, pe lângă cântecul românesc, şi 
muzica clasică, vezi, alături de români, şi persoane de alte naţionalităţi 
creştine, din pasiune pentru muzică. 

Acum 70 de ani, însă, adică la 1867, societatea muzicală 
„Suczawaer Gesangverein” de atunci, potrivit spiritului de liberalism 
al vremii, înfăţişa o adevărată Austrie în miniatură: armeni, cehi, 
germani, poloni, români, ruteni şi, „last not least”, câţiva evrei, care, 
cu toţii împreună, cântau, câteodată, în cor, chiar la liturghia din 
biserica romano-catolică. Erau reprezentate, de asemenea, şi toate 
confesiunile, chiar prin conducătorii lor spirituali: preoţi greco- 
ortodocşi, armeano-orientali, romano-catolici, armeano-catolici, 
greco-catolici şi luterani; lipseau numai rabinii mozaici şi ulemalele 
mohamedane, spre deplina completare a mozaicului austriac religios. 

Această societate de cântare s-a constituit la 20 noiemvrie 
1867, alegându-şi, la 4 decembrie al aceluiaşi an, primul comitet de 
conducere. Preşedinte a fost ales Dr. losef Marek, directorul Liceului 
greco-ortodox din Suceava; vicepreşedinte şi totodată dirijorul 


+5  Gassauer, Rudolf, Suceava muzicală de altădată, Editura Reuniunii muzicale- 


dramatice „Ciprian Porumbescu”, Suceava, 1938, Tipografia Hermann Beiner. 

corului, primul profesor suplinitor român al acestui liceu, Ştefan 
Nosievici; iar printre membrii comitetului, pe lângă farmacistul 
român Ilie Botezat, casier, încă doi profesori şi anume: Constantin 
Andrievici-Morariu, cenzor, şi losef Rohrmoser, fără funcţie. 

În al şaptelea an al fiinţei sale, Gimnaziul superior greco- 
ortodox, „noua vatră luminoasă”, cum îl numeşte de curând decedatul 
şi mult regretatul profesor Dr. Eusebie Popovici, în scrierea sa 
festivă“, pentru jubileul de 75 de ani al liceului „Ştefan cel Mare” 
din Suceava, începe şi o rodnică activitate culturală-artistică. 

Este în general ştiut că cehii sunt pasionaţi muzicieni, dar, 
pe lângă profesorii cehi Dr. losef Marek şi Johann Kriz, aparţineau 
unui popor cu tradiţie şi cultură muzicală şi profesorii germani losef 
Rohrmoser, din Salzburg, Dr. Blasius Knauer, din Stiria, August 
Klimpfinger şi Marian Nagl. 

Fără îndoială că şi profesorii români împărtăşeau înţelegere 
şi dragoste de muzică, în aceeaşi măsură ca şi colegii lor de altă 
naţionalitate, dovadă că sufletul societăţii corale şi unul din cele 
mai distinse talente muzicale ale Bucovinei a fost românul Ştefan 
Nosievici. 

Prin societatea muzicală, de curând înfiinţată, profesorii, adunaţi 
din toate colţurile monarhiei austro-ungare, aveau şi posibilitatea de 
a veni în contact cu sucevenii şi de a cunoaşte, de aproape, viaţa 
socială suceveană. 

Între membrii activi, figurează următorii profesori ai Liceului 
greco-ortodox: lon Beldianu, catihet greco-ortodox, Thomas 
Dabrowski, catihet romano-catolic, Eugen Dzerowicz, Dimitrie 
Isopescu (mai târziu, directorul Şcolii Normale din Cernăuţi), Johann 
Kriz, leronim Muntean, Marian Nagl, losef Rohrmoser, iar ca membri 
sprijinitori: profesorii August Klimpfinger, Dr. Blasius Knauer şi 
Erasmus Neuburg, în frunte cu directorul, Dr. losef Marek. 


1 Popovici, Eusebie: Din istoricul liceului „Ştefan cel Mare” / 1860-1935, Suceava 
1935. 

La 6 octomvrie 1868, s-a ales, într-o adunare generală, un 
comitet nou, în frunte cu coproprietarul satului din Buneşti, Adalbert 
Berzorad, deoarece directorul liceului, Dr. Iosef Marek, era să 
fie numit inspector general al învățământului secundar şi primar 
din Bucovina; Ştefan Nosievici este, din nou, vicepreşedinte şi 
conducătorul corului. În comitet, găsim şi pe profesorul Johann Kriz, 
secretar, dar, de astă dată, pe lângă catihetul Dabrowski, revizor, şi 
pe profesorul Ieronim Muntean, în calitate de arhivar. 

Iată-l, deci şi pe Ieronim Muntean — cine ar fi crezut-o? — 
cântăreţ! Căci nu ne vine a crede că a primit funcţia de arhivar, fără 
să fie şi membru activ. Aşa se explică, poate, şi predilecţia lui pentru 
strigătul polifon, pe care-l sugera şi-l dirija el însuşi în anii când 
nu mai făcea parte din nici un „Gesangverein”, ca o reminiscență 
subconştientă de intrări precise din „Piratengesang”, de I. Otto, sau 
din „Tătarul”, de Ştefan Nosievici. Urletul sălbatic nu era numai un 
„râs homerice”, adică nu se producea numai la lecţiile din Homer, unde 
prea adesea ori e vorba de râsul zeilor şi de strigătele de luptă ale 
eroilor, cum crede domnul profesor universitar Dr. V. Gheorghiu, căci 
chiar domnia sa însuşi mărturiseşte, în articolul său comemorativ”, 
că acest strigăt s-a manifestat la o lecţie din Cicero, „De officiis”, 
ci acest urlet, spontan şi adesea repetat cu consimţământul tacit al 
profesorului, era un fel de uşurare sufletească, pe care o îngăduia 
tomnaticul holtei Muntean tineretului claselor superioare, plin de 
energie şi ținut, ore întregi, nemişcat, pe băncile şcolii. 

Directorul filo-român, Dr. Iosef Marek, era şi un adevărat 
prieten al tineretului. La o agapă colegială a profesorilor Liceului 
greco-ortodox, în sala hotelului clădit de baronul Capri (Hotelul 
Langer, de mai târziu), pe la ora 12, noaptea, apare, deodată, corul 
elevilor, care intonează, pentru profesori, un „Mulţi ani”. Directorul 
liceului, care era de faţă, nu făcu elevilor nici o observaţie pentru 


47 Vezi Dr. V. Gheorghiu: O lecţiune din Cicero „De officiis ”. Anuarul Liceului „Ştefan 
cel Mare” 1934/35, p. 15. 

acest gest, la o oră destul de înaintată, ci îi îndemnă, după aceasta, 
să meargă frumos acasă. Cu acest prilej, l-a impresionat pe director 
puternicul şi profundul bas al elevului Mila Ferlievici, în aşa măsură, 
încât a consimţit, chiar în acel moment, ca acest elev să fie cooptat 
în corul societăţii de cântare. 

Acest bas, care, când răsuna, se cutremurau geamurile 
ferestrelor, în adevăratul înţeles al cuvântului, i-a fost însă fatal; căci, 
ca preot, acum, Minai Ferlievici a murit subit, încordându-se tocmai 
pentru a-şi evidenția puternicul bas. 

Nu e de mirat felul cum tratau, pe atunci, profesorii pe elevi, 
căci, răscolind arhiva şcolii, de pe la 1860-1867, găsim, chiar în 
primele clase ale liceului, flăcăi de câte 20 de ani şi mai bine. 

Societatea de cântare a pornit, imediat după înfiinţarea ei, o 
activitate intensă, aşa că, după şase luni, la 2 iunie 1868, s-a manifestat 
cu o producție muzicală, în păduricea de lângă mănăstirea Mitocul- 
Dragomirnei, având un program vast de 14 cântece. 

Trebuie să fi fost un convoi impozant de rădvane, de caleşti şi 
de căruţe ţărăneşti, care au dus, spre ctitoria lui Anastasie Crimca, 
în ziua de 2 iunie 1868, în splendoarea începutului de vară, pe cei 
117 membri activi ai societăţii (69 de doamne şi 48 de domni), elita 
Sucevei, înveştmântaţi toţi în costumele pitoreşti de pe vremea aceea: 
femeile — cu fuste largi, tip crinolină, iar bărbaţii — în redingotă şi cu 
Jobene pe cap; numai cizmarul Constantin Polonic, în acelaşi timp 
şi consilier comunal, purta vechiul port moldovenesc: anteriu, încins 
cu brâu, cu zobon şi cu nădragi largi, băgaţi in cizme de iuht, şi cu 
basma frumos colorată la grumaz. 

De bună seamă că, alături de membrii societăţii, au luat parte 
la această excursie şi o mare parte din populaţia Sucevei, la care s-a 
ataşat o mulţime de lume din Iţcani, fiind tocmai atunci în construcție 
linia ferată Lwow-Cernăuţi-laşi, ca să asculte prima audiție muzicală 
dată de această societate 

În programul festivalului, remarcăm unele cântece, acompaniate, 

în parte, de taraful lui Grigore Vindireu, care şi el lua parte la excursie, 
sau de orchestra proprie a societăţii, care se compunea din: losef 
Klement, şeful judecătoriei judeţene, avocatul Dr Iulius Morwitzer, 
organistul-pianist Anton Valentin, care a fost profesor de muzică al 
lui Ciprian Porumbescu, renumita pianistă Ludmilla de Zygadlowicz. 

Celebrul Vindireu, lăutarul Sucevei, avea un dar muzical aşa 
de rar, încât prindea orice melodie după auz, cum ne-o confirmă şi 
doamna Ştefania Antosehek, născuta Berger, care 1-a cântat la pian 
melodii menite să fie executate la concerte cu orchestră, şi pe care el 
le-a reţinut în memorie dintr-o singură audiție, cu toate amănuntele 
de armonie şi de tehnică. 


Iată programa producţiei festive din 2 Iunie 1868: 


1) ,„„Weihelied” („Cântecul sfințirii”), cor de Methfessel; 

2) „Friihlingsmorgen” („Dimineaţă de primăvară”), cor de H 
Bnicke; 

3) „Friihlingsgruss” („Salut de primăvară”), de Robert 
Schumann; 

4) „Lasst mir den Schlummer” („„Lăsaţi-mi somnul”), duct de 
A. Spăt; 

5) „Auf die Berge” („Pe dealuri”), în două voci, de Messer. 

6) „Herr Ulrich” („Domnul Ulrich”), cântec popular, cor 
bărbătesc, de Reissmann; 

7) Aus „Freischiitz”: „Victoria! Der Meister soll leben”, 
„Schau dor Herr, mich als Kânig” (Din „Freischitz”: „Victorie, 
trăiască maestrul” şi „lată-mă, Doamne, ca rege”), de C. M. Weber, 
cu acompaniament de orchestră; 

8) „Sub o culme”, după melodii naţionale, de Nosievici; 

9) „Hier im ird'schen Jammertal” („„Aici, în valea plângerii 
pământeşti); 

10) „„Wanderlied” („Cântecul drumeţiei”), de H. Bânicke; 

11) „„Waldstille” („Linişte de pădure”), cor de Bânicke; 

12) „Piratengesang” („Cântecul piraţilor”), cor bărbătesc, de 
1. Otto; 

13) „Pe album”, versuri de Alecsandri, muzică de Ştefan 
Nosievici; 

14) „Waldlust” („Veselie de pădure”), cor de W. Wiirfel. 





De mai mare interes pentru noi, astăzi, este faptul că, pe 
lângă cântecele nemţeşti, s-au cântat, la acelaşi festival, şi cântece 
româneşti: „Sub o culme” şi „Pe album”, ambele de Ştefan Nosievici. 

Era şi natural să se cânte şi cântece româneşti, fiindcă între 
membrii activi se găseau o mulţime de români şi Românce, şi anume: 


Doamnele: 

Aglaia Isopescu 
Rariţa Mitrofanovici 
Ripsina Tranen. 


Domnişoarele: 

Maria Cerniavschi 

Agripina Ferlievici 

Eufrosina Comoroşan, mai târziu soția profesorului I. Flaişer 

Caterina Creangă 

Alexandra Grigorovici, fiica parohului din Bosanci 

Elena Grigorovici, fiica parohului din Bosanci 

Elena Lomicovschi, fiica parohului din Vama, atunci catihet la 
şcoala primară Suceava 

Maria Lomicovschi, fiica parohului din Vama, atunci catihet 
la şcoala primară Suceava 

Paulina Lomicovschi, fiica parohului din Vama, atunci catihet 
la şcoala primară Suceava 

Eleonora Mandicevschi 

Maria Mandicevschi 

Milixima Muntean, nepoata profesorului leronim Muntean 
Aspasia Nedelcu, mai târziu soţia prof. univ. lon Gh. Sbiira 
Eufrosina de Preda, mai târziu soţia prof. Vasile Bumbac 
Eugenia Tarnavschi 

Minodora Tarnavschi; 


Domnii: 
Constantin Andrievici-Morariu 
Ion Beldianu 

Ilie Botezat 

Iulian Cobilanschi 
Cornel Cosovici 
loan Ferlievici 
Mihai Ferlievici 
Dimitrie Isopescu 
Ieronim Muntean 
Ştefan Nosievici. 


Iar printre membrii sprijinitorii, erau aproape majoritatea români 
cu dare de mână şi anume: 


Teoctist Blajevici, arhimandrit la mănăstirea Dragomirna ......... Dl. 
Vasile Blându, cantor în Bosanci .......ee eee nenea eee eee 4 A. 
Vasile Ciupercovici, paroh în Pârteşti............e mana neneeeeee 1 ducat aur 
Mihai Constantinovici, paroh în Vatra-Dornei.........eeee nenea 4 fl. 
Nicolai Gallin, parol în SUCEAVA esa acei la n il I fi. 
Iraclie Golembiovschi (tatăl lui Ciprian Porumbescu), 

RO be n SUIE ateniană Esca aan iale ase ail At 4 fl. 
Constantin Grigorovici, paroh în Bosanci... nenea nenea 4 fl. 
Ioân Hostiuc, paroh în. TIIȘEŞTI „seaca aceata aaa dota emitea 4 fl. 
Anania lacubovici, paroh în Mitocul Dragomirnei... If, 

loan Mândrilă, paroh în Gura-Humorului.........ee nenea eee ae 4 A. 
Constantin Polonic, consilier comunal în Suceava... 4 fl. 
George cavaler de Popovici, mare proprietar în Stroieşti........... SA. 
Iuon cavaler de Popovici, mare proprietar în Stroieşti ............... Si, 
Darie Tarnovieţchi, arhimandrit la mănăstirea 

SE NOE Gl ALOCE PA atentate dna acad ad iad 1 ducat aur. 


Între aceşti membri sprijinitori români, cei mai mulţi sunt din 
tagma preoțească, o elocventă dovadă că nu numai boierii şi aristocrații 
au ajutat mişcările artistice şi culturale din Bucovina, ci şi preoțimea 
bucovineană şi-a dat cu drag obolul pentru artă şi cultură. Din sânul 
ei au ieşit un Ştefan Nosievici şi un Ciprian Porumbescu, doi străluciți 
reprezentanţi ai mişcării naţionale şi ai muzicii româneşti din Bucovina. 


La 27 iulie 1868, numita societate de cântare a mai dat un concert 
de grădină (Gartenliedertafel) în Suceava, cu un program, în parte 
schimbat, de 12 cântece, din care făceau parte, iarăşi, două cântece 
româneşti, şi anume „Pe album”, care se repeta, şi „Tătarul”, o nouă 
compoziţie. de acelaşi Ştefan Nosievici. 

S-au cântat, deci, în cuprinsul programului acestui concert de 
gradină, următoarele cântece: 


1) „Motette”, de Rink; 

2) „„Wanderlied”(„„Cântecul drumeţului”), de Bânicke; 

3),,„Gebet” („Rugăciunea”) din „Freischiitz”, de Weber, aranjată 
pentru cinci voci, de L. Erk; 

4) „Frihlingslied” („Cântec de primăvară”), cor de Weber; 

5),„Abschied der Zugvâgel” („Adio al păsărilor călătoare”), cor 
bărbătesc de Steinhauser, după Mendelsohn-Bartholdy; 

6) „„Waldstille” („„Linişte de pădure”), de Bânicke; 

7) „„Wie ist doch die Erde so schân!” („Cât de frumos e 
pământul!”), de Bânicke; 

8) „Lătarul”, text de Alecsandri, muzica de Ştefan Nosievici; 
9) „Jâgerlied” („Cântec vânătoresc”), cor de F. W. Liebau; 

10) „Abschied vom Walde” („Adio pădurii”), cor de H. Esser; 
11) „„Abendlied” („Cântec de seară”), de C. Greger; 

12) „Pe album”, text de Alecsandri, muzica de Ştefan Nosievici. 


Producţiunea s-a făcut în aer liber, în grădina lui Gheorghe 
Antonovici, astăzi proprietatea familiei Isidor Popovici, din nemijlocita 
apropriere a ruinelor Cetăţii lui Ştefan cel Mare, odinioară grădină 
voivodală. Acest amănunt nu este lipsit de semnificaţie, în privința 
romantismului acestei societăţi, care, după cum era, se vede, şi spiritul 
vremii, cânta cu predilecție în apropierea locurilor istorice: mănăstiri 
sau ruine înconjurate de poieni romantice şi învăluite de misterul 
trecutului. 

Aşa se explică plecarea la Dragomirna, cu primul concert, şi tot 
aşa trebuie să explicăm şi excursia lor, odată, la ruinele Baia (sau la 
Cetatea Neamţului), conform informatoarei mele, nonagenara doamnă 
Francisca Popovici, născuta Lintner, nu-şi mai aduce bine aminte unde 
anume au concertat; ştie bine, însă, că lângă nişte ruine, noaptea, în 
bătaia luminii de lună plină! 

Veniturile Reuniunii de cântare, în primul ei an de funcționare, 
au fost destul de frumoase: şapte ducați aur şi 520 florini, 66 cruceri; 
scăzând din această sumă toate spesele de întreţinere şi de diferite 
achiziţii de note, mai rămânea încă un plus de 27 florini, un crucer şi 
şapte ducați aur“. 

La 6 octombrie 1868, s-a ţinut a doua adunare generală anuală, 
care a hotărât să dea ilustrului conducător al corului, Ştefan Nosievici, 
pentru anul trecut, o remuneraţie onorifică (Ehrensold) de 200 florini, 
o sumă însemnată pentru acele vremuri, fapt care, în acelaşi timp, 
este şi o consacrare a lui Nosievici, ca principal organizator şi suflet 


45 Vezi: Rechenschaftsbericht des Suczawaer Gesang-Vereines fir das Vereinsjahr 


1867/68, Czernowitz 1869. 

al Societăţii corale. 


Ştefan Nosievici s-a născut la Sadagura, în 12 decembrie 1833 
(stil vechi), ca fiu al parohului oriental-ortodox din Sadagura, Theodor 
Nosievici, şi al Mariei, născută Drabek (?). 

Numele Nosievici e de origine slavă. Aici ar fi de remarcat 
faptul că, până la apariția lui Arune Pumnul, a lui Constantin 
Andrievici-Morariu, a lui Calinciuc-Călinescu, în viaţa politică şi 
culturală a Bucovinei, nu se prea făcea distincţie, în sens naţional, 
între Bucovinenii ortodocşi, de naţionalitate română, şi cei de altă 
naţionalitate; în schimb, însă, se dădea mare importanţă deosebirii 
confesionale între ortodocşi şi uniți. 

Cât despre Ştefan Nosievici, el s-a simţit, totdeauna, român, 
dovadă compoziţiile sale pur româneşti, spre deosebire de Isidor 
Vorobchievici, care, sub pseudonimul Danilo Mlaca, publica poezii şi 
compoziţii rutene. De altfel, Ştefan Nosievici îşi ortografiază numele 
său, în scris sau în tipar, cu „u” final: Nosieviciu. E şi acest amănunt, 
poate, un indiciu pentru sentimentele sale naţionale. 

În anul 1845, Ştefan Nosievici se înscrie la primul Liceu de 
Stat din Cernăuţi (azi „Aron Pumnul”). E elev cu distincţie, în cursul 
inferior, şi termină clasa a opta, în 1852, ca al patrulea elev în ierarhia 
clasificării. După bacalaureat, s-a dedicat, întâi, între anii 1853-1856, 
teologiei; aceasta se vede şi dintr-o notiță din matricola parohială 
Sadagura, care spune că „el învaţă la seminar, unde ajunse şi prefect”. 
Trecu, apoi, la secţia ştiinţifică şi studiază matematicile şi ştiinţele 
fizico-chimice. Nu se ştie la care universitate şi-a făcut aceste studii de 
matematici şi ştiinţe; probabil la Viena, căci, in Cernăuţi, încă nu era 
universitate De la 8 noiembrie 1858, până în august 1860, funcţionează 
ca profesor suplinitor la primul Liceu de Stat, din Cernăuţi, predând 
matematicile, fizica şi limba ruteană”. 


4 Vezi: Festschrift zur 100 jăhrigen Gedenkfeier der Griindung des k. k. I. 
Staatseymnasiums, Czernowitz 1909, p. 232. 


56 





Istoria muzical-dramatică a Sucevei 


Timpul de la septembrie 1860, până la septembrie 1863, anul 
in care Ştefan Nosievici înlocuieşte pe profesorul Wilhelm Henke, 
transferat, de la liceul din Suceava, la Olmiitz, l-a petrecut la Viena. 
Acolo îl cunoaşte şi Lnon cavaler de Goian, ca bursier al Fondului 
Religionar greco-ortodox, luat în vedere ca viitor profesor pentru 
Liceul greco-ortodox din Suceava, întreţinut de Fondul Religionar, 
la care liceu se simţea, din ce în ce tot mai mult, lipsa de profesori 
ortodocşi români. 

Ştefan Nosievici moare, la Suceava, în 12 noiembrie 1869, nu 
în 1870, cum afirmă Posluşnicu, în „Istoria Muzicii la Români”. 

Şi e bine să se ştie şi casa în care acest talent muzical şi-a dat, prea 
devreme, obştescul sfârşit: este casa, proprietate a doamnei institutoare 
A. Verenca, din strada Dimitrie Dan, nr. 8. 

Neîmplinind, deci, nici 36 de ani, Nosievici e secerat de aceeaşi 
boală neiertătoare, care-l va răpune, 14 ani mai târziu, şi pe Ciprian 
Porumbescu. 

Într-o zi ploioasă şi noroioasă, trupul său neînsufleţit a 
fost încredinţat pământului. Mai trăiesc puţini martori oculari ai 
înmormântării, care povestesc că numărul exorbitant al participanților 
şi plânsetul mulţimii, fără deosebire de sex şi vârstă, a arătat cât de 
iubit, cât de stimat a fost Nosievici. 


„Foia Societăţii pentru Cultura Poporului Român din Bucovina”, 
publicând, în 1869, marşul lui Nosievici, „Drum bun” (mai bine zis: 
„Marşul ostaşilor români în Basarabia”, 1856), din „Vivandiera” lui 
Vasile Alecsandri), relevă că el „a adunat o mulţime de arii naţionale 
din popor, a compus foarte multe şi de la sine şi avea de cuget a le da, cât 
mai curând, publicității”, şi apelează la public, să trimită manuscrisele 


5 Conform Mihai Gr. Posluşnicu: Istoria muzicii la Români, Cartea Românească, 
Bucureşti 1928, p. 451. De altfel, tot acolo, se reproduce, la p. 450, necrologul Societăţii 
pentru Cultura Poporului Român din Bucovina, tipărit cu ocazia morţii lui Nosievici, în 
anul 1869! 

muzicale inedite, ca să fie publicate*!. 

Domnul George cav. de Onciul şi Posluşnicu citează, în scrierile 
lor, numai marşul, „Drum bun”, fără a vorbi despre alte compoziţii 
valoroase, ca următoarele: „Cântecul Margaretei”, „lată ziua cea de 
dor” (serenadă), „Părintescul ajutor”, „Pe album”, „Sub o culme”, dar 
mai ales despre capodopera sa, corul bărbătesc „Tătarul” („Românul 
către Tătar”) 

Din toate acestea, numai „Tătarul” a mai fost publicat, în colecția 
de coruri bărbăteşti a „Armoniei” din Cernăuţi, la p. 8, sub 5. 

La expoziţia „Luna Cernăuţilor”, din 1935, manuscrisele lui 
Ştefan Nosievici „Cântecul Margaretei” şi „Serenadă”, erau expuse 
de un preot”; societatea „Academia ortodoxă” din Cernăuţi le-a 
litografiat. 

Cum am arătat mai sus, Ştefan Nosievici a fost sufletul Societăţii 
de cântare, înfiinţată, la 1867, în Suceava, şi merită ca activitatea sa 
culturală să fie arătată în adevărata ei lumină. 

Iată aprecierea distinsului specialist, care este profesorul de 
muzică, directorul August Karnet din Suceava: 


„Ștefan Nosievici era, ce-i drept, autodidact, dar şi un talent 
de muzician fin, ceea ce reiese mai ales din compoziţia sa cea mai 
bună „Tătarul”, cor bărbătesc, compus cu multă măiestrie, ca de un 
muzician titrat. 

Interesantul cor înfăţişează şi momente dramatice şi gradări; este, 
aşadar, şi din punct de vedere psihologic, foarte bine prins. 

Cu conştiinţa împăcată, îl putem pune pe Nosievici, cu operele 
sale, în şirul celor mai buni compozitori de coruri român!”. 


Toate cântecele lui Ştefan Nosievici erau, adesea, cântate atât 


si Posluşnicu, op. cit. p.451 
2 Informaţie comunicată de domnul director şcolar loan Vicoveanu, din Vicovul de Jos 
55  Posluşnicu, op. cit.p.451 

de coruri studenţeşti, cât şi de societăţi corale. Fiecare societate de 
cântare cântă şi azi, cu entuziasm, „Tătarul”. Acest cor s-a popularizat 
până în straturile cele mai largi, prin faptul că se cânta foarte des şi la 
petreceri poporale pe la sate. 

Meritul lui Nosievici pentru muzica românească din Suceava 
se mai desprinde şi din alt amănunt. EI, iniţiatorul şi primul profesor 
de muzică al liceului, a sădit în sufletul elevilor săi acea dragoste de 
muzică şi de cântare, care nu s-a manifestat numai în corul elevilor 
acelei generaţii, ci a devenit tradiţie; încât toate generaţiile de elevi, 
de atunci, încoace, şi-au avut corurile lor. Ei au cântat la biserică, la 
colinde, la serenade, şi la sindrofii, înveselind, astfel, atmosfera socială 
a Sucevei”. 

Nu era ocazie şi nu era zi în care să nu auzi, mai ales în cartierul 
elevilor, din partea oraşului dinspre Zamca (un fel de cartier latin al 
Sucevei), arii executate de cvartete corale şi instrumentale; căci elevii 
îşi aveau şi orchestrele lor. 

Renumită era, bunăoară, orchestra compusă din liceeni şi 
condusă de conductorul de şosele, cehul Eduard Rasek, sau cea dirijată 
de Ciprian Porumbescu. 

Prin moartea lui Nosievici, liceul, elevii şi publicul sucevean, 
împreună cu Societatea muzicală şi muzica românească, au pierdut un 
talent şi o forță muzicală, ce n-a fost aşa de curând înlocuită. 


Societatea de cântare suceveană o mai duce încă un an, 
lâncezind, sub urmaşul lui Ştefan Nosievici, dirijorul Titus Erbn, 
funcţionar la P.T.T.; iar în liceu, abia în 1873, se reia învățământul 
muzicii, încredinţat, de asta dată, catihetului Arcadie Vasilovici, 
direcțiunea având convingerea că şcoala nu se poate lipsi de acest 


s+  Şieu am făcut, cândva, parte dintr-un astfel de cor, condus de colegul meu din clasa a 


şaptea, Emilian Tăutu; în acest cor, mai cântau, cu voci admirabile, tenorii Nondi Prelici 
şi Grigore Sotniţchi, basiştii renumiţi Vespasian Corvin, fraţii Totoescu şi alţii, ale căror 
nume îmi scapă 


59 





1. G. Sbiera A Rudolf Gassauer E Leon cavaler de Goian E Victor Morariu —= 


important mijloc de cultură. 

Trecerea-i cometică prin viaţa socială şi artistică a Sucevei 
şi ecoul bogatei sale activităţi muzicale au creat şi legende în jurul 
numelui său, cum € şi cea deşănţată, a faimosului foiletonist Dr. Marco 
Brociners5, cunoscut prin defăimarea poporului românesc, în drama 
sa „Die Hochzeit von Văleni”, fluierată de studenţimea de la Viena. 

Acesta nu se sfiieşte să improvizeze o moarte voită a 
compozitorului, făcându-l să se arunce în apele Sucevei, de dragul 
unei oarecare lrodiade sucevene, cu firmă de băuturi spirtoase. Chiar 
şi titlul „Der Haderlump”, adică „haimana”, este o profanare a unei 
vieţi şi a unui talent ca cel al lui Nosievici. 

În biografia sa („Viaţa mea muzicală, dedicată iubitei mele 
vioare”), Leon cavaler de Goian are câteva amănunte, în legătură cu 
activitatea şi viaţa lui Ştefan Nosievici, încadrat în viaţa muzicală a 
Vienei şi a Bucovinei. Părți din memoriile acestea le-a tradus, din limba 
germană, domnul profesor Victor Morariu şi le-a publicat în gazeta 
„Viaţa nouă”, numerele 162-168, 172 şi 176, din anii 1915 şi 1916. 

Păcat că Goian n-a avut un carnet de note zilnice, în care să-şi 
fi trecut exact întâmplările şi datele pe care, părăsindu-l, la bătrânețe, 
memoria, le cam stâlceşte şi le confundă. 

De exemplu: pe prietenul şi camaradul de studii cu Nosievici, 
la Viena, îl numeşte mereu, în însemnările sale, Basil şi nu Ştefan. 
Tot aşa, e nesigur şi în privinţa datei decesului, nearătând exact nici 
anul morţii, în acea autobiografie a sa, cu toate că a fost împreună cu 
Nosievici, în Suceava, până la moartea acestuia, şi a rămas la Suceava 
şi după această dată. De aici, eroarea cu anul morţii, 1870, în loc de 
1869, şi la Posluşnicu. 

De asemenea, Goian nu ştie, sau cel puţin nu aminteşte, că 
cvartetul la care a colaborat şi el, la „Freischiitz”, de Weber, a existat 
de mai înainte, fiind înjghebat de Nosievici înainte de stabilirea lui 


55 Vezi: Dr. Marco Brociner: Der Haderlump, Czernowitzer Morgenblatt, 28, Februarie 


1932 

Goian (octombrie 1868) la Suceava, având deci, la aceasta dată, la 
activul său, două concerte, cu acompaniament de orchestră, la unele 
piese din program. 

Urmărind, în însemnările lui Goian, amănuntele asupra timpului 
petrecut la Viena (1861-1866), aflăm despre Ştefan Nosievici că 
făcea parte, ca bucovinean, din grupul de români din toate ţinuturile 
româneşti, care se întâlneau, adeseori, în locuinţa bucovineanului 
Iancu de Zotta. Acolo, Nosievici le-a propus înființarea unui club de 
„cantus”, care a şi luat ființă, sub conducerea lui. 

Nu e tocmai măgulitoare prima apreciere a cunoştinţelor şi 
a talentului muzical al lui Ştefan Nosievici, făcută, în această 
autobiografie, la capitolul Viena: „a fost autodidact; dintre instrumente, 
zdrăngănea (,„klimperte”) numai la ghitară şi exercita cu noi atâta, 
(„drillte uns ein”), până ce cântam câteva cântece româneşti, 
aproximativ suficient. Pentru revelionul anului 1864/65*%, scrie Goian, 
la care a fost de faţă toată suflarea românească din Viena, Ştefan 
Nosievici a pregătit, cu cântăreții săi, un cor umoristic, „Kur Direc- 
tor”, probabil o compoziţie a sa, care a plăcut foarte mult şi s-a repetat 
adeseori, după aceea”. 

De la Viena, Goian nu se mai întâlneşte cu Nosievici, până la 
mutarea şi stabilirea sa la Suceava. E interesant de reţinut amănuntul că, 
ajuns la Suceava, Goian nu i se adresează, pentru informaţii muzicale 
locale, lui Nosievici, cum era de aşteptat, ci ia aceste informaţii de la 
doamna Morwitzer, şi intră, în mod activ, în viaţa muzicală a Sucevei, 
abia „după ce s-a stabilit de-a binelea”. 

Prea era vrăjit Leon cavaler de Goian de centrul muzical al 
Vienei. Sufletul lui trăia numai şi numai la Viena, oraşul muzicii, oraşul 
valsului. Cu sufletul încărcat de obidă, s-a mutat el, în octomvrie 1868, 
de la Cernăuţi, la Suceava, unde, în primii trei ani, s-a simţit stingher, 
ba chiar de tot nefericit. Nici Cernăuţii nu-l mulţumeau. Cum putea 


s*  Tarăşi o dată greşită; trebuie să fi fost 1862/63, căci, în 1864/65, Nosievici era, acum, 
la Suceava. 

el, deci, să se simtă bine într-un orăşel de provincie ca Suceava, unde, 
după părerea sa, bărbaţii îşi pierdeau vremea cu verificarea celor mai 
bune şi celor mai ieftine vinuri româneşti, iar sexul slab cultiva, până 
la superlativ, dictonul referitor la „gura Sucevei”. 

Colaborarea lui Goian cu Nosievici, la Suceava, deci — 
îmbolnăvindu-se cel din urmă — n-a durat decât câteva luni. 

Totuşi, acum, în memoriile sale, Goian are şi cuvinte de mare 
laudă pentru Nosievici. Iată ce scrie el: 


„Ștefan Nosievici întemeiase o societate muzicală de cor mixt. 
Repetiţiile muzicale se ţineau, de două ori pe săptămână, în sala de 
şedinţe a primăriei”. A fost, într-adevăr, de admirat ce a putut realiza şi 
înjeheba, în scurt timp, Nosievici. Vreo 80 de corişti cântau foarte bine, 
în cor mixt şi în cor bărbătesc şi-şi dădeau cea mai mare osteneală de 
a cânta piano, forte şi crescendo, executând aceste nuanţări cu cea mai 
mare preciziune şi urmând cu toată atenţia îndrumările şi intențiunile 
dirijorului, pe care-l venerau cu toţii. 

S-a, cântat, întotdeauna, jumătate de ceas, cor şi, jumătate de 
ceas, se făcea şcoală. Se cântau solfegii, trebuind să ne deprindem cu 
ritmul respirației. Cu un cuvânt, el a fost un profesor de muzică model, 
având cele mai bune auspicii de a avea, în viitor, un cor excelent”. 


Goian aminteşte pe domnişoara Cornelia Frisch, „cu un frumos 
sopran, ca primadonă, la care mai adăugăm noi, pentru acea vreme, pe 
doamna Eugenia Okunowski, care cu uşurinţă ajungea la do-ul cel mai 
înalt, pe domnişoara Milixima Muntean, nepoata profesorului Ieronim 


57 Care, pe atunci, era în clădirea în care, astăzi, e birtul „La Petru”, Strada Regele 


Ferdinand (Şi Reuniunea de cântare „Ciprian Porumbescu”, datorită bunăvoinţei 
vrednicului membru şi actual primar al oraşului, George Doroftei, este instalată, astăzi, 
în fastuoasa clădire a primăriei, unde se fac repetițiile corale, cum se făceau şi pe vremea 
lui Ştefan Nosievici, acum 70 de ani, tot în încăperile primăriei) — Sediul primăriei, adică 
a Palatului Administrativ de astăzi, în care repeta Reuniunea „Ciprian Porumbescu”, a 
fost construit în anii 1903-1904 nur. 

Muntean, cu un alto admirabil, şi pe doamna Ripsima Trancu, cu un 
alto profund, care, în timbru, parcă era bas”. 

„Trebuie numaidecât de remarcat, continuă Goian, că Nosievici 
a fost simplamente autodidact şi, dintre instrumente, cânta numai la 
ghitară. Lui trebuie de atribuit meritul excepţional de a fi luat iniţiativa 
înjghebării unui institut de muzică la Suceava, în care urmărea, într- 
adevăr, numai scopuri artistice, pe care le-ar fi realizat, cu siguranţă, 
dacă nu l-ar fi răpit o crudă boală de piept, cam pe la 1870”. 

„Mai trebuie de adăugat, scrie Goian, că la corul „lată-mă, 
Doamne, ca rege”, din „Freischiitz”, de Weber, Ştefan Nosievici 
alcătuise un cvartet de coarde, în care eu cântam prima vioară, avocatul 
Dr. Morwitzer, cello, organistul Anton Valentin, viola şi comisionarul 
Marcu Krâmer, vioara a doua””*:. 

Aici, memoria îl părăseşte pe Goian, cum am arătat mai sus; 
căci Nosievici, stabilit la Suceava din 1863, avea o societate corală şi 
un cvartet de coarde, în care intră şi Goian, când veni, spre sfârşitul 
toamnei 1868, la Suceava. 

Rezultă de aici că nu Leon cavaler de Goian a înfiinţat Societatea 
muzicală din Suceava (cu Ştefan Nosievici, în paranteză), cum afirmă 
Gheorghe cavaler de Onciul, în „Din trecutul muzical al Bucovinei”, 
pag. 13, ci lui Ştefan Nosievici e de atribuit meritul excepţional de a 
fi luat iniţiativa înjghebării unui institut de muzică la Suceava, cum 
mărturiseşte însuşi Goian, în manuscrisul său, pag. 26. 

Prin constatarea aceasta, nu voim să micşorăm meritele mari 
ale lui Goian, de a fi cultivat şi el mereu muzica, dar, cu predilecție, 
numai cea de cameră. Partenerii cvartetului înfiinţat de Nosievici, din 
care făcea parte şi Goian, lansează ideea înjghebării unei societăţi 
instrumentale. 

Goian ia preşedinţia acestei societăţi instrumentale; însă, după 


55 Reuniunea „Ciprian Porumbescu” are şi ea, astăzi, un cvartet, compus din domnişoara 
> 


Otilia Peyersfeld (pian), Dr. Leon Wachtel (vioară), A. Migdal (violoncel) şi Aurelian 
Isar (flaut). 

două concerte, în colaborare cu societatea corală (de altfel, reuşite), 
noua societate îşi încheie activitatea ei, prin dizolvare; în urma morţii 
lui Ştefan Nosievici, se dizolvă şi societatea corală. 

Goian regretă că şi această societate, aşa de trainic închegată, 
trebuie să lichideze. O nouă dovadă că numai el, Nosievici, a fost 
sufletul mişcării muzicale din Suceava, căci mult timp nu s-a găsit 
nimeni să-l înlocuiască. 

Leon cavaler de Goian n-avea calităţi de organizator, sau poate că 
împrejurările din Suceava nu i-au fost favorabile în această direcție. E 
adevărat că a fost, în repetate rânduri, membru în comitet şi preşedinte 
de societăți muzicale: în Societatea Filarmonică (Musikverein) 
Cernăuţi, în „Armonia” din Cernăuţi, în Societatea instrumentală şi 
corală din Suceava etc.; însă aceste alegeri trebuie de pus, pe lângă 
faima sa de meloman, mai mult pe seama originii sale boiereşti şi a 
situaţiunii sale sociale de magistrat şi de prim-procuror. 

EI a fost un element agreat de guvernul austriac, fapt care i-a 
adus, o dată, şi un mandat de deputat în parlamentul din Viena; de 
aceea, probabil, şi românii îl alegeau ca preşedinte al societăţilor 
muzicale, ca să aibă în dânsul un ajutor şi o persoană cu trecere pe 
lângă stăpânirea vitregă. 

Chestiunile naţionale, de fapt, nu-l prea pasionau. Îi impunea 
rezerve, de exemplu, numele lui Ciprian Porumbescu, care evoca 
atitudini iredente, încât a refuzat preşedinţia la Reuniunea de cântare 
„Ciprian Porumbescu”, când aceasta i s-a oferit, de adunarea generală; 
faţă de Societatea corală din Cernăuţi, cu numele de „Armonia”, n-a 
avut această atitudine. 

Totuşi, ultimul său gest, cum releva domnul profesor Victor 
Morariu, în traducerea memoriilor lui Goian, a fost o faptă frumoasă 
românească: „bogata sa bibliotecă muzicală, iubita sa vioară şi încă 
alte patru instrumente muzicale, le-a testat Goian Reuniunii de 
cântare „Ciprian Porumbescu”, dovedind, astfel, pe patul de moarte, 
sentimentele sale româneşti, care i s-au contestat uneori, fiindcă 

educaţia, şi mediul în care a petrecut, au fost, ce-i drept, în mare parte 
străine”*, 

Abia în anul 1887, întemeiază alt profesor al Liceului greco- 
ortodox din Suceava, Constantin Procopovici, un curs de cântare pentru 
cor mixt, sub conducerea sa. Această iniţiativă, pornită, din nou, de 
la un profesor al aceluiaşi liceu de băieţi din Suceava, este o verigă 
nouă în seria profesorilor care au ținut mereu sus steagul activităţii 
muzicale sucevene. Marek şi Nosievici încep, Constantin Procopovici 
continuă, urmează Severian Procopovici, ca dirijor şi preşedinte; iar 
după aceasta, profesorii generaţiei de azi, Ilarion Berezniţchi şi Ştefan 
Pavelescu, de la acelaşi liceu, ca preşedinţi ai Reuniunii „Ciprian 
Porumbescu”, având, timp de peste 25 de ani, în persoana lui August 
Karnet, profesor de muzică şi el, tot la acest liceu şi celebru muzician, 
absolvent al conservatorului vienez, un preţios colaborator, ca dirijor, 
care a dat pe „Crai nou” al lui Ciprian Porumbescu în mai mult de 
zece reprezentații, alături de prestații ca „Beizadea Epaminonda”, al 
lui Caudella, ca „Baba Hârca”, de Flechtenmacher“, ca „Vânzătorul de 
păsări”, al lui Zeller etc., în care s-au ridicat, la înălțimi de profesionişti, 
Şi soliştii, şi coriştii. 

Aceasta e, însă, altă pagină glorioasă din viaţa muzicală a 
Sucevei, care urmează să se scrie, de acum, înainte! 

După doi ani, acest curs al lui Constantin Procopovici fu 
transformat într-o adevărată şcoală de muzică, având, de astă dată, 
pe Leon cavaler de Goian ca preşedinte. Se nasc, însă, neînţelegeri 
în comitet, pe chestia scopurilor artistice ale acestei societăţi, şi, după 
doi ani, Goian demisionează. ÎI înlocuieşte căpitanul (adică prefectul) 
judeţului, Dr. Basil de Duzinchievici, iar profesorul Constantin 
Procopovici fu ales vicepreşedinte. 

În anul 1903, viaţa muzicală a Sucevei ia un nou curs, prin 


5 Morariu, Victor: Din amintirile lui Goian, „Viaţa nouă”, Anul IV, nr. 162, din 12 


septembrie 1915. 
60 Şi Matei Millo — nur. 

înfiinţarea reuniunii de cântare pur româneşti „Ciprian Porumbescu”, 
care, în scurt timp, întrece, în activitate, societatea muzicală mai veche, 
având ca preşedinte şi dirijor al corului, din nou, un autodidact, pe 
profesorul Severian Procopovici, cum am amintit mai sus. 

Această nouă reuniune, care, de la înfiinţarea ei, avea ca ctitori 
pe profesorii Emanoil Iliuţ, Liviu Marian, Victor Morariu, Cornel 
Sorocean, Laurentie Tomoiaga etc., alături de Severian Procopovici, 
este fireasca continuare a unei activităţi şi a unei tradiţii, moştenite de 
la înaintaşi. 

Ca elev de liceu, mergeam, adeseori, la cimitirul vechi, de lângă 
mănăstirea Sfântului loan, părăsit de mult. O făceam aceasta mai 
mult primăvara, când înfloreau viorelele, care nicăieri, parcă, nu erau 
mai albastre şi mai parfumate, sau toamna, în ziua tuturor morţilor 
(Allerseelen), când lumânările de pe morminte completau simfonia 
culorilor de sfârşit de toamnă şi sugerau, celor ce veneau să-şi caute 
câte un mormânt drag, sentimentul melancolic al caducităţii celor 
pământeşti. Îmi aduc bine aminte că, de la intrare, la stânga, se afla o 
cruce de piatră, cu inscripția în litere cirilice: „Aici odihneşte robul lui 
Dumnezeu Ştefan Nosievici”. 

Astăzi, nu se găseşte nici o urmă din crucea aceea. În general, 
vechiul cimitir este, astăzi, într-o deplorabilă părăsire şi uitare. O 
mulțime de cripte sunt surpate, coşciugele dinăuntru le vezi sfărâmate, 
probabil de mâni sacrilege şi profanatoare, iar aceste devastări se pun 
pe seama invaziei ruşilor. 

Ar fi de datoria Liceului „Ștefan cel Mare” şi a Reuniunii de 
cântare „Ciprian Porumbescu” să reînnoiască şi memoria lui Ştefan 
Nosievici, aşa cum ar crede de cuviinţă, ca a unuia care a fost primul 
profesor de muzică la acest liceu şi care a contribuit, în mod efectiv, 
la tradiţia şi atmosfera muzicală suceveana, din care s-a născut şi în 
care viază şi astăzi numita reuniune. 

Victor Morariu: 


Mişcarea muzicală şi teatrală 
a Sucevei româneşti, înainte de înfiinţarea 
Reuniunii „Ciprian Porumbescu” 


Istoria muzicală a Sucevei“! începe cu două nume vestite de 
lăutari: Moş Niculai Picu (mort în 20 octombrie 1864, în vârstă de 
75 ani?) şi ucenicul şi urmaşul lui, Grigori Vindireu (mort în 12 mai 
1888, la 58 ani). Despre amândoi ne-a lăsat veşti Leon cavaler de 
Goian“, cu care ne vom mai întâlni în acest istoric al nostru, şi anume 


*!  Portretele sau fotografiile personajelor, precum şi scene din anumite spectacole sunt 


reproduse, la sfârşitul cărţii, în Anexe — n.r. 

6 S-a născut în 1807, la Suceava. Staroste al unui taraf, format din nai, două cobze, 
un violoncel şi şapte viori, care cânta, în fiecare vară, în anii de după 1850, la Lăpuşna, 
staţiune balneară care figurează în „Bucovina luminată” a lui Knapp (care i-a făcut 
portretul), Nicolae Picu, fost component al tarafului lui Barbu Lăutaru, „cânta dansurile 
tuturor naţiunilor... EI se bucura, oriunde, de cea mai mare stimă, pe care o merita pe 
deplin, atât prin arta sa, cât şi prin purtare” (Leon cav. de Goian) —n.r. 

6 S-a născut în 21.01.1830, la Suceava (Tişăuţi, după alte surse). Starostele unui taraf 
de lăutari suceveni, din care mai făceau parte şi Andrei Ursachi, Mihail Lucaciuc, Grigore 
Cozma, Gavril Ghiţescu şi Lazăr Luţa, Grigore Vindireu, lăutar legendar, încredinţat 
memoriei de Leon cav. de Goian, încă îşi mai poate face auzit inegalabilul repertoriu, 
înveşnicit de colecţia „Muza Română” a lui Calistrat Şotropa: „Hora Rădăuţilor”, „Câte 
flori pe Dorna-n sus”, „Arcanul”, „Corăgheasca”, „Hora Domeniilor”, „Hora Gura Solcii” 
etc. — nur. 

6 S-a născut, în 12.02.1843, la Jadova, şi a murit, în 16.10.1911, la Cernăuţi. Vag cunoscut 
în Bucovina, datorită unor trimiteri la volumul lui de „Memorii”, făcute de Leca Morariu 
şi preluate de Grigore Posluşnicu, dar publicate parţial (din pricina războiului), în 1915 
(traducere din germană), sub titlul „Din memoriile muzicale ale lui Leon cav. de Goian” 
(„Viaţa Nouă”), Goian este, alături de Ştefan Nosievici, un pionier şi un mărturisitor al vieţii 

în memoriile sale, scrise nemţeşte, manuscript din care prof. Victor 
Morariu“ a publicat, în traducere românească, părțile de interes 
românesc“, pasaje reproduse în schiţa-portret „Cei din urmă lăutari 
ai Bucovinei”, din colecţia „Ce a fost odată. Din trecutul Bucovinei”, 
de Leca Morariu“ (ed. I-a, Cernăuţi, 1922, ed. A II-a, Bucureşti 1926), 
unde se dau şi chipurile celor doi lăutari, amândoi în vechiul port 
moldovenesc, cu zobon şi anteriu, iar Nicolai, zis „Barbu Lăutaru 
al Bucovinei”, având şi fes pe cap“. 

Pe vremea acestor doi lăutari, deci cam de pe la 1830, înainte, şi 
până la 1888, Suceava era un adevărat centru de muzică românească, 
a cărui faimă trecea de hotarele Bucovinei. 

Este important faptul că Goian, muzician de marcă, apreciat 
violonist, desăvârşit cunoscător al muzicii de cameră, vorbeşte despre 
amândoi în termenii cei mai elogioşi, respectuoşi chiar, şi anume nu 
numai în ce priveşte muzicalitatea lor, ci şi caracterul, individualitatea 
omenească a unuia şi a celuilalt, amândoi bucurându-se, în toate cer- 
curile, de cea mai mare consideraţiune. 


muzicale bucovinene de după anul 1850, deci de după Neculai Picu şi Grigore Vindireu — 
nr. 

65 S-a născut, în 12.02.1888, la Toporăuți, şi a murit, în 01.07.1946, la Caransebeş. A 
publicat: „Un proces de înaltă trădare în Bucovina de la 1780“ (1920), „Călăuza istorică 
a oraşului Suceava“ (1921), „Novalis, teoretician al romantismului“ (1924), „Amintiri 
despre lon Grămadă“ (1926), „Sintaxa propoziţiunii în Psaltirea Şcheiană“ (1927), 
„Pedagogia lui Jean Paul“ (1933), „Pedagogia lui Herder“ (1936) „Istoricul Reuniunii 
muzical-dramatice Ciprian Porumbescu “ (1939), „Vasile Bumbac“, „Problema nuvelei 
în literatura germană“ şi „Prima traducere a Luceafărului“ (1940) — nur. 

6% În gazeta suceveană „Viaţa nouă”, 1915 şi 1916. 

67 Născut, în 25.07.1888, la Toporăuți, mort, în 15.12.1963, la Râmnicu Vâlcea. 
Întemeietorul revistelor „Făt-Frumos“ (1926-1944), „Fond şi formă“ (1938-1944) şi 
Buletinul „Mihai Eminescu“ (1930-1943), Leca Morariu a publicat cărțile „De la noi. 
Poveşti“ (1920), „Războiul Troadei“ (1923), „Institutorul Creangă“ (1925), „Drumuri 
moldovene. Pe urmele lui Creangă“ (1925), „La fraţii noştri“ (1928), precum şi o mulţime 
de studii despre viaţa şi opera lui Porumbeşti, Eminescu, Veronica Micle, Nicu Gane, T. 
Robeanu, Grămadă, Teliman etc. — n.r. 

6 Amândouă portretele sunt reproduse şi la Posluşnicu, „Muzica la Români”, în 
capitolul „Lăutarii Bucovinei”, pp. 623-625. 

Goian mai ţine să releve că amândoi erau români, negreşit, ca 
să nu se creadă cumva că ar fi fost ţigani, origine cu care nu s-ar fi 
împăcat nobila demnitate ce-i caracteriza pe unul şi pe altul. 

Trimiţându-l pe cititor la izvorul citat, amintim, încă, numai 
că, de Paşti, de Crăciun şi de Anul Nou, când îi venea Grigori cu 
taraful, Goian îşi lua şi el însuşi vioara în mână şi cânta cu dânsul, 
visându-se în anii copilăriei. 

Dar Grigori Vindereu ne mai interesează şi fiindcă de la dânsul 
a învăţat şi Ciprian Porumbescu“, pe atunci elev de liceu, a zice din 
vioară româneşte sau, ca să fim exacţi, la dânsul s-a perfecţionat, după 
ce elementele muzicii româneşti le deprinsese „pe câmpiile Stupcei”, 
la „academia” ţiganilor lăutari de acolo (vorba lui Valeriu Branişte”, 
in biografia lui Porumbescu, Lugoj 1908, p. 32). 

La rândul său, Porumbescu a avut şi el elevi în ale muzicii 
româneşti; dintre aceştia, mai trăieşte, în Suceava, violonistul Iosif 
Fischhof, un fel de epigon al marilor lăutari. Domnia sa a şi publicat 
nişte amintiri despre Porumbescu, în „Morgenblatt”, din Cernăuţi, 
în care ne arată cum Grigori, dacă îl învăţa pe Porumbescu muzică 
românească, în schimb adese asculta şi el cum zicea Porumbescu la 
cântece populare şi diverse compoziţii sau reverii şi fantezii proprii, 
încât, uneori, tânărul se învrednicea să fie el învățătorul maestrului 


69 Născut, în 02.10.1853, la Şipotele Sucevei, mort, în 24.05.1883 (6 iunie, stil vechi), 
la Stupca. Compozitor inegalabil, dar şi un poet valoros, probat de textele: „Nocturna 
Bertha“ (1879), „Imn de urare“ (1880), „Resignation“ (1880), „„Anacreon caută să bem“ 
(1880), „Bericică cristalină“ (1880), „Vechea gardă“ (1881), „Cîntecul Tricolorului“, 
„Inimă de Român“, „Hora“, „Nu-i viaţă mai plăcută“, „Fraţi la masa asta“ntinsă“, „Să 
ciocnim“, „Dragoş vodă cel vestit“, „Pân“ era cioroaica barză“, „Țiganii se sfătuiră“, 
„Candidatul Linte“, „Cisla“ etc. — nur. 

7 S-a născut, în 10.01.1869, la Cincul Mare, lângă Braşov, şi a murit, în 01.01.1928, 
la Lugoj. Prezent în Bucovina, vreme de doar trei ani, ca fondator (în 2 iulie 1897) al 
gazetei „Patria”, Valeriu Branişte, gazetar veşnic răzvrătit în întreg spaţiul românesc 
de sub dominație habsburgică, a scris editoriale politico-patriotarde incisive şi, tocmai 
de aceea, masiv şi mult prea des cenzurate. Istoricul sucevean loan Cocuz i-a adunat 
scrierile publicistice într-o carte definitorie, „Valeriu Branişte, în slujba Bucovinei, în 
slujba Neamului românesc” — n.r. 

Vindereu (v. „Mărturii despre liceanul Ciprian Porumbescu, în revista 
„Făt frumos”, 1934, nr. 5, 6). 

Dar, la 1868, când se stabilea Goian la Suceava”!, aici se apropia 
de sfârşit o viată tânără şi o carieră muzicală dătătoare de inimoase 
speranţe: era Ştefan Nosievici'?, profesor de matematici şi de fizico- 
chimie, de la 1863, la „gimnaziul greco-oriental”, de curând înființat 
(1860), dar şi de muzică, în calitatea aceasta, urmaş al catihetului şi 
profesorului de limbă română Constantin Morariu-Andrievici”?. 

Nosievici, care, cu tot numele său slav, s-a simţit, totdeauna, 
român, adunase mulțime de cântece populare, dar se remarcase şi 
prin compoziţii proprii, dintre care cele mai cunoscute sunt marşul 
„Drum bun, toba bate”, popularizat pe toată întinderea pământului 
românesc, dar nu şi cu numele autorului, şi „Măi Tătare” (pe versuri 
de Vasile Alecsandri). 

La 20 noiembrie 1867, se constituie Societatea muzicală 
„Suczawaer Gesangverein”, cu filo-românul Dr. Josef Marek, 
directorul liceului, ca preşedinte, şi cu Nosievici, ca vicepreşedinte, 
fireşte şi cu Morariu-Andrievici, ca membru în comitet. 


7! Pentru cele ce urmează, vezi studiul „Suceava muzicală de altădată”, de Prof. Dr. 


Rudolf Gassauer, publicat în Anuarul Liceului „Ştefan cel Mare” pe 1936/37 şi, în broşură, 
în Editura Reuniunii noastre. 

7 Născut la Boian, în 01.12.1833, mort la Suceava, în 12.11.1869. Şcolit la Cernăuţi 
(teologie, 1853-1856) şi Viena (fizică şi matematici, 1856-1860), profesor la gimnaziile 
din Cernăuţi (1860-1863) şi din Suceava (1863-1869), fondator al Societăţii Filarmonice 
din Suceava şi dirijor al corului „Sol ,, (1867-1869), autor al primului studiu folcloric 
bucovinean, „Despre cântecul poporal român” (1865), Nosievici a compus „Drum bun, 
toba bate”, „Sub o culme de cetate”, toate publicate, în 1885, de Societatea „Armonia” 
—nr. 

73 Născut, în 26.07.1835, la Mitocu Dragomirnei, mort în 20.03.1875, la Cernăuţi. 
Profesor al gimnaziului din Suceava, Constantin Morariu-Andrievici a scris „Mânuariu 
pentru învăţătura religionară a bisericei drepteredincioase a răsăritului, compus spre 
folosul clasei întăia gimnasiale“ (1866), „Mânuariu pentru învăţătura istoriei testamentului 
vechiu, compus spre folosul clasei a doua gimnasiale“ (1866) şi „Mânuariu pentru 
învăţătura istoriei vieţii Mântuitoriului lumii Isus Christos, compus pentru clasa a treia 
gimnasială“ (1866) n.r. 

Dl. Gassauer'* subliniază faptul că, în felul acesta, viaţa muzicală 
a Sucevei gravita, chiar de la început, în jurul liceului, cum a gravitat, 
apoi, mereu, până astăzi. Tot domnia sa relevă caracterul internaţional 
al acelei societăţii, care, în ce priveşte membrii, „înfăţişa o adevărată 
Austrie în miniatură”. Ni se evocă, apoi, o producțiune muzicală a 
societăţii, aranjată în păduricea de lângă mănăstirea Dragomirna, 
frumoasă excursie, la care, dacă din cele 14 coruri, executate sub 
conducerea dirijorului şi animatorului Nosievici, 12 erau nemţeşti, 
erau, totuşi, şi două româneşti, compoziţii ale lui Nosievici : „Subt o 
culme“, după o melodie naţională” şi „Pe album” (text de Alecsandri). 
Între cei 117 membri activi, 69 de doamne şi 48 de domni, din elita 
Sucevei, erau 19 Românce şi 10 Români”. Dar în acea zi, de 2 iunie 
1868 (hramul Sfântului loan cel Nou), muzica românească va fi fost, 
totuşi, biruitoare, şi anume prin Grigori Vindereu, cu taraful lui, „care 
şi el lua parte la excursie”. 

Mai aflăm, apoi, de un concert de grădină (Gartenliedertafel) 
în Suceava, la 27 iulie 1868, cu program în parte schimbat, de 12 
cântece, între care, iarăşi, două româneşti, „Tătarul” lui Nosievici” 
şi, din nou, „Pe album”. 


74 Născut la Suceava, în 12.09.1885, mort, în 16.01.1952, la Sigmaringen, în Germania. 
Doctor în istorie şi custode al Muzeului din Suceava (zeci de ani, a săpat printre ruinele 
Cetăți Sucevei, îmbogăţind colecțiile muzeului şi scriind numeroase studii, în română şi 
în germană), Rudolf Gassauer, membru al Societăţii Numismatice Române, cercetător 
al istoriei românilor, al tradiţiilor şi al modului lor de viaţă, a publicat, printre altele, şi 
lucrarea „Contribuţii la istoria culturală a Bucovinei“ („Beitrage zur Kulturgeschichte 
der Bukowina“, Munchen, 1941) n.r. 

75 Cântec popular, cules, fără text, în 1848, de Karol Mikuli, sub titlul „Sub o culme 
de cetate”, pe melodia căruia Iraclie Porumbescu a scris versurile pentru „Cântecul 
Iancului”, cântat, cu un refren ulterior, astăzi de Veta Biriş. Prin piesa lui corală, Nosievici 
a salvat versurile, pe care Iraclie Porumbescu nu le mai trimisese lui Vasile Alecsandri, 
din moment ce făurise un alt text — n.r. 

76 DI. Gassauer ni-i înşiră pe toate şi toţi cu numele. 

Cea mai bună din compoziţiile lui, din punct de vedere al psihologiei şi al gradării 
dramatice (v. aprecierea dlui director de muzică August Karnet, în broşura dlui Gassauer, 


p. 12). 

Producţiunea s-a făcut în aer liber, într-o grădină din apropierea 
Cetăţii lui Ştefan cel Mare, notă romantică, ce se manifestă şi în 
plecarea la Dragomirna, precum şi într-o excursie la ruinele de la Baia 
sau Cetatea Neamţului, unde s-a cântat, noaptea, în bătaia luminii de 
lună plină. 

La 6 octombrie 1868, societatea îşi ţine a doua adunare 
generală, care îi votează dirijorului Nosievici, principal organizator, 
sufletul societăţii, o remuneraţie onorifică de 200 florini. „Tătarul” 
şi „Drum bun” au fost publicate în „Foaia Societăţii pentru literatura 
şi cultura română în Bucovina”, 1868 şi 1869. 

Dar Nosievici moare, la 12 noiembrie 1869, secerat, când nu 
împlinise nici 36 de ani, de aceeaşi boală neiertătoare, ce-l va răpune, 
14 ani mai târziu, la vârsta de abia 30 de ani, pe Ciprian Porumbescu, 
cel mai înzestrat dintre elevii lui, notat, la cântare, aproape neîntrerupt 
cu „vorziiglich” (eminent). 

Domnul Gassauer mai relevă încă un mare merit al lui Nosievici 
şi, cu acesta, încă un aspect, o latură din viată muzicală a Sucevei, 
arătând că, în calitate de profesor de muzică la liceu, „a sădit în 
sufletul elevilor săi acea dragoste de muzică şi de cântare, care nu 
s-a manifestat numai în corul elevilor acelei generaţii, ci a devenit 
tradiție, încât toate generaţiile de elevi, de atunci, încoace, şi-au 
avut corurile lor. Ei au cântat la biserică, la colinde, la serenade şi la 
sindrofii, înveselind, astfel, atmosfera socială a Sucevei”. Dar elevii 
îşi aveau şi orchestrele lor; astfel, şef de cvartet instrumental, dar şi 
de orchestră, a fost şi Ciprian Porumbescu. 

Într-adevăr, nu exagerăm, dacă spunem că corurile acestea 
de „studenţi” ar merita şi ele un loc în expunerea noastră, îndeosebi 
întrucât unele din clementele lor, dirijori sau solişti, s-au ilustrat, în 
viaţa muzicală a Bucovinei. Ne rezervăm s-o dăm, poate, cu un alt 
prilej. 

Moartea lui Nosievici a fost o mare pierdere. „Societatea de 
cântare suceveană o mai duce încă un an, lâncezind, dar continuă a 

exista şi mai departe, latent”, cum ne povestea regretatul Constantin 
Procopovici, inventarul ei păstrându-se la inimosul profesor Ieronim 
Muntean şi la doamna Eufrosina Bumbac, născută Preda, soţia 
ilustrului profesor şi poet al Sucevei', care şi ea cânta adesea în 
public, acompaniindu-se din ghitară, deci cea dintâi solistă româncă 
a Sucevei, de care avem ştire. lar în liceu, abia în 1873 se reia 
învăţământul muzicii, încredinţat, de astă dată, catihetului Arcadie 
Vasilovici”. 

Din inițiativa lui Goian, se înjghebase şi o societate de muzică 
instrumentală, chiar sub prezidenţia lui, societate care, însă, se dizolvă, 
după două concerte, aranjate în colaborare cu societatea corală. 

Un urmaş al lui Nosievici se găsi, apoi, abia în persoana lui 
Constantin Procopovici, profesor de ştiinţe naturale şi de muzică la 
liceu. Acesta, transferat la Suceava de la Rădăuţi, la 1883, întemeiază, 
la 1887, un curs public de cântare pentru cor mixt, curs transformat, 
după doi ani, într-o adevărată şcoală de muzică, patronată de noul 
„Gesangklub” (1888), care va deveni, mai târziu, „Musikverein”, cu 
Goian ca preşedinte. După alţi doi ani, Goian demisionează, în urma 
unor neînţelegeri, şi e înlocuit cu „căpitanul” (prefectul) judeţului, Dr. 
Basil de Duzinkiewicz, artist la violoncel, iar Constantin Procopovici 
fu ales vicepreşedinte. 

În noua societate de muzică şi în şcoala pe care o întreținea, 
îmbogăţindu-i treptat programul şi cu muzica instrumentală, se con- 
tinua tradiţia pretinsă internațională, în realitate mai mult germană. 

Muzica românească nu prea avea loc în programele 
producţiunilor ei, chiar şi atunci când la conducere se afla un Goian 


75 Vasile Bumbac, născut, în 07.02.1837, la Costâna, mort, în 27.02.1918, la Suceava. 
Deşi a scris numeroase poezioare („Imnul Crucii”, „La Basarabia“, „Partea şi norocul 
meu“, „Portretul iubitei“, „Anacreon şi femeile“, „Cântec“ etc., toate publicate în „Aurora 
Română”), ba chiar şi o epopee, „Dragoşiada“, cu titlu final „Descălecarea lui Dragoş 
în Moldova“, precum şi o sumedenie de versificări ale poveştilor şi tradiţiilor populare, 
meritul mare al lui Vasile Bumbac stă în traduceri din Schiller („Contele de Habsburg), 
Horaţiu („Oda a 4-a), Homer („„Iliada”) etc. —n.r. 

sau un Procopovici. 

Dar curentul naţional românesc, din ce în ce mai pronunţat, îşi 
cerea drepturile şi în domeniul muzicii. 

În Martie 1887, se înfiinţează, în Suceava „Clubul Român”, 
societate de lectură şi de petrecere, cu rostul de a concentra şi a 
consolida elementul românesc în domeniul social. Noua societate 
urma să aranjeze întâlniri sociale, prelegeri publice, dar şi să cultive 
muzica şi teatrul de amatori”. Astfel, secţia artistică a „Clubului”, 
condusă, mai întâi, de Constantin Procopovici, apoi de Severian 
Procopovici, este nucleul din care va ieşi, apoi, Reuniunea „Ciprian 
Porumbescu”. Dar asupra activităţii acesteia nu mai suntem informaţi 
decât din tradiţia orală, care ne vorbeşte de Constantin Procopovici. 
Ar părea straniu faptul că „Revista Politică”, apărută chiar atunci 
(1886), aici, în Suceava, nu aminteşte de vreo asemenea activitate a 
„Clubului”. Ni se spune, ca explicaţie, că publicitatea n-o dorea, chiar 
Constantin Procopovici, din modestie, dar şi de teamă de guvernul 
austriac, care nu vedea cu ochi buni asemenea manifestații româneşti 
— explicaţie plauzibilă, dacă avem în vedere, bunăoară, că şi Goian 
fusese disciplinat, oarecum, pentru activitatea sa de la „Armonia”, 
fiind avansat şi trimis la Suceava. 

Prezidentul celui dintâi comitet al „Clubului” fu prof. 
Constantin Cosovici, care, ulterior, îşi va câştiga merite atât de mari 
ca preşedinte al „Şcoalei Române” şi ca director al liceului. Îi mai 
găsim, în acest comitet, pe Eugen Botezat, Şt. Ştefureac şi pe T. 
Bujor, veneratul octogenar de astăzi, care s-a ilustrat ca preşedinte 
al „Armoniei”. 

La începutul anului 1887, „Clubul” avea 80 de membri, iar pe 
masa de lectură, 35 de foi%. 

„Revista Politică” mai înregistrează, apoi, o excursiune a 
societăţii, tot la Dragomirna şi tot la 2 iunie, ca şi cea a lui Nosievici, 


7 Vezi „Revista Politică”, din Suceava, 1887. 
80 Astăzi (1937), pe masa Cazinoului din „Casa Naţională”, abia de mai sunt 3 ziare! 

de la 1868, deci excursiune oarecum tradiţională. Încolo, „Revista” 
nu ne mai spune nimic despre o activitate muzicală şi teatrală a 
„Clubului”, ci numai despre o „întrunire” foarte animată, de lăsat 
de sec, în noiembrie 1887, la care a mai cântat şi „Moşul Grigori 
cu taraful său”. Zicem „a mai cântat”, căci, la 14/26 Mai 1888, se 
săvârşeşte înmormântarea lui. 

„Revista” îi face un necrolog, în care îl caracterizează, la fel ca 
şi Goian, în memoriile citate de noi mai sus: „Purtarea sa modestă, 
însă plină de demnitate îi câştigară (!) simpatiile tuturor oamenilor 
iubitori de arta muzicii, fără deosebire de naţionalitate”. Necrologul 
se încheie cu această prevedere pesimistă, care s-a şi împlinit: „Caută 
să mărturisim cu durere că cu greu vom mai putea avea un urmaş, 
care l-ar suplini pe Grigori, precum l-a suplinit el pe premergătorul 
său, Niculai, în arta muzicii naţionale”. 

Dar, fiindcă ne interesează, aici, tot ce e în legătură cu viaţa 
muzicală şi artistică românească a Sucevei, e locul să amintim de 
concertul cântărețului Constantin Georgescu, la 12 ianuarie 1888, 
cu concursul domnişoarei Josefine Morwitzer, reputată pianistă, fiica 
primarului de atunci al Sucevei, şi al cântăreţei Paulina Binder, fiica 
renumitului medic Dr. Otto Binder. 

În decembrie 1887, vine la Suceava o trupă din România, în 
care jucau nişte artişti bătrâni, ca Chirimescu şi „Albeasca”, dar şi 
tânărul N. A. Bogdan, cunoscut şi ca autor dramatic, ale cărui piese, 
alături de ale lui Alecsandri, erau nelipsite din repertoriul teatrului de 
diletanţi, de atunci, al Bucovinei româneşti. Căci era, în anii aceştia, 
şi mişcare teatrală în Bucovina. 

La Cernăuţi, „Armonia”, sub prezidenţia lui Leon Goian, avuse 
chiar o întreagă stagiune, de la 17 octombrie 1884, la 16 aprilie 1885, 
încât se spera în apropiata întemeiere a unui teatru naţional româ- 
nesc, (vezi |. G. Sbiera, „Familia Sbiera”, după tradiţiune şi istorie, şi 
„Amintiri din viaţa autorului”, Cernăuţi, 1899, p. 398), dar avansarea 
lui Goian la gradul de procuror, la Suceava, făcu să scadă această 

frumoasă activitate, fără să înceteze, însă, cu totul. 

La 17 martie şi 2 aprilie, se mai reprezintă, în acelaşi „Hotel 
Moldavie” de lângă biserica Sf. Paraschiva, „Doi morţi vii”, de 
Alecsandri, la 5 martie 1888, comedia „Cărăbuşul”, de Constantin 
Stamate-Ciurea, iar în decembrie 1888, „Ginerele lui Hagi-Petcu”, 
de Alecsandri. 

Dar se făcea teatru şi în „provincie”. 

La Câmpulung, se înjghebase o trupă româno-germană, care 
juca în amândouă limbile. Astfel, la 23 ianuarie 1887, se joacă „Cinel- 
cinel”, iar la 23 februarie „„Rusaliile” lui Alecsandri, cu muzica de 
Flondor. Reprezentaţia aceasta e de interes special sucevean, întrucât, 
în rolul „vornicului”, îl găsim pe Ion Berhang, căruia îi era scris să 
ajungă, după o bogată carieră de teatru românesc, Moş Corbu al 
Sucevei. 

În 1889, „Revista” mai anunţă o petrecere a „Clubului Român”, 
la 9 noiembrie, şi încă una, de Sfântul Vasile, acum şi „patronul” 
preşedintelui societăţii, căci, la adunarea generală din 5 decembrie, 
fusese ales „simpaticul literat şi profesor Vasile Bumbac”, ceilalți 
membri ai comitetului fiind: Emil Isopescul, Dr. V. Tarnavschi, 
Dr. I. Luţa (tatăl eroului Lascăr*!) şi prof. L. Vicol, deci niciunul 
cu preocupări muzicale. De aceea, şi pentru anul acesta, „Revista” 
înregistrează numai aranjarea unui ciclu de prelegeri publice; la fel, 
în 1891. La 6 iulie, de Sânziene, sucevenii, în lipsa unei prestaţiuni 
proprii, asistă la un concert al „Academiei ortodoxe” din Cernăuţi, 
care se încheie cu „Cisla” lui Porumbescu. În octombrie, turneu al 
unei trupe armene, cu patru reprezentanţii. 


81 Născut, în 18.08.1895, la Suceava, căzut eroic, în 21.11.1916, la Ştefăneşti pe 
Neajlov. Fost gimnazist sucevean, cu un talent literar deja probat de colaborările la 
„Luceafărul”, „Tribuna”, „Neamul românesc”, „Viaţă Nouă” etc., Lascăr Luţia a ales 
să îmbrace uniforma Armatei Române pentru a lupta în Războiul Sfânt de Întregire a 
Neamului. Condamnat la moarte în Bucovina, Lascăr Luţia a căzut, în 21 noiembrie 
1916, în luptele de pe Neajlov, fiind înmormântat la Ştefăneşti şi reînhumat, în 1922, cu 
motivații electorale, la Cernăuţi — n.r. 

La 20 decembrie, iarăşi adunare generală a „Clubului Român”: 
se realege preşedinte prof. Vasile Bumbac. În comitet, îl găsim, acum, 
pe Ştefan Hnidei, pe care îl vom vedea, curând, manifestându-se 
frumos în teatrul de diletanţi, dar nu sub egida „Clubului”, care, 
de An Nou, dă iar o simplă „.petrecere”, ci sub o firmă nouă: filiala 
„Societăţii Doamnelor Române”, în fruntea căreia activau doamnele 
Mitrofanovici, Cosovici, Marian şi Ciupercovici. 

Sânzienele anului 1892 devin, astfel, o dată memorabilă, 
începutul unei tradiţii, prin reprezentarea vodevilului „Rusaliile”, de 
Alecsandri, cu doamnele Aglaia Creţu (Susana), Zenovia Mleşniţă 
(Catrina) şi domnii lon Berhang (primarul Teoder Buimăcilă), Vasile 
Tudan (Galuşcus), Epaminonda Voronca (Veveriţă) şi Dimitrie Galin 
(Răzvrătescu). 

Raportul din nr. 51 al „Gazetei Bucovinei”, din Cernăuţi (10 
iulie), insistă, la sfârşit, mai pe larg asupra domnişoarei Aurelia 
Mandicevschi“, rezervându-i un „loc deosebit”, pentru „vocea-i 
curată, mlădioasă şi dulce, cu care a fermecat pe toţi cei ce au avut 
fericirea să o audă”. 

Corespondentul e convins că „pe lângă o şcoală bună, 
domnişoara Mandicevschi“ ar putea să devină o cântăreaţă celebră 
şi cel mai mare păcat, pe care l-ar comite, ar fi dacă s-ar neglija în 
această privinţă”. Se relevă, apoi, meritul lui Victor Emery, profesor 
de muzică, pentru acompaniamentul la pian şi „instruarea” corurilor, 
corurile din piesă, dar probabil şi din concertul care a precedat-o şi 
în care a cântat şi domnişoara Mandaşevschi. 

Nu e uitat, apoi, „zelosul regizor, prof. Procopovici”, aici 
Constantin, după cum rezultă chiar din cronica următoare, asupra 
reprezentaţiei, de la 1 februarie 1893, a aceleiaşi „trupe”, să-i zicem 


8 Este una dintre elevele cursului lui Constantin Procopovici, regretata doamnă Filip 


Siretean, mama artistului Nicu Sireteanu, de la fostul Teatru Naţional din Cernăuţi, acum 
la Cluj. 

8 Aurelia Mandaşevschi, cum era scris, în actul de botez, este numele Aureliei 
Mandicevschi. 

a „Societăţii Doamnelor Române” („Gazeta Bucovinei”, nr. 8, din 
9 februarie 1893). Este o cronică entuziastă, inspirată şi prezentând 
destul interes, de document al vremii, ca să insistăm mai pe larg 
asupra el. 

Chiar începutul interesează: „În fine, am aflat ceea ce a 
lipsit. Dorinţa de a ne accentua în societatea Sucevei şi inițiativa 
de a manifesta această dorință. Bucovinencele române... ele au dat 
impulsul, şi de astă dată, scoţându-ne din nepăsarea şi letargia socială 
prin care am trecut”. Mijlocul este teatrul. „Cuvântul românesc, ieşind 
limpede şi armonios din gura tinereţii, a produs şi produce încă un 
entuziasm călduros în sufletul spectatorului; entuziasmul are darul 
de a se comunica tuturora şi, astfel, teatrul diletant român a devenit 
centrul petrecerilor alese din Suceava”. 

Corespondentul e animat de o frumoasă speranţă pentru 
teatrul acesta: „el pare că se va declara în permanentă”. Se insistă, 
apoi, asupra meritului doamnelor amintite mai sus. Aflăm, de o 
„introducţie” a „mult eruditului şi mult talentatului nostru domn 
profesor Vasile Bumbac”, după care s-au reprezentat piesele lui 
Alecsandri, „Rămăşagul” şi „Cinel-cinel”, piese „lucrate în fuga 
condeiului, pentru un teatru în faşe”, încât „nimic din reuşită 
nu se datoreşte pieselor în sine, totul numai reprezentării”, zice 
corespondentul, hipercritic în punctul acesta. Insistă, apoi, asupra 
jocului actorilor, între care, dintre cunoştinţele noastre de astăzi, nu 
lipseşte domnişoara Elena Lazăr (doamna Dr. Ichim), şi domnul lon 
Berhang, pentru a continua: „Centrul, însă, al viilor simpatii şi al 
încântărilor erau două dame, de care n-am vorbit încă. Domnişoara 
Mandicevschi (Mandaşevschi, conform actului de botez, în textul 
jurnalistic), acest odor tânăr şi preţios, această floare gingaşă şi 
frumoasă, a jucat pe Florica, în „Cinel-cinel”. Chipul ei fraged şi 
răpitor, mişcările ei copilăreşti şi, mai cu seamă, vocea ei limpede şi 
sonoră, care, de la întâiul moment, îți pătrunde în suflet şi se dezmiardă 
ca glasul ciocârliei, vestind sosirea primăverii... au făcut ca tânăra 

şi gingaşa copilă să fie acoperită de aplauze nesfârşite de entuziasm 
Şi de uimire. 

A doua e doamna Mleşniţă (Smărăndiţa, în „Rămăşagul” 
şi tot Smărăndiţa în „Cine-cinel”), care a jucat cu atâta graţie, cu 
atâta mişcare firească şi cu atâta pricepere, că uitai, de multe ori, că 
doamna este diletantă”. Aceste două dame s-au unit într-un cvartet 
cu Ştefan Hnidei şi cu lon Berhang, „pentru a interpreta o melodie 
foarte duioasă a mult iubitului nostru profesor Procopovici”. Să fi 
fost cunoscutul cvartet ,„Somnoroase păsărele”? „Acest cvartet, urmat 
de nu solo al domnişoarei Mandaşevschi, a răpit, din capul locului, 
publicul spectator, dându-i o presimţire clară a prisosului de plăcere 
ce o va afla”. 

Profesorului Procopovici i se aduc mari elogii; e „sufletul 
acestei seri de adâncă încântare, ba nu, al întregului teatru românesc 
de diletanţi, inima din al cărei sânge cald şi nobil se nutreşte acest 
teatru”; i se recunoaşte „un rar talent de organizare”, „privirea cu- 
prinzătoare, simţul artistic atât de fin şi dezvoltat”, „adânca cunoştinţă 
a armoniei muzicale”, seriozitatea, cultura şi căldura dezinteresată, 
cu care „îşi pune multiplele sale calităţi în serviciul binelui public 
ŞI, mai cu seamă, în serviciul binelui românesc”, bărbat „predestinat 
a fi, totdeauna, sufletul tuturor aranjărilor, pe terenul senin al artei”. 

Aceeaşi trupă reprezintă, apoi, de Sânziene, iarăşi „Cinel-cinel” 
şi „Nunta ţărănească”, şi aceasta de Alecsandri. Erau vodeviluri, deci 
şi teatru, şi muzică. 

Din viata muzicală a Sucevei mai merită să fie reţinut concertul 
baritonului Traian Mureşanu, la 18 octombrie 1893, acompaniat tot 
de pianista Josefine Morwitzer. 

La 31 mai 1894, „Gazeta Bucovinei” (nr. 39) anunţă că, la 
Suceava, tineretul face pregătiri pentru o reprezentaţie de diletanți, 
de Sânziene, dar nu ni se spune sub ce firmă. Piesa jucată, într-adevăr 
de Sânziene (6 iulie), a fost comedia „Drumul de fier”, de Alecsandri. 

În adunarea generală de la 18 decembrie 1894 a „Clubulu 

Român” e ales preşedinte tânărul profesor Eusebie Popovici, care 
îndrumă o activitate mai vie a societăţii. 

Anul 1895 aduce înfiinţarea unui „Club al cântăreților”, la 
Storojinet, prezidat de Iancu Flondor, fratele compozitorului, şi a unui 
„Club muzical”, la Vatra Dornei, sub conducerea muzicală a unui 
domn Solonar şi având, între cântăreţi, nume de români ca Avram, 
Bendeschi, Georgescu, Hnidey, Ţurcan. 

În 1896, „Clubul Român” din Suceava aranjează, de Sânziene, 
un concert, în folosul filialei „Societăţii Doamnelor Române”, care, 
înainte, fusese ea aranjoarea; iar de Sânziene, tot Clubul”, aranjează 
un „concert de promenadă”, cu concursul violonistului Iancu Filip şi 
al recitatorului Dionisie Zaharescu din Fălticeni, care ne-a mai venit, 
apoi, de câteva ori. 

Toamna anului 1897 îi aduce Sucevei un mare eveniment 
artistic: un turneu al celebrei trupe române de operetă de la Craiova, 
Al. Bobescu, trupă care, la 1893, avuse o strălucită stagiune la 
Cernăuţi. În repertoriul ei, figura şi opereta „Orfanul din Dora”, cu 
text de Miclescu, iar muzica de Ciprian Porumbescu (aşa ne spuneau 
afişele, spre surprinderea noastră, a Bucovinenilor, care nu auzisem 
nimic de această a doua operetă a celui ce ni-l dăduse pe „Crai nou”, 
şi totuşi, la reprezentaţie, aveam uneori impresia de ceea ce s-ar putea 
numi factură porumbesciană a muzicii). Dar Bobescu a mai făcut un 
gest de interes oarecum sucevean, urmând rugăminţii vrednicului 
director al şcolii primare din Tişăuţi, Gavril Mleşniţă (soţul artistei 
noastre dramatice, amintită mai sus), de a da o reprezentaţie în folosul 
copiilor sărmani de la şcoala sa (vezi „Patria”, din Cernăuţi, numărul 
din 25 octombrie 1897). 

Un alt mare eveniment e, apoi, concertul Corului Mitropolitan, 
al lui Gavril Muzicescu, la 6 iulie 1898, de Sânziene, concert care 
face epocă în viată muzicală a Sucevei, întrucât, de aici, înainte, 
compoziţiile marelui maestru de la Iaşi vor fi nelipsite în programele 
sucevene. 

Sânzienele anului 1899 aduc două manifestări proprii ale 
Sucevei: la 6 iulie, un concert al corului „Însoţirii orăşenilor români 
din Suceava” (despre care urmează să vorbim îndată), iar cu o seară 
înainte, la 5 iulie, teatru de diletanţi: comediile „Mademoiselle 
Mephistophele” şi „Cărăbuşul”, de Constantin de Stamati-Ciurea, 
autor basarabean, care se bucura de mare prestigiu în Bucovina, 
îndeosebi fiind cuscrul Mitropolitului Silvestru. 

„Mai ales Eugenia, din „Cărăbuşul” (domnişoara Aurelia 
Mandicevschi), scrie „Patria”, „a secerat, atât prin jocul ei dexter, cât 
şi prin vocea-i plăcută, succese strălucite... Domnul Filip Siretean 
şi-a dai multă silință pentru realizarea acestei reprezentații. În 
„Cărăbuşul”, l-a predat (!) pe Costachi Vrabie foarte bine. La fine, au 
fost logodiţii Eugenia şi Costachi viu aplaudaţi”, aplaudaţi nu numai 
ca artişti (Siretean debutase cu succes, la 3 ianuarie 1899, şi pe scena 
teatrului german din Cernăuţi, în rolul lui Boris Mensky, din comedia 
„Hans Huckebein”; vezi „Patria”, nr. 220), ci şi ca logodnici reali. 

Într-adevăr, curând, la 16 iulie, „Patria” anunţă: „Domnul 
Filip Siretean, student la filologie s-a logodit cu gentila domnişoară 
Aurelia Mandicevschi, fiica doamnei Ana Mandicevschi, văduvă de 
preot în Suceava”, iar la 29 August a şi urmat cununia perechii atât 
de simpatizată de public. 


% 


„Clubul Român” era şi înțelegea să fie şi să rămână o societate 
a inteligenţei”, a intelectualilor. Rămânea, astfel, deschisă problema 
întăririi păturii de mijloc, a vechii burghezimi a Sucevei, aşa-zişilor 
„cetăţeni” sau „orăşeni”. 

S-a întemeiat, deci, la 1899, „Însoţirea orăşenilor români din 
Suceava”**, cu rostul de a aranja petreceri, la care să ia parte şi 


84. Vezi „Istoricul” ei, publicat de acela care, vrednic urmaş al neuitatului Intemeietor, 


părintele Mihai Sârbul, i-a fost, mulţi ani, de-a rândul, sufletul şi cârma,, părintele Dr. 
George Mihuţă, născut, în 1881, la Ilişeşti, mort, în 25.01.1945, în exil românesc, la 

intelectualitatea română, spre a-i apropia pe unii de alţii, de a apropia 
chiar diferitele categorii de „cetăţeni” unele de altele şi de a-i ajuta 
în domeniul economic. 

La 1899, Dimitrie Popovici, student în teologie, însuşi 
„cetăţean” de origine, pune baza pentru formarea unui cor mixt al 
societăţii, cor care, ulterior, de la 1902, înainte, a fost condus de 
profesorul Severian Procopovici. Acest cor a făcut progrese grabnice 
şi frumoase şi a început a cânta în bisericile din Suceava, la sfânta 
liturghie, şi a dat şi vreo două concerte bine reuşite, care au fost primite 
de publicul român cu multă plăcere şi bucurie şi apreciate elogios de 
către ziaristică (Mihuţă, op. cit., p. 11). 

De la anul 1900, înainte, petrecerile „Însoţirii” se aranjau 
împreună cu „Clubul Român”, cu „Şcoala Română” şi „Casa 
Naţională”, deci cu intelectualii. Mai totdeauna, ele începeau cu 
producţiuni ale corului. 


% 


„Progresele frumoase ale corului”, ne spune părintele Mihuţă, 
„au adus societatea la ideea de a face, în sânul său, deocamdată, o 
secţie independentă a corului, care, mai în urmă, să se prefacă într-o 
reuniune de cântare a cetăţenilor români din Suceava. 

„Între timp, intelectualii din Suceava întemeiază Reuniunea 
de cântare „Ciprian Porumbescu”. Conducătorul corului de orăşeni, 
Severian Procopovici, deveni şi conducătorul corului nou înființatei 
reuniuni Şi părăsi, respectiv neglijă şi slăbi corul orăşenilor, luând 
cu sine unele puteri mai bune. Totuşi, mai târziu, „s-a putut afla 
modalitatea” paşnică ca să revină în corul societăţii nu numai 


Turnu-Severin. Prieten al lui Grigore Filimon întemeietorul cooperativelor de credit rural, 
care în casa lui a fost adus, după neaşteptata, dar grava îmbolnăvire, el însuşi întemeietor 
al cooperativei de credit din Suceava, George Mihuţă a publicat două monografii utile, 
„Însoţirea orăşenilor români din Suceava / 1890-1933” (1935) şi „Monografia satului 
Lisaura” (1939), dar şi o amănunțită relatare despre „Intrarea ruşilor în Suceava” anului 
1915, publicată în „Viaţa Nouă” —n.r. 

cântăreții, ci şi însuşi profesorul Severin Procopovici, fără a rupe 
legătura cu Societatea „Ciprian Porumbescu”. Anticipăm că a urmat o 
perioadă când Severian Procopovici n-a mai făcut parte din Societatea 
„Ciprian Porumbescu”; în anii aceştia, îndeosebi, el a putut să se 
dedice, cu mai multă râvnă, corului orăşenilor. 

La 1 martie 1902, „Clubul român” aranja un concert cu dans, 
despre care ne raportează „Deşteptarea”, din Cernăuţi, în nr. 17, din 
13 Martie. Ni se spune, aici, că „domnul prof. Severian Procopovici a 
avut deosebitul merit de a constitui un cor mixt de inteligenţă română 
din loc şi district, care a păşit, în 1 martie, înaintea publicului Sucevei, 
delectându-l în modul cel mai plăcut, cu frumoasele compoziţii 
naţionale”. 

ŞI iată programul concertului acestuia, cel mai vechi, pe care 
l-am putut afla: 


1. a) Muzicescu, „Deşteaptă-te Române”; b) Dima, „Rămâi 
sănătoasă”; c) Vidu, „Răsunetul Ardealului” (coruri mixte, al treilea 
cu mezzo-soprană solo, domnişoara C. Mandaşeschis5); 

2. a) Moszkovski, „Serenade”; b) Liszt, „La Regata veneziana” 
(la pian, doamna E. Vasilovschi); 

3. a) Timotei Popovici, „Frunză verde de trifoi”; b) Vidu, 
„Andaluza” (coruri bărbăteşti); 

4. Karasz, „Ilustraţiunea română” (la pian, doamna |. 
Vasiloschi); 

5. a) I. Vorobchievici, „Dulce Bucovină”; b) Kiicken, 
„Vânătorii” (duete cântate de domnişoarele Elena şi Eugenia Botezat); 

6. Muzicescu: a) „Stăncuţa”; b) „Moş bătrân” (cor mixt); c) 
Scorpan, „Fraţi români” (cor mixt). 


Corurile mixte au fost acompaniate la pian de domnişoara Sofia 
Siretean, iar duetele, de domnişoara Virginia Ciupercovici. 


s% Cornelia Mandicevschi, sora Aureliei. 

Raportul mai ţine să releve faptul că „străinii, fie cu scop sau 
ba, s-au absentat cu totul”. Este, în sublinierea aceasta, tendinţa pe 
care o vom vedea accentuându-se tot mai mult; căci să nu uităm că 
suntem în epoca „Semănătorului”. 

Tot în 1902, de Sânziene, aranjează, apoi, filiala „Societăţii 
Doamnelor Române” un mare concert, cu concursul muzicii militare 
a Regimentului 16 Infanterie din Fălticeni. A fost, iarăşi, şi cor, „sub 
conducerea zelosului conducător, domnul Severian Procopovici, 
singurul (?) răspânditor şi cultivator al muzicii naţionale în cercurile 
româneşti din Suceava”, zice „Deşteptarea”, în nr. 51, din 17 iulie. 

Din program, corespondentul remarcă îndeosebi: „Concert 
religios”, de Muzicescu, „Sub pajura dublă” (Vidu), „Somn uşor”, 
de C. Şorban, şi „„Marş imperial” (Trompetele răsună), de Muzicescu. 

Infiinţarea Reuniunii 
„Ciprian Porumbescu” 


Înfiinţarea Reuniunii a avut rostul reacţiunii faţă de 
internaţionalismul germanizator de la „Musikverein”. Atmosfera 
aceasta, din preajma înfiinţării, ne-o înfăţişează, cât se poate de 
lămurit, un raport, publicat în „Deşteptarea”, din Cernăuţi, nr. 26, 
din 12 April 1903, asupra concertului, aranjat de „Clubul Român”, 
sub conducerea lui Severian Procopovici, despre care ni se spune că 
conduce concertele „Clubului”, de un şir de ani, încoace. 

Corespondentul, care semnează „Titus Livius” (prof. Liviu 
Marian), constată că „foarte mulţi români cu talent muzical fac 
parte din societatea muzicală germană din loc”, îndeosebi „mai toţi 
funcţionarii”. De aceea, se cere crearea, cât de grabnică, a „Reuniunii 
româneşti de cântări, atât de numeroase la fraţii Transilvăneni”. Însuşi 
termenul acesta de „Reuniune”, menţinut până astăzi, este de origine 
ardeleană. 

Ni se dă şi programul concertului: 


1. a) Kiriac, „Psalm 26” (cor mixt); b) Mendelssohn-Bartholdy: 
„Privighetoarea” (cor mixt); 

2. Nelli de Cornea, „Rhapsodie roumaine”; şi Fr. Chopin, 
„Fantaisie impromptu (ambele executate, la pian, de domnişoara 
Sofia Siretean, astăzi doamna N. Abageriu, Cernăuţi); 

3. C. Dimitrescu: „La o rândunică” (cor mixt) şi „La mijloc de 

codru des” (cor mixt); 
4. A. Rubinstein, „Sonată în sol major” (domnişoara Elena 
Botezat, astăzi doamna Dimitrie Cojocariu) şi domnul A. Schliitter; 
5. Muzicescu „Răsai lună”, „Zis-a badea”; şi G. Scorpan: 
„Fraţi Români”, coruri mixte, tustrele acompaniate de domnişoara 
Sofia Siretean. 


Corespondentul mai înregistrează absenţa străinilor, astăzi am 
zice a „minoritarilor”, şi încheie cu apelul către Românii rătăciți: 
„Părăsiţi rândurile străinilor şi întăriţi-le pe ale noastre!”. 

Să nu uităm că suntem în epoca „Semănătorului”. 

Şi iată că, în nr. SI, din 12 iulie 1903, al „Deşteptării”, citim, 
acum, invitarea „la adunarea constitutivă, care se va întruni, în scopul 
înființării unei reuniuni de cântare, pe joi, în 16 iulie, în localul 
„Clubului Român” (Otelul Langer)”. 

Semnează Severian Procopovici şi Ilie Dan, consilier de 
tribunal. 

Într-un alt număr al „Deşteptării”, ni se dă, apoi, şi raportul 
asupra acestei memorabile adunări, şi, fiindcă o credem şi este 
memorabilă, fie-ne îngăduit să-i eternizăm, şi aice, pe acei şi acele 
care au ţinut să fie de faţă şi să pună umărul: Ilie Dan, cu doamna, 
prof. Vasile Bumbac, prof. Dr. Animpodist Daşchievici, Constantin 
Procopovici, prof. Arsenie Comoroşan, părintele I. Cercavschi, 
cu doamna, părintele I. Doroftei, Eugenie Botezat, cu doamna şi 
domnişoara Elena, consilier Dr. N. Ţurcan, părintele V. Lucan, apoi 
„învăţătorii”, subliniere ce se impunea în acea eră, a lui Aurel Onciul 
şi Florea Lupu, dar şi a lui George Tofan: Rodinciuc, Preutesei, Rusu, 
Ieremiciuc, Mleşniţă, Ţăran, Donisă, Franciuc, Şandru, Borosan, 
Gemeniuc, Cerjan, Cosmovici. 

Urmează, acum abia, doamnele: doamna Susana Ciupercovici, 
cu domnişoara Virginia (astăzi, doamna Eugen Tarangul), domnişoara 
Elena Lazăr (astăzi, doamna Dr. Ichim), domnişoara A. Patraş, 

doamna M. Siretean, cu domnişoara Viola, doamna profesor Samuil 
Isopescul, cu domnişoarele; apoi încă: Nicolae Prelici, doamna R. 
Reuţ, cu domnişoara Silvia Isopescu (astăzi, doamna Bolocan), Eug. 
Comoroşan, N. Abageriu, Tica Grigorovici, Cosmovici şi Macovei; 
„cetăţenii” Saghin şi G. Buleandra, G. Vihovici şi un număr de 
studenţi universitari: fraţii Inocenţiu şi Liviu Marian, L. Tomoiagă etc. 

A vorbit Severian Procopovici, apoi, îndeosebi, Liviu Marians€. 
Li s-a arătat celor adunaţi că este vorba să creăm o reuniune de 
cântare, care să cultive muzica noastră naţională; dacă unora i se pare 
chiar ridicolă asemenea încercare, aceasta nu e decât neîncrederea 
românului în puterea sa. La „Musikverein” îşi dau concursul zeci de 
români; răsplata e desconsiderarea muzicii româneşti, reprezentată, 
în programe, doar sub numele „ein românisches Volkslied”. 

Când a fost, apoi, să se boteze noua reuniune, au fost trei 
propuneri: Dr Animpodist Daşchievici a zis „Lyra”, Dr. N. Ţurcan, 
„Armonia din Suceava”, iar Liviu Marian, bine inspirat, a propus, 
într-un ceas binecuvântat, numele „Ciprian Porumbescu”, motivând 
că „suntem datori de a venera şi perpetua memoria celui mai mare 
şi mai iubit compozitor din ţară”, vorbe care trasau şi programul pe 
care reuniunea l-a respectat cu sfinţenie şi cu râvnă, în tot timpul de 
când există. 

S-a mai precizat, ca necesitate a vremii, că limba în Reuniune 
va fi, in toate împrejurările, numai cea românească, şi s-a mai pre- 
văzut, ca dispoziţie statutară, că membrii vor purta o „distincție”, cu 
portretul lui Porumbescu, în email. 


5 Fiul lui Simion Florea Marian, născut, în 06.06.1883, la Siret, mort, în 25.11.1942, 
la Craiova. Doctor în litere al Universităţii din Cernăuţi, cu lucrarea „Contribuţiuni la 
istoria literaturii române din veacul al XIX-lea” (1927), ctitorul şi întâiul preşedinte al 
Societăţii studenţeşti „Dacia”, Liviu Marian rămâne un pe nedrept uitat poet (remarcabile 
sunt cele patru „Tablouri flamande“), prozator, istoric literar şi traducător, care şi-a risipit 
opera, după anul 1905, prin paginile gazetelor vremii. Câteva povestiri au fost adunate 
într-un volum de „schiţe şi nuvele originale”, „Suflete stinghere” (1910). Fotografia, în 
Anexă —n.r. 

S-a ales, apoi, comitetul provizoriu, care, ulterior, s-a constituit 
astfel: prezident, Severian Procopovici, vice-prezident, Ilie Dan, 
cassier, loan Hostiuc, controlor, Dr. Nicu Ţurcan, secretar, Nicolae 
Prelici, bibliotecar, Procopie Rodinciuc, econom, Niculae Abageriu, 
membru fără funcție, Eugen Comoroşan. 

Şi corespondentul „Patavinus”, adică tot Titus Livius (Liviu 
Marian), încheie cu exclamarea: „Am învins! Cu tărie, înainte!”. 

Perioada I-a: Severian Procopovici 
(1903-1907) 


Primul concert s-a putut da abia la 24 martie 1904. Programul 
anunţat, dar modificat în timpul concertului, a fost: 


1. Kiriac, „Psalmul 26” (cor mixt); 

2. Pormbescu, „Cântec sicilian”; şi Isidor Vorobchievici, 
„Ceasul rău” (coruri bărbăteşti); 

3. Mezetti, „Retraşi de ochii lumii” (romanţă cântată de 
domnişoara H. Bucher (astăzi doamna prof. Haliţchi, absolventă a 
Conservatorului de la Viena, acompaniată, la pian, de domnişoara 
Elena Botezat); 

4. E. Mandicevschi, „El R”baa” (cor mixt); 

5. V. Lubicz, „Rhapsodie roumaine” (executată la pian de 
domnişoara H. Bucher); 

6. Vidu, „Răsunet de la Crişana”; şi Dima, „Copilă tinerică” 
(cor mixt). 


La o săptămână, în numărul 23 al „Deşteptării” (31 martie), 
apare apoi un raport, care, chiar prin începutul său, arată că producția 
a fost cea dintâi şi, deci, mult aşteptată: „În fine, ne-a fost dat şi 
nouă, românilor suceveni, să petrecem câteva ore plăcute de viaţă 
românească”. 

Aflăm că „serala muzicală” a deschis-o, cu un cald „prolog”, 

inimosul prof. Arcadie Dugan. Dar, la „Psalmul 26”, corespondentul 
(de astă dată „Orfeu”, probabil tot Liviu Marian) remarcă, din nou, 
„Impresia unei nesiguranţe, a cărei provenienţă va trebui s-o căutăm, 
în parte, şi în emoția prea explicabilă a tinerilor cântăreți”. 

Apoi, Orfeu continuă: „De altfel, e şi numărul cântăreților prea 
mic”, insistă, deci, să se primească, în reuniune, şi cântăreţi buni dintre 
„cetăţeni” şi chiar unii dintre „gimnazişti”. 

Totuşi, corurile bărbăteşti, „Cântec sicilian” şi „Ceasul rău”, 
au fost „puternice, pline de foc”. Domnişoara Bucher a executat, 
la pian, „Ronde brillante”, de Weber, apoi un potpuriu naţional 
din „Moş Ciocârlan”, opereta lui Tudor Flondor, în care domnia 
sa se distinsese ca solistă. S-au cântat corurile mixte „Luna Mai” 
(Cântec de primăvară), de Porumbescu, şi .„De ce nu-mi vii”, de 
Vorobchievici, şi criticul observă: „Compozita lui Vorobchievici 
reduce mult gingaşul lirism al poeziei lui Eminescu”. Domnişoara 
Bucher a mai cântat romanţa „Pustie-mi e viaţa”, de Tito Matei, apoi 
încă un cântec italian şi „Româncuţa”, de Şorban. Iar în „Răsunet 
de la Crişana”, „o capodoperă a muzicii noastre naţionale”, „merită 
a fi relevat în special solo-ul de bariton, cântat de domnul Cornel 
Sorocean”. S-a mai executat şi „Haţegana”, de T. Popovici. În 
încheiere, corespondentul îi urează reuniunii „să unească toţi cântăreții 
români din oraş şi împrejurime, fără deosebire de stare”, şi îi pune 
în vedere un alt domeniu de activitate, în care, ulterior, reuniunea se 
va manifesta cu strălucire, zicând: „De la un cor mai mare, cu puteri 
alese şi bine instruit, vom putea, atunci, aştepta, pe lângă concerte, 
şi reprezentări teatrale”. 

Teatrul românesc era, într-adevăr, una din marile necesităţi ale 
timpului şi o preocupare statornică a lui Liviu Marian, care, în curând, 
la 1905, reuşeşte să înjghebe „o trupă de diletanţi” şi să reprezinte, 
cu mult succes, la Suceava, apoi şi la Rădăuţi, comedia de moravuri 
„O căsnicie”, de căpitanul Gheorghe Ursachi. 

Rolurile principale le-au avut domnişoarele Janetta Parola şi 

Elena Lazăr, şi domnii Karl Bayng şi Liviu Marian, care, ne-o spune 
„Voința poporului”, este „ales director al trupei de diletanți”, trupă 
care era, acum, de fapt a Reuniunii „Ciprian Porumbescu”. 

Aceasta se mai manifestase, între timp, la 14 mai 1904, cu o 
„serată muzicală „împreunată” (!) cu dans”, al cărei program nu-l 
mai cunoaştem, apoi a cooperat, la 2/15 iulie, la marea serbare de la 
Cetate, pentru comemorarea lui Ştefan cel Mare, executând un „Imn 
festiv”, cu textul compus ad-hoc de poetul Sucevei, Vasile Bumbac, 
muzica de Eusebie Mandicevschi“, şi „Cântecul lui Ştefan Vodă”, 
de Muzicescu. 

La 18 decembrie, se ţine, apoi, adunarea generală, despre care ne 
raportează „Voința poporului”, din 1 ianuarie 1905. Corespondentul, 
„Moş Cimpo'”, probabil tot Liviu Marian, constată că „au participat, 
durere!, numai prea puţini”; critică, în special, „absenţa unui domn din 
comitet, care n-a lucrat un an nimic şi se închină la zeița Cosmopolis, 
al cărei cult se serbează într-o altă societate din Suceava” (aluzie la 
„Musikverein” şi la prof. Const. Procopovici, care, totuşi, ulterior va 
ajunge la un rost conducător în reuniune). 

Aflăm, apoi, că reuniunea avea 25 membri sprijinitori, 4 
fondatori, şi „mai mulţi binefăcători”, între care studentul în litere 
Liviu Marian, loan Bolocan (astăzi, Vicoveanu, proprietarul uneia 
din cele mai bogate biblioteci de muzică românească“, comoară din 
care adesea 1-a făcut parte şi reuniunii noastre), Societatea „Armonia” 
ş. a. Lipseşte, aici, numărul membrilor activi, care încă tot era mic: 
raportul din volumul jubiliar „Românii din Bucovina” (1906) ne dă 


57 Născut, în 18.08.1857, la Molodia, stins, în 13.07.1929, la Viena. Compozitor şi 
muzicolog bucovinean de valoare europeană, căruia i s-au conferit titlul de „Cetăţean 
de onoare al Vienei”, cel de Doctor fără examen al Universităţii din Leipzig şi cel de 
membru de onoare al Societăților Muzicale din Bonn şi Londra, Eusebie Mandicevschi, 
onorat în Bucovina şi cu o monografie-recuperare parţială de operă, datorată lui Liviu 
Rusu (1957), a editat integral operele lui Schubert, Haydn şi Brahms şi promovat tineri 
compozitori ai Europei — n.r. 

% În prezent, ca donaţie ulterioară, fond documentar la Muzeul Bucovinei — n.r. 

abia 20. De aceea, înţelegem că, la adunare, Liviu Marian relevă 
„interesul slab al românilor suceveni pentru societate” şi înfierează, 
din nou, sprijinirea societăților străine. 

În ce priveşte situaţia financiară, reuniunea avea 50 coroane, 
bani gata. 

Adunarea îi votează comitetului laudă, realegându-l, cu două 
modificări: în locul lui Eugen Comoroşan şi al lui Procopie Rodinciuc, 
îi găsim pe domnii Cornel Sorocean şi Laurentie Tomoiagă. 

Hotărârea cea mai importantă a adunării acesteia a fost lansarea 
de liste de subscripţie pentru cumpărarea unui pian. 

Marian insistă, din nou, să fie primiţi şi membri din 
„cetăţenime”, şi încheie: „Pe cei ce întorc spatele, spre a trece în 
rândurile cântăreților străini, dispreţuiţi-i!”. 


% 


La 15 martie 1905, „Viaţa poporului” relatează, într-o „Cronică 
Suceveană”, semnată „Stan şi Bran”, despre o serată cu dans a 
„Româncuţelor” (societatea „cetăţencelor”, în deosebire şi în contrast, 
desigur intenţionat, faţă de filiala Societăţii „Doamnelor române”), şi 
despre un concert al Reuniunii „Ciprian Porumbescu”. Se constată, 
din nou, lipsa de interes a publicului: „Românii erau aşa de numeroşi 
ca oazele Saharei, iară străinii ca părul în palmă”. Dar corespondentul 
nu e mulţumit nici de concert: „Programul a fost cam scurt. Ne-am 
aşteptat, cu drept, după un interval aşa de lung de secetă, la care nu 
poartă vină dirigentul corului, la un program mai bogat şi mai nou. 
Apoi cere o datorie sfântă a Reuniunii, de a pune în program cel puţin 
o singură piesă de Porumbescu”. 

În program, a mai fost marşul iredent „La arme”, de Mehul 
(„Auzi, departe strigă slabii”, de Eminescu), şi iarăşi „Răsunet de 
la Crişana”, în care se remarcă, din nou, baritonul Cornel Sorocean, 
şi „Răsunetul Ardealului”, cu domnişoara Olga Dan* ca solistă, cu 


5 Ulterior, căsătorită şi numită Olga Fischer-Kowszewicz, cu două fotografii din 

„vocea plăcută, clară, care ştie a se acomoda armoniei generale”. Dar 
criticul îi cere „să se dedice exclusiv muzicii româneşti”, căci „domnia 
sa e singura fiică de român, care mai cooperează în cosmopolitul cor 
sucevean, care a maltratat, mai zilele trecute, în două rânduri „Cava- 
leria” confratelui italian Mascagni”. 

Se mai relevă doamna Viola Abageriu, în „La Regatta 
Veneziana”, de Liszt (pian), şi „frumosul debut de solist al domnului 
Laurentie Tomoiagă” (tenor), acompaniat de domnişoara Iulia 
Isopescu, cu „Mai am un singur dor”, de Şorban, şi „E noapte- 
ntunecoasă”, de Flondor. 

A urmat iar o pauză lungă, căci, într-o cronică, din „Voința 
poporului”, asupra seratei literar-declamator-muzicală, aranjată, în 
Suceava, de Duminica Tomei (7 mai), citim că „publicul... care, 
după un răstimp cam îndelungat, n-a putut să-şi dea întâlnire la vreo 
petrecere”. 

Abia la tradiționala serbare de Sânziene (7 iulie), s-a mai dat 
un concert al Reuniunii, în grădina „Şcoalei Române”: 6 coruri, 
numai româneşti, zice „Voința poporului” din 23 iulie, dintre care a 
plăcut cel mai mult „Pâc, pâc”, de Vidu, fiind chiar bisat. Dar, de data 
aceasta, Reuniunea s-a prezentat şi cu teatru, trupa sa, proprie acum, 
dar nu sub conducerea lui Marian, ci a lui Arcadie Dugan. S-a jucat 
„Baccilul amorului”, farsă de Constantin de Stamati-Ciurea. Criticul 
de la „Voinţa”, probabil tot Marian, califică reprezentaţia aceasta drept 
„Un fiasco artistic”, acesta e chiar titlul recenziei, şi anume din cauza 
piesei, „cea mai anostă” din câte le-a scris mediocrul autor, „dar şi 
una din cele mai triviale”. Aceasta nu-l opreşte, însă, de a-i face elogii 
lui N. Abager, în rolul lui Bivoleanu. 

În numărul din 12 august al aceleiaşi foi, prof. Dugan, „regizorul 
trupei”, replică, arătând că trivialitățile din text au fost suprimate. 

În adunarea generală, care s-a ţinut, la 26 noiembrie (sau la 3 
decembrie — autorii au pierdut foiţa cu însemnarea), s-a ales următorul 


spectacol, în Anexă. 

comitet: preşedinte — Severian Procopovici, vicepreşedinte — Ilie Dan, 
secretar — Victor Morariu” (care va deţine, apoi, resortul acesta până 
la 1930), controlor — Amfilochie Turturean, cassier — Nicu Abager, 
bibliotecar — Niculae Prelici, econom — Mihail Țimpău, membru fără 
funcţie — George Tofan. 

La 21 ianuarie 1906, „Voința poporului” publică o corespondenţă 
„Din vechea Capitală”, în care recunoaştem preocuparea statornică a 
lui Liviu Marian (din nou, „Moş Cimpoi”): „Cum să-ţi explici astfel 
cooperarea românilor într-o societate muzicală cosmopolită, când 
avem Reuniunea „Ciprian Porumbescu?”. În aceeaşi cronică, se 
anunţă reprezentarea comediei lui Caragiale „O noapte furtunoasă”, 
de către trupa teatrală a Reuniunii, reprezentare condusă iar de Marian, 
care deţine rolul lui Rică, rolurile celelalte avându-le domnişoarele 
Parola şi Lazăr, şi domnii Abager, Ilarion Taniac şi un domn Rebreanu. 
A fost, într-adevăr, o reprezentaţie foarte reuşită. Dar noua trupă a 
reuniunii e şi opera lui George Tofan”!, care aşa îşi înţelegea rostul 
de „membru fără funcție”, şi vom vedea că a rămas, apoi, tradiţie ca 
membrul, mai târziu cei doi membri „fără funcţie” să se însărcineze 
cu teatrul. 

La 25 februarie 1906, Reuniunea aranjează un concert. S-au 


9% Născut, în 12.02.1888, la Toporăuți, mort în exil românesc, în 01.07.1946, la 


Caransebeş. A publicat: „Un proces de înaltă trădare în Bucovina de la 1780“ (1920), 
„Călăuza istorică a oraşului Suceava“ (1921), „Novalis, teoretician al romantismului“ 
(1924), „Amintiri despre lon Grămadă“ (1926), „Sintaxa propoziţiunii în Psaltirea 
Şcheiană“ (1927), „Pedagogia lui Jean Paul“ (1933), „Pedagogia lui Herder“ (1936) 
„Istoricul Reuniunii muzical-dramatice Ciprian Porumbescu “ (1939), „Vasile Bumbac“, 
„Problema nuvelei în literatura germană“ şi „Prima traducere a Luceafărului“ (1940) — 
n.r. 

9 Născut, în 05.11.1880, la Bilca, mort, în 15.07.1920, la Cernăuţi, „George Tofan a 
fost tipul profesorului bucovinean de atunci şi de totdeauna, care s-a dedicat cu pasiune 
carierei pe care şi-a ales-o şi s-a dăruit cu abnegaţie neamului pe care l-a slujit cu fanatism 
până la moarte” (Loghin). Co-întemeietor al „Junimii Literare”, publicist şi critic literar 
lucid, George Tofan a scris la ziarele locale „Junimea Literară”, „Patria“, „Deşteptarea” 
şi „Foaia poporului“, la „Şcoala“ şi la „Viaţa românească“ din laşi, dar şi în mai toate 
gazetele ardeleneşti — n.r. 

cântat corurile bărbăteşti „Frunză verde de bujor” şi „Cine n-are dor 
pe vale”, ambele de G. Şorban, şi corurile mixte „Ştii, mândro, când 
ne iubeam” şi „Toarce leleo”, de Timotei Popovici. 

Domnişoara Olga Dan, acompaniată de doamna Virginia 
Nistor, a cântat „Rândunica”, de Tudor Flondor şi „Frunză verde 
mărgărit”, de Ciprian Porumbescu, iar violonistul Victor Morariu 
a debutat cu „Balada” lui Porumbescu, acompaniat de domnişoara 
Lala Ciupercovici, clasica compoziţie, care va mai figura, adesea, în 
producțiile Reuniunii. 

Cronica din „Voința poporului”, din care extragem informaţiile 
acestea, încheie polemic: „din rândurile coriştilor... au lipsit, de astă 
dată, doi domni tineri... dumnealor nu mai sprijină întreprinderile 
reuniunii româneşti”, căci „au trecui la cea cosmopolită”. 

Mai aflăm, din aceeaşi cronică, îmbucurătorul fapt că 
„Reuniunea posedă deja un excelent clavir Hâltzel & Heizmann, 
cumpărat, cu 1.000 coroane (exact: 940). 

Dar zelul şi nobila ambiţie a membrului fără funcție, George 
Tofan, îndrăznesc să viseze, pe seama Reuniunii, realizări care îi 
depăşeau puterile. Căci, în „Voința poporului” din 1 aprilie 1906, 
citim, sub titlul „Un mare eveniment artistic”, că, la 4 aprilie, se 
va reprezenta, în Suceava, piesa „Suprema forță”, de G. Lecca, 
cu domnul Lecca însuşi, Aristiţa Romanescu şi Maria Filotti, şi 
cu diletanți din trupa Reuniunii „Ciprian Porumbescu”. „Domnul 
Haralambie G. Lecca a fost, deja, în Suceava, şi a pus piesa în studiu, 
şi a făcut toate pregătirile”. 

Informatorul exagera: artistul a fost, o singură dată, într-o 
seară, în localul „Clubului Român” (Langer), unde era adăpostită şi 
Reuniunea; a făcut, atunci, o probă de lectură cu ansamblul, şi n-a 
mai venit... 

George Tofan visase prea frumos, dar era acelaşi Tofan, care 
ne-a dat o generaţie de învăţători, pătrunşi de conştiinţa naţională, 
care a iniţiat cursurile de vară de la Vălenii de Munte, care ne-a adus, 

apoi, în Bucovina, „Trilogia” lui Delavrancea şi turneul lui Liciu şi 
al lui Belcot. 

Tot în primăvara anului 1906, „Clubul Român” aranjase un 
ciclu de Conferinţe, care, însă, nu găsise răsunetul aşteptat. Blamând 
indiferența publicului, corespondentul „„Voinţei poporului” (15 
aprilie) cere să se întemeieze o bibliotecă publică românească, pe 
seama acestei „inteligenţe”, care vorbeşte nemţeşte, cooperează la 
întreprinderi nemţeşti, nu citeşte româneşte, nu vrea să-şi câştige 
cultură românească”. 

Marele eveniment muzical românesc al anului 1906 a fost 
concursul de coruri de la „Arenele Romane” din Bucureşti, organizat 
în cadrul Expoziţiei. Fireşte, n-a putut fi vorba de participarea firavului 
şi micului cor al reuniunii sucevene la aşa întrecere grandioasă, unde 
Bucovina a fost reprezentată numai prin „Armonia”. 

După vacanţă, Severian Procopovici reia un proiect favorit al 
său: reprezentarea operetei „Beizadea Epaminonda”, a maestrului 
Caudella. 

În vederea realizării acesteia, numărul coriştilor a fost sporii la 
40, prin asocierea corului mixt al „Însoţirii orășenilor”, şi s-au dus la 
capăt repetițiile pentru Actul I. 

La adunarea generală, care s-a ținut la 30 decembrie 1906 (13 
ianuarie 1907, stil vechi), preşedintele îşi exprimă speranţa că opereta 
se va putea reprezenta, cu ajutorul unor membri ai „Armonier”, 
speranţă care nu s-a împlinit. Le-a fost menit lui Ştefan Pavelescu”? 
şi lui August Karmnet să reia proiectul, la 1927, şi să-l înfăptuiască cu 
strălucire. 


9 S-a născut, în 14.01.1898, la Stupca, şi a murit, în 10.08.1985, în exil românesc, la 
Timişoara. Preşedinte al Reuniunii muzical-dramatice „Ciprian Porumbescu” din Suceava, 
între anii 1925-1942, Reuniune întemeiată, în 1904, de Liviu Marian, Ştefan Pavelescu 
are în palmares 36 de montări scenice, o puzderie de colaborări la gazetele vremii, 
anuarele Liceului „Ştefan cel Mare” şi cărţile „Istoricul Reuniunii muzical-dramatice 
„Ciprian Porumbescu” / 1903-1938” (1939, coautor Victor Morariu) şi „Viaţa lui Ciprian 
Porumbescu” (1940) — n.r. 

Raportul asupra adunării, publicat în „Voința poporului”, mai 
înregistrează că s-a cântat, în cursul anului, la mai multe prilejuri, în 
bisericile locale, şi că, de Sânziene, s-a dat iar o reprezentaţie teatrală. 
Noul comitet este, apoi, aproape identic cu cel anterior, cu deosebirea 
că bibliotecar e ales Alexandru Voevidca%, meritosul compozitor 
şi culegător al folclorului românesc muzical, Nicu Prelici trecând 
la economat, iar în locul lui George Tofan, membru „fără funcție” 
ajunge, acum, chiar Liviu Marian. Corespondentul mai arată că, în 
locul consilierului Dan, ca vicepreşedinte, era să fie ales „cetăţeanul” 
George Buleandra, care, însă, la insistența preşedintelui, a trebuit 
să renunţe, procedeu ironizat de corespondent: „Astfel procedează 
inteligenţa (!) iubitoare de unire”. Lui Dan 1 se reproşează că e 
„factotum” la „„Musikverein“. 

În anul 1907, se dau trei concerte: o serată muzicală, combinată 
(!) cu dans, la 10 martie (coruri de Vidu, Porumbescu, Caudella, 
Flondor, Dimitrescu, T. Popovici şi T. Teodorescu, cu concursul 
domnişoarelor Amtiţa Rădulescu, canto, şi E. Turturean, pian, 
amândouă din Burdujeni); un concert de Sânziene, la 7 iulie (în cadrul 
serbării, aranjate împreună cu „Şcoala Română” şi cu „Societatea 
Doamnelor Române”; în ajun, la 6 iulie, „Junimea”, din Cernăuţi, 
reprezentase „D-ale carnavalului”); şi un concert, la 1 septembrie, 
cu concursul domnişoarei Amtiţa Rădulescu şi al doamnei Eugenia 
Atanasiu (pian), şi al domnului Alfred Schliiter (vioară), cu următorul 
program: 


1. Id. Lubicz, „Poloneză” (pian); 


9% Născut, în 27.05.1862, la Vaslăuţi, mort, în 06.06.1931, la Cernăuţi. Din cele zece 
volume de manuscrise cu „Cântece populare româneşti” din Bucovina, culese şi transcrise de 
compozitorul („Doi morţi vii”, „Potpuriu naţional” etc.) şi folcloristul Alexandru Voevidca, 
volume pe care încercase să le publice, în 1938, Liviu Rusu, au văzut lumina tiparului doar 
„17 Colinde, cântece de stea şi urări de Anul Nou” (1924) şi 300 de piese, publicate, în 
1940, la Wurzburg, de Mattias Friedwagner, sub titlul „Rumanische Volkslieder aus der 
Bukowina” —n.r. 

2. Wieniawski, „Legendă” (vioară şi pian); 

3. G. Scorpan, „Doina dorului” (canto); 

4. Porumbescu, „Marşul cântăreților”; Vidu, „Andaluza” (coruri 
bărbătești; 

5. H. W. Ernst, „Elegie”; A. d' Ambrosio, „Canzonetta” (vioară 
şi pian); 

6. Ch. Paraschiv, „După fragi şi după mure” (canto); 

7.1. Raft, Amintire” (pian). 


A urmat dans. 

Cititorul atent va fi observat că, în programul acesta, partea 
instrumentală nu mai e deloc românească. 

În septembrie, Reuniunea „Ciprian Porumbescu” patronează 
concertul, dat în Suceava, de Societatea „Carmen”, cu marele Kiriac. 
Comitetul Reuniunii îngrijeşte de găzduirea oaspeţilor, lansează o invitare 
către public, iar în ziua concertului, la 19 septembrie, oaspeţii sunt salutaţi, 
la gara Iţcani, cu deviza „Pe-al nostru steag e scris unire” şi cu o 
alocuţiune a preşedintelui. 

Cu data de 10 noiembrie, maestrul Kiriac şi D. A. Teodoru, 
preşedintele Societăţii „Carmen”, îi adresează preşedintelui Severian 
Procopovici o caldă scrisoare de mulțumită. 

Dar concertul ,„Carmen”, dacă a produs însuflețire şi mândrie 
românească, a mai avut darul de a strânge puternic rândurile acelora 
care doreau ridicarea nivelului artistic al Reuniunii. I s-a pus, deci, 
în vedere preşedintelui să consimtă ca să-l angajeze, pentru corul 
Reuniunii, pe Alfred Schliiter, eminentul director al Şcolii de muzică 
şi dirijor al corului de la „Musikverein”. 

Propunerea aceasta, întâmpinând refuz hotărât, nu mai rămânea 
decât soluţia, oricât de penibilă, dureroasă şi, îndeosebi, odioasă, a 
debarcării întemeietorului Reuniunii. În adunarea generală din 31 
decembrie 1907, pregătită metodic, se alege următorul comitet : 

Prezident — Leon Goian, viceprezident — Ilie Dan, secretar 

— Victor Morariu, cassier — Nicolai Abager, bibliotecar — Cornel 
Sorocean, controlor — Laurentie Tomoiagă, econom — Nicolai Prelici, 
fără funcţie — Constantin Procopovici. 

Se începe, astfel, perioada a doua din istoria Reuniunii, 
de incontestabil avânt şi de frumoase realizări artistice, dar şi de 
frământări, de luptă între cele două curente, cei noi, stigmatizaţi ca 
„cosmopoliţi”, „înstrăinaţi”, şi cei vechi, reprezentanţi ai intransigenţei 
naţionaliste. 

II. De la 1908, până la 1913 


Alegerea lui Goian se impunea, pentru prestigiul lui de 
muzician şi de glorios fost preşedinte al „Armoniei”. Raportul anual 
ne spune, însă, că Goian n-a putut primi conducerea Reuniunii, din 
„consideraţiuni sanitare”, ceea ce e plauzibil, dacă avem în vedere 
moartea lui, urmată prea curând, la 1911. Dar domnul Gassauer (în 
broşura citată, p. 17), arată şi alt motiv: „Îi impunea rezerve... numele 
lui Ciprian Porumbescu, care evoca atitudini iredente, încât a refuzat 
prezidenţia la Reuniunea de cântare „Ciprian Porumbescu”, când 
aceasta 1 s-a oferit de adunarea generală; faţă de societatea corală 
din Cernăuţi, cu numele de „Armonia”, n-a avut această atitudine”. 

Să nu uităm că Goian era magistrat, procuror chiar, şi că, în 
procesul „Arboroasei”, funcționase sub ordinele procurorului. Vom 
vedea, însă, cum „pe patul de moarte, îşi arată sentimentele sale 
româneşti, care i s-au contestat uneori, testându-şi” avutul muzical 
chiar societăţii care purta numele „iredentistului” de la 1875. 

Comitetul de la 1908 a funcţionat, deci, sub conducerea vice- 
preşedintelui, consilierul Ilie Dan, dar numai până în iunie, când şi 
acesta, din cauza sănătăţii sale zdruncinate, a fost silit să se retragă. 
Dan moare în acelaşi an, la 29 August. 

Conducător provizoriu al Reuniunii rămase prof. Constantin 
Procopovici. Noul comitet îşi începe activitatea, angajându-l pe 
domnul Alfred Schliiter, directorul Şcolii de muzică din localitate, 


9 Lăsând prin testament — n.r. 

ca „să nu mai fie dirigent al corului un diletant, ci... un specialist 
probat în muzică, după pilda altor societăţi muzicale româneşti”, zice 
raportul, replicând, astfel, criticilor din presă, şi continuă: „Astăzi, 
putem constata, cu satisfacţie, că, graţie stăruinţei şi priceperii noului 
dirigent, precum şi zelului membrilor activi, care, se ştie, e condiţionat 
foarte mult de personalitatea dirigentului, dispunem de unul din cele 
mai bune coruri din Bucovina, fapt constatat, la diferite prilejuri, de 
bărbaţi cu totul nepreocupaţi în afacerile ce privesc reuniunea noastră. 
Cu zelul membrilor, a sporit şi numărul lor, încât, astăzi, vedem 
grupat în reuniunea noastră aproape tot ce Suceava românească are 
mai bun ca voce, ca talent şi ca cunoştinţe muzicale”. Urmăm şi 
mai departe expunerilor raportului, dispensându-ne de a mai aplica 
ghilemelele. 

Pentru producțiile Reuniunii, comitetul a avut, totdeauna, în 
vedere, conform statutelor, muzica naţională şi bisericească, dând, 
însă, atenţiune şi muzicii clasice. 

După o seară muzicală familiară, pentru membri, aranjată în 
15 februarie nou 1908, s-a prezentat corul, întâia oară în public, 
în concertul de la 1 martie, la care s-a executat următorul program: 


1. a). Ciprian Porumbescu: Deviza „Steagul nostru”, aranjament 
de Constantin Procopovici, b). Mendelssohn: „Adio pădure” (cor 
bărbătesc); 

2. Eusebie Mandicevschi: „Draga mea” şi „Camarada” (cor 
mixt); 

3. Timotei Popovici: „Cucule pană galbenă”, „Ştii, mândro, 
când ne iubeam”; şi Heyberger, „Serenadă” (cvartet solo, executat de 
Laurentie Tomoiagă, Elie Iliuţ, Cornel Sorocean şi Eugen Forgaci); 

4. a). Gheorghe Dima: „Între piatra detunată”; b). Gavril 
Muzicescu: „Stejarul şi cornul” (cor mixt); 

5. a). Constantin Procopovici: „Peste noapte a picat”, b). 
Porumbescu: „Frunză verde mărgărit” (tenor solo: Laurentie 

Tomoiagă, cu acompaniament la pian: A. Schliiter); 

6. E Caudella: „Fantazie pentru vioară” (Schliiter), la pian 
domnişoara Elena Botezat; 

7. a). T. Popovici: „Ioarce, leleo”, b). D. G. Kiriac: „Cântă 
cucul, se roteşte” (cor bărbătesc); 

8. a). F. G. Gevaert: „Păstoriţa”;, b). Porumbescu-Kiriac 
„Tricolorul” (cor mixt). 


O revelaţie, în ce priveşte virtuozitatea corului, fineţea nuanțării, 
a fost îndeosebi „Păstoriţa”. 

„Voința poporului”, Cernăuţi, din 8 martie, raporta: „Concert 
reuşit în Suceava”: „Societatea corală „Ciprian Porumbescu” a dat, 
duminică, seara, un concert, care a reuşit pe deplin. Un cor de peste 
50 dame şi domni a executat precis mai multe cântece naţionale. Am 
auzit şi un bun cvartet şi două prestaţiuni solo, ale domnului Laurentie 
Tomoiagă. Domnul Schliiter s-a excelat, atât ca conducător, cât şi ca 
violonist desăvârşit, acompaniat fiind, la pian, de domnişoara Botezat. 
Publicul românesc a fost mai puţin indiferent ca altădată”. 

Evident, recenzia aceasta nu e chiar entuziastă, ditirambică, dar, 
aşa, austeră cum e, relevă cele două momente noi, care constituiau 
progresul: precizia executării şi interesul publicului. 

În 21 martie, a avut loc a doua seară muzicală familiară, pentru 
membri. 

În Duminica Floriilor (19 aprilie), s-a cântat, în biserica Sf. 
Dimitrie, „Liturgia în Mi-major”, de Eusebie Mandicevschi, pentru 
cor mixt. 

În Duminica Paştilor (26 aprilie), după Înviere, aceeaşi 
liturghie, în biserica Mirăuţilor. S-au mai cântat, tot atunci, doi 
„Hristos a înviat!”, de Porumbescu, şi unul de Muzicescu, precum 
Şi „Îngerul a strigat”, de Muzicescu. 

Aceleaşi cântări liturgice s-au mai cântat, de Duminica Tomei 
(3 mai), în biserica Sf. Niculai. 

La 9 mai s-a dat concertul al doilea, cu programul următor: 


1. G. Muzicescu: „Fiii României”; |. Vidu: „Lugojana” (cor 
mixt); 

2. Beethoven: „Sonată în fa-major, pentru vioară (Schliiter) şi 
pian” (Lena Procopovici); 

3. Porumbescu: „Romanţă” („Luna surâde”); H. Bânicke: 
„Coroana scufundată”; Dima: „Cucule cu pană sură” (cvartetul solo 
de la concertul întâi); 

4. Haydn: „Serenadă, în do-minor” (cvartet de coarde: Schliiter, 
V. Morariu, C. Procopovici şi Dr. O. Scalat); 

5. Chopin: „Vals în mi-minor, pentru pian” (Lena Procopovici); 

6. Porumbescu: „Sosirea primăverii”; T. Teodorescu: „Hai, 
leliţă, hai!” (cor mixt); 

7. Kiriac: „Morarul”; Mehul: „La arme 


|» 


(cor mixt). 


Serbând Societatea Filarmonică, adică „„Musikverein”-ul din 
Suceava, la 25 mai, jubileul artistic de 49 ani al prezidentului său, 
maestrul violoncelist Duzinkiewicz, şi fiind Reuniunea „Ciprian 
Porumbescu” invitată la serbarea aceasta, ea a cooperat, executând 
corurile: „Păstoriţa”, de Gevaert, „Lugojana”, de Vidu, şi „Hai, leliţă, 
hai!”, de Teodorescu. 

Cooperarea aceasta a fost prilej binevenit pentru adversarii noii 
conduceri, ca s-o atace în publicitate. 

În nr. 7, din 8 noiembrie, al ziarului „Românul”, din Cernăuţi, 
se publică o corespondenţă, în care se spune că Reuniunea, „de 
când a ajuns să fie condusă de domnul Constantin Procopovici, a 
pierdut orice sentiment naţional. Ea cooperează la întreprinderile 
„Musikverein”-ului jidovesc din localitate... fără a respecta scopul 
pentru care s-a creat această reuniune: pentru a ne separa, cu totul, 
de străini”. 

Totuşi, la data aceea, Reuniunea avea, la activul său, o mare 

faptă, cu adevărat naţională: comemorarea marelui compozitor şi 
marelui Român, al cărui nume îl poartă. 

„La 25 mai vechi (6 iunie nou), se împlineau 25 de ani de la 
moartea prea timpurie a acestui mare talent, care era să pună bază 
muzicii clasice româneşti”. Comitetul, împreună cu moştenitorii 
răposatului, domnul Liviu Raţiu, şef de gară în Câmpina, jud. 
Prahova şi soţia sa, doamna Maria, născută Porumbescu, sora 
compozitorului, au luat, de cu vreme, iniţiativa pentru restaurarea 
demnă a mormintelor de la Stupca şi pentru sărbătorirea memoriei lui 
Ciprian Porumbescu, nu numai în Bucovina, ci în toate centrele mai 
însemnate ale românimii. S-au lansat, deci, apeluri către societățile 
muzicale româneşti, ca să-i comemoreze amintirea prin concerte, cu 
programe din compoziţiile lui, iar din venitul acestora să contribuie 
la spesele restaurării celor patru morminte. 

Pe calea aceasta şi pe câteva liste de subscripţie, adresate unor 
particulari şi societăţilor noastre culturale şi studenţeşti, a incurs 
frumoasa sumă de 1.386 coroane. 

Duminică, în 3| mai nou, s-a aranjat, în Suceava, un concert 
festiv, la care, afară de uvertura operei „Titus”, de Mozart (orchestră), 
s-au executat numai compoziţii de ale lui Porumbescu, şi anume: 
„Cheruvicul liturghiei Sf. Grigore” („Acum, puterile cereşti”), cor 
mixt; „Baladă” pentru vioară (Victor Morariu) şi pian (domnişoara 
Maura Luţia); „Frunză verde mărgărit” (Laurentie Tomoiagă şi Alfred 
Schliiter); „O seară la stână”, executată, la pian, de domnişoara 
Maura Luţia; „Iabăra română”, mare scenă din „Dumbrava roşie”, 
de Alecsandri, cor bărbătesc cu solişti (Tomoiagă, Scalat, Sorocean şi 
Aurel Isopescu), cu acompaniament, la pian, aranjat de C. Procopovici 
şi executat de domnişoara Alice Procopovici; diafana „Serenadă” 
(„Dormi uşor”), pentru cor mixt, cu sopran solo (doamna Natalia 
Procopovici); în sfârşit, „Rapsodia română”, pentru orchestră. 

În privinţa concertului acestuia, corespondentul „„Voinţei 
poporului”, înregistrând, în numărul din 7 iunie, deplina reuşită, 

constată, însă, că „s-a aşteptat o participare mai bună”, îndeosebi din 
partea celor de la „Musikverein”, cu tot concursul dat lor de reuniunea 
românească. Corespondenţa încheie cu un avertisment pentru viitor, 
la adresa conducerii Reuniunii. 


„În ziua aniversară, şi-a dat întâlnire, la Stupca, „multă lume 
românească din Bucovina şi din alte ţinuturi româneşti”, aşa zice 
„Raportul” oficial. Dar adevărul era cel semnalat de Liviu Marian, 
în „Voința poporului”, nr. 24, din 14 iunie: „Încep a număra în gând 
mulțimea de tot mică (!) a oaspeţilor ce au venit, în acea zi, la Stupca 
şi mă întreb nedumerit: numai voi nu l-aţi uitat?. 

S-a săvârşit liturghia festivă în sobor, din care n-a putut să 
lipsească „Preotul Constantin Morariu”, prietenul şi tovarăşul de 
închisoare al lui Porumbescu, apoi sfinţirea mormintelor restaurate 
şi parastasul. 

Corul Reuniunii a cântat, în biserică, imnuri liturgice, parte 
de Porumbescu, parte de Eusebie Mandicevschi, iar la mormânt s-a 
intonat măreţul, profund răscolitorul „Adusu-mi-am aminte”, de 
Porumbescu, şi un imn ocazional, compus anume de Mandicevschi. 
Serbarea s-a încheiat cu „Cântecul Tricolorului”. 

Parohul local, Onufrei Mironovici, a rostit o prea frumoasă 
predică, iar discursul comemorativ, din partea Reuniunii, l-a ţiinut 
prof. Dr. Eusebie Popovici. Cuvinte duioase, de închinare, s-au 
mai spus din partea trimişilor societăţilor „Academia ortodoxă”, 
„Armonia”, „Dacia”, „Junimea” şi „România Jună”. Tot cu prilejul 
acesta, s-a împărţit poporului adunat, ţăranilor din Stupea, între care 
trăieşte vie amintirea fostului lor păstor sufletesc, Iraclie Porumbescu, 
ca şi a marelui său fiu, broşura ocazională „Ciprian Porumbescu, după 
25 de ani de la moartea lui”, scrisă, în graiul şi pe înţelesul poporului, 
de Constantin Morariu şi tipărită în editura Reuniunii. 

În aceeaşi zi sau în zilele următoare, s-a sărbătorit amintirea 
compozitorului nostru şi în alte centre ale românismului: la Bârlad 

(„Armonia”), Bucureşti („Carmen”), Coşteiu (Banat), Oradea 
Mare (,„Hilaria”), Reşita Montană („Reuniunea de cântări”), Sibiu 
(„Reuniunea românească de muzică”), Turnu-Severin („Doina”y”. 


„Astfel, numele Ciprian Porumbescu”, zice „Raportul”, „e 
astăzi o verigă puternică în lanţul unităţii culturale a Românilor. Ea 
va deveni, însă, mai puternică, când ne vom fi împlinit datoria cea mai 
mare faţă de el: de a cunoaşte în întregime opera vieţii lui, tipărind 
compoziţiile sale inedite, care ajung numărul de 200”. 

S-a făcut, atunci, şi în privinţa aceasta, un pas însemnat, 
punându-se baza unui fond, din prisosul sumelor incurse, pentru 
restaurare. Cu învoirea familiei Porumbescu, s-au îndrumat colecte, 
pentru scopul acesta, şi din partea „Reuniunii Filarmonice” din 
Craiova. 


% 


Reuniunea şi-a mai dat, apoi, concursul la serbările tradiționale 
de Sânziene, executând, în seara de 7 iulie, în grădina „Şcoalei 
Române”, următorul program: 


1. Kiriac: „Morarul” şi „S-a dus cucul (cor mixt); 

2. Porumbescu: „Cântec de Mai” şi „Cântec vânătoresc” (cor 
bărbătesc); 

3. Vidu: a). „Nu-mi place”, b). „Îmi place”; Mandicevschi: 
„Toarce, puică, toarce!” şi „E miez de noapte” (cor mixt); 

4. Flondor: „Cântec haiducesc” (cor bărbătesc); 

5. Vidu: „Negruţa” (solişti: soprana A. Procopovici, tenorul 
Filaret Doboş) şi „Coasa” (cor mixt); 

6. Kiriac: „Cântă cucul, se roteşte”; şi Vidu: „Haideţi, fraţi!” 
(cor bărbătesc). 


„Vacanţele”, continuă „Raportul”, „ne-au oferit posibilitatea 

să ducem cântecul artistic românesc şi în munţii Bucovinei, unde el 
răsună, de altfel, mai cu prisosinţă, în forma sa primitivă”. S-a dat, 
deci, un concert la Câmpulung (19 iulie nou), iar a doua zi, la Vatra 
Dornei, programul fiind ales din repertoriul concertelor anterioare. 

La 1 noiemvrie nou, Reuniunea aranjează o serată muzicală, 
cu dans, la care s-a executat următorul program: 


1. Eusebie Mandicevschi: „Despărţirea”; |. Mureşanu: „Dorul 
meu” şi „Auzit-am, auzit”, (cor mixt); 

2. Dima: „În zadar alerg pământul”; Vidu, „Haideţi, frați” (cor 
bărbătesc); 

3. T. Teodorescu: „Frunzuleană mărăcine”, Strau”-Teodorescu, 
„Frumoasă Dunăre albastră”, vals (cor mixt, cu acompaniament de 
pian, domnul Schliiter). 


În seara de 2 decemvrie nou, Reuniunea a aranjat, împreună 
cu „Clubul Român”, o convenire festivă, cu prilejul jubileului de 60 
ani de domnie a împăratului Franz Josef. 

În fine, s-a mai cântat „Liturghia”%, de Mandicevsehi, la 
19 decembrie, în biserica Sf. Nicolai, la serbarea hramului acestei 
biserici, iar a doua zi, aceeaşi liturghie, în biserica Mirăuţilor, cu 
prilejul jubileului de 25 ani al Societăţii „Şcoala Română”. 

În încheiere, raportul constată, cu satisfacţie, că „numărul 
producţiunilor trece departe de cadrele statutelor, care nu cer decât 
două producțiuni pe an”; sunt 21. 

Pe ziua de 31 decemvrie 1908, Reuniunea avea 5 membri 
fondatori, 45 sprijinitori şi 50 activi. 

Din activitatea diferitelor resorturi, merită menţiune specială 
cea a bibliotecarului Cornel Soroceau, care înțelege să îmbogăţească 
considerabil biblioteca şi s-o aranjeze într-o ordine exemplară. 


9% Strauss, cum se scria pe atunci —n.r. 


% „Liturghia românească”, publicată, sub acest titlu, la Viena — n.r. 

La 6 decembrie 1908, Porumbescu mai e comemorat la Cer- 
năuţi, printr-o şezătoare a Societăţii Teologice „Academia ortodoxă”, 
iar la 19 decembrie, printr-un concert al Armoniei”. 

Tot aici, trebuie amintit şi Concertul comemorativ „Porumbescu”, 
aranjat, la Cernăuţi, la 4 iulie 1909, concert al studențimii române, 
sub conducerea domnului Aurel Morariu, pe atunci preşedinte al 
„Junimii”. 

Tot în decembrie, secretarul Victor Morariu lansa, în presă, 
un „apel literar”, aducând la cunoştinţa publicului românesc că 
Reuniunea a primit, de la familie, un bogat material de scrisori şi 
documente, care aveau să fie baza unei biografii mai întinse, definitive. 
Cu redactarea ei se însărcinase Victor Morariu, care apela, acum, la 
toţi cei ce l-au cunoscut pe Porumbescu, pentru informaţii. 

Apelul n-a avui răsunet, iar biografia o scrie, abia astăzi (1938), 
Leca Morariu. 

Dar, la 1908, negreşit, tot în vederea comemorării, a mai apărut 
încă o biografie, cât se poate de valoroasă, scrisă de Dr. Valeriu 
Branişte”, ardeleanul care, în calitate de director al ziarului „Patria”, 
din Cernăuţi, ajunsese să fie unul din fruntaşii vieţii româneşti 
bucovinene. 


% 


La 31 decembrie 1908, s-a ţinut adunarea generală ordinară, 
în care, dacă s-a relevat activitatea excepţional de bogată, cu care 
se inaugurase noua eră, s-a discutat şi asupra acelui articol injurios, 
din ziarul „Românul”, şi i s-a votat comitetului, aproape unanim, 
încredere. A urmat alegerea noului comitet, care s-a constituit astfel: 
preşedinte — Dr. Cornel Chiseliţă, consilier la Tribunal, deci un fel 
de urmaş al lui Goian ; vicepreşedinte — Cornel Sorocean (deplin 
meritată avansare, de la funcția de bibliotecar), secretar — Victor 
Morariu, cassier — Emanuil Antonovici, controlor — Dr. Octavian 


9 „Ciprian Porumbescu. Icoane din frământările unui suflet de artist”. 

Scalat, econom — Laurentie Tomoiagă, bibliotecar — Nicolai Prelici, 
fără funcție — Constantin Procopovici. 

Aceeaşi adunare generală l-a proclamat membru onorar pe 
Dr. Eusebie Mandicevschi, profesor la Conservatorul din Viena, în 
vederea meritelor sale ca compozitor în domeniul muzicii clasice şi 
naţionale, precum şi în vederea deosebitei bunăvoinţe, manifestată 
la diferite ocaziuni, faţă de reuniunea noastră. 

După o seară muzicală familiară pentru membri, aranjată la 20 
martie nou, s-a prezentat corul, în public, în concertul din 3 aprilie, 
cu programul următor: 


1. a). Gevaert: „Îngerul a strigat”; b). Mendelssohn: 
„Privighetoarea” (cor mixt); 

2. Procopovici: „Romanţă” pentru vioară (Schliiter) şi pian 
(domnişoara Lena Procopovici); 

3. a). Porumbescu: „Serenadă”; b). W. Briem: „Drăguţă 
păsărea” (cunoscutul cvartet solo); 

4. a). G. Şorban: „Cucuruz cu frunza-n sus”; b). TI. Teodorescu: 
„Spune-mi, mândro!” (cor mixt); 

5. Mendelssohn: a) „Din Elias”; b). „Cântec popular”, duet 
pentru tenor (Tomoiagă) şi bariton (Sorocean), la pian — Schliiter; 

6. Mendelssohn: „Rondo capricioso”, executat la pian de 
domnişoara Otilia de Peyersfeld, absolventă a Conservatorului din 
Bucureşti; 

7. F. de Blon: „Sicilietta”, executată pe mandolină de Dr. 
Octavian Scalat, la pian — domnişoara Procopovici; 

8. a). Porumbescu-Teodorescu, „Cântec de primăvară”; b). 
Teodorescu, „Frunzuleană mărăcine”. 


Corespondentul „Patriei” (numărul din 20 aprilie) caracterizează 


„Romanţa” pentru vioară a lui Constantin Procopovici „ca interesantă 
încercare de a prelucra un motiv românesc în stil clasic”. 

La 6 mai, de hramul Sf. Gheorghe, s-a cântat, în biserica 
Mirăuţilor, „Liturghia în mi-major”, de Eusebie Mandicevschi, pentru 
cor mixt. 

La 26 mai 1909, concertează, în Suceava, Societatea corală 
„Hora”, sub conducerea maestrului compozitor Juarez Movilă, 
concert patronat, fireşte, de reuniunea noastră, de pe urma căruia a 
rezultat şi o îmbogăţire a repertoriului nostru. 

Iar dacă, la 7 şi 8 iunie, „Armonia” reprezintă, la Cernăuţi, „Crai 
nou”, şi aceasta e, oarecum, fapta reuniunii sucevene. 

După o serbare de grădină, aranjată, împreună cu „Clubul 
Român”, Reuniunea cooperează, la 1 iulie, cu acelaşi „Club” şi cu 
„Scoala româna”, la comemorarea aniversării a 20-a a morţii lui 
Eminescu. 

Corul bărbătesc a executat cântările funebre la parastasul, 
celebrat dimineaţa, la Mirăuţi, iar la serbarea ce s-a aranjat, seara, 
în grădina „Şcoalei române”, s-au cântat piese cu text de Eminescu: 


1. G. Teodorescu: „Rugăciune” („Rugămu-ne-ndurărilor”, cor 
mixt); 

2. A. Sequens: a). „Codrule, codruţule”; b). C. Dimitriu: „La 
mijloc de codru des” (cor bărbătesc); 

3. G. Şorban: „Ultima dorinţă” şi „Chemarea pădurii”, cântate 
de Laurentie Tomoiagă, tenor solo; 

4. lonescu: „Doina” („De la Nistru pân” la Tisa”), cor mixt, cu 
soprană solo doamna Natalia Procopovici); 

5. Mehul: “La arme!” (cor mixt). 


La serbările tradiţionale ale Sânzienelor (7 iulie), Reuniunea 
ia parte, cu un concert şi două piese de teatru. Programa concertului 


a fost: 


1. a). G. Dima: „Fântână cu trei izvoare”; b). ]. Movilă: „Hora 

fetițelor” (cor mixt); 

2. Procopovici: Scena I-a din opera „Umbra Ilincei”, cor 
mixt, cu solo soprană (doamna Natalia Procopovici) şi solo tenor 
(L. Tomoiagă); 

3. C. Dimitriu: „La mijloc de codru des” (cor bărbătesc); 

4. Strauss- Teodorescu: „Frumoasă Dunăre albastră” (cor mixt). 


Piesele de teatru au fost, „Jertfă”, dramă într-un act de I. G. 
Miclescu, şi „O palmă, la bal mascat”, comedie într-un act, de C. 
Bengescu. În cea dintâi, rolurile au fost ţinute de doamna Zenovia 
Mleşniţă, domnişoara Silvia Mleşniţă şi domnul Orest Procopovici; 
în a doua, de doamnele Alice Procopovici şi Glicheria Macariciuc şi 
domnii Ilarion Taniac, Orest Procopovici şi Roman Orchiş, elev al 
Conservatorului din Viena, care, prin concursul său, a ridicai mult 
nivelul reprezentaţiei. 

Iată şi aprecierea corespondentului „Patriei” (15 iulie), asupra 
scenei din opera „Umbra Ilincăi”: „Muzica domnului Procopovici e 
veselă, vie, românească... După proba aceasta, dorinţa noastră ar fi, 
acum, să putem auzi, cât de curând, opera întreagă. Va fi un eveniment 
în literatura noastră muzicală”. 

Astăzi, manuscriptul operei se găseşte la d. Emil Teudelof, 
din Cernăuţi, ginerele regretatului compozitor, dar numai partitura 
de pian, căci autorul n-a ajuns s-o orchestreze. Ar urma ca aceasta 
să se facă, de aici, înainte, şi poate va face-o tot reuniunea noastră. 

Dar de Sânzienele anului 1909 se mai leagă şi un incident. 
Era să coopereze, ca de atâtea ori în anii trecuţi, muzica militară 
a Regimentului de Infanterie din Fălticeni. Când colo, se vesteşte 
că guvernul austriac nu-şi mai dă învoirea pentru această trecere a 
frontierei. „Patria”, înregistrând ştirea, întreabă: „Poate s-a expulzat, 
acum, şi întreaga muzică militară?”. Aluzie la recenta expulzare a 
lui Nicolae Iorga, căruia, la 1 iunie 1909, i se înmânase, la Iţcani, 
decretul prin care era „abgeschafft” de pe tot cuprinsul monarhiei 

austro-ungare. 

În numărul următor (43), „Patria” dezminte ştirea, care, totuşi, 
era adevărată; de Sânziene, a trebuit să ne mulţămim cu taraful, 
de altcum excelent, al simpaticului Duma Geza, care ne cântă şi 
româneşte, chiar şi potpuriul din „Crai nou”. 

Era firesc ca, în atmosfera aceasta, tendinţele naţionaliste să se 
potenţeze; ele vor găsi, curând, prilej să se îndrepte, din nou, împo- 
triva conducerii Reuniunii, şi iată cum: la 9 octombrie, corul bărbătesc 
a cooperat la concertul de adio al fostului său dirigent, A. Schliiter, 
într-un concert, aranjat de „„Musikverein”, executând „Dorul”, de 
Dima, şi „Cântecul soldaţilor”, de Porumbescu. Dar de ce numai 
corul bărbătesc? Era numai el dator cu recunoştinţă maestrului care 
pleca la Cernăuţi? 

Enigma ne-o lămureşte tot „Patria”, în corespondenţa „Din 
Suceava”, cu subtitlul „O veste rea” (nr. 72, din 17 octombrie). 

A fost o grevă a damelor din cor, „toate doamnele şi domni- 
şoarele s-au absentat ostentativ”, fiindcă „conducătorii Reuniunii... 
rău stricaţi cu conştiinţa naţională a neamului lor, au crezut că sunt 
în drept să zădărnicească întreprinderea naţională a învăţătorilor 
noştri”..., hotărând „să sprijine şi ei, alături de străini şi evrei, un 
concert aranjat în cinstea unui străin, ce ne-a necinstit limba. Şi 
aceasta, cu o zi înainte de concertul, cu scop naţional, al vrednicei 
noastre învăţătorimi”. E vorba de un concert, organizat de „Reuniunea 
învăţătorimii române din districtul Suceava”, sub conducerea 
lui Alexandru Voevidca, anunţat, într-adevăr, pentru seara de 10 
octombrie. 

Într-un raport asupra acestui concert al învăţătorilor („Patria”, 
nr. 73, din 21 octombrie), acelaşi corespondent zice, apoi: „Domnul 
Alexandru Voevidca, deşi „neacademic”, deşi din neamul nostru prost, 
românesc, şi nu importat din apusul străin, deşi neplătit, a dovedit că 
e un român şi artist admirabil”. 

Comitetul a răspuns, tot în „Patria”, arătând că concertul pentru 

Schliiter fusese fixat anterior, iar data nu mai putea fi schimbată; a 
urmat o replică, în care se reamintea „lovitura, pregătită în ascuns”, 
contra întemeietorului Reuniunii, şi se constata că „foarte mulţi 
membri ai Reuniunii s-au retras”. 

Constatarea aceasta din urmă era adevărată; ne-o dovedeşte 
chiar „Raportul anual”, care ne dă cifra de 84 membri, faţă de 95, în 
1908; la 1910/11, sunt, apoi, numai 75, iar la 1917/13, 76. 

Dar cifrele acestea încă nu ne lămuresc, prin ele înseşi, ci abia 
când, în raportul anual pe 1910/11, citim că, „în decursul anului, s-au 
înscris 2 membri sprijinitori şi 9 activi”, dar „Reuniunea a pierdut 
10 membri sprijinitori şi 12 activi”, iar în raportul pe 1912/13: În 
decursul anului, s-au înscris 3 membri sprijinitori şi 16 membri activi, 
dar „Reuniunea a pierdut, în decursul anului, 11 membri sprijinitori 
şi 8 activi”. Deci, în doi ani, un minus de 31, faţă de un plus de 30, 
sforțări eroice ale comitetului de a compensa pierderi atât de mari! 

Evident, cu toate meritele şi realizările artistice, nemulțumirea 
se accentua, opoziţia câştiga teren. Dar să ne întoarcem la 1909. 

La 19 decembrie, se mai aranjează o seară muzicală familiară 
între membri, la care corul cântă, acum, sub conducerea noului 
dirigent, domnul August Karnet, noul director al Şcolii de muzică 
din Suceava, căruia i-a fost sortit să înscrie, după Unire, pagini de 
glorie în analele Reuniunii. 

„Dacă, astfel, activitatea artistică a Reuniunii”, continuă 
raportul, „deşi întrece şi de astă dată numărul de producțiuni, cerut 
de statute, totuşi se prezintă mai săracă decât cea din anul trecut, 
aceasta se explică prin schimbarea dirigentului artistic şi prin faptul 
că atenţiunea comitetului a fost îndreptată, cu deosebire, asupra 
realizării unei vechi dorinţe, am putea zice unui ideal al obştii 
româneşti, din care Reuniunea noastră îşi făcuse o datorie de onoare: 
începerea tipăririi compozițiilor inedite ale lui Ciprian Porumbescu, 
întreprindere a cărei bază materială s-a pus în anul trecut. Se aminteşte, 
apoi, de tratativele cu moştenitorii compozitorului, soţii Liviu şi 

Mărioara Raţiu, în urma cărora „a sosit domnul Raţiu, în 30 iunie 
nou, la Suceava, şi i-a predat Reuniunii, cu act notarial, manuscriptele, 
cedându-i, cu rară generozitate, dreptul de a tipări o ediţie. 

Astăzi, avem satisfacția de a putea vesti membrilor Reuniunii 
şi publicului românesc că a şi apărut fascicola I-a a ediţiei acesteia”, 
conţinând „Deviza” („„Pe-al nostru steag e scris unire”) şi următoarele 
opt coruri bărbăteşti: „La un nor”, „În pădure”, „Dup-un veac de 
suferinţă”, „O, zi frumoasă, ai sosit”, „Marşul călăraşilor”, „Ieri, o 
floare radioasă”, „Sunt arboros”, „Sosirea primăverii”"!”. 

Raportul încheie, înregistrând trecerea din viaţă a membrului 
sprijinitor Iulian Olinschi, preşedintele Tribunalului. 


% 


Adunarea generală s-a ţinut abia în 27 februarie 1910. S-a 
ales aproape acelaşi comitet: preşedinte — Dr. Cornel Chiseliţă, vice- 
preşedinte — Cornel Sorocean, secretar — Victor Morariu, cassier 
— Laurentie Tomoiagă, controlor — Nicu Tarasievici, bibliotecar 
— Nicolai Prelici, econom — Emanuil Antonovici, iar Constantin 
Procopovici a înţeles să rămână, şi acum, în umbră, cu titlul modest 
de „membru fără funcţiune”. 

La 3 martie, corul bărbătesc al Reuniunii, petrecând-o la cele 
eterne pe una dintre cele mai zeloase cântărețe ale sale, domnişoara 
Hortensia Ilniţchi, a executat, între cântările funebre, oarecum „în 
primă audiție”, prea frumosul şi duiosul cor de Porumbescu „Ieri, o 
floare radioasă”. Iar la 20 martie, celebrându-se, în biserica Mirăuţilor, 
un parastas pentru marele amic al românilor, Dr. Carol Lueger, s-a 
executat, iarăşi, acelaşi cor, dar cu textul modificat „Ieri, stejar plin 
de vigoare”. 

Primul concert s-a aranjat în 9 aprilie, cu un program de noutăţi: 


9% Tipărită la F. M. Geidel (Lipsca) şi împodobită cu o frumoasă copertă, cu chipul 
compozitorului. 

1. G. Dima: a). „Fântână cu trei izvoare”, b). „„Mândruliţă de 
demult” (cor mixt); 

2. Porumbescu: a). „Noapte consolatoare”, b). „Salutare” (cor 
bărbătesc); 

3. Porumbescu: „Dorul”, romanţă pentru vioară (Victor 
Morariu) şi pian (A. Karnet), prima audiție, căreia îi vor mai urma 
multe; 

4. Horhocea-Radu: a). „Foaie verde colilie”, b). „Auzit-am, 
auzit” (cor mixt); 

5. Weinwurm: „Cântece toscane”; 

5. Dima: „Mama lui Ştefan cel Mare” (cor mixt, cu solişti, alto 
şi bariton, şi cu acompaniament de pian). 


La 17 mai, corul şi cvartetul Reuniunii cooperează la serbarea 
de adio, aranjată de societăţile româneşti din Suceava, în onoarea 
directorului gimnazial Constantin Cosovici, unul din bărbaţii cei mai 
binemeritaţi ai neamului. 

„Joi, în 5 mai (Înălţarea Domnului), „Liturghia în sol major”, 
de Dima, pentru cor mixt, în biserica Mirăuţilor; aceeaşi liturghie, 
duminică, în 5 iunie, în biserica Sf. Nicolae. 

De Sânziene, tradiționalul concert, cu: 


1. a). Gevaert: „Îngerul a alergat”, b). Dima: „Mândruliţă de 
demult” (cor mixt); 

2. a). Horhocea-Radu: „Foaie verde colilie!”, b). Mandicevschi: 
„Toarce, puică, toarce!” (cor mixt); 

3. a). Porumbescu: a). „Noapte consolatoare”, b). „Salutare” 
(cor mixt); 

4. Mandicevschi: „Marşul lui Dragoş” (cor mixt, cu 
acompaniament la pian); 

5. Weinwurm: „Cântece toscane”; 

6. a). Muzicescu: „Doina”, b). Teodorescu: „Frunzuleană 

mărăcine” (cor mixt). 


În 1 octombrie, când Suceava întreagă îl întimpina, cu adâncă 
veneraţiune, pe Mitropolitul Vladimir de Repta, sosit pentru sfinţirea 
vechii biserici a Sf. Gheorghe (biserica Mănăstirii), după restaurarea 
şi renovarea ei, corul bărbătesc al Reuniunii 1-a făcut o serenadă, la 
care s-a cântat: „ată ziua cea de dor”; Ştefan Nosievici: „Părintescul 
ajutor”; şi Constantin Procopovici: „Serenadă” („Somnoroase 
păsărele”). 

A doua zi, Duminică, în 2 octombrie, la solemnitatea înălțătoare 
a sfințirii străvechiului lăcaş dumnezeiesc, Reuniunea a executat 
„Liturghia românească”, de Eusebie Mandicevschi, pentru cor mixt 
(mi major), cu răspunsurile în fa major, de Muzicescu. 

Aceeaşi liturghie s-a mai cântat, la 4 octombrie, tot în biserica 
Sf. Gheorghe. 

În 4 februarie 1911, s-a aranjat un concert, cu următorul 
program: 


1. a) Kiriac: „Cântecul pescarului”, b). Mezetti: „Spre lumină” 
(cor mixt); 

2. Tartini: „Sonată în sol minor”, pentru vioară (Victor Morariu) 
şi pian (A. Karnet); 

3. Vidu: „Răsunet de la Crişana” (cor mixt, cu solo bariton: 
Cornel Sorocean); 

4. a). Vorobchievici: „Frate, frate de stejar”, b). „Fa Frăsino”, 
aranjată de A. Karnet (cvartete de solişti, executate de domnii 
Tomoiagă, leremievici, Sorocean şi Berhang); 

5. a). Radu-Horhocea, „Săraca inima mea”, b). D. Dimitriu: 
„Puişorul” (cor mixt); 

6. Vidu: „„Negruţa” (cor mixt, cu soprană şi tenor solo). 


La 24 februarie, Reuniunea a aranjat, împreună cu „Clubul 


116 


Istoria muzical-dramatică a Sucevei 





Român”, o seară de adio pentru preşedintele său, domnul Cornel 
Chiseliţă, care părăsea Suceava, trecând, în calitate de consilier 
superior, la Curtea de Apel din Leov. 

La 1 octombrie, un cvartet al Reuniunii a executat cântările 
bisericeşti la sfinţirea noii biserici din Capu Codrului. 

La 16 octombrie 1911, a încetat din viaţă neuitatul membru 
fondator şi sprijinitor al Reuniunii, Leon Goian. 


„Lubitor entuziast al muzicii, însuşi artist pe vioară şi pe alte 
instrumente, acest bărbat nobil a arătat, totdeauna, interes foarte viu 
faţă de întreprinderile Reuniunii şi, încă pe patul morţii, şi-a adus 
aminte de ea, lăsându-i moştenire averea sa muzicală: instrumente 
(trei viori, două violoncele, o violă) şi o bibliotecă întreagă de note. 

La înmormântare, care s-a săvârşit în 18 octomvrie, corul, 
bărbătesc al Reuniunii a executat cântările funebre, în biserică, iar la 
parastasul din 21 octombrie, a cântat un cvartet al Reuniunii”. 


Dar anul administrativ 1910/11, normal sub raportul 
producţiilor, este un an glorios în ceea ce priveşte editarea ineditelor 
lui Porumbescu. „S-au tipărit nouă fascicole (a 2-a, până la 10-a), 
record care nu se datorează atât interesului din partea publicului, 
ci, mai mult, generosului sprijin pe care ni l-a acordat onorata 
administraţie a „Casei Şcoalelor” din Bucureşti, făcând o comandă 
în valoare de 1.000 lei, şi anume în urma intervenţiei unei nobile 
familii din Regat, care însăşi a donat pentru întreprinderea aceasta 
suma de 400 lei, dorind, însă, să nu fie numită în publicitate”. Aşa 
scrie „Raportul anual” (pag. 7). 

Dar, astăzi, suntem liberi să divulgăm secretul: generosul 
sprijinitor a fost ministrul Al. Constantinescu, care, încă de pe atunci, 
luase contact cu Bucovina şi, în special, cu Suceava, avându-și înscris, 
la liceul din Suceava, pe fiul său, Atta”. 


% Căruia îi va fi meditator viitorul Erou al Bucovinei, lon Grămadă. 

Dar istoricul e dator să înregistreze încă un nume, care are 
partea leului în această editare atât de conştiincioasă şi de rapidă: este 
neobositul Cornel Sorocean, care înţelegea să se însărcineze până 
şi cu copierea notelor, revizuite de domnul Karnet, şi cu corecturile 
tipografice. 

Încă o observaţie, înainte de a încheia cu anul 1910/11: 

Dacă numărul producţiilor, deşi satisfăcător, e mai scăzut şi faţă 
de anul 1909, aceasta se explică şi printr-o intensificare a concurenţei: 
la 15 ianuarie 1910, mare şezătoare a „Societăţii Scriitorilor Români” 
(Sadoveanu, Anghel, Iosif, Gârleanu, Minulescu, C. Pavelescu); la 5 
februarie, concert al violonistei Margareta Protopopescu; la 3 aprilie, 
concert al baritonului N. Corfescu; la 14 şi 15 iunie, turneu Agata 
Bârsescu, apoi, în iulie, Petre Liciu); la 10 septembrie, violonistul 
Kneisel. lar de la 29 ianuarie 1911, înainte, un ciclu de „conveniri 
sociale”, aranjate de filiala „Societăţii Doamnelor Române”, unde 
îşi dau concursul chiar şi cântăreţi ai Reuniunii, ca doamna Viorica 
Abager, domnişoarele E. Botezat, S. Mleşniţă şi V. Verenca, domnii 
V. Morariu şi G. Sotniţchi, dar şi un cor bărbătesc, sub conducerea 
lui Severian Procopovici. Cooperează, aici, şi unele eleve de liceu, ca 
debutante la pian şi canto; printre ele, se remarcă domnişoara Porfira 
leşan, soprană, căreia, după 11 ani, i-a fost menit s-o întrupeze, cu 
strălucire, pe Dochia din „Crai nou”. 

Am amintit concertele acestea şi pentru a evoca atmosfera 
vremii, dar şi fiindcă, aproape la toate, Reuniunea avea obligaţii de 
patronaj. 

Ajungem la anul administrativ 1912/13, ultimul pentru care 
s-a mai publicat un raport anual. 

Evenimentul cu care s-a început anul acesta a fost schimbarea 
statutelor, care s-a votat în adunarea generală din 28 ianuarie 1912. 
Modificările cele mai importante sunt următoarele: 


1. Pe lângă muzica naţională, Reuniunea o va cultiva şi pe cea 

clasică, dispoziţiune necesară, mai ales după ce a primit, ca moştenire 
de la mult regretatul Leon Goian, o bibliotecă întreagă de muzică 
clasică şi instrumente pentru un cvartet; 

2. Reuniunea va avea dreptul de a întreţine şi o şcoală de 
muzică; 

3. Comitelui va consta din 12 membri, în loc de 8, fiind agendele 
mult mai multe şi mai complicate decât la început; 

4. Se instituie o comisie revizuitoare, care lipsea în statutele 
vechi. 


În aceeaşi adunare generală, comitetul anului administrativ 
1910/11 a fost însărcinat să poarte agendele mai departe, până la 
întărirea noilor statute. Aceasta a urmat cu data de 9 martie 1912, încât, 
la 14 aprilie, s-a ţinut, apoi, adunarea generală, pe baza noilor statute. 

Comitetul ales, în adunarea aceasta, s-a constituit astfel: prezi- 
dent — Dr. Erast Tarangul, viceprezident 1 — Severian Procopovici, 
viceprezident II — Cornel Sorocean, cassier — Laurentie Tomoiagă, 
secretar de interne — Constantin leremievici-Dubău, secretar de 
externe — Victor Morariu, econom — Mihai Țimpău, bibliotecar I — 
Nicolai Prelici, bibliotecar II — Procopie Rodinciuc, controlor — Nicu 
Tarasievici, membri fără funcţiune — Constantin Procopovici şi Orest 
Procopovici. 

În comisia revizuitoare s-au ales domnişoara Elena Botezat şi 
domnii Remus Sbiera şi Constantin Lucaci. 

Lista comitetului arată că se făcuse un pas important: intervenise 
împăcarea cu Severian Procopovici, care, în sfârşit, îl acceptase pe 
d. Karnet ca dirigent. 

Dar în noiembrie, Erast Tarangul şi Laurentie Tomoiagă 
demisionează: iar comitetul se completează, alegându-se prezident 
prof. Dr. lancu Cuparencu şi cassier, prof. Emil Săhlean. 

Prima manifestare publică a corului, în acest an, fu, iarăşi una 
funebră: înmormântarea uneia dintre membrele sale cele mai zeloase 

şi distinse, domnişoara Maura Luţia, la 14 martie, sora aceluia care 
avea să fie eroul Lascăr Luţia. 

De aici, înainte, nimic, până de Sânziene, când se execută un 
concert, cu program în cea mai mare parte nou: 


1. Brediceanu: „Câtu-i lumea pe sub soare” şi „Mândruţă cu 
ochii verzi”, amândouă din opereta „La şezătoare”, coruri mixte; 

2. a). Gevaert: „Păstoriţa”, b). Teodorescu: „După fragi şi după 
mure” (cor mixt); 

3. a). Rameau: „Cântecul nopţii”, b). Flondor: „Cântec 
haiducesc” (cor bărbătesc); 

4. a) Porumbescu: „Cât îi ţara românească”, b). Teodorescu: 
„Fata de păstor” (cor mixt). 


ŞI iar pauză lungă, până la Sf. Nicolae (18 decembrie), când 
Reuniunea aranjează, împreună cu „Clubul român”, o „convenire 
socială”, la care s-au cântat: 


1. a). Mehul: „La arme”, b). E. Mezetti: „Spre lumină” (cor 
mixt); 

2. a). Teodorescu: „Cântare solemnă”, b). Teodorescu: „Fata de 
păstor” (cor mixt); 

3. Flondor: „ Viorica” (cor bărbătesc). 


A urmat un concert, la 8 februarie 1913, cu program pe de-a 
întregul nou: 

1.a). Kiriac: „Domnul Isus Hristos”, b), „Trei crai de la răsărit”1% 
(cor mixt); 


1% Incepuse, deci, promovarea creaţiilor culte, numite, impropriu, „colinde creştine”, 
deci a vifleimurilor şi a cântecelor de stea, care vor deveni, în cele din urmă, prin asimilare 
de către popor, folclor — n.r. 

2. Vidu: „Moțul, la drum”, cor bărbătesc, cu solo tenor (G. 
Sotniţehi); 

3. a) Muzicescu: „Stejarul şi cornul”, b). Mandicevschi: 
„Lăcrimioare” (cor mixt, cu acompaniament de pian: August Karet); 

4. L. Tomoiagă — A. Karnet: a). „Mai am un singur dor”, b). 
„Doina”, ambele pentru solo tenor (L. Tomoiagă), cu acompaniament 
de pian; 

5. a). Dima: „Între piatra detunată”, b). Teodorescu: „Țiganca” 
(cor mixt); 

6. Porumbescu: „La malurile Prutului” (vals pentru cor 
bărbătesc, cu pian). 


La 3 martie, la înmormântarea arhimandritului şi priorului 
Ghedeon G. Balmoş, „generosul sprijinitor al reuniunii noastre şi al 
tuturor întreprinderilor şi instituțiunilor naţionale şi culturale din Su- 
ceava”, corul mixt al Reuniunii a cântat, în biserică, „De-oi adormi 
curând”, de Murgu. 

Prea curând, încă o manifestare funerară: „în 16 aprilie, corul 
Reuniunii a dat onorurile din urmă mult veneratului profesor Ieronim 
frumos şi ideal, a fost unul dintre cei mai devotați membri sprijinitori 
ai reuniunii noastre şi, cât timp i-a îngăduit-o starea sănătăţii sale, 
totdeauna a participat cu însufleţire la producţiile ei. 

În Dumineca Paştilor (27 aprilie 1913), corul bărbătesc a 
executat cântările bisericeşti la vecernia mare, în biserica Sf. Gheorghe; 
s-a cântat „Hrisios a înviat!”, de Porumbescu, Vorobchievici şi de 
George Mandicevschi. 

Ultima producţie din acest an administrativ, de 18 luni şi mai 
bine, a fost concertul de Sânziene (7 iulie), cu următoarele coruri 
mixte: 


1. a). Vidu: „„Grânele vara se coc”, b). Kiriac: „Jalea orfanului”; 
9 

2. a). Mendelssohn: „Rămas bun, codrului”, b). Tessarin: 
„Marinăresca”; 

3. L. Domide: „Înşiră-te mărgărite” (legendă pentru cor mixt, 
cu solo bariton, executată, atunci, întâia oară în Bucovina); 

4. Kiriac: „„Morarul”; 

5. a). Kiriac: „Sfântul Domn lisus”, b). Teodorescu: „ Țiganca”. 


Anul 1912/13 se caracterizează prin numărul redus al 
producţiilor, compensat şi motivat, însă, prin tendinţa de a înnoi 
mereu programul. 

„Marea întreprindere a tipăririi compozițiilor inedite ale lui 
Ciprian Porumbescu”, zice raportul, „nu a putut înainta după dorinţele 
şi aşteptările noastre, lipsindu-ne sprijinul material al publicului. 
Totuşi, după ce, acum un an, apăruse fascicolul al 10-lea, acum, de 
curând a apărut fascicolul al 11-lea, conţinând „Altarul mănăstirii 
Putna”, pentru cor bărbătesc, cu solişti şi acompaniament de pian”. 

III. Războiul şi Unirea (1913-1920) 


Am ajuns, astfel, la perioada din preajma şi, apoi, din timpul 
războiului şi de după război, până la reactivarea Reuniunii, perioadă 
din care nu mai avem nici rapoarte anuale, nici arhivă, încât informaţia 
noastră se reduce la însemnări de carnet, amintiri şi material din ziare. 

Astfel, o notiţă de carnet ne spune că adunarea generală s-a ţinut 
la 25 septemvrie 1913. În comitet s-au ales: preşedinte — Dr. Iancu 
Cuparencu, vicepreşedinte I — Cornel Sorocean, vicepreşedinte II — 
Nicu Tarasievici, cassier — Emil Săhlean, secretari — Victor Morariu 
şi Constantin Ieremievici-Dubău, bibliotecari — Emanuil Iliuţ şi P. 
Rodinciuc, controlor — Nicu Prelici, fără funcţiune — Constantin 
Procopovici şi Orest Procopovici. 

Iată, deci, că Severian Procopovici iarăşi lipsea din comitet, 
Împăcarea nu fusese deplină. 

La 22 octombrie, se încep repetițiile de cor. 

La 1 noiembrie, Reuniunea aranjează o „convenire socială”. 

La 6 noiembrie, ia parte activă la jubileul de 30 de ani al 
Societăţii „Şcoala Română”, cu un concert şi cu reprezentarea 
comediei „Leac pentru soacre”, de Trocaru. 

lată ce scrie, despre producţia aceasta „Viaţa nouă”, din 
Cernăuţi, în nr. 101, din 6 decemvrie 1913: „Corul Reuniunii „Ciprian 
Porumbescu”, condus de neobositul A. Karnet, a executat, cu o 
preciziune uimitoare, cu o vervă artistică ce a stors admiraţia chiar şi 
a celui mai pretenţios amator de muzică, piesele: „Luceferii”, de C. 

Cucu; „Sfântul Domn lisus”, de Gevaert; „S-a dus cucul”, de Kiriac; 
„Lugojana”, de Vidu; şi „Hora leliţelor”, de Movilă”. În comedia 
amintită, au jucat domnii |. Boca, N. Tarasievici, O. Procopovici, L. 
Tomoiagă, doamnele Holca şi Reuţ, şi domnişoara Popovici. 


Un concert se mai aranjează, apoi, la 14 decembrie 1913, cu 
programul: 

1. E. Stătescu: „Aidem fraţi!” (cor mixt); 

2. E. Mezetti: „Cucul””, cor de dame, cu acompaniament de pian; 

3. Brediceanu: „Câtu-i lumea pe sub soare” şi „Mândruţă cu 
ochi verzi” (coruri mixte, din opereta „La şezătoare”); 

4. Mendelssohn: „Andante din Trio nr. 29” (vioară V. Morariu, 
violoncel — M. Totoiescu, pian — Karnet); 

5. Castaldi-Karnet: „La arme!”, text de Şt. O. Iosif, cântec nou, 
pe atunci (cor mixt, cu pian); 

6. Porumbescu: „Altarul mănăstirii Putna” (cor bărbătesc, cu 
solişti şi acompaniament de pian, şi această compoziţie abia apărută); 

7. a). Bizet: „Marşul regilor magi”; b). Mendelssohn: „Cântecul 
ciocârliei”. 


La 8 martie 1914, corul mixt cântă la „Ie Deum”-ul solemn 
de la biserica Sf. Gheorghe (Mănăstire), în onoarea noului egumen, 
Inochentie Stefanelli, executând un psalm de Beethoven şi „Liturghia” 
pentru cor mixt, de Mandicevschi. 

La 26 aprilie, corul are bucuria de a cânta la cununia 
domnişoarei Elena Botezat, apreciată solistă şi pianistă, cu domnul 
Dimitrie Cojocariu. 

De Sânziene, n-a mai putut să aibă loc nici o producţiune, 
fiindcă intervenise asasinatul de la Serajevo, urmată de sinistra pre- 
cipitare a evenimentelor. 

La 2 septembrie, ruşii ocupă Cernăuţii, guvernul Bucovinei se 
mută la Vatra Dornei, iar Suceava se umple de pribegi. 

La 2 ianuarie 1915, primii cazaci îşi făcură intrarea în Suceava, 
dar ocupaţia aceasta nu ţine decât 5 săptămâni, căci, la 9 februarie, 
ne văzurăm, iarăşi, cu husarii unguri. 

În cursul anului 1915, corul Reuniunii, aşa redus cum era, prin 
recrutări şi prin pribegii, a fost ţinut să-şi dea concursul la manifestări 
patriotice austriece. 

La 18 august 1915, de ziua naşterii împăratului Franz Josef, 
Reuniunea a cooperat la un asemenea concert; s-au cântat, în afară 
de imnurile de rigoare, şi „Doina”, de Muzicescu, cu finalul: 


Verde-i bradul şi stejarul, 

N-a fi tot cum vrea duşmanul. 
Pune-om umăr doi cu doi 
Şi-a mai fi cum vrem şi noi!, 


final care nouă, cântăreților români, ne spuneau cu totul alta 
decât auzitorilor cezaro-crăieşti! S-a executat, atunci, şi frumosul 
cvintet al lui Porumbescu „Noapte de primăvară”. Astfel, Reuniunea 
înţelegea să se manifeste româneşte şi în acele zile de strâmtoare, de 
siluire. Erau zilele când se zvonea că, la graniţele austro-ungare, se 
fac pregătiri militare contra României. 

La 3 iunie 1916 începe ofensiva lui Brusilof, ofensivă politică, 
menită să atragă în război şi România, începe deci şi pe frontul 
bucovinean. 

În noaptea de 17 spre 18 iunie, ruşii intră în Cernăuţi, iar in 21 
iunie, în Suceava. 


„Veni, în sfârşit, şi vestea cea mare, aşteptată cu atâta 
înfrigurare: Intrarea României în război. Trei zile în urmă, miercuri, în 
17/30 august, marele eveniment fu sărbătorit printr-o manifestaţie pe 

ruinele Cetăţii, iniţiată de Societatea „Dacia Română”, din Burdujeni. 
Atunci, întâia oară, s-a aclamat, pe pământul Bucovinei, România 

Mare, iar pe bătrânele ziduri, alături de steagul cuceritorilor ruşi, s-a 
văzut fluturând Tricolorul libertăţii naţionale”. 


Amintim manifestaţia aceasta, fiindcă, în fruntea grupului 
de intelectuali din Suceava, care au luat parte, a fost şi Severian 
Procopovici, care le-a şi vorbit sucevenilor, „crimă” pe care şi-o va 
ispăşi cu multe luni de închisoare austriacă. 

De aici, înainte, zidurile Sucevei vor răsuna de corurile 
cazacilor, care cântă şi la slujba dumnezeiască, în biserica Mirăuţilor. 
Dar cântă şi ai noştri, corul „studenţilor” şi cu elemente din corul 
Reuniunii, la înmormântări, ca bunăoară a mult meritatului prof. 
Dr. Animpodist Daşchevici, în ziua de 17 noiembrie 1916, sau în 
Duminica de 3 decembrie 1916, când se execută, la Sfânt, coruri 
de compozitorul bucovinean, sucevean chiar, Dionisie Para, şi de 
Muzicescu. 

La 6 februarie 1917, se redeschide, sub oblăduire rusească, 
şi chiar la dorinţa ocupanților, liceul de băieţi, bineînţeles numai în 
româneşte, dar predându-se şi limba rusă. 

Dar iată, acum, o însemnare de carnet, a celui ce scrie acestea, 
pe ziua de 5 aprilie 1917: „Făcând ordine între notele Reuniunii, 
am găsit, cu bucurie, manuscriptele lui Porumbescu şi chiar opereta 
„Crai nou”, pentru toate instrumentele de orchestră şi pentru voci”, 
regăsire de bun augur. 

Era anul revoluţiei ruseşti, sărbătorită şi în Suceava, într-un 
adevărat delir, la 25 februarie 1917, când tot oraşul era o mare roşie 
de steaguri şi pancarte. 

Dar revoluţia însemna şi începutul dezrobirii fraților basarabeni, 
şi iată că la, 31 octombrie, învățătorii „moldoveni” din Bălţi au putut 
să aranjeze un concert, al cărui program, tipărit cu chirilice, îl am 
în clipele acestea pe masă, program bogat, de 16 numere, cu coruri 
mixte („Pe-al nostru steag”, de Porumbescu; „Hora Dobrogei”, de E. 
Mezctti; „Pescarul” şi „Totdeauna să bem vinul”, de Kiriac, „Ce te 

legeni, codrule”, de Schelezetti (adică Scheletti-Mezetti), „Doina”, 
de Teodorescu, „Stăncuţa”, de Muzicescu; „Axion”, de Porumbescu; 
„Morarul”, de Kiriac); cu „terţet de dame” (,,„Voiajul în China”, 
de Mezetti) şi duet de dame („Fată de păstor”, melodie populară 
din Bucovina) şi cu recitări din Alecsandri („„Adio, Moldovei”, 
„Sergentul”, „Pohod na Sibir”), Neniţescu (,,„Țara mea”), Coşbuc 
(„Cântec”), Speranţia (anecdote). 

Finalul acestui concert, cu adevărat reprezentativ — recunoaştem 
în el opera pribegilor noştri bucovineni, în frunte cu George Tofan, 
care ne-a şi vizitat în zilele acele — va fi fost impozant: „Marşul”, din 
opera „Olteanca”, de Dr. G. Otremba şi E. Candala (recte Caudella). 

Dar de ce insistăm, aici, asupra programului acestuia? Pentru că, 
dacă el se datora însuflețirii bucovinene şi chiar sucevene, la rândul 
său i-a fost îndemn tot unui învăţător, unuia din cei mai vrednici, 
regretatului V. Fediuc, răpus de gripă, în zorile Unirii, 30 noiembrie 
1918, să aranjeze un mare concert în Suceava, la 2 decembrie 1917, 
zi care nu mai avea semnificaţia de aniversare a împăratului Austriei, 
căci acesta era mort de un an. 

Sala a fost arhiplină de uniforme ruseşti. S-au executat coruri, cu 
elemente de ale Reuniunii, dar mai ales din „Asociaţia” învăţătorilor, 
piese pentru vioară: „Balada” lui Porumbescu, „Serenadă”, de Drdla, 
Şi „Berceuse”, de Godard, şi s-au jucat dansuri naţionale. 

Încurajat de reuşita concertului, Fediuc aranjează, curând de 
tot, la 17/30 decembrie 1917, al doilea concert sub firma „Comitetul 
învăţătoresc al districtului Sucevii”, cu program similar ca al celui 
anterior: 


1. Muzicescu: „Concert religios” (cor mixt, acompaniat la 
pian); 

2. N. Popovici: „Hora Dobrogeană” (cor mixt, cu pian); 

3. N. Ganea: „Luceafărul serii”, cor bărbătesc, cu solo bariton 
(. Macariciuc); 

4. V. Vasilescu: „Corăbiasca” (cor bărbătesc); 

5. „„Ardeleanca”, joc naţional (domnişoarele Silvia Lucan, Jeni 
Sachelarie, Virginia Rodinciuc şi Filomela Şandru, şi domnii |. Dan, 
C. Miclea, V. Fediuc şi Oct. Balintescu); 

6. Anecdote (recitări); 

7. V. Bellini: „Norma”, trio pentru vioară (V. Morariu), 
violoncel (M. Totoescu) şi pian (doamna Viola Abageriu, care a 
acompaniat la toate piesele); 

8. Vidu: „Răsunetul Ardealului”, cor mixt, cu solo soprană 
(domnişoara Jeni Sachelarie, care a avut un adevărat triumf); 

9. Kiriac: „Morarul” (cor mixt); 

10. Muzicescu: „Cea din urmă noapte a lui Mihai Viteazul”. 


În sală, de rândul acesta, noile uniforme poloneze, ale unuia 
dintre regimentele naţionale, produse ale revoluţiei, după care 
începutul anului 1918 ne aduse trupe ucrainene, iar un ziar ca „Vestea” 
anunţă că, în Basarabia, se restabileşte ordinea, de către armata 
moldovenească, ajutată de trupe ucrainene şi româneşti. 

Ziua de 2 februarie ne aduse, apoi, marea surprindere şi bucurie 
a ocupaţiei româneşti; dar, deocamdată, a fost o iluzie, un vis de scurtă 
durată, căci, la 8 martie, trupele româneşti părăseau Bucovina, iar în 
aceeaşi zi, după-amiază, intră în Suceava cea dintâi patrulă austriacă. 

Un destin drept a făcut că trupele româneşti, care ocupaseră 
Suceava, să dea onorurile, în ziua de 29 februarie, sicriului profeso- 
rului poet Vasile Bumbac, cântăreţul lui Dragoş Descălecătorul. 

Încep, curând, arestările „trădătorilor”: e dus şi Severian 
Procopovici, iar Reuniunea lui trebuie să-şi dea concursul, în aprilie, 
la un concert în folosul „Crucii de argint” austriece, care îngrijea de 
invalizi, orfani şi văduve, şi de familiile celor plecaţi la război. 

La 8 iunie, corul Reuniunii îşi dă iar concursul la un concert 
în folosul invalizilor, iar la 27 şi 28 august, cântă la solemnitatea 
reîntoarcerii moaştelor Sf. loan de la Viena, unde fuseseră duse, în 

preajma venirii Ruşilor. 

Ca eveniment muzical, mai trebue relevat, aici, un concert al 
primadonei Viorica Ursuleac, la 16 august 1918. Marea cântăreaţă, 
care, astăzi, ne cinsteşte neamul la Berlin, era, pe atunci, la opera din 
Zagreb (A gram), în Croaţia, iar venirea ei la Suceava era în legătură cu 
faptul că se afla, aici, chiar în zilele acelea, un regiment croat, ultima 
garnizoană austro-ungară, pe care a văzut-o Suceava. 

Ofițerii croaţi îi ziceau „Violiţa Ursuelaţ” şi o revendicau pentru 
neamul lor, încât am fost nevoiţi să-i lămurim. 

La 30 august, ei aranjează, apoi, un concert al lor, la care au luat 
parte activă şi elemente din reuniunea noastră, concurs dat cu drag, 
întrucât noi, românii, vedeam în aceşti croaţi pe tovarăşii de luptă ai 
fraţilor noştri ardeleni împotriva opresiunii maghiare. 

Într-adevăr, şi la concertul acesta, ei au înţeles să se manifes- 
te naţional: sala, împodobită aproape numai cu tricolorul lor, iar 
programul concertului, compus din coruri naţionale croate. 

La 2 noiembrie, garnizoana aceasta croată, ofițeri şi soldaţi, 
proclamă revoluţia şi rup rozetele de la chipie, înlocuindu-le cu 
tricolorul lor. 

În sfârşit, în dimineaţa zilei de 6 Noiembrie 1918, intrau 
în Suceava grănicerii maiorului Anton lonescu, aducând solia 
mântuitoare: „Graniţă între români, de astăzi, înainte, nu trebuie să 
fie!”. 

Iar acum, a fost tot reuniunea noastră, care a făcut din Dumineca 
de 11/24 noiembrie 1918, în preajma zilei proclamării Unirii, la Cernăuţi 
(15/28 Noiembrie) „o zi de sărbătoare la Suceava”: liturghie în sobor, 
în sobor, la Sfânt, cu doxologie pentru Regele Ferdinand şi Regina 
Maria. „Au fost clipe înălțătoare”, scrie Glasul Bucovinei”, care, 
atunci, era într-adevăr al întregii Bucovine (în nr. 19) „când sub 
străvechile bolți ale bisericii lui Bogdan şi a lui Ștefăniță Vodă s-au 
pomenit, întâia oară, numele acelora care de mult sunt Suveranii 
inimilor româneşti din Bucovina. 

Corul mixt al Reuniunii „Ciprian Porumbescu” intonează, cu 
mândră însufleţire, „Trăiască Regele!” atunci, în mulţi ochi, am văzut 
lacrimi de fericire”. 

Seara, a fost concert festiv „Ciprian Porumbescu”, sărbătorind 
„intrarea glorioasei armate române liberatoare”. Rândurile dinainte ale 
sălii arhipline erau ocupate de corpul ofițeresc, care apăruse complet, 
în frunte cu colonelul Gheorghe Liciu. 

Serbarea a deschis-o prof. Victor Morariu, cu un discurs, în care, 
plecând de la soarta tragică a românismului în războiul mondial, a 
reamintit fazele de durere, dar şi cele de înălţare şi mândrie ale răz- 
boiului; a evocat umbrele acelor luptători bucovineni, care au murit 
fără să fi văzut cu ochii visul neamului împlinit. A insistat, îndeosebi, 
asupra lui Ciprian Porumbescu, compozitorul imnurilor „Pe-al nostru 
steag” şi „Tricolorul”, „„martirul de la 1875 al cauzei ce triumfă astăzi”. 

A urmat „Imnul Regal”, în cor mixt, apoi, la fel, nr. 3, cu „La 
arme!”, de Castaldi-Karnet, şi .„Dorul meu”, de Ion Mureşanu. Nr. 
4 din program a fost măreaţa compoziţie a lui Porumbescu, „Altarul 
mănăstirii Putna”, cor bărbătesc cu solişti (tenor Grigore Sotniţchi, bas 
O. Baltinescu) şi acompaniament la pian (domnişoara V. Rodinciuc). 
N-a putut să lipsească, îndeosebi ca revelaţie pentru fraţii ce ne 
veniseră ca oaspeţi scumpi, duioasa „Baladă” a lui Porumbescu 
(vioară Victor Morariu, pian domnişoara Natalia Piţul). 

Corul mixt intonează „Hora Severinului”, de Dima, şi 
„Lugojana” lui Vidu. Urmează marşul pentru cor bărbătesc „Treceţi 
regimente”, de I. Petrescu, şi celălalt „La arme!”, de Eminescu-Mehul 
(cor mixt). 

Elevul Erast Tarangul (clasa a VIII-a) recită oda patriotică 
„Învierea”, de Radu Cosmin. 

Serbarea s-a încheiat cu un tablou vivant, aranjat de prof. Em. 
Sahlean: România (domnişoara Silvia Lucan) dezrobind Bucovina 
(domnişoara Eugenia Sbiera), Basarabia (domnişoara Octavia Lupu) 
şi Transilvania (domnişoara Maria Tarangul). 

Dirigentul corului a fost domnul Ion Macariciuc, teolog 
absolvent. 

A urmat dans, cu muzica fanfarei Regimentului 16 Infanterie 
Fălticeni, fanfară care fusese „expulzată” la 1909! 

La 2 decembrie, corul Reuniunii are durerea de a-i da onorurile 
cele din urmă lui Vasile Fediuc. 

A urmat, la 8 decembrie, serbarea oficială a Unirii în Suceava, 
cu Tedeum, la care, iarăşi, a cântat corul „Ciprian Porumbescu”. 

A treia zi de Crăciun (27 decembrie vechi, 9 ianuarie nou) s-a 
săvârşit, tot la Sfânt, pomenirea lui Ştefan cel Mare, cu parastas în 
sobor, cântând, fireşte, tot corul bisericesc al Reuniunii. 

Scara, iarăşi concert festiv, cu concursul corului Reuniunii, sub 
conducerea domnuui I. Macariciuc, programul fiind: 


1. Kiriac: „Domnul Isus Hristos” şi „„Morarul” (cor mixt); 

2. E. Caudella: „Ochi albaştri”; Scheletti: „Ce te legeni 
codrule”; şi Porumbescu: „Cât îi ţara românească” (domnişoara Jeni 
Sachelarie, acompaniată la pian de domnişoara V. Rodinciuc); 

3. a). Beriot: „Concert nr. 9”; b). Silvestri: „Serenade 
d'autrefois”, vioară (Victor Morariu) şi pian (domnişoara Hortensia 
Donisă): 

4. a). Hăndel: „Cât de dulce şi plăcut”; b). Schubert: „Solie de 
amor” (bariton solo: domnul locotenent Nicolae Arghir, acompaniat 
la pian de doamna Lena Iacubovici de Boldişor); 

5. Porumbescu: „Noapte de primăvară”, cvintet (soprană: 
domnişoara Porfira leşan, tenor: Grigore Sotniţchi, bas: I. Berhang, 
vioară Victor Morariu, pian domnişoara Duduţa Tarnavschi); 

6. a). Brediceanu: „Cât îi lumea pe sub soare”; b). ]. Movilă: 
„Hora fetiţelor” (cor mixt). 


De aici, înainte, nu mai întâlnim, în cursul anului 1919, nici o 
manifestare a Reuniunii. 

Ca evenimente muzicale româneşti sunt de înregistrat, în 
Suceava: 


1. concertul violonistului Vasile Filip, la 11 martie; 

2. în iulie, chiar trei concerte: al seminariştilor din Chişinău, 
al şcolii pregătitoare din Litenii moldoveneşti, şi al studenţilor de la 
Facultatea de Medicină din Bucureşti; 

3. la 6 august, concert al Societăţii „Nicu Gane” din Fălticeni, cu 
concursul violonistului Aurel Mihăilescu, elev al maestrului Enescu; 

4. la 17 august, concert al regretatului tenor Şt. lonescu-Milano, 
care ne vizitase şi înainte de război şi care, apoi, va deveni bucovinean 
şi chiar sucevean şi, împreună cu soţia sa, doana Lucreția Ionescu, 
protagonişti ai „trupei” de operetă a Reuniunii. 


Am amintit toată seria aceasta de concerte, fiindcă şi acum, ca 
şi altădată, ele au compensat absenţa Reuniunii noastre, care, dacă 
se manifestase pentru a sărbători Unirea, o făcuse, totuşi, aşa-zicând, 
neoficial, neavând existenţă legală, nefiind încă reconstituită. 

IV. De la reconstituire (1920), 
până la 1925. „Crai nou” şi „Baba Hârca” 


Abia la 11 octombrie 1920!! s-a putut întruni, în sfârşit, adu- 
narea generală ordinară, în localităţile liceului de fete, cu 36 membri 
prezenţi. Severian Procopovici, urmat de domnul Victor Morariu, au 
recapitulat istoria Societăţii, în cele două perioade, de la 1903-1908 şi, 
de acolo, înainte. Se înregistrează, apoi, pierderile materiale, îndurate 
de Reuniune, în cursul războiului, arhiva, procesele verbale şi o parte 
din mobilier, pe când biblioteca a fost salvată, în partea cea mai mare. 
S-au păstrat şi instrumentele muzicale, donate de regretatul Goian. 

A urmat, prin aclamaţiune, alegerea comitetului, care, în şedinţa 
sa de la 7 octombrie, s-a constituit astfel: preşedinte — Severian 
Procopovici, vicepreşedinte I — Ioachim Ciuntuleac; vicepreşedinte 
II — Constantin Procopovici, casier — I. Hostiuc, secretar de externe 
— Victor Morariu, secretar de interne — Ilarie Berezniţchi, bibliotecar 
I — Grigore Sotniţchi, bibliotecar II — Pentelei Borosan, controlor — 
Eugen Pale, econom — Procopie Rodinciuc, membri fără funcție — 
Orest Procopovici şi Chrisfi Saco. În comisia revizuitoare: Dr. Dragoş 
Bumbac, Pantelimon Nimigean şi Dim. Olinic. 

Raportul din „Glasul Bucovinei”, de la 14 octombrie, constată 
că adunarea aceasta s-a ţinut într-o atmosferă de caldă însufleţire. 
A fost prima, după 7 ani (ultima, înainte de război, fusese la 25 


101 Deaici, înainte, expunerea noastră se întemeiază, în prima linie, pe procesele verbale. 

septembrie 1913). „A triumfat, de astă dată, deviza Reuniunii, „Pe-al 
nostru steag e scris unire”, căci s-a făcut împăcarea între întemeietorul 
ei, prof. Severian Procopovici, şi cei ce au venit, după el, la cârma 
Reuniunii”. Am văzut că împăcarea de la 1912 nu fusese definitivă. 

Între deciziunile mai importante ale noului comitet, au fost: 
admiterea elevilor de liceu în cor, bineînţeles a elementelor selecte; 
executarea, cel puţin o dată pe lună, a unei liturghii, şi înfiinţarea 
şcolii de muzică, prevăzută în noile statute. 

Prima producțiune a fost, apoi, un concert, la 3 decembrie 1920, 
„splendidă inaugurare a unei ere noi”, zice „Glasul Bucovinei”, în 
nr. 584, din 10 decembrie): „lată, deci, că avem, în Suceava, un cor 
puternic, bine disciplinat de mâna viguroasă şi abilă a maestrului 
Karnet. Voci frumoase, din belşug: vocile vechilor membri ai 
Reuniunii Şi alte voci, tinere, pline de frăgezimea vârstei visurilor. 

Soliste şi solişti aleşi: sopranul fin, discret al doamnei Eugenia 
Bacinschi (în „Ce te legeni, codrule”, de Scheletti, şi în „Ştii tu, bade”, 
de Brediceanu) şi sopranul plin, cald şi limpede al domnişoarei Porfira 
leşan (în romanţele „Si vous l'aviez compris”, de Denza, şi „Parfum 
de tei”, de Em. Drosino); apreciatul tenor, de un timbru întunecat, 
al părintelui Grigore Sotniţchi (în „Marinăreasca”, de Vessarin), şi 
tenorul, şovăitor încă, dar totuşi simpatic, al domnului Grigore Ruptaş 
(în veşnic frumoasa doină, din „larna” lui Porumbescu). 

Programa, atât de variată şi bogată, i-a dat prilej corului să-şi 
arate, pe rând fineţa nuanţării (în „Păstoriţa”, de Gevaert, şi în „S-a 
dus cucul”, de Kiriac), forţa şi verva (în marșul „Fiii României”, de 
Muzicescu, şi în marşul „Haideţi, haideţi!”, din „Crai nou”, amândouă 
bisate), avântul vesel şi zglobiu (în hora „Cât îi ţara românească”, 
de Porumbescu). 

Sala, plină, aplauzele, frenetice. La sfârşit, preşedintele Severin 
Procopovici a adresat câteva cuvinte publicului, evocând memoria 
lui Ciprian Porumbescu, vorbind despre reactivarea Reuniunii şi 
terminând cu aclamaţiuni la adresa Regelui şi Reginei, după care s-a 

intonai „Imnul Regal”. 

A urmat o „convenire socială”. 

Comitetul a şi intrat în corespondentă cu doamna Mărioara 
Raţiu, pentru reprezentarea operetei „Crai nou”, dar chiar primul 
răspuns a fost o decepţie: odată cu felicitările pentru reactivarea 
Reuniunii, doamna Raţiu ne înştiinţează că opereta s-a pierdut, fiind 
distrusă în timpul războiului, odată cu arhiva Şcolii Centrale din 
Braşov. 

Răspuns negativ a venit şi de la „Armonia””; în schimb, părintele 
Grigore Sotniţchi a găsit-o la domnul învăţător loan Bolocan- 
Vicoveanu, care s-a arătat dispus să dea la copiat, pentru Reuniune, 
corurile, solo-urile şi partitura de pian. Să nu uităm că „ştimele” s-au 
fost găsit, la Reuniune, încă la 1917. 

Până să se pună în studiu opereta, secţia teatrală, adică cei doi 
„membri fără funcțiune”, Christi Saco şi Orest Procopovici, pregătesc 
o reprezentare mai modernă, cu „Ariciul şi Sobolul”, fabulă într-un 
act, de Victor Eftimiu, şi „Nevasta lui Cerceluş”, comedie de Petre 
Locusteanu, care s-au reprezentat, cu frumos succes, la 21 aprilie. 

„Fabula” lui Eftimiu a fost debutul dramatic al domnişoarei 
Porfira leşan, tot atât de promiţător ca şi debuturile anterioare de 
cântăreaţă. 

Cele două roluri bărbăteşti le-au înfăţişat înşişi domnii Orest 
Procopovici şi Christi Saco. 

În „Nevasta lui Cerceluş”, a reapărut doamna Glicheria 
Sotniţehi, cunoscută publicului, încă dinainte de război, încadrată de 
domnii Saco, T. Macariciuc, P. Rodinciuc şi P. Borosan. 

Dar seara aceasta ne-a mai adus un debut de mare succes: acel 
al altistei Octavia Lupu!%, în „Mama lui Ştefan cel Mare”, de Dima. 
Pe Ştefan l-a cântat, demn întru toate de aşa „mamă”, apreciatul bas 
I. Berhang. 


1% E doamna Octavia Lupu-Morariu, care va ajunge, apoi, laureată a Concursului 


Internaţional de Canto, de la Viena, din 1932. 


135 








I. G. Sbiera & Rudolf Gassauer 5 Leon cavaler de Goian 5 Victor Morariu 


Grandios şi precis şi corul, care a mai executat, cu strălucită 
bravură, „Cântec de primăvară”, al lui Porumbescu, şi marşul „Spre 
Alba Iulia”, de I. Chirescu, foarte aplaudate. 

În urma invitării, din partea domnului primar George Popadiuc, 
Reuniunea a plecat, la 9 iunie, la Rădăuţi, cu aceleaşi două piese, dar 


şi cu un concert, cu următorul program: 


1. Porumbescu: „Cât îi ţara românească” (cor mixt); 

2. Dima: „Mama lui Ştefan cel Mare” (aici, însă, cu domnişoara 
Eliza Manug şi domnul E. Palie, ca solişti); 

3. a). Dima: „În zădar alerg pământul”; şi b). Porumbescu: 
„Marşul cântăreților (cor bărbătesc); 

4. Kiriak: „S-a dus cucul” (cor mixt). 


„Culmea concertului”, zice „Glasul Bucovinei” din 28 iunie, 
„a fost balada lui Dima, „Mama lui Ştefan cel Marc”. Persoane 
competente asigură că, în executarea acestei dificile şi complicate 
partituri, corul reuniunii sucevene n-a fost mai prejos de corul 
Armoniei”. 

Dacă corespondentul nu insistă asupra celor doi solişti, e fiindcă 
amândoi se aflau într-o situaţie ingrată, domnişoara Manug, nefiind 
altistă, ci mezzo-soprană, iar domnul Pale nefiind bas, ci tenor! 

Raportul continuă: „În piesele de teatru „Ariciul şi sobolul” 
şi „Nevasta lui Cerceluş”, diletanţii Reuniunii, doamna G. Sotniţchi, 
domnişoara Porfira leşan şi domnii P. Borosan, P. Rodinciuc şi T. 
Macariciuc, îndeosebi însă domnii Or. Procopovici şi Chr. Saco, au 
jucat cu vervă de adevăraţi artişti”. 


Pentru Sânzienele anului 1921, domnul Barbu Grigoroviţa, pe 
atunci prefect al judeţului Sucevei, proiectase o mare serbare, de o 
jumătate de zi, având să se desfăşoare şi la Cetate, care, seara, urma 
să fie iluminată, proiect zădărnicit de o ploaie torențială, încât, în cele 

din urmă, serbarea s-a redus la concertul şi reprezentaţia de teatru, 
aranjate de reuniunea noastră. 

S-au cântat: „Cadril”, de Porumbescu, şi „Andaluza”, de Vidu 
(cocuri bărbătești); „Tu te duci”, de Dimitrie Voevidca (cor mixt); 
„Un răsunet de la Crişana”, de Vidu (cor mixt), şi două coruri din 
„Crai nou”, care era în pregătire. 

Dar concertul i-a oferit publicului şi o surpriză, în afară de 
program, „două romanțe, cântate de domnişoara Porfira leşan, 
apreciată soprană, de un timbru dulce, foarte simpatic” („Glasul 
Bucovinei”, nr. 754, din 22 iulie 1921). 

A urmat reprezentarea comediei, în două acte, a lui Alecsandri, 
„Doi morţi vii”. 

„E un merit deosebit al secţiei teatrale a Reuniunii „Ciprian 
Porumbescu”, zice „Glasul Bucovinei” (nr. 754), „că a ţinut să scoată, 
din nou, la lumina zilei, piesa aceasta plină de haz şi de viaţă. 

Plin de viaţă a fost şi jocul talentaţilor noştri diletanţi. Rolurile 
principale, Ghiftui, Egor şi Ferchezanca, au fost susținute de domnii 
Orest Procopovici, Procopie Rodinciuc şi de domnişoara Finuţa 
Oscobeniuc. 

Domnul Procopovici, în rolul atât de complicat, de variat 
în nuanţe de comic şi tragic, al boierului blazat Ghiftui, ne-a dat o 
adevărată creaţiune, reuşind să atingă, pe alocuri, înălțimi tragice. 

Domnul Procopie Rodinciuc l-a înfăţişat foarte bine pe 
lipovanul Egor, cu umorul său flegmatic, cu furia şi disperarea sa, 
iar domnişoara Oscobeniuc, în rolul veselei văduve Ferchezanca, 
a realizat la perfecţiune tipul subretei, dând dovadă de talent real 
dramatic, adevărat temperament de scenă. 

Nu mai puţin au plăcut, însă, în rolurile secundare: umorul 
domnului Christi Saco, în berbantul Agachi Flutur; patosul ridicol 
al poetului Acrostihescu-Odobaşa (domnul P. Borosan), îngâmfarea 
comică a posesorului Talpă Lată (Gheorghe Ruptaş) şi sfiala duioasă 
a orfanei Tinca (domnişoara F. Teutul)”. 

În vacanţă, Reuniunea întreprinde, din iniţiativa membrului său 
fondator şi generos sprijinitor, regretatul Dr. Teofil Lupu!'%, directorul 
Spitalului din Suceava, o excursiune la munte, un mic turneu, la 
Câmpulung şi la Vatra Dornei, la 7 şi 9 August, cu concert şi teatru. 

Programul concertului a fost acelaşi ca la Rădăuţi, deci având, 
iar, ca punct culminant „Mama lui Ştefan cel Mare”, tot cu soliştii 
Octavia Lupu şi |. Berhang. S-a jucat aici şi comedia „Doi morți vii”, 
cu aceeaşi distribuţie ca la Suceava şi la Rădăuţi, afară de un singur rol, 
despre care iată ce scria „Glasul Bucovinei” (nr. 779, din 23 August): 

„Rămâne să vorbim numai de noua achiziţie a ansamblului, 
pentru rolul orfanei Tiţa, domnişoara Porfira leşan, care a fost o 
vrednică parteneră a domnişoarei Oscobeniuc, prin jocul său atât de 
natural şi sigur, plin de căldură şi gingăşie. Meritul domnişoarei leşan 
e cu atât mai mare, cu cât domnia sa a primit rolul numai cu două zile 
înaintea reprezentării, în urma indispoziţiunii domnişoarei Teutul. 
Domnişoara leşan a mai încântat publicul şi ca soprană, cântând, în 
piesă, trei arii diverse”. 

La Vatra Dornei, a asistat şi ministrul Vintilă Brătianu, cu doi 
fii ai săi, stând până la sfârşitul producţiunii. 

La 5 noiembrie 1921, s-a ţinut, apoi, adunarea generală, în care 
raportul preşedintelui, enumerând realizările anului, constată că toate 
i-au adus societăţii venit material satisfăcător şi i-au ridicat moralul 
şi prestigiul. Bine se prezenta, deci, şi raportul casei, 11.510,90 lei 
venit, spese 9.008,90 lei, rămânând, deci, 2.502 lei disponibili, la 
care se mai adaogă 2.650 lei fond neatacabil. S-a ales, apoi, noul 
comitet, care s-a constituit astfel: preşedinte — Severian Procopovici, 
vicepreşedinte I-— Constantin Procopovici, vicepreşedinte II — Grigore 


10 Născut, în 06.06.1869, la Tărăşeni, mort, în 07.07.1935, la Suceava. Susţinătorul 
tuturor gazetelor bucovinene care au apărut, iniţial, la Suceava („Junimea Literară”, 
în 1904, „Făt-Frumos”, în 1926) şi ctitorul Băncii Sucevene, medicul sucevean Teofil 
Lupu a reluat, în 1910, „Revista Politică”, întemeiată, în 1885, de medicul Matei Lupu, 
activitatea lui publicistică desfăşurându-se, mai ales cu subiecte care vizau cultura, într-o 
arie mult mai largă. În 1935, a publicat broşura „Soluţii la câteva probleme bucovinene”. 

Sotniţchi, secretar de externe — Victor Morariu, secretar de interne 
— Ilarie Berezniţchi, bibliotecar I — Pentelei Borosan, bibliotecar II — 
Dimitrie Voevidca, casier — E. Palie, controlor — Gheorghe Ruptaş, 
econom — Sidor Mitre, membri pentru secţia teatrală — aşa zice, acum, 
procesul verbal — Procopie Rodinciuc şi Christi Saco. 

Urmează anul de glorie 1922, anul operetei „Crai nou”. 

N-am putea să caracterizăm mai bine atmosfera de entuziasm 
a celor trei reprezentații, decât reproducând, în întregime. cronica 
apărută, în nr. 690 din 6 aprilie al ziarului „Glasul Bucovinei”: 


Zile de sărbătoare la Suceava. 
Jubileul operetei „Crai nou” 


„Duminică, 19, luni, 20 şi marţi, 21 martie 1922, au fost 
adevărate zile de sărbătoare ale Sucevei româneşti, zile de triumf 
ale culturii naţionale. A fost triumful harnicei Reuniuni „Ciprian 
Porumbescu”, care s-a ridicat la o prestaţiune artistică cum n-a 
realizat-o încă Suceava românească. 

Senina, vecinic tânăra operetă a neuitatului Ciprian Porumbescu 
s-a înfățişat publicului în condițiuni care au întrecut orice aşteptare: 
orchestrație bogată, executând cu preciziune nuanțele cele mai fine; 
soliste încântătoare, solişti vrednici de partenerele lor; cor puternic, 
bine disciplinat şi plin de viaţă; înscenare plină de poezie. 

A fost o vrednică reprezentaţie jubilară, împlinindu-se 40 
de ani de când „Crai nou” a văzut lumina rampei, la Braşov, în 28 
februarie şi 26 martie 1882, sub conducerea compozitorului însuşi, 
căruia publicul braşovean 1-a făcut ovaţii delirante. 

ŞI acum, la Suceava, opereta s-a reprezentat într-o atmosferă de 
nobil şi sincer entuziasm, iar ovaţiile mergeau mai ales la adresa celor 
doi maeştri, ale căror nume garantau, din capul locului, înfăptuirea 
minunii: domnul inspector general Dr. Grigorie de Pantazi, condu- 

cătorul artistic al montării şi înscenării, şi domnul August Karnet, 
ca dirigent muzical. 

Solistele au fost domnişoara Porfira leşan şi domnişoara Eliza 
Manug (Anica). 

Domnişoara leşan, cunoscută publicului, de doi ani, încoace, 
ca apreciată soprană şi ca remarcabil talent dramatic, a pus mult 
temperament şi inteligenţă în rolul complex al Dochiţei, rol în care 
duioşia alternează cu veselie, haz, umor, cochetărie nevinovată, vervă 
ironică, dar şi cu grijă, frică, spaimă. Această gamă de nuanţe a fost 
redată într-un joc mimic de toată fineţa, culminând în duetul-vals cu 
Ispravnicul, scenă jucată, dansată cu verva umoristică a unei veritabile 
subrete. Jocul acesta, unit cu înfăţişarea drăgălaşă şi cu farmecul vocii 
de soprană, limpede, caldă, mlădioasă, ne-a dat o Dochiţă ideală. 

Anica domnişoarei Manug ne-a captivat, înainte de toate, 
prin exteriorul ei de dulce şi frumoasă „copiliţă de la munte”. Ne-a 
emoţionat în scena trezirii din leşin, unde e îngrozită încă de viziunea 
duşmanilor care o urmăresc, ca şi în duetul de fericire, unde ochii ei 
de mură se pierd în ai lui Leonaş; a fost de o graţie răpitoare în hora 
„Copiliţa de la munte”. Mezzo-sopranul domniei sale e dulce, plin, 
puternic, emisiunea vocii foarte justă, denotând o frumoasă şcoală”. 

Dintre rolurile bărbăteşti, s-au impus, cu deosebire, Moş Corbu 
al domnului |. Berhang şi Ispravnicul domnului, P. Rodinciuc. 

Domnul Berhang, care, deşi nu e român, e un veteran al teatrului 
românesc din Bucovina — nu e mic numărul rolurilor jucate de domnia 
sa — ne-a dat un Moş Corbu nespus de simpatic, prin umorul său plin 
de viaţă, prin duioşia doinelor, cântate cu vocea-i plină şi puternică, 
de bas, şi prin cheful neaoş românesc, cu care juca şi chiuia, în scena 
unde bea cu jandarmii. 

Figura comică a Ispravnicului a întrupat-o, cu mult haz, domnul 
Procopie Rodinciuc, cunoscut ca talent comic din alte piese, îndeosebi 
din rolul lipovanului Egor, din „Doi morţi vii”. 

Foarte simpatic, ca Joc, ca înfăţişare şi ca voce (tenor) a fost 

domnul Nicolae Ștefanschi, în rolul tânărului Leonașş, iar domnul 
Teofil Macariciuc (Bujor) a fost un impozant căpitan de jandarmi. 

Dacă soliştii s-au achitat, în mod atât de splendid, de rolurile lor, 
să nu uităm că au fost povăţuiţi nu numai de îndemnurile frumoaselor 
lor talente, ci şi de indicaţiile maestrului Pantazi, cel care a dat suflet, 
din sufletul său bogat, realizând frumoasa viziune a ansamblului, aşa 
cum 0 concepuse imaginaţia sa fecundă. 

Opera lui Pantazi, operă de o săptămâna numai, se vădea 
îndeosebi în viaţa de care era animat corul. Corul acesta, compus, în 
partea cea mai mare, din elevi şi eleve de liceu, trăia în fiecare clipă, se 
mişca, se agita, se mlădia, se alcătuia în grupe încântătoare şi executa 
figuri de o estetică ireproşabilă — era corul coregrafului Pantazi. 

La această frumuseţe a mişcărilor, se adăoga splendoarea 
costumelor naţionale şi frumuseţea montării — în mare parte, şi meritul 
regizorului, domnul Christi Saco — cu Crai nou lucind aievea pe cer, 
cu casa Dochiţei şi „Crâşma lui Moş Precup” — încât, dacă opereta a 
fost un deliciu al auzului, a fost şi o desfătare a ochilor. 

Orchestra, care a cucerit auditoriul de la primele acorduri 
ale uverturii, era compusă din 14 persoane, între care, partea cea 
mai mare, diletanţii cei mai aleşi ai Sucevei, domnii: A. Bendas, 
C. Botezat, M. Derer, M. Feller, Dr. O. Ferlievici, Dr. J. Halpern,. 
Arnold Hasenhrl, A. Migdal, V. Morariu, Const. Procopovici, Mih. 
Totoiescu, D. Voevidca, câţiva elevi de liceu, iar din Cernăuţi, domnii 
Const. Lupu (corn) şi Salter (trompetă). 

Corul şi orchestra au urmat, cu preciziune, baghetei dirijorului 
Karnet, a cărui muncă, de aproape jumătate de an, a fost încoronată 
de succes desăvârşit. 

Ca şi la 1882, la Braşov, aşa şi acum, la Suceava, au fost trei 
reprezentații, una după alta, căci matineul de duminică, în 19, deşi 
fusese anunţat ca o „repetiţie generală”, de fapt a avut tot farmecul 
şi tot fastul unei reprezentări. 

Dar adevărata festivitate a fost în seara de luni, 20 martie, când 

sala era plină de publicul cel mai distins şi când, după Actul I, publicul 
i-a aclamat frenetic pe domnii Pantazi şi Karnet, iar preşedintele 
Reuniunii, domnul Severian Procopovici, le-a mulțumit tuturor celor 
ce şi-au dat concursul şi, îndeosebi, domnului Pantazi. 

În răspunsul său, acesta a arătat că aceea ce l-a făcut să vină 
la Suceava, ca să conducă înscenarea operei „Crai nou” a fost cultul 
şi admiraţiunea pentru muzica acestei operete, a cărei reprezentaţie 
a condus-o, acum 20 de ani şi mai bine, la Cernăuţi, şi pe care, 
şi acum, o găseşte tot atât de frumoasă, limpede, cristalină ca un 
pârâuaş de munte. Domnul Pantazi a terminat evocând memoria lui 
Ciprian Porumbescu şi invitând asistenţa să-i aducă omagiul cuvenit, 
sculându-se de pe scaune, ceea ce s-a şi făcut. 

Tot atunci, domnişoarele Ieşan şi Manug au primit, din partea 
Reuniunii, câte un coşuleţ cu flori, în oale, drept recunoştinţă şi 
amintire pentru frumoasele lor prestaţiuni. 

La reprezentaţia de luni, multă lume a fost rămas pe dinafară, 
ne mai aflând bilete; a trebuit, deci, să mai urmeze un matineu, marţi, 
în 21. Iarăşi, sala plină, iar reuşita şi entuziasmul, încă mai mare decât 
în cele două seri anterioare. 

A urmat, apoi, la orele 9, o veselă „convenire”, la Hotel 
„Central”, un fel de „picnic”, la care „artiştii” au fost oaspeţii damelor 
din societatea românească. 

I s-au adus, iar, omagii domnului Pantazi, prin rostirile 
domnului Victor Morariu, care a scos în evidenţă strălucita carieră 
şi personalitate artistică a maestrului şi deosebita onoare ce a făcut-o 
Reuniunii, prin cooperarea sa. 

A fost salutat, ca oaspe drag, şi domnul prof. Constantin Şandru, 
care i-a făcut Reuniunii preţioase servicii, la reprezentare, având şi 
intenţiunea de a reprezenta opereta la Cernăuţi, cu Societatea „Tudor 
Flondor” şi cu concursul reuniunii sucevene... 

Citesc, din nou, cele scrise şi caut să-mi dau seamă dacă 
entuziasmul nu m-a făcut să exagerez în bine. Şi răspunsul e: nu! 

Nu-mi e frică să fiu dezavuat din vreo parte sau alta, îndeosebi fiindcă 
aprecierile de mai sus sunt culese, în partea cea mai mare, chiar din 
acest public, pe care l-am văzut atât de entuziasmat şi care aşteaptă 
cu dor, cu nerăbdare, reprezentarea a patra şi a cincia, care vor urma”. 

Aşa încheie raportul „Glasului”. 

Dar se mai impune, aici, îndeosebi pentru ilustrarea generoasei 
spontaneităţi a gesturilor artistului Pantazi, să povestim cum anume 
a ajuns chiar el să-i facă Reuniunii acest nepreţuit şi neuitat serviciu. 

Era în seara de 16 ianuarie. Repetam Actul I din operetă, în sala 
„Dom Polski”, toţi şi toate în mantale, căci era frig şi sala neîncălzită. 

Deodată, ne pomenim cu Pantazi, ca privitor. 

Ai noştri stăteau pe scenă nemişcaţi, cu mâinile în buzunare, 
şi cântau „Haideţi, haideţi pe plaiul înverzit!”. 

La un moment dat, Pantazi sare pe scenă şi se răsteşte: „Apoi, 
asta-i „haideţi!”? Şi, nici una, nici două, o apucă de mână pe cutare 
duduie şi porneşte cu ea, mână în mână, roată, împrejurul scenei, 
arătându-le celorlalți să facă la fel. După câteva minute de asemenea 
evoluţie a corului întreg, jur-împrejur, se opreşte şi conchide: „Asta-i 
„haideţi”!”. Şi atunci ni s-a şi oferit, aşa, fără de veste, să ne facă 
„regia”; ba, a doua zi, l-am căutat pe domnul Inspector General al 
Artelor la Mănăstire, unde stătea ca oaspe, de i-am înaintat o cerere 
a Reuniunii, pentru o subvenție, pe care ne-a şi scos-o, în sumă de 
2.000 lei. 

Ne-a venit, apoi, abia în ziua de 15 martie şi a stat lipcă de noi 
şi, în mai puţin o săptămână, a înfăptuit „minunea”! 

„Crai nou” s-a mai reprezentat, apoi, a patra oară, la 6 mai, cu 
aceeaşi distribuţie. 

Dar, înainte de aceasta, corul Reuniunii şi-a dat concursul, în 
duminica de 23 aprilie, la serbarea inaugurării Societăţii „Ateneul 
Român” din localitate, înființat din inițiativa regretatului luptător 
naționalist G. G. Burghele, de la Dorohoi. 

S-a executat iar balada „Mama lui Ştefan cel Mare”, unde altista 

Octavia Lupu a avut acelaşi mare succes, înfiorând cu vocea-i de un 
puternic dramatism. A mai cooperat, cu frumos succes, domnişoara 
Margareta Burduhos, cu „Doi ochi”, de Caudella, „La Espagnole”, de 
Chiara, şi cu aria populară „Scumpă, dragă lelişoară”, acompaniată de 
regretata pianistă, domnişoara Maria Procopovici, fiica preşedintelui 
Reuniunii. Concertul s-a încheiat cu marşul „Spre Alba Iulia!”, de 
Chirescu. 

A urmat, apoi, concertul din ajunul Sânzienelor (6 iulie), cu 
„programă selectă de noutăţi”, care „denotă că Reuniunea îşi dă 
seama că e datoare să se menţină la nivelul superior, pe care l-a atins 
cu reprezentările operetei „Craiu nou”. 


Iată programul: 

1.a). Mendelssohn: „Ciocârlia”; b). E. Mandicevschi: „Marşul 
lui Dragoş” (cor mixt); 

2. a). C. Bohm: „Peste un an”; b). Aug. D'Albert: „Fetiţa şi 
fluturele”; c). „Arii româneşti” (toate cântate, solo, de domnişoara 
E. Manug); 

3. Mendelssohn: „Trio în Re-minor” (vioară — V. Morariu, 
violoncel — M. Totoiescu, pian — A. Karnet); 

4. a). G. Meyerbeer: „„Cavatina pajului”, din opera „Hughenoţii”; 
b). Ch. Gounod: „Aria lui Siebel” din „Faust”; c). A. de Quelle: 
„Liliacul alb”, vals (domnişoara Porfira leşan); 

5. G. Bizet: „Corul ţigarierelor” din opera „Carmen” (cor mixt, 
cu mezzo-soprană solo: Carmen — domnişoara Manug); 

6. Porumbescu: „Cisla”, cvartet (domnii Ştefanschi, Ruptaş, 
Rodinciuc şi T. Macariciuc). 


Raportul din „Glasul Bucovinei” remarcă preciziunea şi 
sonoritatea corului, apoi continuă: 

„Pe Carmen însăşi ne-a înfăţişat-o şi a cântat-o domnişoara 
E. Manug. 

Am scris „a înfăţişat-o”, pentru că însuşi tipul de frumuseţe 
brună, oacheşă, o predestina pentru rolul acesta, iar mezzo-sopranul 
domniei sale plin, viguros, dramatic a redat toată pasiunea ce 
clocoteşte în pieptul neînfrânatei ţigănci spaniole. Dar pe solista 
noastră, publicul a putut s-o admire şi ca fină interpretă de „led”-uri. 

Aplauze calde şi prelungite a secerat şi cealaltă solistă, 
domnişoara Porfira leşan, soprană lejeră, cu timbru cald şi dulce şi cu 
dicţiune superioară. În dificila cavatină din „Hughenoţii”, s-a revelat 
viitoarea cântăreaţă de coloratură, iar în aria lui Siebel, din „Faust”, 
şi în „Liliacul alb”, de A. Quelle, a fost de o frăgezime răpitoare”. 


A doua zi, de Sânziene (7 iulie), a cântat, la liturghia solemnă 
de la Sfânt, corul bisericesc al Reuniunii, condus de domnul Pentelei 
Borosan. 

La 15 octombrie, s-a sărbătorit, şi în Suceava, ca în tot cu- 
prinsul ţării, marele eveniment al încoronării de la Alba-Iulia, printr- 
un Te Deum la Sfânt, unde, fireşte, a cântat acelaşi cor bisericesc al 
Reuniunii. 

Ziua a doua a fost a serbărilor şcolare; a treia zi, marţi, în 17 
octombrie, a fost un festival, aranjat de Reuniune în frumoasa sală 
a Primăriei, cu concursul fanfarei regimentului 113, staționat, pe 
atunci, în Suceava. 

Serbarea s-a început printr-un discurs al domnului Victor 
Morariu. 

Măreţ a fost, apoi, „Imnul Regal”, intonat de corul mixt şi de 
muzica militară, care a continuat cu valsul „Valurile Dunării”, cu 
„Dans spaniol”, de Moszkowski, încheind cu potpuriul din „Crai 
nou”, preafrumoasă surpriză şi omagiu pentru porumbescienii noştri. 
Sfârşitul a fost marşul „Spre Alba Iulia”, cântat de cor. 

La 25 noiembrie 1922, s-a ținut, apoi, adunarea generală. Ra- 
portul preşedintelui insistă asupra anului de glorie, care a încoronat 
activitatea Reuniunii. Şi raportul casei prezenta un progres simţitor: 

dacă, la 1 noiembrie 1921, în casă erau 2.572 lei, în cursul anului 
s-au încasat 27.419 lei, din care s-au cheltuit 22.821, încât au rămas 
7.269 lei. 

La propunerea comitetului, adunarea l-a proclamat, cu mare 
însufleţire, pe maestrul Pantazi membru de onoare al Reuniunii. 

Adunarea a mai luat importanta hotărâre da a se intra în tratative 
de afiliere a Reuniunii la „Cântarea României”, Fundaţia „Principele 
Carol”. 

Noul comitet s-a constituit astfel: preşedinte — Severian 
Procopovici, vicepreşedinte I-— Grigore Sotniţchi, vicepreşedinte II — 
I. Berhang, secretar 1 Victor Morariu, secretar II — Ilarie Berezniţchi, 
bibliotecar I-— Pentelei Borosan, bibliotecar II — Vasile Ţurcan, casier 
— E, Pale, econom — Christi Saco, controlor — Gheorghe Ruptaş, secția 
teatrului: Pentelei Rodinciuc şi Nicolae Ştefanschi. 


Anul administrativ 1922/23 


La 28 ianuarie 1923, noul „Ateneu Român” al Sucevei îşi 
inaugurează primul ciclu de conferinţe, festivitate pe care o deschide 
corul mixt al Reuniunii, cu „Pe-al nostru steag”, şi o încheie cu 
„Doina”, de Muzicescu. Corul îşi dă, apoi, concursul şi la unele dintre 
conferințele următoare ale Ateneului. 

De ziua Unirii, 24 Ianuarie vechi (6 Februarie nou) Reuniunea a 
aranjat un mare concert, care, dacă a început cu „Imnul Încoronării”, 
grandioasa compoziţie a maestrului Kiriac, încolo a fost „concert de 


aa 


operă”, cum îl anunţa şi afişul, având în program: 


1. Verdi: aria Violetei, din „Iraviata”; F. Delibes: valsul 
„„Coppelia”, (ambele cântate de domnişoara Porfira leşan); 

2. Gounod: „Aria bijuteriilor”, din „Faust” (domnişoara E. 
Manug); 

3. Mozart: duet din opera „Nunta lui Figaro” (soprană şi mezzo- 
soprană, domnişoarele leşan şi Manug); 

4. K. Flotow: cor mixt cu cvintet din opera „Marta” — solişti: 
domnişoarele leşan şi Manug, domnii Nicu Ştefanschi, (tenor), T. 
Macariciuc (bariton), |. Berhang (bas); 

Bizet: „Corul ţigarierelor” şi „Habanera”, din „Carmen”, 
(mezzo-soprană solo: domnişoara Manug). 


Programa aceasta denotă, încă o dată, tendinţa comitetului de a 
menţine Reuniunea la nivelul superior, pe care îl reclama triumful cu 
„Crai nou”, tendinţă din care a ieşit şi deciziunea de a pune în studiu 
„Cavaleria rusticană”, de Mascagni. S-au şi început, în februarie, 
repetițiile de cor pentru opera aceasta, dar, apoi, ambițiosul proiect 
a fost abandonat, primind executarea altei hotărâri mai urgente: 
comemorarea aniversării a 40-a a morţii lui Ciprian Porumbescu (6 
Iunie 1923), pentru care se impunea şi reluarea operei „Crai nou”. 

Ca şi la 1908, aşa şi acum, s-au lansat apeluri către toată obştea 
româneasca şi, în special, către societăţile muzicale, ca să-şi trimită 
reprezentanţii la Stupca, dar să comemoreze data aceasta şi la sediile 
lor, ceea ce, în mare parte, a şi urmat. 

La Stupca, a fost, deci, din nou, mare slujbă în sobor, ca şi la 
1908, cu acelaşi vrednic paroh, regretatul părinte O. Mironovici, care, 
de altcum, înţelegea să comemoreze ziua aceasta an de an. A urmai 
panahida, la cele 5 morminte, din nou îngrijite prin pietatea iubitoare 
a domnului Christi Saco, porumbescian din cei mai însuflețiţi. 

Discursul comemorativ l-a rostit, de data aceasta, însuşi 
preşedintele Severian Procopovici. 

A urmat o masă comună, în curtea marelui proprietar 
Krizmanic, boier care, fără să fie român, şi-a manifestat, astfel, 
frumoasele sentimente de preţuire a neamului şi a muzicii româneşti. 

Merită să fie reţinut şi faptul că şi şcoala primară din Stupca a 
ţinut să aranjeze o serbare comemorativă. 

Dar să-l ascultăm, iarăşi, pe corespondentul „Glasului Buco- 
vinei” (nr. 1204, din 26 iunie 1923): 


„La Suceava, îi aştepta pe corişti, în aceeaşi zi, o recepţie pentru 
„Crai nou”; sosise neobositul, unicul Grigorie Pantazi şi se şi apucase 
de lucru: cu cuie şi cu clei, cu sfori şi cu sârmă, dregea culisele şi 
scena din sala Dom Polski. 

EI, artistul de reputaţie europeană, Inspectorul General al 
Artelor! 

Duminică, în 10 iunie, la a cincia reprezentaţie a operetei „Crai 
nou”, sala prezenta acelaşi aspect ca la reprezentațiile din martie 
1922: o mare aglomeraţie, încât iarăşi multă lume a rămas fără 
bilete. Nu, „Crai nou” nou rămâne şi ar fi de datoria celor care au în 
mână destinele teatrului românesc să-i asigure operetei acesteia viaţa 
perpetuă pe care o merită. Ne gândim la domnul Leonard!%, care 
şi-ar face un nou titlu de glorie, luând „Crai nou” în repertoriul său. 

Reprezentaţia a fost, sub toate raporturile, la înălțimea celor din 
anul trecut. Nou a fost, între solişti, Bujor (Liviu Halip, elev din clasa 
a VIII-a), care a făcut o figură foarte simpatică, surprinzând prin jocul 
firesc şi degajat şi prin timbrul plăcut al vocii sale de tenor-bariton. 

Orchestra, mai puternică, mai completă decât anul trecut, fiind 
compusă din diletanţi şi din elemente ale Regimentului 113 Infanterie, 
a urmat cu preciziune baghetei maestrului A. Karnet, fapt care s-a 
remarcat chiar de la uvertură. 

Antractul a fost închinat memoriei lui Porumbescu: într-un 
stelaj, acoperit cu un covor, se vedea portretul compozitorului, în ulei, 
ovaţionat de ambele soliste (domnişoarele leşan şi Manug) şi de alte 
doamne din cor, care întindeau crengi de brad deasupra portretului. 

A vorbit, apoi, preşedintele Severian Procopovici, arătând 
rostul reprezentării comemorative şi salutând, în asistenţă, pe doamna 
Laura Porumbescu, cumnata lui Ciprian, şi exprimând regretul că nu 


104 Nicolae Leonard, pe atunci directorul Teatrului Naţional din Cernăuţi. 

s-a putut împlini dorinţa ca la această pioasă comemorare să asiste şi 
sora compozitorului, doamna Mărioara Raţiu. 

A mai fost salutat, ca oaspete, şi domnul director Ştefan Scalat, 
care reprezenta „Armonia” din Cernăuţi. 

O întâmplare norocoasă a făcut că la serbare au asistat şi elevele 
Şcolii Normale din București, care sosiră în excursie şi au fost salutate, 
cu însufleţire, de toată asistenţa. 

Domnişoarele leşan şi Manug au primit frumoase buchete. 

În antract, s-au vândut publicului două ilustrate, tipărite în 
Editura „Glasul Bucovinei”, una înfăţişându-l pe Ciprian, a doua, pe 
el, împreună cu fratele său, Ştefan, şi cu surioara, Mărioara. 

A urmat, apoi, într-o dispoziţie încă mai veselă şi mai solemnă, 
actul al doilea, terminându-se în aplauze şi aclamaţiuni entuziaste. 

După plecarea publicului, cântăreţele şi cântăreții, împreună cu 
membrii comitetului şi cu iubitul Pantazi, de asemeni şi muzicanţii 
din orchestră, s-au întrunit la o masă veselă, după care a urmat dans, 
până în zori. 

În aceeaşi zi de 10 iunie, s-a sărbătorit memoria lui Porumbescu 
şi la Gura Humorului, printr-un parastas şi printr-o şezătoare, la care 
a vorbit Dr. Christi Saco, vrednicul iniţiator al serbări”. 


În seara zilei de 6 iulie, ajunul Sânzienelor, s-a reprezentat iar 
„Crai nou”, cu domnul Halip în Bujor, iar Dochiţa — domnişoara 
Elvira Palie, care a înlocuit-o, cu frumos succes, pe domnişoara leşan. 

Reprezentaţia a 7-a a fost, apoi, la Vatra Dornei, la 15 iulie, dar 
iarăşi cu domnişoara leşan, care a fost „mai bine ca oricând”. A fost 
să fie reprezentaţia ei de adio, căci, în luna septembrie, îşi părăsea 
postul de la Spitalul din Suceava, trecând la Cernăuţi — pierdere mult 
regretată de Reuniune. 

Un succes, care trebuie considerat tot ca al Reuniunii noastre, 
a fost şi intenţia Societăţii „Carmen” din Bucureşti de a reprezenta 
„Crai nou”, intenţie comunicată doamnei Mărioara Raţiu. 

La 6 octombrie, corul Reuniunii şi-a dat, apoi, concursul la un 
concert, aranjat de filiala locală a Societăţii „Principele Mircea”, de 
sub prezidenţia regretatei doamne Olimpia Lupu, mama apreciatei 
noastre primadone, care, şi în seara aceasta, şi-a meritat, pe deplin, 
laurii de argint, ce-i purta pe frunte. 


Programul a fost acesta: 

1. „Imnul Regal”, cor mixt, acompaniat de fanfara Batalionului 
12 Vânători de Munte; 

2. a). E. Grieg: „Sonata în sol-minor”; b). Sarassate: „Arii 
ţigăneşti” (vioară: domnul Arnold Krămer; pian: domnul August 
Karnet); 

3. Poetul George Voevidca: recitări din versurile proprii; 

4. a). E. Caudella: „Greşeala florilor”; b). „Vals”, de A. Karnet 
(domnişoara E. Manug); 

5. „Ne-a cântat, apoi, domnişoara Octavia Lupu, adică ne-a 
înfiorat cu trei cântece, de colorit sumbru, sinistru, tragic: „Leacul” 
lui Caudella, „Cioara” şi „Litanie”, ambele de Schubert”. 

„Altista noastră”, continuă „Glasul Bucovinei” (nr. 1390, din 
24 octombrie 1924), „atât de admirată, a întrecut, de data aceasta, tot 
ce eram deprinşi să aşteptăm şi să auzim dela ea”. 

După două coruri de Alexandru Voevidca, executate de corul 
liceului de băieţi, sub conducere domnului Dimitrie Voevidca, au 
urmat, la nr. 6 din program „duetele celor două primadone: „Cântec 
de noapte al călătorului”, de Rubinstein, şi „Salutul”, de Mendelssohn, 
duete în care contopirea celor două voci, atât de înrudite prin timbrul 
lor comun, a fost ideală. Ai fi zis: două voci, predestinate una pentru 
alta”. 


La 12 octombrie, Reuniunea a trebuit să evacueze localul ce-l 
ocupa în „Casa Naţională”. 

Din bunăvoința domnului director Vasile Burduhos, a fost 
adăpostită, apoi, într-o clasă a Liceului „Ștefan cel Mare”. 

Adunarea generală, ţinută la 15 decembrie 1923, a fost, iarăşi, 
trecerea în revistă a unui an de frumoase realizări. La propunerea 
comitetului, doamna Mărioara Raţiu e numită, cu vii şi entuziaste 
aclamaţiuni, membră de onoare a Reuniunii. 

S-a discutat, din nou, asupra chestiei afilierii la Fundaţia 
„Principele Carol”, urmând ca noul comitet să facă demersurile 
definitive. 


Anul administrativ 1923/24 


Comitetul ales de adunarea generală s-a constituit astfel: 
preşedinte — Severian Procopovici, vicepreşedinte I — Grigore 
Sotniţchi, vicepreşedinte II — 1. Berhang, secretar I — Victor Morariu, 
secretar II — Nicu Ştefanschi, casier — Ilarie Berezniţchi, bibliotecar 
I.— Dimitrie Voevidca, bibliotecar II — Pentelei Borosan, econom — E. 
Palie, controlor — P. Nimigean, membri fără funcțiune — V. Vasilescu, 
P. Rodinciuc. 

Chiar în prima şedinţă, preşedintele a ţinut să exprime bucuria 
comitetului de a-l avea în sânul său pe compozitorul Vasile Vasilescu, 
atât de apreciat şi de pe urma activităţii sale de la Societatea cantorală 
„Lumina” din Cernăuţi. 

Noul comitet se preocupă, întâi, de înfiinţarea şcolii de muzică, 
prevăzută în noile statute, inițiativă subvenţionată de domnul Dimitrie 
Cojocariu, pe atunci prefectul judeţului, cu suma de 1.000 lei. 

S-a hotărât să se predea canto, vioara şi pianul, eventual şi 
violoncelul, s-a şi fixat deschiderea şcolii în ziua de 5 februarie 1924, 
dar, înscriindu-se prea puţini elevi, şcoala nu s-a deschis nici atunci, 
nici ulterior. 

Un reflex al comemorării lui Ciprian Porumbescu a fost faptul 

că, chiar la începutul anului, Reuniunea de cântări din Turda şi cea din 
Reşiţa montană s-au adresat Reuniunii noastre, cerându-ne opereta 
„Crai nou”. 

De revelion (pe atunci, încă 13 ianuarie 1924), Reuniunea, 
cooperând cu „Ateneul” şi cu „Cazinoul” funcţionarilor, execută un 
program cu două mari coruri mixte: cor din „Cavaleria rusticană”, de 
Mascagni, şi valsul „La malurile Prutului”, de Porumbescu. 

Într-o şedinţă a comitetului, din 8 ianuarie 1924, se înregistrează, 
ca fapt împlinit, afilierea Reuniunii la Fundaţia Culturală „Principele 
Carol”. 

De aici, înainte, adresele Reuniunii, ca şi plicurile, poartă 
antetul „Fundata Culturală „Principele Carol” / Reuniunea de cântare 
„Ciprian Porumbescu” din Suceava”, aceasta fiind şi noua inscripţie 
pe sigiliul Reuniunii. Dar afilierea aceasta nu s-a menţinut nici doi 
ani, şi anume fiindcă avantajele ce le oferea scutirea de porto poştal, 
reducerea impozitelor la producţiuni şi reducerile pe CFR, pentru 
turnee, au fost desfiinţate succesiv, încât nu mai rămăsese în ființă 
decât obligaţia Reuniunii de a raporta despre activitatea sa la centru, 
de unde nu venea nici măcar un răspuns, necum vreo îndrumare sau 
iniţiativă, sau vreun sprijin pentru îmbogățirea bibliotecii noastre 
muzicale, cum era prevăzut în condiţiile afilierii. Să nu uităm, totuşi, 
că Fundaţia i-a cerut Reuniunii o fotografie a membrilor în grup, 
fotografie care s-a şi executat, la 6 februarie. 

Au urmat, în aprilie şi în mai, două evenimente festive, la care 
Reuniunea a avut prilej să se manifeste în mod vrednic. 

La 20 aprilie, sosea la Suceava, pentru prima oară, ASR 
Principele Carol, în calitate de comandant suprem al vânătorilor 
de munte, pentru a lua jurământul recruţilor batalionului staționat 
aici. Corul Reuniunii şi-a dat concursul la un festival, aranjat în sala 
Primăriei, în prezenţa înaltului oaspete. S-au cântat: „Doina”, de 
Muzicescu, „Spre Alba Iulia”, de Chirescu, „Pe-al nostru steag” şi 
„Imnul Regal”. 


152 


Istoria muzical-dramatică a Sucevei 





A doua sărbătoare a fost Congresul Ligii Culturale, de Du- 
mineca Tomei, la 4 şi 5 mai, prezidat de însuşi Preşedintele ei suprem, 
Nicolae Iorga, şi organizat de secţia locală a Ligii, care fusese înființată 
de curând, la 30 martie 1924, în preajmă, în vederea Congresului. 

În seara întâia, a fost un festival al oaspeţilor, între care locul 
de frunte l-a avut corul ce ni le aducea pe frumoasele seliştence. 

În seara a doua, a fost, apoi, rândul nostru, al sucevenilor; 
Reuniunea s-a prezentat cu patru coruri: „Mama lui Ştefan cel Mare”, 
„Valurile Dunării”, „Privighetoarea” (Mendelssohn) şi „„Toarce, 
leleo”, iar Octavia Lupu, care, iarăşi, fusese „mama” lui Ştefan cel 
Mare (Berhang), a cântat două arii de Tosti („„Dopo” şi „Matinata”), 
„Bagă, Doamne, luna-n nor” (Brediceanu), „Măi Române” şi „Fata 
Popii” (Porumbescu). 

Dar încă înainte de aceste două festivități, la 14 aprilie, 
Reuniunea îşi dăduse concursul la concertul tenorului Piotr 
Romanowski, de la opera din Varşovia, care ne venea, în numele 
prieteniei româno-polone, având în program, pe lângă ariile polone, 
ruse şi italiene, şi două romanțe româneşti. Din partea noastră, s-a 
cântat şi aici: cor din „Cavaleria rusticană”, „Privighetoarea”, ,„Toarce, 
puică” şi „Valurile Dunării”. 

Cum vedem, programele se repetă, ceea ce denotă o scădere a 
activităţii. Ne-o confirmă şi o corespondenţă „Din Suceava”, publicată 
în „Glasul Bucovinei”, nr. 1501, din 18 martie, unde citim: 

„Reuniunea „Ciprian Porumbescu” pregăteşte un concert, 
dar luptă greu cu indiferența publicului românesc. Atâtea doamne 
şi domnişoare şi aţâţi domni, cântăreți, nu găsesc, în conştiinţa lor 
românească, îndemnul de a da concurs Reuniunii, care are, doar, la 
activul său prestaţiuni aşa de frumoase. Oare nu e păcat?”. 

Este o plângere care a rămas valabilă până astăzi şi e un fel de 
refren în istoria Reuniunii. 

După un mare succes, triumf chiar, un stadiu de dezinteresare, 
oarecum de oboseală, ca şi acum, recent de tot, după incontestabilul 

succes de la Radio. Astfel, într-o şedinţă a comitetului, la 15 iulie 
1924, un membru cerea „să li se adreseze coriştilor un ultimatum: 
ori-ori!”. Aceasta, după ce, de Sânziene, se cântaseră, totuşi, măcar 
două piese noi: „Aproape este Domnul” de Haydn, şi „Bat-o focul”, 
de Galinescu, alături de reluările „Cântecul lui Ștefan cel Mare” 
(Muzicescu), „Hora fetiţelor” (Movilă), „Fraţi Români” (Scorpan) 
Şi „Valurile Dunării”. 

„„Concertul”, scrie „Glasul Bucovinei” (nr. 1602, din 27 iulie) 
„a culminat în nr. 3 şi 6, executate de domnişoara Octavia Lupu, mult 
apreciata altistă, care a cântat ariile „Dopo” şi „Matinata”. de Paolo 
Tosti, apoi o doină, „Bagă, Doamne, luna-n nor”, şi „Fata Popii”. 

Programul de Sânziene s-a încheiat cu teatru: comedia într- 
un act „Creditorii”, de Alecsandri, cu Ştefan Pavelescu (Alecu), 
domnişoara Elize Palie (Aglae) şi Procopie Rodinciuc (Jăvrescu), 
ca să nu amintim decât rolurile principale. 

Suntem, aici, la un moment istoric: este debutul lui Pavelescu 
în Reuniune, acel Pavelescu, care apoi, în octombrie 1924, se oferă să 
organizeze secţia teatrală, căreia el, ajuns curând sufletul, animatorul 
Reuniunii, îi va da, apoi, o dezvoltare strălucită, care ar putea să fie 
considerată, după cum a şi fost, chiar ca excesivă, în raport cu rostul 
primordial al Reuniunii, cel muzical, dacă preocuparea de drama 
vorbită n-ar fi fost compensată din belşug prin strălucite realizări în 
domeniul operetei. 


Anul nou, „era Pavelescu”, se anunţă chiar de revelion, 
Reuniunea cooperând, de data aceasta, numai cu teatru: 

„Moştenirea de la răposata”, de R. D. Rosetti-Max, cu 
următoarea distribuţie: Poticnescu — Ştefan Pavelescu, Cafegiopulo 
— Procopie Rodinciuc, Ciripilă — M. Babor, Arghira — G. Ruptaş, 
Eliza — Eliza Palie, şi servitoarea — M. Cosmovici. 

Iată ce scrie, despre reprezentaţia aceasta, „Glasul Bucovinei”, 
nr. 1731, din Il ianuarie 1925: 

„În cunoscuta farsă a lui Rosetti „Moştenirea de la răposata”, s-a 
distins îndeosebi, prin vervă şi temperament, domnul Ştefan Pavelescu 
(Poticnescu), care a fost directorul de scenă, sufletul reprezentării”; 
apoi: „A fost o idee ingenioasă că s-a adăugat, la sfârşitul piesei, un 
tablou, înfățişând ospăţul de nuntă a celor două perechi, în seara de 
Sf. Vasile. Astfel, s-a putut intercala şi pluguşorul, ţiganul cu ursul, 
malanca”. 


Anul administrativ 1925 


Adunarea generală s-a ţinut, anul acesta, cam târziu, la 2 
februarie. Raportul preşedintelui constată că activitatea din 1923/24 
a fost mai redusă — azi am putea adăuga, din perspectiva desfăşurării 
ulterioare, că a fost un an de tranziţie, de dibuire, în căutarea unei 
îndrumări noi, care a şi venit, prin talentul şi iniţiativa lui Ştefan 
Pavelescu. 

Noul comitet s-a constituit astfel: preşedinte — Severian 
Procopovici, vicepreşedinte 1 Grigore Sotniţchi, vicepreşedinte II — 
I. Berhang, secretar | — Victor Morariu, secretar II — Nicu Ştefanschi, 
casier Ilarie Berezniţchi, bibliotecar | — Ştefan Pavelescu, bibliotecar 
II — Pentelei Borosan, econom — T. Macariciuc, controlor 1 — P. 
Nimigean. 

Comisia revizuitoare: T. Coclici, preşedinte, G. Ruptaş şi N. 
Cervinschi, membri. 

Ca activitate, anul începe cu repetițiile pentru „Baba Hârca”, 
a cărei reprezentare, la 23, 24 şi 25 martie, fu al doilea mare succes, 
al doilea triumf al Reuniunii şi cel dintâi al lui Pavelescu. 


Iată cum ni-l relatează acelaşi corespondent sucevean al ziarului 
„Glasul Bucovinei” (numărul din 3 aprilie 1925): 

„De la Crai nou”, la „Baba Hârca”! 

După neuitatele sărbători de la 1922 şi 1923, întru comemorarea 
lui Ciprian Porumbescu, harnica reuniune suceveană a făcut un mare 
pas — înapoi, de la 1882, tocmai la — 1849, la „opereta vrăjitoare”(!) 
a lui Millo şi a lui Flechtenmacher. Un regres în timp şi în calitate, 
căci libretul de naiv romantism al lui Millo nu se poate asemăna 
cu vioiciunea limpede şi spirituală a lui Alecsandri, iar muzica lui 
Flechtenmacher nu are amploarea, avântul şi frumuseţea cristalină 
a melodiilor lui Porumbescu. Cu aceasta, nu i-am contestat bătrânei 
operete calităţile, pe care, totuşi, le are şi datorită cărora a fost foarte 
populară, pe vremuri, şi trăieşte până astăzi — dovadă şi turneul 
„Școlii Normale” din Cernăuţi, dovadă faptul că s-a jucat şi la Iaşi, 
în stagiunea de astă iarna (vezi „Viaţa Românească”, numărul din 
decembrie 1924). 

Deci „Baba Hârca” trăieşte, pe când — durere! — continuitatea 
operetei lui Porumbescu încă tot n-o vedem asigurată. Repetăm: 
direcția Teatrului Naţional din Cernăuţi nu se poate sustrage de la 
datoria ei incontestabilă faţă de memoria lui Ciprian Porumbescu”. 

Dar să ne întoarcem la „baba” operetei româneşti. lată cum o 
aprecia chiar critica contemporană a „Albinei” lui Asachi, pe la 1849 
(citată de Iorga, „Istoria literaturii române moderne, în veacul al 19- 
lea, vol. III, pag. 134): „Piesa nu se înseamnă prin țesătura intrigii, ci 
prin tablourile pitoreşti, copiate după natură, prin costumele naţionale, 
chiar ţigăneşti”. 

Să-l ascultăm şi pe cronicarul de la „Viaţa Românească”, din 
1924: „Această feerie, cu muzică, draci şi îngeri, cu o vrăjitoare, 
care aduce patul Vioricăi pe scenă, prin puterea farmecelor, cu o 
droaie de ţigani, tăbărâţi într-un codru, cu o nuntă ţărănească, în car 
cu boi veritabili, care întră în scenă — pe scena din Suceava, carul nu 
încăpea — cu săteni în port naţional, cu cântece populare, cu horă, cu 
şotii — feeria aceasta, ce se isprăveşte cu un tablou vivant, apoteoza 

cununiei, are toate elementele cerute de o feerie naţională. Mâna 
şovăielnică a autorului de-abia a schiţat opera. Rămâne ca un poet 
adevărat s-o desăvârşească”. 

„Baba Hârca” se menţine şi se va menţine, deci, îndeosebi 
prin elementul pitoresc şi spectaculos. Astfel, „regresul” făcut de 
Reuniunea din Suceava a putut fi, totuşi, un mare succes, un nou 
triumf. Şi dacă marele succes al lui „Crai nou” se datora îndeosebi 
maestrului Karnet şi marii competenţe a lui Pantazi, succesul de 
acum e al aceluiaşi maestru de muzică şi al directorului de scenă, 
domnul Ştefan Pavelescu, sufletul reprezentării. Acesta ne-a dat 
însuşi o „Hârcă” de o vervă inepuizabilă, un tip nespus de viu şi de 
bogat în nuanţe: milogeala, linguşirea, ipocrizia țigănească, orgoliul 
de vrăjitoare şi elementul mistic fioros, umorul şi zbuciumul tragic 
— toată gama aceasta am văzut-o redată, cu deplină iluzie a realităţii. 
Domnul Gheorghe Ruptaş, partenerul „eroinei”, a fost un ţigan 
(Chiosa) mucalit şi foarte real, în fiecare clipă, ţigan în carne şi în 
oase, delicios îndeosebi prin mulţime de giumbuşlucuri acrobatice”. 

Pe bătrânul amorez şi logodnic păcălit (Bârzu) l-a făcut domnul 
Procopie Rodinciuc, specialist în asemenea roluri (Ispravnicul, în 
„Crai nou”, Jăvrescu, în „Creditorii”). Domnia sa place, prin felul 
său cu totul degajat de „a se juca pe sine însuşi”, aproape fără nici o 
sforţare, încât publicul i-a iertat, cu drag, răguşeala din seara a treia. 

Viorica (domnişoara E. Manug), „o puicuţă de pădure, ochi-s 
parcă-s două mure, mijlocelul ca inelul şi sprânceana scris cu pana” 
— a captivat mai mult încă prin farmecul cântării: mezzo-sopranul 
domniei sale, plin şi generos, nu mai are nevoie de elogii. Plin de 
graţie şi de temperament i-a fost şi jocul; duioasă, în aria „Tata zice: 
Fată, fată”, isteaţă, în duetul umoristic cu Bârzu, răpitoare, în jocul 
moldovenesc „Cu cordele mândre-n gâţă, noi fetiţele jucăm”. Domnia 
sa a fost punctul culminant al reprezentării, ca parte muzicală. A avut 
un partener demn în domnul Nicu Ştefanschi (Lascu-Vlad), simpatică 
figură de amorez, care a cântat îndeosebi de frumos aria „Nu voi 


157 


1. G. Sbiera A Rudolf Gassauer E Leon cavaler de Goian E Victor Morariu —= 





nobleţe, averi, mărire”. 

Am regretat că domnul Berhang, care ni l-a dat pe acel neuitat 
„Moş Corbu”, din „Crai nou”, de astă dată n-a putut să aibă decât un 
rol episodic, în care abia de cântă 6 facte. Dar şi aşa, în două scene 
numai, moş Gânju a fost plin de viaţă şi de haz. 

Să nu uităm de „îngerul păzitor al Vioricăi”, domnişoara 
Duduca Sotniţchi, înger zglobiu şi grațios, cântând just şi drăgălaş, 
deşi cu voce fragedă. 

Ca muzică, remarcăm, încă în special, cvartetul din Actul | 
(Hârca — Viorica — Lascu — Chiosa). 

Corul, compus în majoritate din elevi şi eleve de liceu, plin, 
puternic şi bine disciplinat. 

Orchestra Batalionului 12 Vânători de Munte, completată cu 
câțiva distinşi amatori, la înălțime. S-a remarcat, însă, monotonia 
relativă a uverturii, în raport cu cea din „Crai nou”, uvertură care nu 
are decât un singur motiv din ariile operetei”. 

Montarea a realizat un maximum pentru mijloacele de care 
se poate dispune în Suceava: căsuţa Vioricăi, acoperită cu rogoz 
veritabil; patul, cu ea, venind prompt, prin vraja Hârcei, la fel şi 
cutiile cu daruri, ieşite din pământ, de unde, apoi, în Actul al II-lea, 
ieşea foc îngrozitor; în acelaşi timp, întuneric, fulgere, tunete, vâjâit 
de furtună, cazanul în care se fierb cei doi drăcuşori negri cu corniţe 
roşii, ţiuind amarnic de groaza supliciului, pentru ca, apoi, să iasă, alb 
şi strălucitor, îngerul, menit să-i strice socotelile vrăjitoare. 

Costume frumoase şi bogate de ţărani şi ţărance, prinşi în 
horă, la începutul şi la sfârşitul Actului I; viaţă şi mişcare intensă în 
cor, îndeosebi în tabăra țigănească, de la începutul Actului al II-lea, 
unde sar scântei — electrice — de pe nicovală, unde ingeniozitatea 
directorului de scenă şi cu inspirația umoristică a fiecăruia în parte 
dădeau un tablou de un nespus pitoresc. Aici, domnul Octav Rodeanu 
a fost un admirabil bulibaşă, plin de autoritate țigănească. 

Bag de seamă că n-am amintit, până aici, de irezistibila mască 

şi de costumul Hârcei şi al lui Chiosa; nu voi intra în amănunte; 
acestea trebuie văzute. Şi se vor mai vedea, căci, ca şi la „Crai nou”, 
succesul a mers crescând, din seară, în seară, încât, la reprezentarea 
de Bunavestire (a doua, de fapt a treia, fiindcă — tot ca la „Crai nou”, 
din 1922 — repetiţia generală din 23 a avut tot fastul unei reprezentări), 
a fost o aglomeraţie de nedescris, încât unii au rămas pe dinafară. 
Aceştia să se mângâie cu perspectiva reprezentărilor proiectate pentru 
luna mai. 

Marele succes a fost, de astă-dată, şi financiar: 13.726 venit 
curat, ceea ce nu fusese şi nu se va mai repeta. 

Dar reprezentațiile proiectate pentru luna mai n-au aflat loc, 
pentru motivul că Reuniunea a trebuit să restituie notele, împrumutate 
de la „Armonia”. 


La 23 aprilie, corul Reuniunii a cooperat la o serbare unică 
în felul său: se serba Sf. Gheorghe, hramul din vechime al oraşului 
Suceava şi patronul oştirilor Moldovei, printr-un „bal”, întitulat „La 
Curtea Domnească din Suceava”, o serată costumată istorică, aran- 
jată de societăţile „Ateneul Român” şi „Liga Culturală”, măreaţă 
manifestaţie, pusă sub patronajul lui Nicolae Iorga, care a şi ţinut să 
asiste chiar activ, acordând premii pentru cele mai frumoase costume 
naţionale, singurele admise alături de costumele istorice din trilogia 
lui Delavrancea, costume puse la dispoziţie de către Direcţiunea 
Teatrului Naţional din Chişinău. 

Erau, deci, pe scenă, care înfăţişa Sala Tronului, Ştefan Vodă, 
cu Doamna Măria şi cu Bogdan, şi cu marii boieri, între ei şi Luca 
Arbore (Victor Morariu), care a şi cuvântat în graiul cronicarilor, 
zicând, între altele: 

„Făcutu-s-au aceasta pre gândul şi pre povaţa vestitului mare 
dascăl Nicolae Iorga, meşter la voroavă, carele iscusite letopiseţe au 
isvodit. Dumnealui această a noastră serbare cu a sa fiinţă de faţă o 
cinsteşte, pentru care cinste cade-se nouă tuturora a-i mulţămi din 

adâncurile inimelor” (vezi discursul întreg în „Glasul Bucovinei”, 
nr. 1818, din 3 mai 1925). 

La intrarea solemnă a alaiului domnesc, corul „Ciprian 
Porumbescu” a intonat „Ştefan, Ştefan, Domn cel Mare”, de Musicescu. 

Cu prilejul acesta, Ştefan Pavelescu s-a manifestat şi în calitate 
de coreograf, conducând dansurile naţionale şi a luat şi premiu pentru 
costum bărbătesc, de la domnul Iorga. 

La mijlocul lui iunie, obținându-se din nou notele „Baba 
Hârca”, s-au şi început imediat repetițiile pentru cele două 
reprezentații de Sânziene: matineu, pentru elevi, în 23 iunie, iar în 
24, pentru public. A fost şi o memorabilă schimbare în distribuţie, 
rolul lui Vlad avându-l domnul Nicolae Mihuţă, debutul acestui artist, 
care, în curând, va ajunge unul din protagoniștii „trupei” lui Ştefan 
Pavelescu, rămânându-i credincios chiar şi după ce a ajuns să facă 
parte din ansamblul defunctului Teatru Naţional din Cernăuţi, unde 
s-a ridicat până la rolul lui Ștefăniță Vodă. 

Pentru vacanţă, s-a reluat ideca unui turneu, dar nu cu „Barba 
Hârca”, ci cu „Crai nou”, şi anume, de data aceasta, dincolo de 
fostele hotare, la Botoşani şi la Dorohoi. Dar trimisul nostru, domnul 
Berezniţchi, ni s-a întors cu vorba să amânăm reprezentațiile, până 
după campania electorală, ba primarul din Dorohoi bănuia, în numele 
„Crai nou”, un truc politic, propagandă pentru „secera” iorghistă! 

Am şi renunţat la Dorohoi, iar la Botoşani am plecat, la 
30 august, şi a fost iar un triumf. Terenul ni-l pregătise îndeosebi 
însufleţitul Mihail Grigore Posluşnicu'%, dirijorul şi sufletul Societăţii 
muzicale „Armonia”, lansând şi un apel cât se poate de cald. 


1% Născut la Suceava, în 14.10.1871, mort, în 30.01.1936, la Botoşani. Compozitor, dar 
şi muzicolog de marcă, autor al unei lucrări monumentale, „Istoria musicei la români. 
De la renaştere până la epoca de consolidare artistică” (1928), suceveanul Grigore 
Posluşnicu, deşi prețuit de Iorga, care-i scrisese prefața, a fost pururi ignorat în urbea sa 
natală. A mai scris: „Din trecutul muzical al românilor. Gavriil Musicescu. Viaţa şi opera 
sa muzicală” (1925), „Instrumente muzicale la români” (1927), „Irozii sau Vicleimul, 


mister al Naşterii Domnului” (1930) etc. 

La fel au făcut Societatea de muzică instrumentală „Harfa”, de 
sub prezidenţia doamnei Goraş, şi gazeta locală „Vestea”. 

Ospitalitatea botoşănenilor a fost mai presus de orice laudă. 

„Seara”, scrie „Glasul Bucovinei” (nr. 1926, din 24 septembrie), 
„reprezentarea: o revelaţie pentru botoşăneni, care ne-au mărturisit 
că nu se aşteptaseră, nici pe departe, la aşa realizare artistică. Au fost 
aplauze cum nu le-a avut „Crai nou” niciodată la Suceava, aplauze 
chiar în cursul actelor”. 

Iar „Gazeta Cetăţenilor”, din Botoşani, îşi încheia astfel 
reportajul plin de elogii: „Şi doar nu-s decât diletanţi, care, totuşi, unii 
din ei ar putea ocupa, cu vrednicie, locul prim în alcătuiri muzicale 
cu pretenţie de artă, ca artişti rutinaţi în profesiunea lor”. 


Un mare succes, artistic şi financiar, a fost, apoi, şi „Crai nou”, 
la Rădăuţi, la 21 noiembrie, reprezentaţie precedată de repetiţia 
generală pentru publicul din Suceava, în seara de 19. 

Distribuţia, la Botoşani şi la Rădăuţi, a fost următoarea: Moş 
Corbu -— I. Berhang, Bujor — Ştefan Pavelescu, Leonaş — Octav 
Rodeanu, Ispravnicul — Procopie Rodinciuc, Anica — domnişoara 
Eliza Manug, Dochiţa — domnişoara Elvira Palie. 

„A fost un mare succes”, zice „Glasul Bucovinei” (nr. 1982, din 
2 decembrie), „al operetei lui Porumbescu şi al Reuniunii de cântare 
din Suceava, succes artistic şi material. Rădăuţenii ne spuneau că rar 
când o întreprindere socială românească a putut să întrunească atâta 
lume, câtă s-a întâlnit, în seara de 21 noiembrie 1928, în vasta sală 
a „Casei Germane”. 

Astfel, „Crai nou”, la Rădăuţi, a avut darul de a fi o impozantă 
manifestare a românismului din oraş şi judeţ, a fost un îndemn şi o 
festivitate. Caracterul festiv al reprezentaţiei s-a accentuat şi prin 
cooperarea orchestrei Batalionului 12 Vânători de Munte din Suceava, 
sub conducerea locotenentului Nicolae Stan, executând, înainte de 
uvertura lui Porumbescu. o altă uvertură, clasică, „Rosamunde”, de 

Schubert, iar în antract brilianta „Rapsodie română”, a lui Porumbescu. 

În ce priveşte reuşita artistică a reprezentaţiei însăşi, 
corespondentul, sucevean fiind, preferă să nu se pronunţe şi zice: 
„Lăsăm cuvântul rădăutenilor, vom spune numai că sala, fiind 
arhiplină, a venit şi verva, de s-a jucat şi s-a cântat ca şi deunăzi, la 
Botoşani. Ne-a confirmat-o şi entuziastul prieten, Dr. A. Comoroşanu, 
care a ţinut să nu lipsească, nici de data aceasta, ba chiar a adus şi un 
număr de ţărani din Solca”. 

Şi iată, acum, şi „cuvântul rădăutenilor”; e al domnului prof. 
I. Vişan, fost prefect, astăzi director (în „Gazeta poporului”, din 
Cernăuţi, numărul din 6 decembrie 1925): 

„Sala Casei Germane, plină de lume din oraş şi de la ţară, ca 
în vremea neuitatelor reprezentații ale lui Liciu. Cortina se ridică. 
Preşedintele Reuniunii de cântare „Ciprian Porumbescu” din Su- 
ceava, venerabilul profesor Severian Procopovici, vorbeşte lumii 
adunate. Idealele compozitorului, răpit artei româneşti în vârstă atât 
de fragedă, toarnă căldură în rostirea evocatoare şi revarsă tinereţe 
asupra atâtor capete încărunţite în cultul aceluia ce ne-a fost şi mare 
artist, şi mare român. 

În faţă, la orchestră, domnul Victor Morariu îşi pregăteşte 
vioara, alături de soldaţii muzicii militare de la Batalionul 12 Vânători 
de Munte. De tot aproape, între privitorii din staluri, s-a aşezat PCS. 
părintele Arhimandrit Dr. Ortisie Popescu. Tovarăş de aspirații şi 
suferinţe cu Ciprian Porumbescu, luptând cu patima nestăpânită a 
tinereţii pentru împlinirea visului ce ne-a vrăjit şi nouă copilăria, au 
fost amândoi părtaşi, ca membri în vechea „„Arboroasă”, ai gestului de 
vrednică afirmare românească, pe urma căruia aveau să [i se deschidă 
largi porţile temniţelor chesaro-crăieşti... 

În aplauzele ce le trimite sala, cu voioasă dărnicie, simţim 
prinosul de recunoştinţă, închinat trecutului, dar şi celor ce-i continuă 
tradiţia în zilele noastre”. 

Urmează rezumatul acţiunii operetei, după care continuă: 

„Impunându-se, de la început, când corul îşi încredinţează dorinţele 
lui Crai Nou, el este cu deosebire impresionant în Rugăciune. 

Basul cuprinzător, simpatic al domnului Berhang face din 
creaţia cimpoierului Moş Corbu un rol ce nu se uită; domnişoara 
Manug ne cucereşte sufletele, în scena revederii cu Leonaş. Cochetăria 
rustică îşi găseşte expresie fericită în rolul Dochiţei, interpretat de 
domnişoara Palie. Ispravnicul nu putea să găsească un tălmaci mai bun 
decât domnul Rodinciuc. În rolul lui Bujor, domnul Ştefan Pavelescu 
se prezintă cu vioiciunea şi naturaleţea ce i le cunoaştem demult. În 
jocul domniei sale dispare diletantul. Vocea simpatică a domnului 
Rodeanu e, uneori, acoperită de cor. 

Orchestra şi corul cooperează ireproşabil, sub dirijarea 
domnului Karnet. Cu acţiunea luată din viata satelor de munte, cu 
muzica ce tinde să exprime ritmul sufletului popular, cu aureola ce 
învăluie figura lui Ciprian Porumbescu, opereta „Crai nou” răsplăteşte 
cu bogăţia recunoştinței străduinţele celora ce o cântă pe meleagurile 
noastre. 

De nu ne-am teme de opoziţia zelosului vistiernic al Reuniunii 
din Suceava, domnul profesor Berezniţchi, noi ne-am îngădui o 
rugăminte: repetaţi reprezentaţia lui „Crai nou”, de la 21 noiembrie 
a. €. şi veniţi-ne şi cu „Baba Hârca”. 

Dar anul 1925 a mai adus un eveniment important pentru 
Reuniune, un frumos spor al averii. Dizolvându-se, adică, vechiul 
„Musikverein”, Reuniunea a fost invitată de Prefectura judeţului 
să declare dacă e de acord, în baza unei dispoziţiuni din statute, să 
moştenească averea societăţii dizolvate. Răspunsul a fost afirmativ, 
fiind vorba de un pian. 

Concomitent, s-a hotărât vânzarea vechiului pian, cumpărător 
fiind domnul Berezniţehi. 

V. Inaugurarea scenei renovate 
din „Dom Polski”. 
Anul administrativ 1926/27 


În adunarea generală ordinară din 29 decembrie 1925, 
continuată, apoi, în 6 ianuarie 1926, se alege următorul comitet: 
preşedinte — Severian Procopovici; vicepreşedinţi — Grigore Sotniţchi 
şi lon Berhang; secretar de externe — Victor Morariu; secretar de 
interne — Gheorghe Ruptaş; casier — Ilarion Berezniţchi; bibliotecar 
I — Ştefan Pavelescu; bibliotecar II — Pentelei Borosan; econom — 
Teodor Coclici: membri fără funcție —Procopie Rodinciuc şi Eugen 
Palie; controlor — Pintea Nimigean. 

Cu prilejul acestei adunări generale, remarcăm o inițiativă 
lăudabilă, luată la ultimul punct din ordinea de zi: domnul Ştefan 
Pavelescu, care a intrat în cadrele Reuniunii din 15 iunie 1924, 
activând în secţia de teatru şi cor, punând în scenă câteva piese de 
teatru şi interpretând mai multe roluri, s-a convins că situaţia precară 
a scenei din „Dom Polski” nu mai poate dăinui, căci culisele şi cortina 
sunt simple epave, rămase de pe urma războiului, care ultragiază direct 
simţul estetic al spectatorilor. Propune, deci, ca societatea noastră să ia 
iniţiativa de a colecta un fond de mai multe zeci de mii de lei, la care 
să contribuie, în primul rând, societățile culturale, apoi autorităţile şi 
toţi ceilalți oameni de bine din oraş şi judeţ, urmând ca, din ofrandele 
adunate, să se confecţioneze culise noi, cortină, draperii, recuzită etc. 

Propunerea este primită, cu entuziaste şi unanime sufragii, de 

către adunarea generală. În acest scop, s-au ţinut două şedinţe cu 
reprezentanţii autorităţilor, şcolilor, băncilor şi celorlalte societăți 
culturale din localitate, care au aprobat această iniţiativă, promițând 
cel mai larg sprijin. 

Domnul Ştefan Pavelescu a alcătuit, aşadar, un apel, aprobat 
într-una din şedinţele comitetului, apel care a fost trimis autorităților 
civile şi militare, şcolilor primare şi secundare de toate gradele, 
instituţiilor financiare locale, societăţilor culturale, precum şi tuturor 
oamenilor cu dare de mână din Suceava şi din judeţ. 

Iată conţinutul acestui apel: 


„Una din necesităţile cele mai ardente în viaţa artistică şi 
culturală a oraşului şi a judeţului nostru este, fără îndoială, o scenă de 
teatru, amenajată cu minimul de întocmiri tehnice, care să corespundă 
măcar celor mai modeste cerinţe teatrale. 

Este aceasta o chestiune de interes pentru toate societăţile 
culturale, ca şi pentru şcolile primare şi secundare din localitate, cărora 
o asemenea scenă le-ar putea sta la dispoziţie oricând şi în condiții 
optime pentru aranjările şi serbările lor, iar pentru publicul din oraş 
ar mai rezulta şi avantajul că ne-ar vizita, mai des, trupe ca cele de 
la teatrele naţionale din Cernăuţi, laşi şi Bucureşti. 

Comitetul Reuniunii noastre, care, în timpul din urmă, a 
dezvoltat o activitate atât de bogată pe terenul teatrului, lovindu-se 
necontenit de neajunsurile scenei, s-a gândit la o acţiune comună, 
întreprinsă de toţi factorii amintiţi, cu concursul autorităţilor civile 
şi militare, al instituţiilor financiare şi, eventual, al particularilor, 
spre a aduna un fond din care să se repare şi să se amenajeze scena 
din „Dom Polski”, în modul următor: 1). cortină nouă; 2). instalarea 
luminii, de diferite culori, la rampă, sufleur, rivaltă, prosceniu; 3). 
sonerii; 4). decoruri ; 5). Draperii, în faţă şi pe scenă; 6). mobilier şi 
alte accesorii”. 

Apelul acesta a fost îmbrăţişat cu toată căldura de suceveni, 
care s-au grăbit să-şi dea, neprecupețit, obolul. Fondul pentru scenă 
sporeşte mereu, ajungând, la finea anului 1926, la frumoasă cifră de 
59.795 lei. 

Între timp, comitetul nou ales e preocupat de opera comică 
„Beizadea Epaminonda”, de Iacob Negruzzi, muzica de Eduard 
Caudella, care e pusă în scenă din 27 septembrie 1925. S-a tot amânat 
reprezentarea ei, deoarece comitetul se lovea de două mari dificultăţi: 
1). costumele (acţiunea operei lui Caudella se petrece în vremea 
Fanarioţilor); şi b). scenografia, având nevoie de schimbat decoruri 
de patru ori: blănăria lui Tănase, grădina Mamei Axinia, strada de 
mahala şi casa cu cerdac şi, în fine, palatul Prințului Epaminonda. 
Toate acestea reclamau o mulţime de bani, pe care comitetul nu-i avea. 
S-a încercat ca problema costumelor să fie rezolvată, adresându-ne 
marii artiste Agatha Bârsescu şi dramaturgului Adrian Pascu, care să 
intervină pe lângă Teatrul Naţional din aşi — eram siguri că ea acolo 
a fost jucată. Dar opera aceasta nu s-a jucat pe scena ieşeană. 

Dăm, mai Jos, răspunsurile primite: 


„19/1 1927, laşi, Str. Sf. Sava 

Onorabile Comitet, 

Cu toată dragostea şi bunăvoința, voi fi interpreta Domniilor 
Voastre pe lângă Direcţia Teatrului Naţional din Iaşi; Vă doresc din 
suflet o reuşită cât se poate de strălucită, atât morală, cât şi materială. 

Cu dragoste frățească, 


Agatha Bârsescu”. 


Direcţia Teatrului Naţional, ne trimite, cu data de 18 ianuarie 
1927, următoarele rânduri: 

„Domnule Preşedinte, 


La adresa Domniilor Voastre Nr. 73 din 13 Ianuarie a. c, Vă 
aducern la cunoştinţă că, cu mult regret, nu Vă putem satisface cererea, 
întrucât nu posedăm costumele piesei „Beizadea Epaminonda. 

Director, 

C. B. Peunescu”. 


„Llubite Domnule Morariu, 


Am primii frumoasa Dumneavoastră scrisoare şi Vă asigur 
că, fără intervenţia mea, domnul Director C. B. Penescu, care a fost 
informat de entuziasta primire făcută Teatrului ieşean!%, precum şi 
de dragostea ce ne-o purtaţi. V-aş fi servit cu cele cerute, dar, din 
nenorocire, piesa din Caudella nu s-a jucat la noi. 

Regret din suflet că n-am putut să Vă servesc. 

Cu toată dragostea ce V-o poartă, 

Adrian Pascu”. 


Menţionăm că acest neajuns, de ordin pecuniar, va fi mereu 
un motiv esenţial de a tot amâna reprezentarea acestei opere comice, 
până când, în primăvara lui 1927, se va putea realiza acest deziderat, 
numai cu ajutorul unui împrumut de 25.000 lei, contractat la „Banca 
Suceveană”. 

Aşadar, noul comitet continuă cu repetițiile operei amintite... 

Secţia de teatru, însă, ia în repertoriu, în regia domnului Ştefan 
Pavelescu, următoarele patru piese de teatru: 


1) „Ariciul şi sobolul”, comedie într-un act, de Victor Eftimiu, 
cu domnişoara Aurica Neagu (Puica), Ştefan Pavelescu (Dimancea) 


1% E vorba de concursul ce i l-am dat, cu ocazia turneului Teatrului Naţional, cu 
„Strigoii”, având în fruntea interpreţilor pe marea Agatha Bârsescu. 

şi Eugen Chirovici (Pârvu); 


2) „Trei crai de la răsărit”, comedie în 2 acte, de Bogdan 
Petriceicu-Hasdeu, având ca interpreţi pe domnii Gh. Ruptaş (Hagi- 
Pană), Ştefan Pavelescu (Jorj), N. Mihuţă (Petrică), Valerian Doboş- 
Boca (Numa Consule), domnişoarele O. Cosmovici (Trandafira) şi 
Maria Cosmovici (Marița); 


3) „Năpasta”, dramă în 2 acte, de I. L. Caragiale, cu doamna 
Lucrezzia lonescu-Milano (Anca), E. Chirovici (Dragomir), Şt. 
Pavelescu (Ion) şi N. Mihuţă (Gheorghe); 


4) „O soacră”!%, comedie într-un act, de 1. L. Caragiale 
(reluare) jucată de domnişoarele Maria Cosmovici (Liza), Aurica 
Neagu (Fifina), Eugenia Nimigean (lulia) şi domnii Ştefan Pavelescu 
(Peruzeanu), Nicu Mihuţă (Furtunescu) şi Gh. Ruptaş (Victor). 


Domnul profesor August Karnet pune în repetiţie corurile 
„Cadrilul”, de Ciprian Porumbescu, „Peste deal”, de I. Vidu, „Valurile 
Dunării”, de Ivanovici, „Frumoasa Dunăre albastră”, de Strauss- 
Teodorescu şi „Înşiră-te, mărgărite”, de L. Domide, care, dimpreună 
cu scene întregi din „Beizadea Epaminonda”"%, urmau să constituie 
suplimentul muzical la cele patru piese de teatru, menite să fie 
reprezentate de Sânziene. 

Astfel, repetițiile se desfăşoară în trei direcții: 


1) opera comică „Beizadea Epaminonda”; 
2) corurile şi 
3) piesele teatrale. 


107 Piesa aceasta s-a jucat, pentru prima oară, de Ciprianişti, în 1925, cu prilejul adunării 
generale a Asociaţiei Invăţătorilor din judeţul Suceava. 
1% Corul Arnăuţilor, valsul Kera Zinca şi cvintetul de soli din Actul II. 

Rar când s-a văzut atâta cheltuială de energie, atâta jertfă depusă 
pe altarele Thaliei şi Euterpei... 

Şi, la 23 iunie, se reprezintă „Ariciul şi sobolul” şi „Trei crai 
de la răsărit”, iar a doua zi, în 24 iunie (de Sânziene), „O soacră” şi 
„Năpasta”, ambele spectacole fiind precedate de piesele muzicale 
amintite mai sus. Succesul moral şi material, pe deplin satisfăcător. 

Săli arhipline, stăpânite de cel mai viu entuziasm şi admiraţie 
pentru asemenea realizări. Încasările, la ambele spectacole, se ridică 
la suma de 20.871 lei, spesele fiind de 14.526; rezultă, deci, un venit 
net de 6.345 lei. 

Sucevenii au avut prilejul să înregistreze o nouă achiziţie a 
secţiei de teatru: pe domnul Eugen Chirovici, artist cu reale şi variate 
calităţi dramatice, trecând, cu multă uşurinţă, de la comedie, la dramă. 
De aici, înainte, domnul Ştefan Pavelescu va avea un real sprijin în 
persoana domnului Eugen Chirovici. 

Aceste două manifestări muzical-dramatice au fost singurele 
înainte de vacanta cea mare. Cele două luni de vară, iulie şi august, 
în loc să fie folosite pentru recreare, Ciprianiştii le întrebuinţează 
pentru repetiţii (soliştii şi libretul din „Beizadea Epaminonda”, sub 
conducerea domnilor Severian Procopovici şi Ştefan Pavelescu), 
țin adunări cu reprezentanţii autorităţilor, societăților culturale şi 
ai băncilor particulare, în vederea augmentării fondului pentru 
amenajarea scenei din „Dom Polski”, iar domnul Ştefan Pavelescu 
continuă colecta de bani în acest scop. 

La 27 septembrie, încep repetițiile de cor la opera „Beizadea 
Epaminonda”. 


În octombrie, secţia de teatru pune în studiu „Deputatul tatei” 
(Durand et Durand), comedie în 3 acte, de M. Ordoneau şi Valabregue, 
localizată de A. C. Brăiloiu, având următoarea distribuţie: doamna 
Lucrezzia lonescu-Milano (doamna Topuzoglu), domnişoara Aneta 


169 


1. G. Sbiera & Rudolf Gassauer 5 Leon cavaler de Goian 5 Victor Morariu 








Samson (Linica), doamna Maria Chirovici (Veselica), doamna Adina 
Stănescu (Nataliţa), domnişoara E. Isopescu (Kati); domnii Ştefan 
Pavelescu (Iorgu), Eugen Chirovici (Belmegeanu), Nicu Stănescu 
(Popescu), Gheorghe Ruptaş (Căpitan Sloftovici şi Gherasie), C. 
Nicuţă (Un deputat), Nicu Cervinschi (Tănase), |. Neagu (băiatul 
de prăvălie). 

Paralel cu repetițiile acestei comedii, încep şi lucrările 
decorurilor necesare acestui spectacol. Sala de gimnastică a liceului 
de băieţi „Ştefan cel Mare”, şi aceasta datorită bunăvoinţei domnului 
director Vasile Burduhos, a fost transformată într-un spornic atelier, 
unde domnii Eugen Chirovici şi Aurelian Buleandra, ajutaţi de câțiva 
elevi (Emilian Pauliuc b. o.), munceau de zor la confecţionarea 
culiselor. 

Şi, în sfârşit, la 26 noiembrie, mare sărbătoare pentru suceveni: 
inaugurarea scenei renovate din „Dom Polski” şi, totodată, deschiderea 
„stagiunii” Teatrului din Suceava, cu piesa „Deputatul tatei”. 

Dar dăm cuvântul domnului Victor Morariu, corespondentul 
ziarului „Glasul Bucovinei”, care, în numărul din 5 decembrie 1926, 
şi sub titlul „O reprezentaţie festivă: inaugurarea unei noi ere teatrale”, 
scrie următoarele: 


„Se ştia, de mai multe săptămâni, încoace, că Reuniunea 
„Ciprian Porumbescu” a luat iniţiativa unei acţiuni pentru amenajarea 
scenei de la „Dom Polski”; se mai ştia că s-a adunat un început de 
fond şi că se lucra febril. 

Sala de gimnastică a liceului „Ştefan cel Mare” se transfor- 
mase, în zilele din urmă, într-un atelier, unde pictorul Eugen 
Chirovici, ajutat de domnul profesor Aurelian Buleandra, lucrau pe 
un cap la decoruri; iar bravele fetiţe de la Şcoala profesională lucrau 
şi ele, de săptămâni întregi, cosând la noua cortină. 

În sfârşit, afişe mari anunţă reprezentarea comediei în 3 
acte „Deputatul tatei” (Durand et Durand), de M. Ordoneau şi A. 

Valabregue, localizată de A. C. Brăiloiu. Afişul spunea că reprezentaţia 
se va bucura de o montare fastuoasă şi seara de 26 noiembrie arătă 
că reclama nu exagera. 

Sala arhiplină; noua cortină de satin roşu şi, deasupra ei, 
somptuoasa draperie, la fel, cu ciucuri de aur, dau nota de festivitate. 

După o aşteptare încordată şi prelungită, apare, în faţa cortinei, 
domnul Ştefan Pavelescu, însufleţitul şi inventivul iniţiator al întregii 
acţiuni, care, în seara asta, are bucuria de a culege roadele străduinţelor 
sale neobosite. 

„Directorul Teatrului Naţional din Suceava” vorbeşte pentru 
a lămuri publicului geneza operei înfăptuite. Vocea şi dicţiunea i se 
resimt de oboseală, dar vorbele merg la inimă. Vorbeşte de patima 
sa pentru teatru, îşi exprimă îndoiala că românii din Suceava, di- 
vizaţi, cum sunt, în diverse partide politice şi puţini la număr, ar 
putea să realizeze, vreodată, importanta operă a ridicării unei „Case 
Naţionale”, care să fie demnă de acest nume. Laudă iniţiativa Aso- 
ciaţiei Învăţătorilor din judeţul Suceava, care a cumpărat o casă, în 
curtea căreia urmează să se ridice, chiar la vară, o sală de teatru. 

Arată, apoi, cum 1-a încolţit în suflet ideea adunării de fonduri 
pentru scenă, cum l-a câştigat, întâi, pe colegul Eugen Chirovici, şi 
pe allii, cum au decurs tratativele cu Societatea „Casei Polone” şi 
cum, în sfârşit, s-a ajuns la suma efectivă şi la înfăptuirile pe care le 
va vedea publicul. Termină, aducând cuvinte de mulţumire tuturor 
acelora care şi-au dat concursul: domnului director Vasile Burduhos, 
pentru bunăvoința de a pune la dispoziţie sala de gimnastică a liceului, 
pentru efectuarea tuturor lucrărilor (Datorită solicitudinii directorului 
său pentru tot ce e operă culturală, edificiul Liceului „Ştefan cel Mare” 
substituie, în bună parte, mult adăstata „Casă Naţională”; sediul 
Reuniunii „Ciprian Porumbescu” e la liceu şi tot aici îşi au sediul şi 
îşi ţin conferințele „Ateneul” şi „Liga”). 

Mulţumeşte, apoi, domnişoarei Matilda Gheorghiu, directoarea 
Şcolii profesionale de fete, (astăzi, doamna Sbiera), care a binevoit a 

admite să se coase cortina, pânzele pentru culise, draperia şi covorul, 
în atelierele numitei şcoli; deosebite mulţumiri merită domnişoara 
profesor Aneta Samson, care, alături de eleve, a lucrat, cu multă 
dragoste, la efectuarea lucrărilor acestora. Elevele şcolii profesionale 
să ne trăiască şi să mai coasă, căci, ca cuvântul din poveste, „înainte 
mult mai este”... de cusut... 

În sfârşit, mulţumeşte tuturor persoanelor şi instituţiunilor care 
au contribuit la fondul pentru scenă (Darea de seamă asupra sumelor 
incurse se va publica în curând in ziare). Termină cu un apel către 
comisia interimară o oraşului, către bănci şi către toţi cei prezenţi, să 
contribuie, din răsputeri, acordând Reuniunii cel puţin sprijinul de 
care se bucura, înainte de război, fostul „Musikverein”. 

Încă o pauză şi cortina se dă înlături (nu se ridică), pentru a 
arăta publicului primul din noile decoruri, un interior relativ simplu. 

Reprezentaţia însăşi a fost o concurentă de talente, care, dintr-o 
piesă ce nu prea rezistă criticii, au tăcut o splendoare. Nu e uşoară 
pentru cronicar hotărârea cui să dea întâietatea sub raport calitativ. 
Totuşi, s-a impus mai mult atenţiei domnul Eugen Chirovici, în rolul 
lui Belmegeanu, naivul, sentimentalul socru al pretinsului deputat şi 
avocat. 

Domnia sa dispune de o gamă bogată de savante, subtile 
mijloace mimice, datorită cărora obține efecte de un comic irezistibil. 
Şi când te gândeşti că acelaşi Chirovici, care, de data aceasta, ne-a 
făcut să râdem cu atâta poftă, astă-vară ne înfăţişa, cu acelaşi succes, 
zbuciumul tragic din sufletul lui Dragomir! 

Verva domnului Ştefan Pavelescu n-a prea avut prilej să se 
desfăşoare, de data aceasta, întrucât rolul lui Popescu, băcanul, se 
reduce aproape la o singură situație: perplexitatea. 

Pe Sloftovici, căpitan în rezervă, care bâlbâie şi apoi, ca să nu 
bâlbâie, trebuie să cânte, l-a făcut domnul Gheorghe Ruptaş; a fost 
O „şarjă”, stârnind ilaritate enormă. 

O frumoasă achiziţie a făcut ansamblul Reuniunii în persoana 

domnului judecător Nicu Stănescu, care ne-a dat un avocat şi deputat 
(orgu Popescu) plin de temperament. 

Trecând, acum, la doamne — şi cerem scuze, dacă am fost aduşi 
să vorbim, întâi, de bărbaţi — ni se impune să relevăm, îndeosebi, 
valorosul concurs al doamnei Lucrezzia lonescu-Milano, apreciată 
artistă, care, cu dicţiunea ei superioară şi cu admirabila-i vervă, a 
înfățişat tipul clasic al soacrei, dublată de cucoana orgolioasă de 
prestigiul castei militare (doamna Săftica Topuzoglu). 

O surpriză a fost doamna Maria Chirovici, care a debutat în 
rolul cochetei Eracliţa Veselica, cu un joc atât de nuanţat, încât s-au 
găsit persoane cărora să le placă chiar mai mult decât soţul dumisale; 
iarăşi una din achiziţiile de care se poate felicita ansamblul Reuniunii. 

Foarte simpatice, ca joc de scenă, cele două partenere ale celor 
doi Popescu: Nataliţa (logodnica avocatului: doamna Adina Stănescu) 
şi Lina (soţia băcanului, domnişoara Aneta Samson), iar domnişoara 
Maria Cosmovici a fost o servitoare cât se poate de nostimă şi isteaţă. 
Bine şi domnul Nicu Cervinschi, în rolul lui Tănase, şi I. Neagu 
(băiatul de prăvălie). 

Un cuvânt, încă, despre decoruri: după interiorul simplu din 
Actul I, în Actul II, un interior mai somptuos, cu ornamente mai 
bogate, în flori şi aur, iar în Actul III, publicul a admirat opera 
propriuzisă a piciorului Eugen Chirovici: coloanele Camerei 
Deputaţilor, cu colonade şi cu o boltă maiestoasă, un decor cum nu a 
văzut niciodată scena din Suceava. Noile decoruri vor avea şi rostul 
de a fi un mijloc de atracţie pentru alte trupe, asigurându-se, astfel, 
publicului sucevean măcar un surogat de stagiune teatrală. 

Deocamdată — încheie domnul Victor Morariu — se lucrează 
la montarea operei comice „Beizadea Epaminonda”, care se va 
reprezenta, probabil, în februarie 1927. Până atunci, se mai pregăteşte 
„Nodul gordian”, de V. Al. Jean, şi „Zorile”, de Şt. O. Iosif”. 


După succesul piesei „Deputatul tatei”, secția de teatru, 

amânând „Zorile” şi „Nodul gordian”, se apucă de repetat „O noapte 
furtunoasă”, de I. L. Caragiale, cu care Reuniunea urmează să dea 
concurs de Revelion (31 Decembrie 1926) Cazinoului Funcţionarilor 
Publici din localitate. 

Cu acest prilej, societatea noastră face două achiziţii remarcabile, 
angajând pe doamna Vica Sucevanu şi pe Gheorghe Socoliuc. 

Piesa se joacă, făcându-i-se o entuziastă primire. Rolurile 
sunt interpretate de doamna Vica Sucevanu (Veta), doamna Maria 
Chirovici (Ziţa), Eugen Chirovici (Jupân Dumitrache), Gheorghe 
Socoliuc (Nae Ipingescu), Ştefan Pavelescu (Chiriac), Gheorghe 
Ruptaş (Rică Venturiano) şi elevul Eugen Doboş-Boca (Spiridon). 
Direcţia de scenă: Ştefan Pavelescu şi Eugen Chirovici. 

În cursul anului 1927, până la adunarea generală (6 februarie 
1927), societatea noastră mai înregistrează următoarele realizări 
culturale: la 16 ianuarie, se inaugurează, la inițiativa domnului Ştefan 
Pavelescu, un nou fel de manifestări artistice, numite (aşa ne spun 
afişele) „şezători muzical-literare declamatorice”, iar mai târziu, 
din 1933, vor purta numele de „academii muzicale”, după modelul 
Societăţii Muzicale „Armonia” din Cernăuţi. 

Aceste şezători, cu program bogat şi variat şi preţuri populare, 
aveau, în primul rând, menirea (după cum ne informează procesele 
verbale) „să popularizeze opera muzicală a lui Ciprian Porumbescu 
şi să ofere publicului, în lipsă de alte spectacole, plăcute momente 
de reculegere sufletească”. 


La 21 ianuarie, societatea noastră aranjează o seară Caragiale. 
S-au reprezentat comediile „O noapte furtunoasă”, având distribuţia 
de la 31 decembrie 1926, şi „Conu Leonida faţă cu reacţiunea”!%, 
interpretată de domnii Eugen Chirovici (Leonida), Gheorghe Ruptaş 


'% În ajun (20 ianuarie), domnul profesor Ştefan Pavelescu a conferenţiat despre cele 
două piese, în cadrul „Ateneului Român”, ca un fel de pregătire a publicului pentru acest 
spectacol. 

(Efimiţa) şi doamna Maria Chirovici (Safta). A fost un spectacol 
demn, cu distribuţie fericit aleasă; decorurile, lucrate de domnul Eugen 
Chirovici, şi costumele epocii, împrumutate de la Teatrul Naţional din 
Cernăuţi, au contribuit, în largă măsură, la reuşita acestei seri rare. 
„La Suceava”, scrie domnul Leca Morariu („Junimea literară”, 
XVI, 63), făcând bilanţul activităţii culturale pe anul 1926 din Bu- 
covina şi, deci, şi din vechea Cetate de Scaun a Moldovei, „a doua 
metropolă a Bucovinei (prima e Cernăuţi), e o adevărată concurentă 
între societățile „Ciprian Porumbescu”, „Principele Mircea”, „Liga 
Culturală”, „Ateneul Român”, concurenţă sporită prin reprezentațiile 
teatrale, datorită profesorului şi artistului dramatic (artist fără diplomă, 
dar cu talent) Ştefan Pavelescu, şi concurenţă ilustrată şi prin con- 
certele simfonice, realizate cu o admirabilă stăruinţă şi de domnul 
sublocotenent Nicolae Stan, numai cu desinteresată pasiune”. 


% 


În cursul acestui an administrativ, comitetul decide, la iniţiativa 
domnului Ştefan Pavelescu, înfiinţarea unei biblioteci dramatice, 
bibliotecă ce s-a îmbogăţit mereu, încât astăzi (1938) atinge numărul 
de 734 volume. 


% 


Tot în cursul anului 1926, profesorul Mihail Grigore Posluşnicu, 
din Botoşani, un devotat prieten al Reuniunii, editează monografia 
„Ciprian Porumbescu”, închinată societăţii noastre. E un omagiu 
binemeritat, adus autorului operetei „Crai Nou” şi Reuniunii 
sucevene, care cultivă, cu atâta stăruință, amintirea celui ce-şi doarme 
somnul de veci în cimitirul bisericii din Stupca. 


% 


Comitetul Societăţii „Ciprian Porumbescu” s-a străduit, în 
tot cursul anului administrativ 1926/27 (acelaşi lucru îl vor face şi 

comitetele viitoare), să obţină, de la familie, una din operetele lui 
Tudor Flondor, „Moş Ciocârlan” sau „Noaptea Sfântului Gheorghe”, 
însă toate stăruinţele noastre, în această direcţie, au rămas infructuoase, 
şi n-am înţeles, nici până astăzi, de ce atâta ermetism, când e vorba 
de popularizarea unor operete româneşti. 

VI. Două culmi 
în viaţa artistică a Reuniunii: 
„Beizadea Epaminonda” şi „„Avarul”. 
Anul administrativ 1927/28 


În adunarea generală ordinară, din 6 februarie 1927, s-a ales 
următorul comitet: preşedinte —Severian Procopovici; vicepreşedinţi — 
Grigore Sotniţchi şi |. Berhang; secretar de externe — Victor Morariu; 
secretar de interne — Gh. Socoliuc; bibliotecar I — Şt. Pavelescu; 
bibliotecar II Eugen Chirovici; casier — I. Berezniţehi; econom — Gh. 
Ruptaş; controlor — T, Coclici;, membri fără funcţie — N. Stănescu şi 
E. Palie. Comisia de control — domnii Grigoriu, Pintea Nimigean şi 
I. R. Sbiera. 

Comitetul acesta a moştenit un lucru început încă din toamna 
lui 1925, care e în curs de executare: opera comică „Beizadea 
Epaminonda”. Corul şi soliştii, sub conducerea domnului August 
Karnet, repetă cu asiduitate, iar comitetul, în şedinţele ţinute aproape 
săptămânal, discută modalitățile de montare, pentru că „Beizadea 
Epaminonda”, fiind operă istorică, reclamă costume, decoruri noi, 
balet etc. 

În timp ce repetițiile cu opera își urmează cursul normal, harnica 
secţie de teatru pune în studiu „Avarul”, de Moliere. „Cam prea se 
întind unde n-ajung domnii de la „Ciprian Porumbescu”, obiectau 
unele voci din public, la ştirea că domnii Şt. Pavelescu şi E. Chirovici 

se încumetă să-l atace până şi pe Moliere. Dar ei nu s-au prea lăsat 
impresionați de obiecţiunile anumitor oameni, ci şi-au văzut de lucru, 
iar, la 21 martie, sucevenii au fost invitaţi la spectacolul „Avarul”, 
care a spulberat orice scepticism. 

Reprezentaţia a fost răsplătită cu frenetice aplauze şi interpreţii 
cald felicitaţi. Costumele epocii au fost împrumutate de la Teatrul 
Naţional din Cernăuţi, iar ansamblul, admirabil pus la punct de 
dioscurii Şt. Pavelescu şi E. Chirovici. 

Rolurile au fost interpretate de următoarele persoane: Eugen 
Chirovici (Harpagon), Ştefan Pavelescu (Cleante), doamna Vica 
Suceveanu (Elisa), doamna Adina Stănescu (Mariana), domnişoara 
O. Cosmovici (Frozina), domnul Nicolai Stănescu (Valere), Gheorghe 
Ruptaş (Jupân Jaques), Gheorghe Socoliuc (La Feche), domnul Nicu 
Drăgoiu (Jupân Simon), domnul P. Irimescu (Anselm), domnul A. 
Penteleiciuc (Brendavoine), domnul N. Drăgoiu (La Merluche), 
domnul R. Strahmuţchi (Comisarul); D. Străchinaru (sufleur). 

În fruntea interpreţilor stă, fără îndoială, domnul Eugen 
Chirovici, care, în rolul titular, ne-a dat o creaţie desăvârşită. 
Reprezentarea piesei „Avarul” constituie un adevărat eveniment în 
activitatea teatrală a Reuniunii. 

În 9 aprilie, Batalionul 12 Vânători de Munte din Suceava 
aranjează o serbare, în folosul „Casei Naţionale” din Bucureşti; 
Societatea „Ciprian Porumbescu” cooperează cu piesa lui Valjean, 
„Nodul gordian”, şi serenada din Actul II al operei „Beizadea 
Epaminonda”, acompaniată de orchestra Batalionului 12 Vânători 
de Munte. 

Reuniunea continuă cu aranjarea de şezători muzicale-literare. 
Aceste şezători s-au ţinut în sala de gimnastică a liceului „Ştefan cel 
Mare”. Primele două şezători din noul an administrativ au avut loc în 
6 şi 28 februarie. Ambele manifestări s-au bucurat de mare afluenţă de 
public, datorită varietăţii de program (muzică vocală, instrumentală, 
recitări, lecturi etc). 

Au cooperat: doamnele Oclavia Lupu-Morariu, Eliza Manug- 
Tabacaru, Vica Suceveanu, domnişoara Margareta Burduhos (canto), 
domnii Victor Morariu (vioară), locotenent Nicolae Stan, dirijorul 
muzicii Batalionului 12 Vânători de Munte (flaut), A. Karnet (pian); 
N. Stănescu, G. Suceveanu, |. Berhang (canto), George Voevidca, Şt. 
Pavelescu şi E. Chirovici (lecturi şi recitări), corul mixt al Reuniunii. 
dirijat de d. A. Karnet. Şezătorile aceste, care au început sub auspicii 
atât de frumoase, au fost întrerupte din cauză că comitetul şcolar al 
liceului „Ştefan cel Mare” a interzis ţinerea astorfel de manifestări, pe 
motivul că se ruinează băncile, motiv destul de serios, căci, într-adevăr, 
băncile trebuiau duse, din clase, în sala de gimnastică şi, de aici, înapoi. 


% 


Repetiţiile operei „Beizadea Epaminonda” se apropiau de 
sfârşit, însă comitetul nu avea mijloacele băneşti, s-o monteze. 

Într-una din şedinţele comitetului, s-au făcut diverse propuneri, 
pentru a procura fondurile necesare montării acestei opere: ba să se 
lanseze cărămizi a 5 lei (domnul I. Berezniţchi); ba să facem un apel 
la jurnalele mari din Bucureşti, să deschidă liste de subscripţie pentru 
amenajarea scenei la teatrul din Suceava (domnul I. Berhang); ori 
să cerem subvenţii de la Ministerul Artelor şi Consiliul Eparhial din 
Cernăuţi (domnul Gheorghe Ruptaş) etc. 

În sfârşit, s-a recurs la expedientul unui împrumut de 25.000 
lei, de la „Banca Suceveană”, girând domnii Severian Procopovici 
şi Victor Morariu. Astfel, domnul Eugen Chirovici, în mod absolut 
gratuit, a executat decorurile (o grădină, un fundal de câmpie, casa 
Babei Axinia şi cerdacul casei blănarului Tănase). S-au cumpărat, 
apoi, stofele necesare pentru costumele arnăuţilor, turcilor, şorţurile 


calfelor şi costumul Beizadelei!!.: Şi, în fine, după o muncă de mai 


10 De remarcat: montarea acestei opere ne-a costat peste 77.155 lei; dar şi încasările, de 
la cele cinci reprezentări (10, 11 şi 12 iunie şi 12 şi 13 noiembrie) s-au ridicat la aproape 
70.000 lei. 

bine de un an, cu unele intermitențe, Reuniunea s-a putut arăta în faţa 
publicului, în trei seri consecutive (10, 11 şi 12 iunie). 

Atât cronicarii teatrali, cât şi publicul au subliniat că 
reprezentațiile operei comice „Beizadea Epaminonda” constituie 
cel mai însemnat spectacol din câte le-a dat Societatea „Ciprian 
Porumbescu”, de la întemeiere şi până astăzi. 

Distribuţia: doamnele Eliza Manug-Tabacaru şi Henriette 
Cuşnevici (Zinca, în dublură), Eleonora Franke (Mama Axinia), 
Ştefan Pavelescu (Beizadea Epaminonda), Nicu Stănescu şi |. 
Berhang (blănarul Tănase, în dublură), N. Mihuţă (Mucalidi), Gh. 
Ruptaş (Plictichidi), Oct. Rodinciuc (Zamfir), A. Mihuţă (Lăutarul 
D), N. Prăgoiu (Paşa). 

Baletul de turcoaice a fost aranjat de domnişoaara Mimi 
Scherzer, baletiste fiind : Duduca Sotniţchi, Ortenzia Apşitar, Maria 
Cosmovici, Veturia Gherman-Moldovanu, Viorica Gherman, Lidia 
Pneongec, Grete Franke, Ortansa Moldovanu, Eugenia Nimigeanu 
şi Lily Tăutu-Simionovici. 

Corespondentul ziarului „Glasul Bucovinei” scrie următoarele: 


„În sfârşit, după o pregătire de aproape un an şi jumătate şi după 
repetate amânări, provocate de multe şi mari dificultăți, Reuniunea de 
cântare „Ciprian Porumbescu” a putut să se prezinte în fața publicului 
cu această operă a regretatului Caudella, operă care e numai cu trei 
ani mai tânără decât „Craiu Nou” (căci premiera a fost la 1885, la 
Bucureşti) şi care a fost şi mai nedreptățită decât opera lui Ciprian 
Porumbescu, întrucât nu s-a mai jucat, apoi, decât la Cernăuţi, de 
Armonia”. 

Ne-o spune compozitorul însuşi, notând, pe titlul partiturii de 
orchestră: „Compusă în luna Mart 1884. Reprezentată, după 27 ani, 
la 7 şi 8 mai 1911, în Teatrul Comunal din Cernăuţi, de Societatea 
Armonia”. 


Am zis „nedreptăţită”, pentru că e o lucrare cu calităţi remar- 

cabile, atât ca libretto, care îl are de autor pe Iacob Negruzzi, cât şi 
ca muzică, în care, ca şi în „Craiu Nou”, factura de operetă vieneză 
şi reminiscenţe din opere se împletesc fericit cu motive orientale şi 
româneşti, toate înveşmântate într-o orchestrație bogată şi savantă. 
Desconsiderarea unei astfel de lucrări e încă unul din aspectele 
snobismului nostru cosmopolit, care încă nici acum n-a învăţat să 
aprecieze ceea ce e autohton, stăruind în direcţia preferinţei pentru 
tot ce e marfă de import, indiferent de calitate. 

Libretul are meritul de a înfăţişa o epocă puţin utilizată în 
literatura noastră dramatică: Bucureştiul domniei fanariote şi, de aici, 
rezultă mult element pitoresc, dar şi mari dificultăți pentru montare: 
costume de boieri, de greci, arnăuţi, turci, de blănari, calfe şi ucenici. 

Conflictul e între poftele şi lăcomia veneticilor şi demnitatea şi 
isteţimea românului breslaş, de la mahala, care, aici, ţine deci locul 
tradiționalului ţăran pitoresc din celelalte operete naţionale. 

Acţiunea are o gradaţie magistrală, interesul crescând de la act 
la act, gradaţie secundată admirabil şi de partea muzicală, care, după 
ce, în Actele I şi II, prezintă o mare varietate de forme: cor bărbătesc 
şi mixt, romanțe (solo şi duo), duel comic, terţet, cvintet şi sextet — în 
actul ultim culminează în puternice coruri mari, cu caracter dramatic 
pronunţat. 

Din această analiză sumară, cititorul a putut desluşi şi dificultățile 
cu care a luptat Reuniunea de la Suceava, până să ajungă a-şi adăuga 
acest nou triumf în şiragul bogat al realizărilor sale artistice. Căci 
a fost un triumf sub orice raport: ca joc dramatic, ca montare, ca 
execuţie muzicală, triumf datorit fericitei cooperări de talente şi de 
devotament, de care dispune, în prezent, Suceava românească: zelul 
neobositului preşedinte, domnul Severian Procopovici (pentru care 
reprezentarea operei acesteia a fost realizarea unei vechi dorinţe, 
întrucât domnia sa, încă acum 20 de ani şi mai bine, încercase s-o 
pună în studiu), bagheta maestrului August Karnet, penelul pictorului 
Eugen Chirovici, care ne-a surprins cu splendide decoruri, stăruința 

şi priceperea aceluiaşi Eugen Chirovici, împreună cu a domnului 
Ilarie Berezniţchi, conducerea jocului de scenă şi râvna regizorului 
Aurel Buleandra. 

Iată, acum, şi subiectul libretului: Beizadea (Prinţul) 
Epaminonda e fermecat de frumuseţea Zincăi, fata lui Moş Tănasă, 
blănarul, pe care îl numeşte mai mare staroste şi blănar domnesc. Dar 
Zinca se iubeşte în taină cu Zamfir, calfa cea mai de încredere a lui 
Tănasă, care, acum, şi-a pus de gând să-şi mărite fata după un boier. 
Dragostea tinerilor o ocroteşte mama Axinia, vrăjitoare şi cumătră lui 
Tănasă; dar chiar acesteia i se adresează şi Epaminonda, ca să-i dea 
cu cărțile şi, prin farmece, să-i robească pe Zinca, şi atunci Axinia îşi 
face un plan, să-i scape pe tineri de primejdie. Prinţul, după obiceiul 
vremii, ia un taraf de lăutari şi, însoţit de arnăuţi, vine, noaptea, la casa 
lui Moş Tănasă, ca, prin cântece, să câştige inima Zincăi. Dar când 
Prinţul, înduplecat de oamenii săi, dă poruncă s-o răpească pe Zinca, 
Axinia îl face scăpaţi pe amândoi tinerii, iar ea, îmbrăcată anume şi 
de mai înainte la fel cu Zinca, cu văl pe obraz, se lasă răpită în locul 
fetei. La curte, Prinţul încearcă, în toate felurile, s-o îmblânzească 
pe această pseudo-Zincă îndrăcită, care stă mereu cu vălul pe obraz, 
nepăsătoare la vorbele dulci ale Prințului şi la dansul turcoaicelor, 
menit s-o înveselească (Aici, s-a făcut o uşoară abatere de la textul 
libretului, care prevede dans de greci şi arnăuţi). Între timp, Moş 
Tănasă a ridicat toată mahalaua şi dă buzna la palat, urmat de calfe, 
ucenici şi popor, înarmaţi cu ciomege, cerând-o pe Zinca înapoi. 
Situaţia se complică şi mai tare, când apare adevărata Zincă, cu Zamfir 
al ei, implorând îndurarea beizadelei, şi, când se descoperă vicleşugul 
Axiniei, Prinţul, mânios foc, dă poruncă de straşnică pedeapsă. În 
acest moment de supremă tensiune, soseşte un paşă, cu un firman 
de la Sultan, prin care Epaminonda e numit guvernator în Kandia. 
De bucurie, beizadeaua iartă pe toată lumea şi promite s-o cunune el 
însuşi pe Zinca cu Zamfir. 

Pe Epaminonda l-a înfățişat domnul Ştefan Pavelescu, dându-ne 

un prinţ maiestos şi simpatic, adânc zbuciumat de chinurile dragostei, 
prinţ romantic de operă, distins în fiecare atitudine şi gest, contrastând, 
astfel, frumos cu caraghioslâcurile celor doi oameni de casă ai săi, 
Mucalidi şi Plictichidi, din care domnii Nicu Mihuţă şi Gheorghe 
Ruptaş au făcu nişte şarje de un comic irezistibil. 

Rolul lui Moş Tănasă a fost dublat: în seara întâia, l-a jucat şi 
cântat domnul lon Berhang, cu verva şi vioiciunea care ni-l reamintea 
pe Moş Corbu, din „Craiu Nou”, iar în seara a doua şi a treia, domnul 
judecător Nicu Stănescu, care a înţeles să dea figurii blănarului o 
mare amploare, printr-un joc mimic foarte nuanţat, impunându-se, 
în acelaşi timp, şi prin timbrul vocii sale puternice, de bas dramatic. 

Foarte simpatic ca figură, ca joc de scenă şi prin dulceaţa şi 
timbrul tenorului său liric a fost domnul Octav Rodinciuc, în Zamfir. 

Axinia doamnei Eleonora Franke a fost o figură pe care 
sucevenii n-o vor uita curând, prin ingenioasa vervă umoristică, prin 
mimica Şi gesticulaţia atât de neaoş românească şi bătrânească şi prin 
frumuseţea cântării. 

Rolul Zincăi a fost dublat: în seara întâia, l-a cântat iubita 
noastră primadonă, care, deci, înţelege să rămână şi mai departe a 
noastră, doamna Eliza Manug-Tabacaru, cu acea artă suverană în 
Joc şi în cântecul ei generos, biruitor, şi cu acel farmec, pentru care, 
de mult, orice elogiu e de prisos. În seara a doua, a debutat în rolul 
eroinei, cu frumos succes, doamna Henriette Cuşnevici. 

Corul, bine disciplinat şi destul de viu în mişcări, făcea să nu 
se simtă prea mult lipsa direcției de scenă a lui Pantazi, în munca 
căruia, de data aceasta, s-au împărțit domnii Ilarie Berezniţchi, Eugen 
Chirovici şi domnişoara Mimi Scherzer, care merită o menţiune 
specială pentru aranjarea admirabilului balet oriental din Actul III, 
şi d-l prof. Mihai Cărăuşu, care a dirijat efectele de lumină, element 
care a contribuit mult la frumuseţea montării cu adevărat fastuoasă. 

Casa Axiniei, cu un adevărat fundal (Actul II, Tabloul I), 
cerdacul casei lui Tănasă (Actul II, Tabloul II) şi, îndeosebi, palatul 

lui Epaminonda (Actul III), au pus în evidentă gustul şi talentul 
domnului Eugen Chirovici. 

Din scenele de ansamblu, trebuie relevate, în special: intrarea 
arnăuţilor, scena cu lăutarii, evocând vremea lui moş Niculai Picu 
şi Grigori Vindereu, valsul-serenadă din aceeaşi scenă şi, ca punct 
culminant în frumuseţe, baletul cu splendide costume turceşti, 
confecţionate de înseşi domnişoarele baletiste, apoi scena revoltei 
mahalagiilor. 

Frumuseţea şi bogăţia costumelor se datorează, în mare parte, 
bunăvoinţei Teatrului Naţional din Cernăuţi. Frumuseţea montării a 
culminat, în Actul III, unde persoane din public, obişnuite cu Teatrul 
Naţional din Bucureşti, declarau că n-au lipsit decât dimensiunile şi 
masa, ca să aibă impresia scenei din Capitală. 

Buchete de flori au primit tustrele protagonistele, iar dintre 
baletiste: domnişoarele Maria Cosmovici şi Hortensia Apşitar. 
Menţionăm, aici, şi munca domnului maistru frizer E. Popovici, care 
s-a dovedit un iscusit meşter în ale deghizatului. 

Reprezentaţiile de la Suceava erau să aibă un caracter de 
sărbătoare, prin faptul că se aştepta sosirea, de la Iaşi, a domnişoarei 
Clara E. Caudella, fiica regretatului compozitor; în momentul ultim, 
domnia sa a fost oprită acasă de o boală a mamei sale, şi astfel, cu 
regret, Reuniunea „Ciprian Porumbescu” şi publicul din Suceava au 
trebuit să se lipsească de prilejul de a sărbători pe moştenitoarea unui 
nume din cele mai ilustre în istoria muzicii româneşti. 

S-ar putea întâmpla, însă, ca, la toamnă, sucevenii să le arate 
ieşenilor, pe scena lor proprie, cine a fost directorul Conservatorului 
din laşi, a cărui operă, totuşi, nu s-a putut juca acolo. 

Comitetul a făcut toate pregătirile pentru turneul la Iaşi, fixând 
şi zilele de 15 şi 16 octombrie, însă, având în vedere enormele spese 
cu transportul (85 de persoane) şi găzduire, a renunţat, în cele din 
urmă, la acest proiect. 

În cursul lunii august şi septembrie, secţia de teatru pune în 
repetiţie, în regia domnului lancu Economu, actor de la Teatrul 
Naţional din Cernăuţi, ilarianta şi veşnic noua comedie în 3 acte 
„Extemporalul”, de Sturm, localizată de P. Gusti. 

La 25 septembrie, a avut loc premiera (matineu pentru elevi), 
repetându-se, apoi, şi a doua zi, seara, în 26 septembrie. 

Rolurile au fost susținute de următoarele persoane: doamna 
Maria Chirovici (Annie), domnişoara Eugenia Nimigean (Eliza 
lonescu-Bicaz), domnişoara Coca Sepciuc (Catinca), domnii Eugen 
Chirovici (Brebeneag), Ştefan Pavelescu (Nistorian), Gheorghe 
Ruptaş (Conovăţ), Nicu Mihuţă (Ionescu II, din clasa a VIII-a) şi 
Eugen Doboş-Boca (elevul Petrescu). 

Comedia aceasta a obţinut un răsunător succes. Ansamblul, 
strunit de domnul Iancu Economu, a fost de o rară omogenitate. 

La 15 octombrie, Reuniunea pleacă la Gura Humorului, cu 
„Extemporalul”, recoltând acelaşi succes. La dorinţa publicului 
sucevean, comedia se mai reia şi la 25 octombrie. 

La 12 şi 13 noiembrie, se reprezintă opera „Beizadea 
Epaminonda”, cu săli arhipline şi mereu acelaşi public, care o mai 
văzuse de trei ori. 

La 31 decembrie, Reuniunea dă concurs Cazinoului 
Funcţionarilor Publici, cu prilejul serbării de Revelion, jucând piesa 
„Nodul gordian”, de Valjean, şi un act, cu prologul, din revista „Nu- 
i nimic!”, de locotenent Al. Pascali-Brăila, revistă în 3 acte, prolog 
şi epilog, care nu s-a putut juca în întregime, din cauza lipsei de 
distribuţie. 

Rolurile din „Nodul gordian” au fost susținute de: Ştefan 
Pavelescu (Tiberie Popescu), Eugen Chirovici (Sallo Weiss), Nicu 
Mihuţă (Mandragiu), Grigore Găină (Subcomisarul), domnişoara 
Olga Cosmovici (Lola), Nicolae Cervinschi (Tănase). 

În revista „Nu-i nimic!”, au jucat: domnişoara Elena Isopescu 

şi domnii Ştefan Pavelescu, Nicu Mihuţă, Octav Rodinciuc, Grigore 
Găină şi R. Malceanu. 

După vacanţele Crăciunului, Reuniunea pregăteşte Festivalul 
Naţional de Ziua Unirii, 24 Ianuarie 1928, cu programul ce urmează: 


1. „Armata şi cultul patriei”, conferinţă ţinută de domnul It.- 
col. Gheorghe Manoliu, comandantul Batalionului 12 Vânători de 
Munte din Suceava; 

2. „Cântecul lui Ştefan cel Mare”, de G. Muzicescu, şi 
„Negruţa” (solo tenor: Octav Rodinciuc şi solo soprană — domnişoara 
Margareta Burduhos), piese executate de corul Reuniunii, dirijat de 
domnul August Karnet; 

3. muzica militară a Batalionului 12 Vânători de Munte, 
dirijată de It. Nicolae Stan, acompaniază „Imnul Regal”, cântat de 
Ciprianişti, şi ne surprinde plăcut cu „Rapsodia Română”, de Ciprian 
Porumbescu. 


La 15 februarie 1928, Reuniunea aranjează, în „Dom Polski”, 
un festival artistic-literar, în onoarea scriitorului |. Al. Brătescu- 
Voineşti, cu prilejul împlinirii a 60 de ani de viaţă. 

Programul: 


1) „Viaţa şi opera lui Brătescu- Voineşti”, conferinţă ţinută de 
domnul profesor Ştetfan Pavelescu'!!; 

2) Mascagni: arie din “Cavalleria Rusticana” şi altă arie, din 
opereta „Contesa Maritza”, cântate de domnul Octav Rodinciuc 
(tenor), domnişoara Grete Franke (pian); 

3) „Doina”, de T. Brediceanu, o arie din „Bal mascat”, de G. 
Verdi, şi „Cei doi grenadiri”, de Schumann, executate de domnul 


Nicolae E. Gaspard, directorul Băncii Nationale (bariton) şi 


11 Conferinţa aceasta a fost publicată în „Junimea literară”, anul XVII (1928), pp. 11-18 
şi 161-170. 

domnişoara Grete Franke (pian); 

4) corul reuniunii, dirijat de domnul August Karnet, execută 
„Larna” şi „Serenada”, de Ciprian Porumbescu; 

5) Schubert: „Sonată”; şi Schmidt: „Chanson Russe“, cu 
domnul Anton Gâles (violoncel) şi domnişoara Grete Franke (pian); 

6) Recită, apoi, domnii Ştefan Pavelescu („Ea dansează”, de N. 
Ținc) şi Eugen Chirovici (fragment din „Neam rău”, de H. G. Lecca, 
ŞI „Voichiţa lui Ştefan”, de George Coşbuc). 


Înregistrăm că Reuniunea, prin conferinţa ţinută de domnul 
profesor Ştefan Pavelescu, a încălcat domeniul „Ateneului Român” 
şi al „Ligii Culturale” (conferințele sunt apanajul numitelor societăţi), 
încălcare ce se va accentua mereu şi va culmina b. o. în anul 
administrativ 1937/38, când s-au ţinut nu mai puţin de zece conferințe, 
fără nici un fel de condiment muzical-declamatoric. 

La 29 martie, Reuniunea aranjează a patra şezătoare muzicală- 
literară, ilustrată cu următorul program: 


1) „Rolul revistei „Semănătorul” în literatura română”, 
conferinţă ţinută de domnul profesor Ştefan Pavelescu; 

2) Serenada „Kubelik”, de Drdla, şi „Între brazi”, de Grigoraş 
Dinicu, cântate de domnul Victor Morariu (vioară) şi doamna Elena 
Cojocariu (pian); 

3) Arie din „Bărbierul din Sevilla”, de Rossini şi „Mugur- 
mugurel” de George Dima, executate de Nicolae E. Gaspard (bariton) 
şi doamna Elena Cojocariu (pian); 

4) Recitări: H. G. Lecca: „Matematici”, şi N. Ţinc: „Adam şi 
Eva” — domnul Nicu Minuţă; George Coşbuc: „Groparul” — domnul 
Ştefan Pavelescu; şi „Șfefăniţă Vodă”, de Coşbuc, recitate de domnul 
Eugen Chirovici,; 

5) Domnişoara Margareta Burduhos se produce cu o arie din 
„Carmen”, de Bizet, şi cu două romanțe, „Mon ange” şi „Parfum de 

tei”, de Drossino, acompaniată la pian de domnul August Karnet; 
6) Schubert: „Rosamunde”, executată de domnul Anton Gâles 
(violoncel) şi domnişoara Grete Franke (pian); 
7) Domnul Octav Rodinciuc execută două arii din „Losca” şi 
„Beizadea Epaminonda”; la pian, domnişoara Grete Franke. 


După acest festival, urma să se ţină adunarea generală ordinară, 
însă membrii Reuniunii au plecat cu toţii, rămânând numai comitetul; 
un indiciu, deci, că ideea domnului preşedinte Severian Procopovici, 
de a ţine adunarea după o manifestare artistică, nu e recomandabilă. 

Aşadar, anul administrativ 1927/28 se soldează cu şaptesprezece 
manifestări artistice. Adevărat record! S-a muncit cu neţărmurit elan 
din partea tuturor reuniuniştilor, încât putem spune că Societatea 
„Ciprian Porumbescu” îşi îndeplineşte, cu prisosinţă, rolul de 
promotoare culturală pe meleagurile sucevene. 


% 


În şedinţa comitetului din 3 martie 1927 — redăm acest lucru 
cu titlu de document — preşedintele Severian Procopovici constata 
că „Reuniunea a ajuns în situaţia de a nu mai avea unde să-şi ţină 
repetițiile de teatru şi cântare, şi nici unde să mai aranjeze şezătorile 
artistice muzicale”, întrucât comitetul şcolar al Liceului „Ştefan 
cel Mare”, care, până acum, a fost atât de ospitalier, ne-a denunţat 
„chiria”. Dar în şedinţa comitetului din 18 octombrie, tot domnul 
preşedinte Severian Procopovici ne aducea îmbucurătoarea ştire că, 
„datorită amabilităţii doamnei Maria Cristureanu, directoarea Liceului 
„Doamna Maria”, repetițiile de cântare şi teatru se vor putea ţine, pe 
viitor, în edificiul liceului de fete”. 


% 


Doamna Mărioara Raţiu-Porumbescu ne aduce la cunoştinţă 
(11.10.1927) că Opera Română di Cluj şi-a deschis stagiunea 1927/28 

cu opereta „Crai nou”, de Ciprian Porumbescu. Ştirea aceasta a produs 
o vie impresie asupra Ciprianiştilor, văzând că patronul societăţii lor 
începe să fie apreciat după cum se cuvine. 


% 


Afişele aduc ştire a că, la 7 aprilie 1928, tenorul Nicu Leonard 
va da un spectacol în Suceava, cu opereta „Obraznicul”, de Sidney. 

Comitetul Societăţii „Ciprian Porumbescu” decide să-i acorde 
tot sprijinul, având în vedere că cu tenorul Nicu Leonard opereta 
românească şi-a atins cele mai înalte culmi. Domnul Ştefan Pavelescu, 
cu un detaşament de cercetaşi de la Liceul „Ştefan cel Mare”, l-a 
întâmpinat în gara Burdujeni, conducându-l, apoi, în oraş. 

Seara, sală arhiplină. Entuziasm şi aplauze delirante: apărea 
idolul femeilor, actorul neîntrecut, cântăreţul fermecător, promotorul 
operetei, pe care chiar vienezii îl puneau înaintea unui Hubert 
Marischka. 

Nicu Leonard, însă, nu mai era cel de pe vremuri, în plenitudinea 
vocii sale; boala neiertătoare, care-l rodea de mult, îşi evidenția, pe- 
ncetul, deznodământul, care nu avea să întârzie. 

Într-adevăr, după vreo două luni de joc, se retrage din teatru, 
iar în decemvrie 1928 se stinge, plâns de toată lumea. 


189 


1. G. Sbiera A Rudolf Gassauer E Leon cavaler de Goian E Victor Morariu —= 





VII. Angajarea domnului 
Constantin Mărculescu ca director artistic al 
secției de teatru. Turneul, în Cernăuţi, 
cu „Extemporalul”. Jubileul de 25 ani 
de la înfiinţarea Reuniunii. 

Anul administrativ 1928/29 


În adunarea generală ordinară din 5 aprilie 1928, se alege 
următorul comitet: preşedinte — Severian Procopovici; vicepreşedinţi 
— Grigore Sotniţchi şi Ion Berhang; secretar de externe — Victor 
Morariu; secretar de interne — Ştefan Pavelescu; bibliotecari — 
Gheorghe Socoliuc şi Eugen Chirovici; econom — Octav Rodinciuc; 
controlor — Gheorghe Ruptaş; casier — Leonte Burac; membri fără 
funcţie — Mihai Cărăuşu şi Nicu Stănescu. Comisia de control — 
domnii Vasile Stănescu, Gheorghe Sârbu şi Nicu Cervinschi. 

Comitetul actual a hotărât să continue prodigioasa activitate din 
anul expirat. Şi aceasta cu atât mai mult, cu cât îl aveam pe domnul 
Constantin Mărculescu, societar al Teatrului Naţional din Bucureşti, 
care, stabilindu-se în Suceava, urmează să conducă secţia de teatru, 
timp de şase luni. 

În şedinţa comitetului din 24 aprilie, se face un angajament cu 
domnul Constantin Mărculescu, în următoarele condițiuni: 


„1) Reuniunea îl angajează pe domnul Constantin Mărculescu 

ca director artistic al secţiei de dramă şi comedie, pe timp de şase luni 
(de la 1 mai, până la 31 octombrie 1928); 

2) secţia de dramă şi comedie să dea, în fiecare lună, un 
spectacol în Suceava; 

3) domnul Constantin Mărculescu să primească venitul net de 
la spectacolul „Mândrie şi amor”, dramă în 4 acte, de Georges Ohnet, 
care se va reprezenta în luna lui mai; 

4) al doilea spectacol să se dea, apoi, în beneficiul Reuniunii; 

5) începând cu a treia reprezentare, însă, să 1 se dea domnului 
Constantin Mărculescu 35 % din venitul brut, după ce se vor fi scăzut 
taxele către stat”. 


În aceeaşi şedinţă, domnul Constantin Mărculescu declară că îşi 
pune toată nădejdea în secţia de dramă şi comedie şi are convingerea 
că, cu ascultare şi muncă, Reuniunea o să câştige mult ca valoare 
artistică şi prestigiu în afară. 

În şedinţa din 21 aprilie, Reuniunea încheie un nou angajament, 
cu doamna prof. Lucrezzia lonescu-Milano, pe timp de un an (1 mai 
1928 — 1 mai 1929), cu condiţia ca, în decursul acestui an, să se dea un 
spectacol în beneficiul domniei sale, cu piesa ce-şi va alege-o domnia sa. 


Secţia de teatru, întărită, atunci, cu aceste două forţe dramatice, 
pune în studiu, la 26 aprilie, în regia domnului Constantin Mărculescu, 
„Mândrie şi amor”, care s-a şi reprezentat, la 1 mai, cu următoarea 
distribuţie: Constantin Mărculescu (Filip Derblay), Nicu Mihuţă 
(Ducele de Bligny), Vasile Turtureanu (Octav), Octav Rodinciuc 
(Baronul de Prefont), Nicu Stănescu (Bachelin), Alexandru Pavelescu 
(Gober), Teodor Saghin (Dr. Pontac), Grigore Grămadă (lacheul), 
Lucrezzia lonescu-Milano!!? (Marchiza), Maria Chirovici (Clara), 


"2 Lucrezzia lonescu-Milano a interpretat următoarele opt roluri: Doamna Topuzoglu 


(„Deputatul tatei”) ; Doris („Prostul”); Hani („Vânt de primăvară”); Dochiţa („Crai nou”); 
Cristina (,„Vânzătorul de păsări”), Anca („Năpasta”);, Marchiza („Mândrie şi amor”) şi 

Modesta Reuţ-Olinic (Baroana), Aneta Samson (Atanaise), Olga 
Cosmovici (Suzana) şi Eugen Chirovici (Moulinet). 

Publicul a putut înregistra o deosebită omogenitate artistică 
şi un ritm nou în modul de a interpreta rolurile. Munca domnului 
Constantin Mărculescu se vedea cu fiecare scenă. 


La 15 mai 1928, Reuniunea pleacă în turneu, la Gura 
Humorului, cu un festival artistic. Programul: 

1) Cuvânt de deschidere, ţinut de domnul preşedinte Severian 
Procopovici; 

2) „Imnul Întregirii”, recitat de Constantin Mărculescu; 

3) arii din „Beizadea Epaminonda”, „Tosca”, „Contesa 
Maritza” şi „Cine m-aude cântând”, cântate de Octav Rodinciuc, 
acompaniat la pian de domnişoara Grete Franke; Nicu Mihuţă 
recită „Maicile”, de Speranţia, şi parodia la „Peneş Curcanul”, iar 
Constantin Mărculescu se mai produce cu „Din depărtare”, de Panait 
Cerna, „Vara la ţără”, de Al. Depărăţeanu, şi „La mormântul Eroului 
Necunoscut”, de domnia sa. 

Secţia de teatru joacă, apoi, uluitoarea dramă „Năpasta”, de I. L. 
Caragiale. Piesa a înregistrat un succes remarcabil, datorită excelentei 
distribuții: Lucrezzia lonescu-Milano (Anca), Eugen Chirovici 
(Dragomir), Ştefan Pavelescu (Ion) şi Nicu Mihuţă (Gheorghe). 
Direcţia de scenă: Constantin Mărculescu. 


De Sânziene (24 iunie), se reia „Deputatul tatei”, comedie 
în acte, de M. Ordoneaux şi Valabregue, cu aceeaşi distribuţie ca 
în noiembrie 1926; deci: Eugen Chirovici (Belmegeanu), Nicu 
Stănescu (George Popescu), Nicu Mihuţă (Tudorică), Gheorghe 
Ruptaş (Sloftovici şi Gherasie); doamnele Lucrezzia lonescu-Milano 
(Doamna Topuzoglu), Maria Chirovici (E. Veselica), domnişoarele 
Hortensia Apşitar (Linica), Elena Isopescu (Kati şi domnişoara 


Mama Anisia („Zorile”). 

Topuzoglu), rolul băcanului Iorgu, jucat la premieră de Ştefan 
Pavelescu, a fost interpretat, de astă-dată, de Constantin Mărculescu. 


În august, s-a luat în repertoriu „Soacra domnului deputat”, de 
Bisson, localizare de Constantin Mărculescu. 

Rolurile s-au distribuit astfel: Lucrezzia lonescu-Milano 
(Tarsiţa), Hortenzia Apşitar (Elena), Otilia Zabocarschi (Florica), 
Frizzi Miller (servitoarea), apoi Constantin Mărculescu (autorul, în 
prolog), Ştefan Pavelescu (George), Nicu Mihută (Protopopescu), 
Gheorghe Ruptaş (Belcescu), Gheorghe Socoliuc (clientul), Octav 
Rodinciuc (Dumbrăveanu), Radu Malceanu (comisionarul I), 
Penteleiciuc (comisionarul II) şi I. Foit (comisionarul III). 


Reprezentarea s-a dat în 26 septembrie, bucurându-se de o 
caldă primire. De remarcat e montarea cu totul nouă. Pentru acest 
lucru, s-au cheltuit peste 10.000 lei. S-au cumpărat perdele la ferestre, 
mobilă, s-a confecţionat un rând de draperii etc. 

Tot Reuniunii i se datorează că la „Dom Polski” avem cabine 
şi lumină electrică, orchestră, rampă etc. Toate acestea le-a făcut 
comitetul „Casei Polone”, la intervenţia noastră pe lângă Prefectura 
judeţului Suceava. 

Câteva zile după acest spectacol, reuniunea pleacă (29 
septembrie) la Gura Humorului, cu „Soacra domnului deputat”, însă 
am rămas decepţionaţi de rezultatul moral şi material: public puţin. 
Unul din principalele motive a fost şi faptul că s-a amânat începerea 
învăţământului pe ziua de 8 octombrie; căci, orice s-ar spune, cel 
puţin o treime din venitul unui spectacol ni-l aduc tot elevii. 


La 25 octombrie, Reuniunea a reprezentat „Extemporalul” 


în Rădăuţi. Piesa s-a jucat cu aceeaşi distribuţie ca la premiera din 
Suceava, afară de rolul lui Nicu Mihuţă (Ionescu II), care a fost 

interpretat de domnul Grigore Vasiliu'!5 de la Teatrul Naţional din 
Cernăuţi. Succesul moral şi material au fost satisfăcătoare. Spectacolul 
acesta a fost ultimul din venitul căruia domnul Constantin Mărculescu 
şi-a mai încasat remiza de 35%, conform contractului încheiat. 


% 


La 28 octombrie, Reuniunea a participat la solemnitatea inau- 
gurării Muzeului „Porumbescu” şi a Muzeului Orăşenesc, cu două 
coruri: „Imn de închinare” şi „O sfântă zi...”, de Ciprian Porumbescu, 
iar domnul Constantin Mărculescu a recitat compoziţia domniei sale 
„Slăvire lui Ciprian Porumbescu”"!. Imnul acesta a fost tipării pe foi 
volante şi distribuit printre participanţi. 

Ideea înfiinţării unui muzeu „Ciprian Porumbescu” la Suceava 
odrăslise în sufletul domnului Leca Morariu, pe când se afla în Viena 
(Faur 1915). De aici, domnia sa scria Mărioarei Raţiu-Porumbescu 
următoarele şire laconice: 

„Respectuoase salutări, de lângă violoncelul lui Ciprian. Ne 
gândim la un muzeu „Ciprian Porumbescu”. 

Violoncelul se află la Societatea Studenţească „România Jună” 
şi era să fie vândut, la mezat, de guvernul austriac; domnul Leca 
Morariu îl cumpără pentru viitorul muzeu. Şi gândul acesta se înfiripă 
tot în 1915, Leca Morariu, editând volumul de poveşti bucovinene 
„De la noi”, trecuse pe copertă următoarea notă: „Se vinde, în scopul 
înființării unui muzeu „Ciprian Porumbescu”. 

În 191 6, Preotul Constantin Morariu tipărea tălmăcirile „Versuri 
de Schiller şi Goethe”, purtând aceeaşi notă. Altă broşură a Părintelui 
Constantin Morariu („Ciprian Porumbescu”, 1926) cuprindea ur- 
mătorul apel: „Invităm, deci, cu ardoare, toată presa românească şi 
toate societăţile româneşti de cântare să se pună în serviciul adunării 
de colecte, care să se trimită Muzeului „Ciprian Porumbescu”, în 


15. Azi, irezistibilul şi reputatul comic Grigore Vasiliu-Birlic, de la Bucureşti. 
14 Publicată în „Făt-Frumos”, III (1928), pp. 133, 134. 

Cernăuţi, str. Eusebie Popovici 4”. 

Şi în 1926, Muzeul „Porumbescu” avea fiinţă, alcătuit 
fiind din colecţiile lui Constantin Morariu, ale doamnei Mărioara 
Raţiu-Porumbescu şi ale altora. Colecta bănească se urcă la suma 
de 20.700 lei. „Banca Suceveană”, datorită spiritului de distinsă 
comprehensiune a conducătorului ei, Dr. Teofil Lupu, donează 20.000 
lei. Murind Părintele Constantin Morariu (16 martie 1927), domnul 
Leca Morariu mută Muzeul „Ciprian Porumbescu” la Suceava (într-o 
sală a primăriei). 

La 8 octombrie, Muzeul „Ciprian Porumbescu” îşi lărgeşte şi 
generalizează eticheta în Muzeul „Porumbescu” („întrucât cuprindea, 
acum, şi relicvele muzeistice ale lui Porumbescu-tatăl”), de faţă fiind: 
Mărioara Raţiu-Porumbescu şi copiii ei, doamna Dr. Livia Cionca şi 
domnul Ciprian Raţiu. 

La inaugurarea festivă a nou-organizatului Muzeu al oraşului 
Suceava şi al Muzeului „Porumbescu”(2 1.10.1928), au fost de 
faţă Mitropolitul Bucovinei, Nectarie Cotlariuc, şi domnii miniştri 
Alexandru Lapedatu şi Ion I. Nistor!!5. 

Şi acum, iată un moment important în activitatea societăţii 
noastre: turneul la Cernăuţi, cu „Extemporalul” (distribuţia: cea de la 
Rădăuţi, în frunte cu Grigore Vasiliu), în ziua de 9 noiembrie. Ziarele 
„Universul”, „Rampa”, „Glasul Bucovinei” etc. au subliniat că cei ce 
compun secţia de teatru de la Reuniunea „Ciprian Porumbescu” au 
trecut, de mult, bariera diletantismului, relevând şi faptul că foarte 
puţine societăţi culturale similare pot sta alături de societatea noastră. 
Reproducern cronica teatrală din ziarul „Glasul Bucovinei”, No. 2810 
din 14 noiembrie 1928, semnată „Spectator”: 


„Cunoaştem întrucâtva, din cronicele periodice sucevene, 
viata culturală care pulsează spornică în cetatea amintirilor, datorită 


15  Amănunte cu privire la Muzeul „Porumbescu”, vezi Leca Morariu: Muzeul 
„Porumbescu ”, extras din „Boabe de grâu”, V nr. 7. 

neastâmpărului binecuvântat al unui mănunchi de oameni cu tragere 
de inimă pentru treburile sufleteşti şi organizată în cadrul larg al 
activităţii neadormite a Reuniunii de cântare „Ciprian Porumbescu” 
din Suceava. 

Pentru a arăta şi altora, printr-o juvenilă şi firească extensiune, 
roadele unei munci stăruitoare şi spre a înnoda fire de legătură cu alte 
centre culturale româneşti din acest colţ de ţară, „Teatrul Naţional din 
Suceava”, cum atât de isteţ a fost numită secţia teatrală a merituoasei 
Reuniuni, a întreprins un mic turneu, în circuit scurt, care l-a adus 
şi la Cernăuţi, unde a jucat, vineri, 9 noiembrie, ilarianta comedie 
„Extemporalul”, în 3 acte, de Sturm, localizată de P. Gusti. 

Elevul lonescu Dumitru al II-lea. din clasa a VIII-a, e slab 
la latină şi nu e, deci, de mirare că, în urma unui extemporal în 
consecinţă, vine la profesor să angajeze ore de meditaţie. Aflând-o 
acasă pe fiica profesorului şi stabilindu-se, imediat, inevitabilul 
curent de simpatie, poate în baza principiului că „extremele se ating”, 
domnişoara e foarte, foarte tare la latină, Anişoara copiază, pentru 
Mitică, extemporalul în chestie, adăugând în plus câteva fraze din 
conceptul profesorului. 

De aici, se descoperă delictul, a cărui anchetă, făcută cu antren 
de către directorul liceului, dă naştere la o serie întreagă de încurcături 
şcolare şi extraşcolare, disciplinare şi matrimoniale. 

Oaspeţii interpreţi au reprezentat cu cinste teatrul din Suceava. 

Doamna Maria Chirovici ne-a dat un straşnic „enfant terrible” 
de Anişoară zglobie, neastâmpărată, isteaţă şi irezistibilă, iar domnul 
Eugen Chirovici ne-a dat un director maestru în materie de instrucție 
judiciară, mlădios, volubil şi insinuant: hotărât, menajul Chirovici are 
diletantismului. 

Profesorul rutinatului animator, domnul Ştefan Pavelescu, a 
avut suficientă stângăcie didactică, Conovăţul domnului Gheorghe 
Ruptaş s-a arătat cu bune efecte de comic sănătos, iar domnişoara 

Eugenia Nimigeanu şi domnişoara Coca Sepciuc, de la Cernăuţi, 
au fost în nota justă a rolurilor. Să amintim numai, rezervat pentru 
sfârşit, că elevul Ionescu Dumitru al II-lea, din clasa a VIII-a, a fost 
interpretat de domnul Grigore Vasiliu, de la Teatrul nostru Naţional, 
ca să nu mai fie nevoie de a detaila marele succes de ilaritate pe care 
l-a obţinut, in acest extrem de convenabil rol, alintatul publicului de 
pretutindeni. 

Lumea, tineret mult şi amuzat, a petrecut câteva ore mai mult 
decât agreabile, manifestându-şi bună-dispoziţia prin frecvente 
aplauze şi, ceea ce e mai concludent, prin salve necontenite de râs 
animat”. 


% 


După Cernăuţi, comitetul nostru şi-a îndreptat toată atenţia în 
vederea pregătirii jubileului de 25 de ani de la înfiinţarea societăţii 
noastre. S-a hotărât ca aceasta sărbătorire să se facă în zilele de 18 şi 
19 decembrie. Această aniversare scumpă nouă n-o puteam sărbători 
mai frumos decât reprezentând opereta „Crai nou”, operă care va 
rămâne nouă. S-au îndesit repetițiile. Lumea aştepta cu înfrigurare 
această serbare jubilară. 

Doamna Mărioara Raţiu-Porumbescu, sora lui Ciprian, care 
urmăreşte cu atâta interes activitatea societăţii noastre, trimite 
domnului prof. Victor Morariu, în preajma jubileului de 25 ani al 
Reuniunii, următoarea scrisoare: 


„Cluj, 13 Decemvrie 1928 
Stimate Domnule Morariu, 
Se apropie ziua aniversării de 25 ani a societăţii „Ciprian 


Porumbescu”, care se serbează cu „Crai nou”. Societatea a avut o 
activitate frumoasă, muncind pe toate căile. În prima linie, serbarea 

de 25 ani, la mormântul lui din Stupca''€, împrejmuirea mormântului 


cu grilaj de fier; tipărirea şi răspândirea compozițiilor; reprezentarea 
operetei „Crai nou”. 

Felicit şi mă închin persoanelor, în prima linie Domniei Voastre, 
stimate Domnule Profesor, domnului Severian Procopovici, ca 
preşedinte, şi domnului August Karnet, ca dirijor al corului. Vă slăvesc 
pe toţi cei care aţi muncit pentru răspândirea muzicii neuitatului meu 
frate. 

Doresc din suflet ca Societatea „Ciprian Porumbescu” să 
ajungă cât se poate de glorioasă, dobândind un renume mare, fiind 
totdeauna sărbătorită şi admirată... Sunt cu gândul la aniversarea şi 
reprezentarea operetei 

Succes şi glorie! 

Mărioara Raţiu-Porumbescu”. 


Pentru acest jubileu, comitetul a decis să facă o montare nouă 
operetei lui Ciprian Porumbescu. Domnul Emilian Pauliuc, elevul 
lui Eugen Chirovici, a executat decorurile necesare. 

Şi, în seara zilei de 18 decembrie, în faţa unei săli arhipline, 
s-a desfăşurat următorul program: 


1) discursul festiv al domnului prof. Victor Morariu („Istoricul 
Reuniunii, de la 1903-1928”) şi 

2) reprezentarea operetei „Crai nou”, cu: Lucrezzia lonescu- 
Milano (Dochiţa), Margareta Burduhos (Anica) lon Berbang (Moş 
Corbu), Procopie Rodinciuc (Ispravnicul) şi Ştefan Pavelescu (Bujor). 

Acest program s-a repetat întocmai şi a doua zi, în 19 decembrie 
(cu deosebirea că rolul lui Moş Corbu a fost interpretat de Nicu 
Stănescu). 

Domnul George Voedvica, corespondentul ziarului „Glasul 
Bucovinei” (38/VII 1928), serie următoarele: 


116 E vorba de pelerinajul de la Stupca, din 1908. 

„Prestigioasa Societate muzicală „Ciprian Porumbescu” şi-a 
serbat, zilele acestea, aniversarea a 25-a de la înfiinţare. Cu acest 
prilej, s-a reprezentat, în două seri de-a rândul, cu un răsunător succes, 
„Crai nou”, operetă care, pentru valoarea ei, s-a învrednicit să vadă 
lumina rampei, de curând, şi la Opera din Cluj. 

Reprezentarea a fost precedată de un magistral discurs al 
domnului prof. Dr. Victor Morariu, având ca obiect istoricul Reuniunii 
muzicale din loc. 

Opereta „Crai Nou”, reprezentată cu prilejul jubileului, a avut 
parte de o distribuţie aleasă şi de o montare deosebit de fericită. 
Interpretarea, realizată cu cel mai perfect acord de ansamblu, a fost 
admirabil armonizată în jurul doamnei Lucrezzia lonescu-Milano, 
care, pentru încarnarea plastică şi sugestivă, pentru tonul mare şi 
cald, merită frumoase cuvinte de laudă. 

O surpriză plăcută: domnişoara Margareta Burduhos, care 
se afirmă ca un puternic talent. Dovedeşte o pricepere deosebită în 
frazare şi o tehnică destul de reliefată pentru ca să poată râvni la o 
accentuare mai pronunţată a personalităţii sale. 

Pe Moş Corbu l-a interpretat Ion Berhang, cu o bogăţie de 
nuanţe şi-ntr-un accent atât de fericit, încât a făcut o adevărată creație 
din acest rol, dublat, a doua seară de Nicu Stănescu, care a dat mult 
stil interpretării sale. 

Procopie Rodinciuc: mască bună, joc degajat, umor sănătos. 
Un element de comedie bogat înzestrat. 

Un viu succes a înregistrat tânărul Octav Rodinciuc: natural, 
plastic şi armonios, ne-a înfăţişat un tip prins cu o varietate deplină. 
O notă de eleganţă suplă aduce locotenentul (respectiv, căpitanul de 
Jandarmi) al lui Ştefan Pavelescu. 

Costumul naţional al protagoniştilor, cât şi al corului, bogat şi 
pitoresc, a fost nota sărbătorească a serii. 

Montarea, datorată domnului prof. Ilarie Berezniţchi, cum 

şi decorurile, executate de domnul Emilian Pauliuc, au contribuit, 
în mare măsură, la superbul succes al reprezentării. Ansamblul, 
ireproşabil pus la punct. La pupitru, maestrul August Karnet. 

Activitatea intensificată a Societăţii muzicale „Ciprian 
Porumbescu” răspunde unei nevoi simţite a culturii noastre artistice 
şi nu putem s-o primim decât cu cea mai vie gratitudine”. 


Aşadar, de la 5 aprilie şi până la 19 decembrie 1928, zece 
manifestări dramatice-muzicale, pe diferite scene. 

VIII. Patru remarcabile succese: 
„Prostul”, „Doctorul fără voie”, 
„Institutorii” şi „Vânt de primăvară”. 
Ideea unui bust al lui Ciprian Porumbescu. 
Anul administrativ 1929/30, 
preşedinţia Ştefan Pavelescu 


Domnul Severian Procopovici, care, prin decurs de un sfert de 
veac, a condus destinele acestei vrednice societăţi, cu rosturi atât de 
mari şi frumoase pe aceste istorice meleaguri, jertfindu-şi, astfel, cei 
mai frumoşi ani pe terenul artistic şi național-cultural, s-a exprimat, în 
ultima vreme, că nu se mai simte în stare să meargă, cu acelaşi avânt, 
pe drumul variatelor şi multiplelor realizări ale Reuniunii; de aceea, 
ferma dumisale convingere e că urmaşul la prezidenţie nu poale fi 
altul decât fostul lui elev şi ucenic întru cele muzicale şi culturale: 
Ştefan Pavelescu, care, din 15 iunie 1924 şi până-n prezent, s-a 
afirmat ca un element harnic, de iniţiativă şi priceput în ale teatrului. 
Astfel, în adunarea generală ordinară, din 10 ianuarie 1929, se alege 
următorul comitet: preşedinte — Ştefan Pavelescu; vicepreşedinte I — 
Grigore Scotniţchi, vicepreşedinte II lon Berhang; secretar 1 — Victor 
Morariu; secretar II — Dimitrie Moldovan; casier — Eugen Ursachi; 
bibliotecar I — Octavian Rodinciuc; bibliotecar II — Adrian Olinic; 
controlor — Eugen Palie; membri fără funcție — Ştefan lonescu-Milano, 
Emilian Pauliuc; econom — Rudolf Malcean; comisia revizuitoare 

— Eusebie Sârbu, preşedinte, Gheorghe Socoliuc şi Mihai Cărăuşu. 
Tot în această adunare, domnul prof. Mihai Cărăuşu propune 
ca domnull Severian Procopovici să fie numit preşedinte de onoare!!! 
al Reuniunii. Propunerea aceasta e acoperită de unanime şi entuziaste 
aclamații. 
Domnul preşedinte Ştefan Pavelescu, după ce ocupă scaunul 
prezidenţial, declară următoarele: 


„Rolul de conducător al societăţii noastre mi se pare cu atât 
mai greu, cu cât sunt urmaşul vrednicului şi idealistului român, al 
scumpului nostru preşedinte de onoare, Severian Procopovici, care, 
vreme de 25 ani (1903-1928) a stat ca o santinelă credincioasă la 
cârma Reuniunii. În preajma unei atât de îndelungate şi rodnice 
activităţi, vorba cronicarului, se sperie gândul”. 


Comitetul actual şi-a propus, chiar din prima şedinţă, să pună 
accentul principal pe latura muzicală, întrucât unele voci din public, 
cunoscători şi iubitori de muzică, făceau necontenite obiecţiuni 
că Reuniunea cultivă prea mult teatrul, în detrimentul muzicii. 
Şi-ntr-adevăr, în ultimii doi ani, spectacolele de dramă şi comedie 
au prevalat. Deci, noul preşedinte a îndrumat serioase pregătiri, în 
vederea unui concert întru comemorarea lui G. Kiriac (mort în 1928). 

După vreo zece repetiţii, însă, rândurile cântăreților rărindu-se 
mereu, comitetul s-a văzut silit să întrerupă această muncă şi chel- 
tuială zadarnică şi să apuce pe acelaşi drum, pe care a mers comitetul 
vechi: teatrul. 


S-a pus, deci, în studiu „„Prostul””, comedie în 5 acte, de L. 
Fulda, traducere de Sofia Nădejde, care, după cinci săptămâni de 
repetiţii asidue, s-a reprezentat, în seara zilei de 26 martie 1929, cu 
un răsunător succes. 


17 Calitatea aceasta şi-a menţinut-o până la săvârşirea sa din viaţă (22 iunie 1933). 

Distribuţia a fost fericită: doamnele Lucrezzia lonescu-Milano 
(Doris) şi Eleonora Franke (Schirmer), domnişoarele Aneta Samson 
(Lucy), Frizzi Muller (Lisbeth) şi Greti Franke (servitoarea), apoi 
domnii Eugen Chirovici (Justus), Ştefan Pavelescu (Engelhardt), 
Gheorghe Ruptaş (Bohrmann), Gheorghe Socoliuc (judecătorul), 
Rudolf Malcean (Aprodul), Severin Doncean (Thilemis), lon 
Grămada (Servitorul). 

Corespondentul ziarului „Universul” (31.03.1929) găsea 
următoarele aprecieri: 


„Reuniunea „Ciprian Porumbescu” şi-a inaugural noul an de 
activitate (al 26-lea) cu una din cele mai bune comedii din repertoriul 
teatrelor noastre: „Prostul”, de L. Fulda. A fost un spectacol de elită. 
Până acum, nu s-a văzut o mai completă omogenitate a ansamblului 
Reuniunii noastre. Puţine din reprezentațiile acestei active societăţi 
au obţinut un succes mai desăvârşit”. 


În cursul lunilor lui martie şi aprilie, comitetul a organizat, 
după modelul „Armoniei” din Cernăuţi, o serie de „conveniri”, în 
Casa Germană, unde membrii şi prietenii Societăţii „Ciprian Porum- 
bescu” aveau prilejul să se întâlnească, cu scopul de a cimenta mai 
mult legăturile, în jurul crezului Reuniunii. 

La 12 mai, Reuniunea reprezintă, pentru a doua oară, „Prostul”, 
în beneficiul Societăţii A.R.P.A., de sub preşedinţia domnului prof. 
Mihai Cărăuşu, rezultând un venit net de 2.000 lei. 


Paralel cu manifestările amintite, Reuniunea pregătea „Vânt de 
primăvară” (Friihlingsluft), operetă în 3 acte, de Ernst Reiterer, care 
s-a reprezentat în trei seri consecutive (23, 24 şi 25 iunie). 

Distribuţia: doamnele Lucrezzia lonescu-Milano (Han), 
Eleonora Franke (Knickebein), Eusebia Iliescu (Bertha), domnişoarele 


Margareta Burduhos (Emilia) şi R. Vijniţer (Baroneasa de Croise), 

domnii Octav Rodinciuc (Landmann), Ştefan Pavelescu (Hildebrandt), 
Gheorghe Ruptaş (Knickebein), Nicu Mihuţă (Felix), E. Suharovschi 
(Nazzi), Gheorghe Socoliuc (birtaşul). 

Direcţia de scenă: Ştefan Pavelescu; la pupitru: August Karnet. 
Baletul a fost organizat de domnişoara Grete Franke. Succesul a fost 
neaşteptat. 

Corespondentul ziarului cernăuţean „Cuvântul Ţărănimii”, 
făcând bilanţul artistic al acestor trei spectacole, scrie următoarele 
rânduri: 








„Vor fi existând ele, fără-ndoială, multe societăţi culturale şi 
lăudabilă în faţa publicului, o dată sau de două ori pe an, cu programe 
selecte şi temeinic studiate, însă, fără pic de exagerare, m-a uimit 
activitatea intensă şi prodigioasă a Reuniunii „Ciprian Porumbescu” 
din localitate, care, aproape în fiecare lună, reprezintă câte o piesă 
de teatru, operetă, aranjează vreo şezătoare literară-muzicală sau 
câte un concert. Aş putea spune că această societate, unică în felul 
ei, substituie onorabil, în acest orăşel izolat, toate turneele marilor 
teatre. Activitatea acestei societăți m-a surprins, mai ales când 
am văzut opereta „Vânt de primăvară”, de Ernst Reiterer, pe care 
preşedintele Reuniunii „Ciprian Porumbescu”, domnul prof. Ştefan 
Pavelescu, a pus-o în studiu (10 aprilie) şi a terminat-o în două luni 
şi jumătate, cu diletanţi. Cele trei spectacole consecutive au întrecut 
orice aşteptări, încât domnii Nello Bucevschi şi Nicolae Sireteanu, 
actori ai Teatrului Naţional din Cernăuţi, mi-au mărturisit, fără nici 
o politeţe de circumstanţă, că n-au avut deloc impresia că se găsesc 
în faţa unui ansamblu de diletanţi”. 


Iar „Făt-Frumos”-ul domnului Leca Morariu (anul IV, nr 165) 


ne aduce următoarele aprecieri: 
„Dar Sânzienele pot, totuşi, rămâne o zi de sărbătoare a Sucevii. 

A dovedit-o, şi de data aceasta, Suceava culturală românească, 
Societatea „Ciprian Porumbescu” şi-a cucerit iarăşi o strălucită 
izbândă cu reprezentarea operetei „Vânt de primăvară”. Fapt care nici 
nu mai surprinde, când ştim că această harnică societate dispune de 
forţe atât de rutinate şi de reputaţie ca doamnele Lucrezzia lonescu- 
Milano, Eleonora Franke şi domnii Ştefan Pavelescu (acum chiar 
preşedintele societăţii) şi Gheorghe Ruptaş în jocul de scenă, şi 
ca domnişoara Margareta Burduhos şi domnul Octav Rodeanu în 
cântec, când cel ce creează minunea e neîntrecutul maistru August 
Karnet. Trei seri, de-a rândul, reprezentaţia aceasta n-a putut înfrâna 
aglomerata publicului”. 


În urma acestor reprezentări, Reuniunea a intrat în vacanţa 
cea mare. 

Pe la mijlocul lui august, însă, secţia de teatru a luat în repertoriu 
„Institutorii” lui Otto Ernst, comedie în 4 acte, care a văzut lumina 
rampei în 26 şi 27 septembrie. 

Interpreţii rolurilor: Erica Voevidca!!* (Gisa Halm), Emilia 
Rodinciuc (Biesendal), Eusebia Iliescu (Dârman), domnişoara Otilia 
Zabocarschi (Sturhalm); domnii Ştefan Pavelescu (Flachsmann), 
Eugen Chirovici (Prell), Procopie Rodinciuc (Brâscke), Nicu Mihuţă 
(Fleming), Max Culin (Vogelsang), Alois Franke (Weidenbaum), 
Gheorghe Socoliuc (Dircks), Eugen Suharovschi (Riemann) Severin 
Doncean (R&mer), Gheorghe Ruptaş (Regendanks), Rudolf Malceanu 
(Kluth şi Brockmann). 


Această piesă, menţinându-şi aceeaşi distribuţie, s-a jucat (29 
septembrie) la Fălticeni, unde Liga Culturală şi autorităţile locale 
ne-au făcut o caldă primire, terminându-se cu un copios banchet. 


99 A 


La 30 septembrie, Reuniunea joacă „Institutorii” în Gura 


15 Erica Voevidca a mai interpretat şi alte două roluri: Martine („Doctorul fără voie”, 
de Moliere) şi Baronesa Elena Ameru („„Supremul argument”, de George Voievidca). 

Humorului. 


În seara zilei de 14 octombrie, comitetul aranjează un Festival 
Eminescu (40 ani de la moartea poetului), cu următorul program: 

1) „Ce-a adus Eminescu nou în poezia românească”, cuvânt 
festiv ţinut de domnul prof. Ştefan Pavelescu, preşedintele Reuniunii; 

2) Ştefan lonescu-Milano: „O, mamă”, „Ca floarea albă 
de cireş” şi „Lacul”, cântate de Ştefan Ionescu-Milano (tenor), 
acompaniat la pian de August Karnet; 

3) Scheletti: „Ce te legeni, codrule?”, „O rămâi” şi „„Somnoroase 
păsărele”, tustrele cântate de doamna Octavia Lupu-Morariu (canto) 
şi domnul August Karnet (pian); 

4) „S-a dus amorul”; şi E. M. Drossino: „Când o să vii?”, cu 
Margareta Burduhos (canto) şi August Karnet (pian); 

5) Corul mixt, dirijat de August Karnet, cântă: „De voi adormi 
curând” şi „Rugăciune”; 

6) Domnul Eugen Chirovici recită „Scrisoarea ”, de Eminescu, 
şi „Odă lui Eminescu”, de George Voevidca, iar Ştefan Pavelescu 
„Floare albastră”, de Mihai Eminescu. 


„La Suceava, serie poetul George Voevidca, în „Iribuna”, 
din Cernăuţi (01.11.1929), şi cu acest prilej (40 ani de la moartea 
„Luceafărului poeziei româneşti”) conştiinţa românească a zvâcnit 
dârz şi impresionant. 

Un merit mai mult pentru venerabila Reuniune muzicală 
„Ciprian Porumbescu”, în cadrul căreia s-a desfăşurat festivalul. 

Un merit mai mult pentru românii suceveni, care au învăluit, cu 
atâta înțelegătoare dragoste, această manifestare profund românească. 
Din nou, deci, cuvinte de laudă Societăţii „Ciprian Porumbescu” şi 
harnicilor ei membri şi colaboratori”. 


La 1 noiembrie, Reuniunea reprezintă „Doctorul fără voie”, 

de Moliere, cu următoarea distribuţie: Eugen Chirovici (Sganarelle), 
doamna Erica Voevidca (Martine), Max Culin (Robert), Ştefan 
Pavelescu (Geronte), doamna Eusebia Iliescu (Lucinda), Gheorghe 
Socoliuc (Valere), Gheorghe Ruptaş (Luca), Otilia Zaborcaschi 
(Jaqueline), Max Culin (Tibaut), Şerban Bumbac (Octav) şi Cristea 
Tabacaru (Perrin). Direcţia de scenă: Eugen Chirovici şi Ştefan 
Pavelescu. 

Cu această piesă, Reuniunea pleacă în turneu la Fălticeni 
(03.11), unde, presa locală, precum şi intelectualitatea din oraşul 
lui Foltea, al cărui suflet e domnul prof. Dr. V. Tempeanu, îi salută 
pe Ciprianişti ca adevăraţi şi osârdnici crainici culturali şi pioni de 
unificare sufletească. 

Gazeta fălticeneană „Săptămâna”, sub titlul „O nouă 
manifestare culturală a Societăţii „Ciprian Porumbescu”, ne întâmpină 
(03.11) cu următoarele rânduri: 


„Duminică, 3 noiembrie, va avea loc, în sala de spectacole a 
Liceului, reprezentarea comediei „Doctorul fără voie”, de Moliere. 

Reuniunea de cântare „Ciprian Porumbescu” din Suceava vine 
a doua oară la noi, în scop de înfrățire culturală. Cei ce au avut plă- 
cerea să asiste la reprezentarea comediei „Institutorii” (29.10), jucată 
de aceeaşi Reuniune, sunt, desigur, în măsură să cunoască cu cât 
talent şi măiestrie de adevăraţi actori au interpretat rolurile membrii 
Reuniunii. Aceştia vor fi, desigur, cei mai buni propagandişti pentru 
serbarea de mâine. 

Date fiind toate acestea şi nobilele scopuri ce le urmăreşte 
Reuniunea, de a cimenta legăturile între fraţi şi de a ridica un bust 
celui mai ales compozitor român, Ciprian Porumbescu, nu ne îndoim 
că fălticenenii îşi vor da cu toţii întâlnire, duminică, 3 noiembrie, la 
liceu. Din parte-ne, salutăm, cu toată dragostea, venirea între noi a 
iubiților şi distinşilor oaspeţi”. 

Şi-ntr-adevăr, fălticenenii au fost la înălțime: sala s-a dovedit 
neîncăpătoare pentru lumea ce-a alergat să asiste la acest spectacol. 
Ținem să menţionăm că „Doctor fără voie” s-a jucat, ca şi „Avarul” 
(21 martie 1927), în costumele epocii, împrumutate de la Teatrul 
Naţional din Cernăuţi. 


De Revelion (31 decembrie 1929), societatea noastră dă concurs 
Cazinoului Funcţionarilor Publici din Suceava, cu piesele „Supremul 
argument”, satiră într-un act, de George Voevidca, de faţă fiind şi 
autorul, jucată de: Erica Voevidca (Baroneasa), Emilia Rodinciuc 
(Stocker), Ştefan Pavelescu (Baronul şi Dr. Marton) şi Nicu Miluţă 
(Jean), şi „Un leu şi un zlot”, comedie într-un act de D. R. Rosetti, cu 
Emilia Rodinciuc (Tarsiţa), Otilia Zabocarschi (Lina), Frizzi Miiller 
(Nataliţa), Ştefan Pavelescu (Trifan), Octavian Modreanu (Sărăcilă), 
Şerban Bumbac (Mişu), Cristea Tabcaru (Tertipof). 

Satira dramatică a domnului George Voevidca a recoltat 
entuziaste aprecieri din partea publicului. Remarcăm faptul că domnul 
George Voevidca mai are o piesă de teatru („Puteri întunecate”, un 
act, Suceava, 1926); liricul bucovinean este, în acelaşi timp, şi-un 
remarcabil dramaturg. 

Şi revista „Făt-Frumos”, an. IV, p. 227, făcând bilanţul ultimelor 
şase luni de activitate artistică a Societăţii „Ciprian Porumbescu”, 
scrie: „Din strădania câtorva eminente şi cu adevărat tinereşti energii 
(ca domnii profesori Ştefan Pavelescu, Fegen Chirovici şi Părintele 
Teodor Coclici), Suceava, ca pulsaţie culturală, deţine azi locul întâi 


x 


în întreaga Bucovină”. 
În şedinţa comitetului din 5 februarie, domnul preşedinte 
Ştefan Pavelescu vine cu propunerea ca Reuniunea să ridice un bust 


lui Ciprian Porumbescu. 


„Astăzi, când opera lui Ciprian Porumbescu e tot mai mult 

apreciată şi tot mai răspândită în cuprinsul ţării, când societatea 
noastră, ce-i poartă numele, desfăşoară o tot mai apreciabilă şi 
variată activitate, cred că ne-am achita de-o sfântă datorie faţă de 
memoria autorului operetei „Crai nou”, ridicându-i un bust, în parcul 
din Suceava, deci în această străveche reşedinţă voievodală, de care 
Ciprian Porumbescu e atât de indisolubil legat. 

Reuniunea deschide o listă de subscripţie, semnând singură 
500 lei”. 


Propunerea aceasta e acceptată cu entuziasm, urmând ca 
Ciprianiştii să întreprindă o vie acţiune, în vederea strângerii 
fondurilor necesare acestei frumoase opere. 

Revista „Făt-Frumos” (1929, p. 68) publică următoarele 
rânduri: 


„Reuniunea de cântare „Ciprian Porumbescu” din Suceava, 
care, în decembrie 1928, şi-a serbat jubileul de 25 ani, a luat hotărârea 
de a ridica, într-unul din parcurile oraşului Suceava, un bust marelui 
compozitor bucovinean, al cărui nume îl poartă. 

Reuniunea va aranja, începând cu luna septembrie a. c, diferite 
serbări, al căror venit va fi destinat pentru acest scop. 

Până atunci, deschide o listă de subscripţie, invitând pe toţi 
oamenii de bine, cât şi toate instituţiile culturale şi financiare, să 
contribuie cu cât îi va lăsa inima. 

Reuniunea, din sărăcia ei, face începutul cu 500 lei. 

Donaţiile se vor trimite la adresa Reuniunii, în Suceava. 

Revista „Făt-Frumos” înmânează, şi ea, 500 lei”. 


De aici, înainte, una din preocupările principale ale Reuniunii 
va fi sporirea fondului pentru bust. 

În cursul anului 1929, s-au adunat, afară de suma de 5.000 lei, 
colectată pe lista de subscripţie, deschisă de ziarul „Glasul Bucovinei”, 


209 





I. G. Sbiera & Rudolf Gassauer 5 Leon cavaler de Goian 5 Victor Morariu 





din Cernăuţi, 4.200 lei, bani rezultați din generoase ofrande şi de pe 
urma spectacolelor date de societatea noastră. 

Astfel, ideea ridicării unui bust lui Ciprian Porumbescu prinde 
consistenţă şi strădaniile Reuniunii vor tinde, cu toată râvna, la 
realizarea cât mai grabnică. 

IX. „O scrisoare pierdută”, 
„„Vânzătorul de păsări”, „Anonimul”. 
Jubileul de 30 ani al Reuniunii. 
Semicentenarul morţi lui Ciprian Porumbescu. 
Dezvelhrea bustului lui Ciprian Porumbescu. 
„Familia improvizată”, „Dracul”. 
Perioada 1930-1935, 
preşedinţia Ilarion Berezniţchi. 


Încă înainte de adunarea generală ordinară (13 februarie 
1930), domnul prof. Ştefan Pavelescu, preşedintele Reuniunii pe 
anul administrativ 1929/30, a declarat că nu mai poate fi preşedinte 
şi-n același timp şi conducător al secliei teatrale, fiind prea ocupat. ÎL 
recomandă, deci, pe domnul Ilarion Berezniţchi ca viitor preşedinte. 

Acesta, după multe stăruinţe, depuse de domnii Severian 
Procopovici, Victor Morariu şi Ştefan Pavelescu, acceptă misiunea 
grea, ce 1 se încredința, cu condiţia ca adunarea generală să-i voteze 
lista comitetului propusă de domnia sa, având convingea că numai 
în felul acesta se poate munci mai cu spor. 

De fapt, adunarea generală extraordinară din 20 februarie 1930 
a ales, prin aclamaţiune, următorul comitet, propus de domnia sa: 
preşedinte — Ilarion Berezniţchi, vicepreşedinţi — Grigore Sotniţchi şi 
Ştefan lonescu-Milano; secretar de externe — Victor Morariu; secretar 

de interne — Ştefan Pavelescu; casier — Virgil Ionescu; econom — 
Gheorghe Socoliuc; controlor — Petre Iliescu; bibliotecari — Eugen 
Chirovici şi Alexandru Isar. 

Noul comitet, stăpânit de multă dragoste de muncă, a şi pornit 
la drum, divizându-şi strădaniile in trei direcţii: a) intensificarea 
repetiţiilor de cor, în vederea unui concert; b) punerea în studiu 
a comediei lui |. L. Caragiale, „O scrisoare pierdută” (în locul 
abandonatului „Funcţionar de la Domenii”, de Petre Locusteanu, luat 
în studiu în noiembrie 1929 şi din care se făcuseră o serie de repetiţii) 
şi a unei operete; şi c) organizarea internă a societăţii. 

De la vechiul comitet mai rămăsese în studiu vodevilul „Doi 
morţi vii”, de Vasile Alecsandri, cu muzica de cunoscutul folclorist 
muzical din Bucovina, Alexandru Voevidca. 

În şedinţa comitetului din 23 februarie, se decide amânarea 
reprezentării, deci întreruperea repetiţiilor. Amânarea aceasta a fost, 
însă, fatală, căci „Doi morţi vii” nu s-a mai repetat, rămânând tot 
numai cu reprezentarea din 1921. 

Comitetul se gândeşte la reprezentarea uneia din operetele lui 
Tudor Flondor („Moş Ciocârlan” sau „Noaptea Sfântului Gheorghe”), 
dar nu le poale obţine. Atunci, scăparea e tot Al. P. Marinescu din 
Fălticeni, fost director de trupă de operete, care, dispunând de vreo 
20 de operete, ne împrumută „Vânzătorul de păsări”. 


„O scrisoare pierdută” se repetă conştiincios, avându-se ca 
directori de scenă domnii Eugen Chirovici şi Ştefan Pavelescu, şi, la 
10 aprilie, are loc premiera, în „Dom Polski”, cu distribuţia: Maria 
Chirovici!!* (Zoe), Eugen Chirovici!% (Caţavencu), Ştefan Pavelescu 


3 


19 Maria Chirovici a jucat, în total, şase roluri: Ziţa („O noapte furtunoasă”), Anişoara 
(„Extemporalul”), Eracliţa („Deputatul tatei”), Clara („Mândrie şi amor”), Zoe („O 
scrisoare pierdută”) şi Safta („Conu Leonida faţă cu reacţiunea”). 

1% Eugen Chirovici, a interpretat, în răstimpul 1926-1930, treisprezece roluri: Pârvu 
(„Ariciul şi sobolul”), Jupân Dumitrache („O noapte furtunoasă”), Conu Leonida („Conu 
Leonida faţă cu reacţiunea”), Caţavencu („O scrisoare pierdută”), Dragomir („„Năpasta”), 

(Tipătescu), Octavian Modreanu (Farfuridi), Gheorghe Socoliuc 
(Trahanache), Gheorghe Ruptaş (Pristanda), Grigore Vasiliu, de la 
Teatrul Naţional din Cernăuţi (Dandanache), sublocotenent Radu 
Anghel (Cetăţeanul turmentat), Octavian Burac (Brânzovenescu), 
Rudolf Malceanu (Popescu), A. Schley (Ionescu); figuraţia: elevi de 
la Liceul .„Ştefan cel Mare”. 

Datorită priceputei şi serioasei pregătiri, piesa aceasta a în- 
registrat un frumos succes. Remarcăm, în primul rând, creaţia 
domnului Grigore Vasiliu, care ne-a dat un Dandanache ireproşabil, 
înțelegând să sublinieze, de minune, atât ramolismentul fizic, cât şi 
cel intelectual. Domnul Chirovici a înţeles să se identifice pe deplin 
cu rolul; de altfel, ca muntean, era cel mai indicat să ni-l redea pe 
aprigul şi zvăpăiatul Caţavencu. 

Regretatul critic Garabet Ibrăileanu susţine, undeva, în criticile 
sale, că piesele lui Caragiale au succes desăvârşit numai când sunt 
jucate de actori munteni. 

La fel, Zoe şi-a găsit o ideală încarnare în doamna Maria 
Chirovici. Restul actorilor a completat armonic ansamblul. 

Comitetul, întrunindu-se în mai multe şedinţe, constată că 
ideea unui concert mare, aşa cum se proiectase la început, trebuie 
abandonată, deoarece cântăreții manifestă un fel de apatie pronunţată 
pentru concerte. Lipsa de punctualitate, neregularitatea cu care coriştii 
vin la repetiţie, apoi şi predilecția publicului pentru comedie şi operetă 
îndrituiesc comitetul să pună accentul pe acestea din urmă. 

Deci, aceeaşi piesă şi cu aceiaşi interpreţi (de astă-dată, rolul 
lui Dandanache fiind jucat de Cristea Tabacaru) s-a reprezentat şi la 
23 iunie (în ajunul Sânzienelor). E spectacolul de adio, dat în cinstea 
soților Chirovici, care, peste o lună (iulie 1930), vor pleca din Suceava, 
pentru a se stabili la Târgovişte, lăsând în sufletele sucevenilor amintiri 


Sganarelle („Doctor fără voie”), Salo Weiss („Nodul gordian”), Belmegeanu („Deputatul 
tatei”), Harpagon („„Avarul”), Brebeneag („„Extemporalul”), Prell („Institutorii”), Moulinet 
(„Mândrie şi amor”) şi Justus (,„Prostul”). 

atât de frumoase, iar în sânul Reuniunii, două goluri ireparabile. 

Ă doua zi, seara, în 24 iunie, Reuniunea a dat concurs Asociaţiei 
Învăţătorilor din judeţul Suceava, cu „Institutorii”, comedie în 3 
acte, de Otto Ernst (reluare; premiera a avut loc în 26.09.1929). 
Interpreţi: Erica Voevidca (Gisa Halm), Eusebia Iliescu (doamna 
Dârmann), Otilia Zabocarschi (Sturhalm), Ion Falat (Prell), Ştefan 
Pavelescu (Flachsmann), Procopie Rodinciuc!?! (Brâscke), Alois 
Franke (Weidenbaum), Nicu Mihuţă (Flemming), Gheorghe Ruptaş 
(Regendank), S. Dorneanu (R&mer), Gheorghe Socoliuc (Diercks), 
Traian Saghin (Riemann), Rudolf Malceanu (Kluth), Cristea Tabacaru 
(Brockmann). 


În cadrul Ligii Culturale din Suceava, secţia de teatru a Reu- 
niunii reprezintă „Pescuitorul de umbre”, dramă în 4 acte, de Jean 
Sarment, traducere de Sandu Teleajen, care se reprezintă în seara de 
18 septembrie 1930, pe scena din „Dom Polski”. 

Distribuţia: Eleonora Franke (Mama), Nicu Mihuţă (Jean), 
Ştefan Pavelescu (Rene), sublocotenent Radu Anghel (Monseniorul 
Lescure), A. Malceanu (Alfred); direcţia de scenă: Nicu Mihuţă. 

Dintre toţi interpreţii, s-a remarcat îndeosebi Nicu Mihuţă, 
actor cu reale aptitudini dramatice dovedite, în acelaşi timp, şi-nu 
eminent regizor. 

La 22 septembrie, piesa aceasta se reprezintă pe scena din sala 
de gimnastică a Liceului „Nicu Gane” din Fălticeni. 

În timp ce manifestările artistice şi culturale îşi urmează drumul 
lor, domnul preşedinte Ilarion Berezniţchi elaborează noul statut, 
„lărgind programul Reuniunii, împrospătând anumite dispozițiuni şi 
punând întreaga structură şi spiritul societăţii, în acord cu cerinţele şi 
cu vremea de azi. S-a schimbat denumirea de Reuniunea de cântare 


2! Procopie Rodinciuc a interpretat următoarele roluri: Ispravnicul („Crai nou”), 
Schneck (,„Vânzătorul de păsări”), Brâscke („„Institutorii”); Cafegiopulos (,„,Moştenire 
de la răposata”) şi Tache Jăvrescu (,„„Rămăşagul”). 


214 





Istoria muzical-dramatică a Sucevei 


„Ciprian Porumbescu” în „Reuniunea muizical-dramatică „Ciprian 
Porumbescu”, dându-se, astfel, în program, laturii dramatice, pe lângă 
cea muzicală, importanţa ce şi-o merita, prin activitatea desfăşurată 
în trecutul apropiat. S-au modificat denumirile de membri în: a) 
fondatori; b) de onoare; c) activi şi d) aderenţi; s-a sporii numărul 
membrilor comitetului la 20, pentru a atrage, astfel, cât mai multe 
puteri şi talente artistice în comitet; s-a prelungit termenul de 
funcționare a comitetului, la 3 ani, pentru a nu stânjeni continuitatea 
de activitate. Numai cenzorii au rămas să fie aleşi anual; s-au prevăzut 
acordarea de ajutoare şi subvenţii. 

Aceste statute s-au discutat şi s-au votat într-o serie de şedinţe, 
ultima finindu-se la 7 octomvrie 1930, când s-a votat pe articole, 
alegându-se, în adunarea generală constitutiva din 15 octomvrie 
1930, la notar (căci, pentru a evita conflicte cu legea, am procedat 
ca la înființarea unei noi societăţi) următorul comitet: Ilarion 
Berezniţchi — preşedinte; Grigore Sotniţchi şi Ştefan lonescu-Milano — 
vicepreşedinţi; Ştefan Pavelescu — secretar; Aurelian Isar-— bibliotecar; 
Petre Iliescu — casier, Gheorghe Socoliuc — econom; comisia de 
control — C. R. Niculescu, Virgil Ionescu şi Eugen Palie. Membri 
în comitet, dar fără funcție: Victor Morariu, Procopie Rodinciuc, 
Dimitrie Moldovan, Leonte Burac, Gheorghe Ruptaş, Eusebie 
Oscobeniuc, Vasile Turtureanu, Dr. Rudolf Gassauer, Haralambie 
Mitre, sublocotenent Radu Anghel, Ion Cârdei'?, Eleonora Franke 
şi Glicheria Sotniţchi. 

Împlinindu-se, deci, toate formele de constituire şi de legalizare 
a statutelor la notarul public, in ziua de 15 octombrie 1930, dosarul 
s-a înaintat Tribunalului, iar cu data de 25 februarie 1931, nr. Asoc. 


122 Născut, în 12.11.1906, la Smârdan-Dorohoi, mort, în 10.01.1970, la Bucureşti. 
Sculptorul care ne-a dăruit bustul lui Ciprian Porumbescu (1933) şi, indirect, prin desenele 
sale, pe cel al lui Mihai Eminescu, a fost şi un poet iconar autentic, poezia lui fiind pe 
atât de picturală, pe cât de poetică i-a fost opera plastică. Ca şi opera plastică, poezia lu 
Ion Cârdei transpune, învăluie într-o stare şi te urcă „pe mâini divine“ spre „corabie de 
nouri“, spre vecinătatea lunii („măr de aur“), acolo unde e linişte de câmp abia secerat. 

Il/175, Reuniunea a fost recunoscută şi înregistrată ca persoană 
juridică, în baza noilor statute. Cu această înregistrare, am intrat, cu 
noul comitet, arătat mai sus, într-o nouă perioadă administrativă, de 
3 ani, care începe cu anul 1931, urmând ca, după acest termen, deci 
în 1934, adunarea generală să aleagă alt comitet”!%. 

Între Reuniune şi celelalte societăţi culturale din Suceava există, 
încă dinainte, strânse relaţii de prietenie. În special Societatea „Ciprian 
Porumbescu” a înţeles şi înţelege să cultive asemenea legături cu 
deosebită râvnă. De aceea, ori de câte ori i se cere concursul, la 
aranjări de festivaluri, concerte, spectacole de binefacere etc. îl oferă 
cu dragă inimă şi din belşug. 


Astfel, în 10 octombrie 1930, când „Ateneul Român” aranjează 
o serbare comemorativă, cu prilejul împlinirii a patru decenii de la 
moartea bardului de la Mirceşti, secţia de teatru a Reuniunii joacă 
piesa „Creditorii”, comedie într-un act, de Vasile Alecsandri, având 
ca interpreţi pe: domnişoara Sylvia Culin (Aglaia), Ştefan Pavelescu 
(Alecu Verişan), Octavian Modreanu (Jăvrescu), Gheorghe Ruptaş 
(ciubotarul) etc., iar Ştefan Pavelescu a conferenţiat despre „Satira 
comediilor lui Alecsandri”. 


Aceeaşi secţie de teatru cooperează, cu vodevilul „Cinel-Cinel”, 
de Vasile Alecsandri, la Festivalul Naţional, aranjat de Liga Culturală, 
în 24 ianuarie 1931, în „Dom Polski”. Piesa e jucată de doamna 
Eusebia Iliescu (Florica), domnişoarele Sylvia Culin (Tincuţa) şi Coca 
Warchow (Smărăndiţa), cu sublocotenentul Anghel Radu (Graur) şi 
Octavian Modreanu (pitarul Sandu). 


La 14 Martie 1931, Prefectura şi Primăria oraşului Suceava, 
având în vedere criza care bântuia în toate părțile, organizează un 


1% Din raportul general asupra activităţii, citit de domnul preşedinte Ilarion Berezniţchi 
în adunarea generală ordinară din 22 martie 1932. 

festival pentru ajutorarea şomerilor din localitate. Reuniunea îşi dă 
concursul cu piesa „Creditorii”, de Vasile Alecsandri, susţinută fiind 
de aceiaşi interpreţi ca şi la spectacolul din 10 octombrie 1930. 


Repetiţiile la opereta „Vânzătorul de păsări”, de Carl Zeller, 
care începuseră în toamna anului 1930, au continuat, cu febrilitate 
(partea muzicală, sub conducerea domnului prof. August Karmet, iar 
cea dramatică, sub direcția de scenă a domnilor Ilarion Berezniţchi 
şi Ştefan Pavelescu), până la finea lui martie 1931, când, în sfârşit, 
s-a putut reprezenta. 

Astfel, la 30 şi la 31 martie 19311, au avut loc două spectacole 
consecutive, înregistrând un răsunător succes artistic. 

Distribuţie aleasă şi adecvată: Lucrezzia Ionescu-Milano 
(Cristina), Emilia Rodinciuc (Adelaida), Eusebia Iliescu!% (Principesa 
Maria) „diletante, al căror talent şi experienţă scenică le-au ridicat 
în rândul artiştilor consacraţi ai Reuniunii; domnul Ştefan lonescu- 
Milano (Stanislas) contribuind, cu solidele şi distinsele sale însuşiri 
şi cunoştinţe în arta dramatică şi în muzică, cu vocea-i splendidă, de 
tenor liric, la prestigiul şi strălucitele succese ale spectacolelor cu 
„Vânzătorul de păsări”. Doamna Aglaia Botezat (Nebel), domnişoara 
Sylvia Culin (Jeta), domnişoara V. Bălan (Emerenta), domnul Vasile 
Turtureanu (consilier comunal), apoi domnii Ştefan Pavelescu 
(Baronul Weps), Procopie Rodinciuc (Schnek), Gheorghe Socoliuc 
(Dolcini), Gheorghe Ruptaş, (Amaretti), domnul Octav Rodinciuc 
(Adam), sunt cu toţii talente experimentate şi cu tot dreptul gustate şi 
apreciate, având fiecare nota-i personală şi specifică originalitate, iar 
domnul Octav Rodinciuc, în plus, şi un tenor dulce şi simpatic, cu care 
a contribuit, în mare măsură, la succesul muzical al acestei operete”. 


124 Eusebia Iliescu a interpretat următoarele roluri: Lucinda („Doctor fără voie”), 
Dormann („„Institutorii”), Florica („Cinel-Cinel”), Principesa („Vânzătorul de păsări”), 
Mimi (,„Anonimul”), Smărăndiţa („Rămăşagul”), Dochiţa („Crai nou”) şi Nelly 
(„Pescuitorul de umbre”). 

În 25 aprilie 1931, domnul Leca Morariu, directorul Muzeului 
„Porumbescu” din Suceava, preia, de la Reuniune, toate manuscrisele 
lui Ciprian Porumbescu, inventariindu-le, apoi, în muzeu. 

O bună parte din ele, constată Leca Morariu, s-au pierdut sau 
s-au descompletat (desigur, în timpul războiului), prin dispariţia unor 
părţi (e vorba de piesele corale şi instrumentale). Acum se află la loc 
sigur, aşteptând să fie tipărite. 


Dar în toiul atâtor manifestări, ni-i amintim şi de cei decedați. 
Astfel, la 6 iunie 1931, ziua morţii lui Ciprian Porumbescu, Reuniunea 
a făcut, din iniţiativa doamnei Marioara Raţiu-Porumbescu, sora 
neuitatului nostru patron, un pelerinaj la mormântul din Stupea, 
cu prilejul împlinirii a 48 ani de la moartea lui. Coriştii reuniunii, 
conduşi de domnul Aurelian Isar, au dat răspunsurile la serviciul divin 
şi la panahida, săvârşite la mormânt. Aici, le-a vorbit poporenilor 
domnul prof. univ. Victor Morariu despre însemnătatea lui Ciprian 
Porumbescu pentru muzica românească. 


Şi sufletele Ciprianiştilor îngenunchează (15 octombrie 1931), 
din nou, în faţa memoriei lui Leon cavaler de Goian (20 ani de la 
moartea lui), marele meloman şi neuitatul nostru membru onorar 
şi Mecena al Reuniunii, căreia i-a lăsat, drept moştenire, întreaga-i 
bibliotecă muzicală şi şase instrumente (două violoncele, trei viori 


X99125 


şi o violă 
Reuniunea s-a bucurat, prin tot timpul, de la război, încoace, 
de cel mai real sprijin din partea prefecturii şi a primăriei. Aşa, de 


exemplu, din suma de 23.000 lei, donată de domnii prefecţi Gavril 
Tudoraş (10.000 lei) şi G. Saint-Georges (10.000 lei) şi domnul primar 


135 In timpul războiului mondial, s-au pierdut o vioară şi un violoncel. Restul 
instrumentelor se găsesc, în cea mai bună stare, la Reuniune. 

Vasile lenceanu (3.000 le:), domnul preşedinte Ilarion Berezniţchi se 
îngrijeşte de repararea radicală a pianului, costându-ne peste 10.000 
lei. Se şi impunea acest lucru, fiindcă pianul, prin desele transporturi 
la „Dom Polski” şi prin păstrarea lui în cutare clasă de liceu (băieţi 
şi fete) se ruinase. 

Între timp, domnii August Karnet şi Ilarion Berezniţchi au 
reluat repetițiile operetei „Vânzătorul de păsări”, cu distribuţia de la 
premieră (30 martie), afară de rolul baronesei Adelaida, încredinţat 
doamnei Eleonora Franke, din cauza îmbolnăvirii doamnei Emilia 
Rodinciuc, operetă care s-a şi reprezentat în Suceava (13 noiembrie 
1931), sub formă de concurs dat Regimentului 37 Infanterie din 
Botoşani, pentru ridicarea unui Monument al Infanteriei. 


La 21 noiembrie, aceeaşi operetă s-a reprezentat la Botoşani, in 
colaborare cu Societatea „Filantropia” din acel oraş. Succesul material 
(8.387 lei), dar mai ales cel moral, a fost din cele mai satisfăcătoare şi 
neaşteptate. Amintirea frumoasă, ce-o lăsase Reuniunea în Botoşani, 
cu prilejul spectacolului „Crai nou”, din 1925, a fost, de astă dată, 
sporită. Numele şi faima Reuniunii au crescut considerabil. 


În 19 decembrie 1931, comitetul şcolar al Liceului de fete 
„Doamna Maria” ne denunţă locuinţa. Şi domnul preşedinte Ilarion 
Berezniţchi umbla „cu pletele-n vânt”, vorba lui Creangă, în căutarea 
unui adăpost pentru cea mai activă societate culturală suceveană, pe 
care-l va găsi în şcoala primară de băieţi, de sub conducerea domnului 
director E. Varzariu. 


În aprilie 1932, împlinindu-se 60 ani de la naşterea lui Grigore 
Pantazi, eveniment sărbătorit de Societatea studenţească „Junimea”, 


din Cernăuţi, societatea noastră i-a expediat următoarea telegramă: 


„Exprimăm omagiile noastre cele mai bine simţite iubitului şi 

neuitatului Grigore Pantazi, membru de onoare al reuniunii noastre 
şi admirabilul regizor al operetei „Crai nou”, şi-i dorim mulți ani! 
Ilarion Berezniţchi, preşedinte”. 


La 18 ianuarie 1932, cohorta de cercetaşi extraşcolari „lon 
Grămadă”, înfiinţată şi condusă de domnul prof. Mihai Cărăuşu, 
aranjează o serbare în „Dom Polski”, unde Ciprianiştii (domnişoara 
Sylvia Culin, Ştefan Pavelescu, Octavian Modreanu, Gheorghe 
Ruptaş etc.) joacă „Creditorii” lui Vasile Alecsandri, iar la festivalul 
organizat (25 martie) de către Cantina „Pâinea Săracilor”, condusă 
de doamna Olga Pruncul, secţia de teatru a Reuniunii reprezintă 
„Rămăşagul”, de Vasile Alecsandri, cu: doamna Eleonora Franke (M- 
me Franz), domnişoarele Sylvia Culin (Smărăndiţa), Coca Warchow 
(Tincuţa), Ştefan Pavelescu (Teodoreanu), Cristea Tabacaru (Nicu), 
W. Franke (valetul). 


Din raportul general al domnului preşedinte Ilarion Berezniţchi, 
mai desprindem următoarele înfăptuiri, pe anul administrativ 1932: 
întrucât, atât din partea publicului, cât şi din partea membrilor, se 
observa un fel de tendinţă spre piese de teatru şi operete, tendinţă 
motivată de faptul că piesele teatrale reclamă mai puţine persoane şi 
mai puţină muncă, iar opereta atrage, prin variaţie, membri şi public, 
deşi e foarte costisitoare, comitetul a decis să pună accentul pe teatru 
şi operetă; deci, revenirea la concerte a fost zadarnică. 

În consecință, secția de teatru pune în studiu „Anonimul”, 
comedie în 3 acte de Arnold şi Bach, având următoarea distribuţie: 
doamnele Eleonora Franke (d-na State), Eusebia Iliescu (Mimi), 
Aglaia Botezat (d-na Mălăiescu), domnişoarele Sylvia Culin 
(Rodica), Coca Warchow, Rene Neher. domnii Ştefan Pavelescu 
(Jean), Gheorghe Socoliuc (Mihăiescu), Octav Rodinciuc!?% (Marin 


126 Octavian Rodinciuc a jucat în următoarele piese: „Crai nou” (Leonaş), „Beizadea 
Epaminonda” (Zamfir), „Vânt de primăvară” (Landmann), „Vânzătorul de păsări” 

Mălăiescu), Cristea Tabacaru (Fundeanu), E. Fomino (lon Mălăiescu), 
Gheorghe Ruptaş (Scormon). Direcţia de scenă: Ştefan Pavelescu. 

Spectacolul a avut loc în 20 aprilie. Piesa, care, fiind citită de 
domnul preşedinte de onoare Severian Procopovici, părea să nu aibă 
auspicii de succes, la reprezentare a obţinut o reuşită neaşteptată, 
dovadă că s-a cerut repetarea spectacolului, la Burdujeni (15 mai), 
Iţcani (22 mai), iar în Suceava, se mai reprezintă o dată, în ajunul 
Sânzienelor (23 iunie). 

S-a făcut, apoi, şi-un turneu cu această ilariantă comedie, la 
Câmpulung şi Gura Humorului (16 şi 17 aprilie 1932). 

Paralel cu aceste reprezentații, Reuniunea repetă opereta 
„Mam'zelle Nitouche”, sub conducerea muzicală a domnului August 
Karnet, operetă menită să fie reprezentată în trei seri consecutive, 
de Sânziene, însă, din cauză de doliu în familiile domnilor Octav 
Rodinciuc şi Octavian Modreanu, care deţineau roluri principale, 
repetițiile se suspendară fără termen. În cursul vacanţelor mari, s-a 
hotărât chiar scoaterea acestei operete din repertoriul Societăţii. 


La 1 decembrie 1932, „Ateneul Român” din Suceava, condus 
de domnul Nicolae Caba, şi-a sărbătorit jubileul de 10 ani de la în- 
fiinţare, comemorând, totodată, şi 25 ani de la moartea lui Bogdan 
Petriceicu-Hasdeu. 

Societatea „Ciprian Porumbescu” cooperează cu „Trei crai de 
la răsărit”, comedie în 2 acte, de B. P. Hasdeu, jucată de domnişoarele 
Sylvia Culin (Marița) şi Coca Warchov (Trandafira), de Ştefan 
Pavelescu (Jorj), Gheorghe Socoliuc (Numa Consule), Gheorghe 
Ruptaş (Hagi-Pană) şi V. Franke (Petrică). 


Anul artistic 1933 şi-l inaugurează Reuniunea, dând concurs 


(Adam), „Baba Hârca” (Bulibaşa), „Soacra domnului deputat” (Dumbrăveanu), 
„Anonimul” (Marin Mălăiescu), „Mândrie şi amor” (Barlonul de Prefont) şi „Prostul” 
(Gerhard Beck). 

Ligii Culturale, în 24 Ianuarie, cu „Zorile”, dramă în 2 acte, de Şt. O. 
Iosif. Rolurile au fost susținute de: Lucrezzia lonescu-Milano (Mama 
Anisia), Marioara Blându (lustina), Ştefan Pavelescu (Părintele Dan), 
Cristea Tabacaru (Temnicerul) Nicu Tiscuteanu (Contele), Eugen 
Crainiciuc (Gabor), iar figurația (Moţii răsculați) au făcut-o elevii 
Liceului „Ștefan cel Mare. Direcţia de scenă: Ştefan Pavelescu; 
regizoratul: Gheorghe Socoliuc. Venitul de 2.000 lei a fost dat pentru 
bustul lui Ciprian Porumbescu. 

„Zorile” s-a bucurat de-o primire frumoasă. Domnişoara 
Marioara Blându, în rolul lustinei, a fost o revelaţie. Jocul de scenă, 
accentele-i de mamă duioasă şi de soție disperată, văzându-şi soţul 
mergând la moarte, au fost remarcate de suceveni şi recompensate cu 
aplauze îmbelşugate. „Ce armonic ar completa ansamblul Reuniunii 
— spuneau unii cunoscători ai teatrului — dacă rosturile vieţii n-ar 
mâna-o în altă parte!”. 

Se reorganizează corul bisericesc, în cadrul Reuniunii, care 
urmează să cânte la Mănăstirea Sfântului loan, măcar la zile mari. 


„Ideea concertelor se impunea, acum, din ce în ce mai imperativ. 
Un fapt îmbucurător venea să accelereze realizarea acestei vechi 
dorinţe şi străduinţe a Reuniunii: este bunăvoința membrului nostru, a 
domnului Aurelian Isar, de a pune la dispoziţia şi în serviciul societăţii 
noastre, în mod gratuit, timpul său liber şi, mai ales, temeinica sa 
pregătire muzicală, excelenta-i metodă şi strălucitu-i talent. 

În două luni, corul Reuniunii s-a închegat şi, cu un avânt 
ce ne îndreptăţeşte toate nădejdile, s-au dat două frumoase audiții 
(academii) de cântece muzicale şi instrumentale”!?. În felul acesta, 
Reuniunea are, de aici, înainte, doi dirijori: pe domnii August Karmnet 
şi Aurelian Isar. 

Prima „academie” a avut loc la 18 februarie 1933. 


127 Din raportul general asupra activităţii Societăţii, pe anul administrativ 1932, citit de 
domnul preşedinte Ilarie Beretniţchi. 

Programul: Bach: „Corala”; I. Vidu: „Peste deal” (solo 
tenor: E. Fomino);, Ciprian Porumbescu: „Cât îi ţara românească” 
(acompaniament de pian: Grete Franke); |. Vidu: „Vara, grânele se 
coc”; |. Vidu: „Negruţa”;, N. Oancea: „Cântec de leagăn”; Mozart: 
„Menuet”, cântat de Aurelian Isar (flaut) şi Grete Franke (pian); 
„Mă gândesc la tine”, romanţă; şi „Potpuriuri din operete vieneze”, 
interpretate de Grete Franke (pian). 


A doua academie muzicală a avut loc la 30 martie 1933, cu 
programul următor: J. S. Bach: „Corala nr. 75, în si-bemol major”; 
I. Vidu: „Răsunet de la Crişana” (solo tenor: Octavian Rodinciuc); 
C. Dimitriu: „Puişorul”; I. Vidu: „Lugojana”; Ciprian Porumbescu: 
„Frunză verde mărgărit” (solo soprană: doamna Leopoldine colonel 
Jarzembicki, acompaniată la pian de Otilia Peyersfeld); N. Popovici: 
„Hora dobrogeană”; Ciprian Porumbescu: „Cântec de primăvară”; 
Ciprian Porumbescu: „Reverie”, interpretată de Victor Morariu 
(vioară) şi Otilia Peyersfeld (pian); Haydn: „Trio în Sol. Major”, 
interpretat de dr. L. Wachtel (vioară), A. Migdal (violoncel) şi Otilia 
Peyersfeld (pian). 


Va să zică, în intervalul de la 3 aprilie 1932, până la 10 aprilie 
1933, Reuniunea a realizat zece manifestări: şase spectacole de teatru 
cu „Anonimul”, două colaborări (Ateneul Român şi Liga Culturală) 
şi două academii muzicale. „Pentru vremurile de criză în care ne 
zbatem, aceste realizări constituie un titlu de glorie pentru Reuniunea 
noastră”!%. 

Fondul pentru bustul lui Ciprian Porumbescu, care urmează 
să se ridice în Suceava, chiar în cursul acestui an, a ajuns la suma de 
33.651 lei, urmând a fi intensificată acţiunea în vedere sporirii lui. 

Adunarea generală ordinară, din 10 aprilie 1933, alege 
următorul comitet: preşedinte — Ilarion Berezniţchi; vicepreşedinţi 


12 Ibidem 

— Grigore Sotniţchi şi lon Berhang; secretar general — Ştefan 
Pavelescu; casier — Petre Petrescu; bibliotecar — Octav Rodinciuc; 
econom — Gheorghe Socoliuc; membri fără funcţie — Elena Cojocariu, 
Leopoldine Jarzembicki, Eleonora Franke, Eusebia Iliescu, Adelina 
Cârdei!%, Victor Morariu, Gheorghe Doroftei, Dr. Rudolf Gassauer, 
Petre Iliescu, Procopie Rodinciuc, Dr. L. Wachtel, Ion Cârdei, 
Gheorghe Ruptaş, Emil Deladorna şi Dr. D. Cudla. 

Întrucât suntem în an jubiliar (50 de ani de la moartea lui Ciprian 
Porumbescu), noul comitet vine cu propunerea ca, cu acest prilej, 
să se organizeze serbări cu caracter măreț, demn de numele acestui 
mare compozitor. Se decide, deci, ca, de la 6 iunie, să se dezvelească 
bustul şi, afară de aceasta, să se mai aranjeze: 1) o academie muzicală; 
2) un concert Porumbescu; 3) reprezentarea operetei „Crai nou”; 
4) pelerinaj şi parastas la mormântul compozitorului din Stupca; 
şi numirea unui juriu artistic pentru alegerea bustului lui Ciprian 
Porumbescu. 

Ba reuniunea noastră şi Societatea muzicală „Armonia”, din 
Cernăuţi, prezidată de domnul Leca Morariu, a făcut (8 martie) un 
demers comun, pe lângă Ministerul Instrucțiunii, ca această comemorare 
să se extindă în întreaga ţară. Cererea aceasta e rezolvată favorabil. 

În sensul hotărârilor comitetului Reuniunii, Ciprianiştii se 
pregătesc febril. Joi, 27 aprilie, se aranjează o academie muzicală, 
numai cu piese de Ciprian Porumbescu. 


Programul: 
1) „Personalitatea muzicală a lui Ciprian Porumbescu şi opera 


19 Născută, în 21.02.1901, la Iaşi, moartă în 02.11.1987, în Bucureşti. Membră a 
Societăţii Scriitorilor Bucovineni din 2 Octombrie 1943, Adelina Laerte Cârdei (semna 
şi Adelina Laerte) a scris pentru „Revista Bucovinei“ până la cel din urmă număr, 
dovedindu-se a fi o incorigibilă bucovineancă. Autoare a unor superbe cântece de leagăn, 
„sub scutul vremii aspre îşi scutură hodina“ şi „cu palmele-nspre stele ca să culeagă 


şoapte / Pe vârfuri se înalţă“, geloasă doar pe şoimii liberi din văzduh, care o fac să se 
conştientizeze „de lut aproape, zenitul prea e sus“. 

sa”, cuvânt festiv, ţinut de domnul prof. univ. Victor Morariu!%; 

2) „„Lempi passati”, nocturnă interpretată de Victor Morariu 
(vioară) şi August Karnet (pian); 

3) „Balada”, interpretată de Leca Morariu (violoncel) şi Octavia 
Lupu-Morariu (pian); 

4) „O roză veştejită”, interpretată de Octavia Lupu-Morariu 
(canto) şi August Karnet (pian); 

5),, A căzut o rază lină”, interpretată de doamna Elena Colonel 
Teodorescu!" (soprană), Octavia Lupu-Morariu (alto) şi August 
Karnet (pian); 

6) „Reverie”, interpretată de Victor Morariu (vioară), Leca 
Morariu (violoncel, partitură scrisă chiar de domnia sa) şi August 
Karnet (pian). 


În şedinţa comitetului, din 28 aprilie, se fixează definitiv un 
juriu artistic de cinci, pentru alegerea bustului lui Ciprian Porumbescu: 
domnul prof. univ. Al. Tzigara-Samurcaş, domnul prof. univ. Leca 
Morariu, |.C.S. Părintele Arhimandrit-Mitrofor Dr. Orfisie Popescu, 
domnul prof. univ. O. Tafrali'”? şi Severian Procopovici; domnul 
Ştefan Pavelescu e designat să îndeplinească funcția de secretar. 
Busturile urmează să fie expuse în Casa Naţională, iar juriul să se 
întrunească în după amiaza zilei de 30 aprilie. 

Astfel, „duminică, 30 aprilie, a avut loc, în sala festivă din Casa 
Naţională, concursul pentru bustul lui Ciprian Porumbescu. Din cele 
patru busturi (prezentate de domnii Gheorghe Bilan, Dumitrescu- 
Leorda, lon Simionescu şi loan Cârdei), juriul s-a pronunţat, cu patru 
sufragii, pentru bustul prezentat de loan Cârdei, realizare cu adevărat 
vrednică de Ciprian Porumbescu, aducând nu numai o frapantă 


130 Conferinţa s-a tipărit în „Făt-Frumos”, VIII, pp. 65-69 

131 Comandantul Grănicerilor de Munte, cantonaţi în Suceava — n.r. 

132 Avea să fie înlocuit, la jurizare, din pricina absenței, de profesoara Silvia Bendas- 
Biesadovschi. 

imagine a omului, ci şi o înaltă sinteză, plină de elan, a artistului 
Porumbescu”. 

Dintre celelalte trei, numai bustul!“ domnului Gheorghe Bilan 
a avut votul lui Severian Procopovici. 

În vederea serbărilor jubilare din 6 iunie, ne-au venit doi oaspeţi 
scumpi, tocmai de la Cluj: doamna Dr. Livia Cionca şi Ciprian Raţiu, 
nepoți de soră ai marelui Ciprian, care, acolo, în Cluj, unde i-au dus 
rosturile vieţii, întreţin un deosebii cult pentru scumpul lor unchi. 

În 20 mai, Biblioteca „Mihai Eminescu” din Burdujeni, condusă 
de entuziastul Gheorghe Maxim, aranjează o serbare în sala de teatru 
a gării, Reuniunea fiind invitată să coopereze cu „Irei crai de la 
răsărit”, de B. P. Hasdeu. 

Pe ziua de 4 iunie, s-a hotărât un mare pelerinaj la Stupca, 
pentru a ne închina în faţa mormântului lui Ciprian Porumbescu, cu 
prilejul semicentenarului morții lui. Comitetul, corul societăţii noastre, 
însoţiţi de doamna Dr. Livia Cionca şi de Ciprian Raţiu, şi de alți 
oaspeţi din Cernăuţi, în frunte cu doamna şi domnul Leca Morariu, 
ne-am îndreptat spre Stupca lui dragă, unde îşi doarme somnul de 
veci. Dar să dăm cuvântul Drumeţului!* (cf. „Glasul Bucovinei” 
din 15.06.1933), care a prins atât de minunat desfăşurarea acestei 
frumoase comemorări: 


„ŞI iarăşi, numai şi numai din generozitatea distinsei 
culturalități bucovinene (reprezentată, de data aceasta, mai ales prin 
jubilanta Societate „Ciprian Porumbescu”, de la Suceava, care, în 
acest 1933, împlineşte 30 ani de admirabilă activitate) s-a dat, în 4 
iunie, cinstire Marelui Mormânt de la Stupca. Urmând, deci, invitării 
Societăţii „Ciprian Porumbescu”, norod şi cărturărime bucovineană 
s-au adunat în jurul mormântului lui Ciprian Porumbescu, pentru a 


15 Făt-Frumos”, VIII, pp. 63, 64. 
134 Avea să fie amplasat în Stupca — nur. 
155 Pseudonimul cu care şi-a semnat cronica Leca Morariu. 

pomeni împlinirea a jumătate de veac de la moartea celui ce-a fost 
ctitorul muzicii adevărat româneşti. 

Mai întâi, toată lumea asistă la sfânta liturghie, oficiată de 
Părintele Inspector Misionar Dr. Orest Tarangul, Părintele protopop 
Al. Baciu, Părintele prof. Lazar lanovici, parohul Stupcei Aurel 
Soroceanu, C.S. Părintele leromonah Varlaam Ciochină şi Părintele 
Silviu Bălan, de la Măzănăieşti. 

Afară, o zi mândră ca aceea! O răcoroasă, dar senină zi de foarte 
lungă primăvară. Scame de nori albi, străluminaţi de soare, sporesc 
şi mai mult argintirea acestei zile de sărbătoare. Lumea forfoteşte în 
preajma albelor cruci ale Porumbeştilor, aşteptând ieşirea soborului 
preoţesc din biserică. 

Mângâitor de pitoresc se vădeşte neaoşul port al stupcanilor, 
care nu şi-au uitat străbuna catrinţă şi care, în cămeşi şi pieptare, poartă 
distinse alesături monocrome, deci nu acel strident şi neromânesc 
amestec de toate culorile, prea frecvent în saloanele noastre dansante! 

Multă „surtucărime”, apoi, din judeţul Suceava; mai puţină 
de la Cernăuţi; câte unul-doi, din restul Bucovinei şi nimeni, nimeni 
de peste hotarul bucovinean! Absenţă compensată, însă, darnic prin 
cele mai apropiate rude ale lui Ciprian Porumbescu, copiii neuitatei 
Miărioare Raţiu-Porumbescu: doamna dr. Livia Cionca, medic la Cluj, 
şi domnul Ciprian Raţiu, judecător la Cluj”. 

După terminarea liturghiei, „la un semn al agerului bădica 
Gheorghe Păşcuţ, primar al Stupcei, lumea se îndeasă în jurul bine 
îngrijitelor morminte ale familiei Porumbescu. Măreţe cruci de 
piatră, înflorite cu adevărat creştineşti şi româneşti dăltuiri, înfățişând 
simbolicul potir şi struguri; două dintre ele, proeminente: mormântul 
lui Ciprian şi al duioasei lui mame, Emilia... 

Pripită jelanie de clopote curmă vorbăria. În zgomotos fâlfâit 
de prapuri (căci vântoasa se zbuciuma cu înteţire) — şi parcă ai auzi 
fâsâit din faldurii nevăzuţi cu care Majestatea Veşniciei păşeşte 
acum — soborul preoților”, ieşind din biserică, se apropie... „Şi rar 

când „Adusu-mi-am aminte” al lui Ciprian Porumbescu o fi răsunat 
cu mai covârşitoare copleşiri de obidă şi de neteamă de moarte, 
decât acum, prin corul Societăţii „Ciprian Porumbescu”, dirijat de 
domnul Aurelian sar... Cuvântează, cu spornic rost, despre Ciprian 
Porumbescu, Părintele Aurel Soroceanu. 

Şi începe cea mai duioasă din toate slujbele câte s-or fi ţinut în 
Țară pentru „adormitul întru Domnul, robul lui Dumnezeu, Ciprian”. 

Moşul Ilie Oniga, tovarăş de ani al lui Ciprian, nu-şi mai poate 
ogoi năvala lacrimilor. Şi-s foarte multe asprele năframe albe de in, 
care se umezesc pentru cel ce ne-a învăţat să cântăm româneşte... 

Cuvântează, apoi, întru prăznuirea lui Ciprian Porumbescu, 
preşedintele Societăţii „Ciprian Porumbescu”, domnul Ilarion 
Berezniţchi; domnul prof. Constantin Loghin, din partea Societăţii 
pentru Cultură de la Cernăuţi; domnul Leca Morariu, din partea 
„Armoniei” cernăuţene; trei reprezentanţi ai Societăților studenţeşti 
din Cernăuţi: domnul Traian Ropcean, de la „Junimea”, domnul 
Octavian Sabin, de la „Dacia”, şi domnul Pantelimon Socaciu, de la 
„Arboroasa”. Şirul cuvântărilor îl încheie vrednicul director de şcoală 
din Stupca, Constantin Brăteanu. 

După parastas, oaspeţii s-au îndreptat spre şcoala primară, unde 
„stupcanii ştiu să-şi prăznuiască cea mai mare zi a lor, cu o somptuoasă 
masă de frăţietate moldovenească, în care iscusite voroave, rostite 
de domnii Ilarion Berezniţchi, Severian Procopovici, Ciprian Raţiu, 
Constantin Brăteanu, prof. Vasile lencennu, prefectul judeţului, şi 
Leca Morariu, au adăugat, din plin, şi hrana după care jinduia sufletul. 

După amiază, la ora 5, Societatea „Ciprian Porumbescu” îşi 
desfăşoară şezătoarea poporală, în ograda gospodarului Ilie Oniga, 
cât se poate de potrivită pentru aşa treabă. Mai întâi, se produce corul 
de plugari stupcani, dirijat de domnul director de şcoală Constantin 
Brăteanu, cu „Salutare”, de Ciprian Porumbescu. Apoi profesorul 
Ştefan Pavelescu povesteşte cu şart şi ca pentru „crăienii” dumisale, 
deci în grai obştesc, viaţa de mucenic a lui Ciprian Porumbescu. 

Povestea întemniţării pentru prea neîngrădit românism şi cea 
a morţii lui, care l-a pândit atât de hain, stârneşte suspine şi dese 
clipiri de gene. 

Măreaţă e apoi izbânda Corului „Ciprian Porumbescu”, 
măreaţă, căpetenia corului fiind meşterul Aurelian Isar; mai ales 
piesele care, aici, pot fi pe placul oricui: „Pe-al nostru steag”, „Foaie 
verde foi de nalbă” (cu reliefatul tenor-solo al domnului Octav 
Rodinciuc) şi „Cât îi ţara românească”. Dar Stupcăreţul ăsta cunoaşte 
bine şi „Cântecul tricolorului”, încât şi acesta se bucură de răsunet 
VIOI. S-a executat şi „Serenada” (cu simpatic solo de soprană, doamna 
Eusebia Iliescu)”. 

A treia zi, după profund duioasa şi înălțătoarea închinare de 
la Stupca, s-a săvârşit, tot atât de demn, comemorarea la Suceava, 
care, cu atâta dreptate, îl reclamă pe Ciprian Porumbescu ca al său. 

Iată ce ne relatează domnul V. Morariu („„Glasul Bucovinei”, 
23.06.1933): „Acest 6 iunie s-a început cu serbările comemorative 
la cele două licee şi la celelalte şcoli. A fost firesc ca să se dea mai 
multă strălucire serbării de la liceul de băieţi, care se mândreşte de 
a-l fi avut pe cel sărbătorit printre elevii săi. 

De aceea, Liceul „Ştefan cel Mare” s-a învrednicit şi de 
prezenţa doamnei Dr. Livia Cionca, cu fratele său, domnul Ciprian 
Raţiu, însoţiţi de domnul Liviu Halip, absolvent al Conservatorului 
din Cluj, de domnişoara Otilia Payersfeld, înrudită cu familia 
Porumbescu, de doamna Octavia Lupu-Morariu, de domnii Leca şi 
Victor Morariu, oaspeţi special salutaţi de domnul director Vasile 
Burduhos, după al cărui cuvânt de deschidere, corul elevilor, sub 
conducerea domnului prof. August Karnet, a intonat „Tatăl nostru”, 
de Ciprian Porumbescu. A urmat discursul comemorativ al domnului 
prof. Ilarion Berezniţchi, bogat în frumuseţe şi avânt. 

Deasupra tribunei, era chipul lui Ciprian Porumbescu, executat 
de domnul lon Cârdeî. Corul liceului a mai cântat „Pe-al nostru steag”, 
„Tricolorul” şi admirabila „larnă”. 

La ora Il, sucevenii şi oaspeţii s-au adunat în Mănăstirea 
Sfântului loan, la parastasul oficiat de către Părintele Protopresviter 
Gheorghe Berariu, Părintele Arhimandrit Pancratie Sidorovici, L. 
Ianovici şi arhidiaconul Grigore Sotniţchi. Corul Reuniunii a dat 
răspunsurile. Cuvântarea a ținut-o Părintele Grigore Sotniţchi. 

În după-amiaza aceleiaşi zile, Reuniunea a organizat o şezătoare 
în Casa Naţională, în locul reprezentării operetei „Crai nou”, care s-a 
amânat pe ziua de 24 iunie (Sânziene). Sala festivă a Casei Naţionale 
era împodobită cu portretul lui Ciprian Porumbescu (opera domnului 
Ion Cârdei), în faţa căruia ardeau două lumânări mari. A vorbit domnul 
prof. univ. Dr. Victor Morariu despre trecutul Reuniunii „Ciprian 
Porumbescu”, care, acum, îşi serbează 30 ani de la înfiinţare”. 

După conferinţă, a urmat audiţia muzicală. Corul mixt al 
Reuniunii a executai următorul program: 

1) „Cât îi ţara românească”; 

2) „Pe-al nostru steag”; 

3) „Tricolorul”; 

4) „Frunză verde mărgărit” (cu solo-tenor Octav Rodinciuc); 

5) „Cântec de primăvară” şi serenada „Dormi uşor”, apoi 
muzică instrumentală; 

6) Nocturna „„Tempi passati””; 

7) „Reverie'”: 

8) „Suvenir de Nervi”, tustrele executate la vioară de Victor 
Morariu, acompaniat de domnişoara Otilia Payersfeld (pian); 

9) „Balada”, interpretată de Leca Morariu (violoncel) şi de 
Victor Morariu (pian). 


Audiţia s-a terminat la ora 8. Publicul a rămas în sală până la 
ora 9, când urma audiţia festivalului de la Radio Bucureşti, pentru 
care domnul preşedinte Ilarion Berezniţchi a îngrijit de instalarea 
unui aparat ad-hoc. 

Dăm iar cuvântul cronicarului gazetei „Gl. Bucovinei”: „Scurta 
conferință a domnului G. D. Mugur a fost, totuşi, cât se poate de 
substanţială şi de caldă. Din programul muzical, executat de corul 
Societăţii „Carmen”, sub conducerea domnului I. Chirescu, nr. 1, 
„Adusu-mi-am aminte”, a fost o decepţie, nu numai fiindcă suntem 
obişnuiţi a-l auzi în cor bărbătesc, ci mai ales din cauza arbitrarei 
ciuntiri şi alterări, ce şi-a permis-o cel ce a „prelucrat” acest mărgăritar 
al muzicii noastre bisericeşti. 

Pentru rest, n-avem decât cuvinte de recunoştinţă şi laudă: 
„Tricolorul”, „Noapte de primăvară”, „Frunză verde mărgărit”, 
„Steagul nostru” ne-au dat clipe de transport, culminând, şi aici, cu 
„Dormi uşor”, pe care, în pauză, o voce plină de bariton o califica 
drept „cea mai bună din piesele corale ale lui Ciprian Porumbescu”, 
calificare, din întâmplare, identică cu cea enunțată, de curând, de 
maestrul August Karnet”. 

Repetiţiile la opereta „Craiu nou” continuă cu sârg, căci 
Sânzienele se apropie tot într-o fugă. Se prevede un succes rar... lată- 
ne în ajunul Sânzienelor, când trebuia să se facă repetiţia generală... 
Dar clopotele bisericii Sf. Nicolae ne aduc vestea-trăsnet că Severian 
Procopovici, preşedintele de onoare al Reuniunii, a trecut în lumea 
umbrelor. El, care trăia pentru muzică, pentru memoria lui Ciprian 
Porumbescu şi pentru Reuniunea lui dragă, pe care a întemeiat-o, 
servindu-i, timp de 30 ani, a închis ochii pentru totdeauna. Consternare 
generală... 

Întrucât Severian Procopovici era pe catafalc, s-a discutat, în 
comitetul Reuniunii, ori de se mai poate reprezenta, a doua zi, opereta 
„Crai nou”, spectacol menit să încheie sărbătorirea semicentenarului 
morții lui Ciprian Porumbescu. Hotărârea unanimă a fost că acest 
spectacol, departe de a fi o impietate faţă de neînsuflețitul Severian 
Procopovici, trebuie considerat mai degrabă cel mai frumos omagiu 
pentru cel dus, care a trăit pentru muzică şi sub oblăduirea căruia 
„Crai nou” s-a jucat de nouă ori... 

Deci, „în seara zilei de 24 iunie, Reuniunea a pomenit, 
astfel, pe adormitul întru Domnul: înainte de ridicarea cortinei, 
pentru „Crai nou”, domnul preşedinte Ilarion Berezniţchi, în 
câteva cuvinte, subliniază durerea Societăţii, pricinuită de această 
pierdere. Corul, după culise, a cântat „Adusu-mi-am aminte”, al lui 
Ciprian Porumbescu, în timp ce, pe scenă, era aşezat chipul senin al 
decedatului, executat ad-hoc de domnul prof. Ion Cârdei!'*, având în 
faţă o splendidă jerbă de flori. 

Asistenţa îşi manifestă doliul, ridicându-se în picioare. 

„Moşul” Severin „parcă sta să deschidă gura şi să întrebe, cu 
obişnuita mirare naivă, de ce a încremenit toată suflarea din sală într-o 
atât de adâncă şi de grea tăcere... 

Al doilea tablou alegoric ni-l înfăţişează pe Ciprian Porumbescu, 
fiind executat de acelaşi distins artist lon Cârdei. Chipul e încadrat de 
fetiţe-îngeraşi, încât corul Ciprianiştilor, tot nevăzut, adie fragmentul 
„Îngeri din rai cu dulce alai”, din capodopera „Serenadă” („Dormi 
uşor!”), de Ciprian Porumbescu. Acelaşi fin nuanţat cor cântă, apoi, 
solemn, cântecul „Iricolorului”. 

Urmează reprezentaţia operetei „Crai nou”, remarcabilă sub 
toate raporturile, strălucind, îndeosebi, prin pleiada protagoniştilor. E 
de ajuns să relevăm că Anica şi Dochiţa erau Octavia Lupu -Morrariu 
şi Eliza Manueg- Tabacar. Orice calificativ n-ar putea să fie decât mai 
prejos de realitate... 

Fermecătoarea Dochiţă a avut un vrednic partener în Bujor-ul 
domnului Liviu Halip, autentic bujor. Plin de prestanţă în joc şi distins 
în cântec, deşi, ca tenor, avea de susţinut o partitură de bariton. 

Profund impresionanta Octavia Lupu-Morariu, plastic reliefată, 
alături de Octav Rodinciuc, în Leonaş, simpatic şi discret în joc, liric 
în cântec. 

Ispravnicul domnului Procopie Rodinciuc, figură de un comic 
irezistibil. 


15 Amplasat, ulterior, în aula Liceului „Ştefan cel Mare”. 

Ca prestație dramatică, s-a ridicat proeminent Ştefan Pavelescu, 
dăruindu-ne o adevărată creaţie în Moş Corbu, neaoş, autentic în toată 
sinteza şi în toate amănuntele. 

La pupitru, domnul prof. August Karnet, care, la finea acestei 
mari serbări, fu cald ovaţionat de colaboratorii săi şi de întreaga 
asistenţă, pentru împlinirea unui sfert de veac în slujba Societăţii 
„Ciprian Porumbescu” şi a artei româneşti”!*. Aceasta e ultima 
reprezentaţie, în care domnul prof. August Karnet mai apare ca dirijor 
al Reuniunii. 

Şi, astfel, Suceava (prin Societatea „Ciprian Porumbescu”), 
Bucovina (prin societăţile muzicale şi culturale), precum şi întreaga 
ţară au prăznuit, cu demnitate, 50 ani de la moartea autorului lui „Crai 
nou”. Jubileul acestui semicentenar a avut darul să contribuie la o 
cunoaştere mai profundă a vieţii şi operei lui Ciprian Porumbescu. 

Acum, mai rămânea ca Reuniunea să desăvârşească o altă operă 
începută: bustul lui Ciprian Porumbescu, executat de lon Cârdei. A 
fost intensificată acţiunea pentru adunarea de fonduri. 

La 20 august, s-a săvârşit solemnitatea punerii pietrei 
fundamentale a soclului. 

Şi, în sfârşit, în ziua de 12 octombrie 1933, când se împlineau 50 
ani de la moartea lui Ciprian Porumbescu, 1 se desveleşte bustul. Acest 
moment fiind una din realizările cele mai proeminente în activitatea 
Societăţii „Ciprian Porumbescu”, îl evocăm, cu toate detaliile, după 
„Glasul Bucovinei”, din 22 octomvrie 1933: 


Marea sărbătoare a Sucevii: 
dezvelirea bustului Ciprian Porumbescu!*$ 


Pe deasupra tuturor mizeriilor zilelor noastre, vechea capitală a 


157 Victor Morariu, „Glasul Bucovinei”, 28 iunie 1933 


158 Reportaj scris de Victor Morariu — n.r. 

lui Ştefan a trăit o zi mare, zi de înalte şi curate emoţii. Aniversarea a 
80-a a naşterii Celui ce doarme la Stupca, sărbătorit prin mult aşteptata 
dezvelire a chipului lui de bronz. A fost o mare manifestaţie de cea 
mai frumoasă armonie, înfăptuire vie a devizei „Pe-al nostru steag e 
scris: Unire!”. Într-adevăr, în ziua aceasta, Suceava românească una 
s-a simţit, ca în vremurile cele mai bune. 

Plouase în ajun, când comitetul executiv!” era cuprins de 
îngrijorare, dar, duminică, am văzut împlinită încrederea cuiva, 
care spunea că nu se poate ca bunul Dumnezeu să nu ţină seamă de 
intervenţia părintelui Iraclie şi a preotului Constantin Morariu pentru 
vreme frumoasă, pe seama cântăreţului care îl slăvise în nemuritoare 
cântări şi pe care Părintele Ceresc, iubindu-l prea mult, ni l-a luat 
prea timpuriu la Sine. 


139 


% 


Oaspeţii începuseră a veni încă din ajun, între ei, |.P. Cuvioşia Sa 
egumen al Suceviţei, Ortisie Popescul, octogenarul stejar arborosean, 
prietenul şi tovarăşul de suferinţă al lui Ciprian Porumbescu. 

Iar în dimineaţa zilei de 15 octombrie, se vedeau mereu trăsuri, 
aducând oaspeţi şi delegaţii, unele chiar cu steaguri. 

În parcul oraşului, înconjurat de stâlpi înghirlandaţi şi pavoazaţi, 
se înălța, pe soclu, bustul învelit, deocamdată, încă mister pentru cea 
mai mare parte din lumea ce se adunase: reprezentanții autorităţilor, 
ai societăţilor culturale şi ai corporațiilor, numeroasă asistenţă din 
oraş şi din judeţ; elevi şi eleve, soldaţi şi săteni. 

Dar veniseră şi oaspeţi de departe; lipseau, însă, cei pe care îi 
aşteptam mai cu drag şi cu dor: familia Cionca-Raţiu. O telegramă 
de la Cluj ne lămurea că-i oprise acasă un caz de îmbolnăvire. 

Telegrame mai trimiseră: maestrul Augustin Bena, directorul 


159 Compus din: domnii Ilarion Berezniţchi şi Ştefan Pavelescu, din partea Reuniunii, 
apoi doamna Elena Cojocariu, Prefectul Vasile lenceanu, Primarul Nicolae Caba, prof. 
univ. Victor Morariu, Inginerul Voloşciuc, Aurelian Isar şi lon Cârdei. 

Academiei de Muzică din Cluj; veteranul avocat George Dobrin 
din Lugoj, cel dintâi Moş Corbu (în premiera de la 1882 a operetei 
„Crai nou”), Societatea muzicală „Hilaria” din Oradea Mare şi prof. 
Gheorghe Socoliuc, exilat, de un capriciu ministerial, la Soroca. 

Serbarea s-a început cu parastasul şi doxologia mare, săvârşită, 
în faţa bustului, de Părintele Ortisie Popescul, cu mare sobor. 

Răspunsurile le execută corul bisericesc al Reuniunii „Ciprian 
Porumbescu”, sub conducerea domnului Aurelian Isar. 

Urmează momentul culminant: preşedintele Reuniunii, domnul 
Ilarie Berezniţchi, anunţă dezvelirea; pânzele cad şi iată-L aievea 
pe dulcele şi îndureratul măiestru, cu privirea visătoare şi inspirată, 
îndreptată —observă cineva — chiar înspre Stupea tinereților sale. 
Este clipa triumfului definitiv al artistului lon Cârdei, care a ştiut, 
într-adevăr, să însufleţească bronzul, să-i dea acea expresie şi acea 
frumuseţe, pe care în zadar o căutăm în searbădul pretins Eminescu, 
din faţa Catedralei cernăuţene. Şi iată-l, acum, pe părintele Ortisie, 
profund mişcat, îndreptându-se către chipul marelui prieten, cu 
duioase vorbe de bun sosit şi de amintire a ceasurilor de bucurie, dar 
şi de restrişte, petrecute împreună. Cu evlavie, ascultăm încă odată — 
mulți poate întâia oară — peripeţiile procesului „Arboroasei”. 

Corul intonează „Imnul festiv”, cu următorul text, adaptat 
de domnul prof. Victor Morariu, la textul şi la melodia lui Ciprian 
Porumbescu, „Imn de urare”: 


O sfântă zi, o zi de sărbătoare 

Ne umple azi de farmec îngeresc 
Azi îţi deschidem loc de-nchinare, 
Astăzi urmaşii Te slăvesc. 


140 Cântat, întâia oară, la inaugurarea Muzeului „Porumbescu” din Suceava (21 octombrie 
1928), când a apărut şi textul în „Făt-Frumos”. 

Tu ce-ai cântat: „Pe-al nostru steag: Unire 
Tu ce-ai slăvit frumosul Tricolor 

Tu ce ne-ai fost „Crai nou” de mărire, 
Azi Te slăveşte al Tău popor. 


Cu-n dulce vers, cu-n imn de bucurie 
Ne ridicăm spre bunul Dumnezeu: 

A Tale cânturi pururi să fie 

Izvor de viaţă neamului Tău. 


Urmează cuvântul preşedintelui Ilarion Berezniţchi, îndeosebi 
pentru a aduce mulţumirile cuvenite acelora, prin jertfa şi 
devotamentul cărora s-a putut înfăptui frumoasa operă. În fruntea 
acestora stă revista „Făt-Frumos” a d-lui Leca Morariu, cu colecta 
ei, de 25.000 lei, apoi Consiliul Judeţean al Sucevei şi cel Comunal, 
cu subvenţii de câte 10.000 lei. 

Se perindă, apoi, la tribună un şirag de oratori: domnul prof. 
univ. şi fost ministru Dr. Ion I. Nistor (din partea Academiei Române), 
Părintele Inspector misionar Dr. Orest Tarangul (în numele Bisericii), 
domnul dir. P Jelescu (Conservatorul din Cernăuţi), prof. George 
Onciul (în numele învățământului din Bucovina), domnul prof. 
Brânzea (în numele liceului „Andrei Şaguna”, din Braşov, unde 
domnia sa e profesor de muzică, fiind, în acelaşi timp, şi dirijorul 
corului de la biserica Sf. Nicolae, deci, în ambele calități, urmaş al lui 
Ciprian Porumbescu); domnul prof. Constantin Loghin (Societatea 
pentru Cultură şi Literatură Română, din Cernăuţi), domnul E. G. 
Alberti, de la Universitatea din Cernăuţi (în numele Italiei); domnul 
prof. univ. Dimitrie Marmeliuc („Junimea literară”); domnul prof. 
Constantin Botezatu (venit în fruntea unei delegaţii a cohortei de 
cercetaşi „Aron Pumnul”, din Cernăuţi); domnul Dr. Aurel Morariu, 
în numele ziarului „Glasul Bucovinei”; domnul prof. univ. Leca 
Morariu („Armonia”, Cernăuţi); în sfârşi, reprezentanţii studențimii 

cernăuţene: domnul Galatiuc (,„Junimea”), O. Sabin (,„Dacia”), 
Coclici („„Dacia”, din Iaşi) şi Cojoc (Cercul studentenţesc „Ciprian 
Porumbescu”, din laşi). 

Dacă e să spunem care din cuvântările astea a făcut impresia 
cea mai adâncă, nu pregetăm a afirma că a fost a solului Italiei, 
domnul lector univ. E. G. Alberti, care ne-a desfătat auzul chiar cu 
muzica dulce a limbii sale. „Con profonda emozione ed elevazione 
di spirito ho assistito ed assisto a questa pia cerimonia che onora uno 
dei migliori figli dela dolce Bucovina”. 

Aşa şi-a început cuvântul distinsul şi mult simpaticul „fratello”, 
pentru a evoca, apoi, gloria acelui „il piu grande dei Voevozi romeni, 
quello Stefano”, legată de „questa nobili cittă di Suceava”. 

Trecând la Porumbescu, arată, după jurnalul lui, „cosi 
amorosamente studiato del mio illustre amice, il professore univ. Leca 
Morariu”, dorul lui de Italia, de Roma şi fericirea ce a simţit-o când, 
în sfârşit, i-a fost dat să-şi vadă împlinit visul acesta „Ma, all” Italia 
il Porumbescu e legato non solo da queste vincoli de sentimento”, 
ci însăşi arta sa „s'€ alimentata della grande arte musicali italiana, 
e di quest'arte € fratello spirituale”. O notă comună a muzicii lui 
Porumbescu cu cea italiană, a timpului său, o găseşte oratorul în 
faptul ce amândouă îşi trag inspiraţia „degli tratti d'animo semplici e 
fondamentali”, şi că amândouă caută „nell'espressione musicale del 
popolo la sua fisionomia nazionale”. Relevă, apoi, valoarea artistică 
a bustului, „schisita opera d'arte d'un assai dotato artista”. 

Călătorul talian, ce va trece, în viitor, pe aici, va privi cu 
veneraţiune la acest „Bucovineano”, care a arătat, în mod miraculos, 
„quanto profondi siano i legami che tengono avvinte nella storia e 
nello spirito la Romania e Italia”. În sensul legăturii acesteia, dintre 
cele două naţiuni, oratorul încheie cu vorbele lui Porumbescu: „Sulle 
nostre bandiere e scritto: Unione!”. 

Rostită cu clasica dicţie eminamente italiană, cuvântarea 
aceasta a putut fi înţeleasă aproape deplin de cei prezenţi. 

A urmat solemnitatea predării bustului, din partea preşedintelui 
Societăţii, către domnul Niculae Caba, primarul Sucevei, care declară 
că-l primeşte sub ocrotirea oraşului. 

Printre discursuri, cvartetul „Armoniei” a intonat „Adusu-mi- 
am aminte”, iar corul sucevean (al Reuniunii „Ciprian Porumbescu”), 
„Imnul Regal” şi „Cântecul Tricolorului”. 

Serbarea s-a sfârşit cu fotografierea în grup a tuturor persoanelor 
proeminente din asistenţă. 

În cursul serbării, s-a pus în vânzare şi o ilustrată, cu fotografia 
bustului, apărută în colecţia revistei „Făt-Frumos”, care are o parte 
atât de covârşitoare în realizarea eroicei iniţiative — eroică, dacă avem 
în vedere că a fost pornită şi dusă la capăt în aceşti ani de criză. E o 
pilduitoare izbândă a spiritului, a idealismului, asupra materiei. 

Serbarea şi-a aflat încoronarea prin şezătoarea festivă, de 
la ora 6, seara, în Sala Festivă a Casei Naţionale, împodobită cu 
acel splendid portret al lui Ciprian Porumbescu, pe care îl datorăm 
pictorului lon Cârdei. Încă un cuvânt de mulțumire al preşedintelui 
Reuniunii, Ilarion Berezniţchi, îndeosebi la adresa oratorilor; apoi 
corul domnului Aurelian Isar intonează, din nou, „Tricolorul”, urmat 
de „Foaie verde foi de nalbă” şi de „Cât îi ţara românească”. 

A urmat conferinţa domnului George cav. de Onciul!*!, 
apreciatul profesor al Conservatorului nostru, din Cernăuţi, autorul 
celui dintâi manual românesc de „Istoria muzicii”, conferinţă care a 
fost o revelaţie. 

Vorbind despre Ciprian Porumbescu, compozitorul, cu 
pătrundere şi claritate ştiinţifică, dublată de o caldă şi nespus de 
simpatică însufleţire, conferenţiarul lămureşte definitiv locul lui 


141 S-a născut, în 24.07.1904, la Cernăuţi, murind, în 21.04.1981, la Ansbach în 
Germania. Autor al unui aforism de excepţie, „Biserica face legătura între folclor şi 
artă, între popular şi savant”, George cav. de Onciul, compozitor cernăuţean cu un bogat 
palmares, a publicat, printre altele, şi câteva cărţi de muzicologie, „Istoria muzicii / până 
la apariţia stilului melodiei acompaniate în Evul Nou” I, II (1929), „Din trecutul muzical 
al Bucovinei” (1932), „Îndreptar în studiul muzicii româneşti” etc. 

Porumbescu în istoria muzicii generale şi a celei româneşti, arătând 
că el se situează la începutul perioadei a doua a „evului” românesc, 
ca unul care face tranziţia de la folclorul muzical, la muzica de casă, 
de salon, „galantă”, totdeauna melodică, voit simplă, fără a cădea în 
banal, renunțând, din principiu, la acel eşafodaj de artificii tehnice, 
în care unii din pretenţioşii compozitori de astăzi îneacă, îngroapă 
motivele populare româneşti. 

Locul lui e, astfel, alături de acel Philipp Emanuel Bach, care 
reprezintă reacția contra muzicii severe şi dificile a părintelui său, 
marele Johann Sebastian Bach, cultivând muzica uşoară, amabilă, 
elegantă şi pregătind clasicismul lui Haydn şi Mozart, dar şi alături 
de romanticii Schubert, Chopin şi Mendelssohn. 

Expunerile teoretice au fost ilustrate, la pian, cu multă fineţe, de 
către doamna Onciul, soţia conferenţiarului. Astfel, am putut asculta 
o piesă de Philipp Emanuel Bach, cu factură evident porumbesciană; 
am putut distinge, apoi, în „O seară la stână”, motivul folcloric al 
buciumului şi, apoi, al doinei, de motivele „de salon” şi — surpriza 
surprizelor! — ne-am putut încredința de înrudirea motivului inițial din 
„Adusu-mi-am aminte” cu un motiv din celebra sonată „Pathstique” 
— înrudire care nu e plagiat şi care ni-l arată pe Porumbescu ridicându- 
se, pe alocuri măcar, la înălțimile clasicismului. 

Astfel, conferinţa aceasta, atât de nouă, atât de unică în felul 
său, ne-a dat marea satisfacție de a ne vedea cultul nostru pentru 
muzica lui Porumbescu legitimat şi în faţa forului ştiinţei, care chiar 
acum îl mai consacră oficial şi în alt mod: dând numele lui Ciprian 
Porumbescu Conservatorului din Cernăuţi, omagiu pe care ni l-a adus 
la cunoştinţă, tot cu prilejul serbării acesteia, însuşi domnul director 
Petru Jelescu. 

Şi ne-a mai confirmat conferenţiarul Onciul încă un adevăr, 
în care noi credeam mereu şi credem cu tărie: că opera lui Ciprian 
Porumbescu trăieşte aievea şi va trăi pururi. 

Şezătoarea s-a încheiat cu corurile „Serenada” (soprană solo: 

domnişoara Viorica Bălan), „Cântec de primăvară” şi măreţul „Pe-al 
nostru steag”. 

A urmat dansul, într-o atmosferă de vie însufleţire, alimentată, 
în partea fizică, şi de bogatul bufet, oferit şi servit de devotamentul 
nedezminţit al Societăţii „Doamnele Române”, din Suceava. 


Şi, ca să rămână mărturie de ceea ce va să zică iniţiativa 
particulară şi ofranda oamenilor de bine, dăm, mai jos, după raportul 
domnului preşedinte Ilaron Berezniţchi, citit în şedinţa comitetului din 
14 decemvrie 1933, şi numele acelora care au contribuit, cu obolul 
lor, la realizarea acestei opere frumoase: bustul Ciprian Porumbescu. 


Deci: 

— cheta revistei „Făt-Frumos”, condusă de domnul prof. univ. 
Leca Morariu: 25.000 lei; 

— subvenţia Prefecturii jud. Suceava, de 10.000 lei, prin domnul 
prefect Vasile lenceanu; 

— subvenţia primăriei Suceava, în 1933, prin domnul primar 
Niculae Caba: 10.000 lei; 

— din subscripţia depusă pe carnetul nr. 142, la Banca Cibereac: 
3,811 lei; 

— lista de subscripţie a domnului prof. univ. Victor Morariu: 
1.000 lei; 

— Societatea „Doamnele Române”, Suceava: 200 lei; 

— subvenţia acordată di Prefectura Sucevei în 193.1: 5.000 lei; 

— domnul director de şcoală Constantin Baciu, Braşca: 100 lei; 

— din vânzarea a două exemplare din piesa „Reverie”, Ciprian 
Porumbescu: 80 lei; 

— venitul de la reprezentaţia dată de Reuniune, în 24 ianuarie 
1933, în cadrul Ligii Culturale, cu piesa „Zorile”, de Şt. O. Iosif: 
2.000 lei; 

— domnul farmacist Nicolae Caba: 160 lei; 

— venitul net de la trei academii muzicale, ţinute în 18 februarie, 
30 martie şi 27 aprilie 1933: 1.300 lei; 

— venitul de la spectacolul din Burdujeni, dat de Reuniune, în 
mai 1933, cu „Trei crai de la răsărit”: 300 lei; 

— colecta ziarului „Glasul Bucovinei”, din Cernăuţi: 5.000 lei; 

— venitul de la conferinţa „Crăciunul de la Silvestri”, de Ionel 
Teodoreanu, ţinută la Siret, în 27 aprilie 1933, de domnul prof. Ştefan 
Pavelescu: 1.150 lei; 

— de la Asociaţia Profesorilor Secundari, din Rădăuţi: 500 lei; 

— domnul Ile Vişan, prefectul judeţului Rădăuţi: 1.000 lei; 

— colecta domnului prof. Ştefan Pavelescu printre elevi: 100 lei; 

— doamna Bucher: 50 lei; 

— colecta Părintelui Inspector misionar Dr. Orest Tarangul 
(Sânziene, 1933): 1.567 lei; 

— de la Societatea muzicală „Fluieraşul” din Gurahumorului, 
condusă de domnul Alexandru Sahleanu, membrul nostru fundator: 
600 lei; 

— Liceul de fete Suceava (pentru un basorelief „Porumbescu”. 
de Ion Cârdei): 200 lei; 

— De la doamnele Tudan şi Gribovschi (Costeşti): 100 lei; 

— preotul Gheorghe Gaţa, Târgu-Jiu: 500 lei; 

— Liceul „Nicu Gane” din Flăticeni: 1.535 lei; 

— din vânzarea a 50 ilustrate cu Ciprian Porumbescu, donate 
de domnul prof. Constantin Botezat: 250 lei; 

— Ateneul Român, din Suceava: 1.500 lei. 


Deci, suma globală a tuturor ofrandelor incurse pentru bustul 
lui Ciprian Porumbescu, din 1929 şi până la 15 octombre 1933, e de 
70.329 lei. 

Suma aceasta s-a cheltuit astfel: domnului Gheorghe Bilan, 
sculptor: 2.500 lei, premiu; 

— domnului Ion Cârdei: 2.500 lei, premiu; 

— turnatul bustului în bronz: 25.000 lei; 

— spesele cu transportul bustului Suceava-Bucureşti şi îndărăt 
(drumul domnului Ion Cârdei, ambalaj, trăsuri etc.): 5.000 lei; 

— gipsul pentru bust (domnului Ion Cârdei): 500 lei; 

— domnului Petru Mendeac, sculptor în piatră, pentru soclu: 
23.000 lei; 

— domnului Ion Cârdei, pentru bust: 15.000; 


La un loc = 73.000 lei. 


% 


Domnul prof. August Karnet, retrăgându-se, după 25 ani, din 
funcţia de dirijor al Reuniunii, comitetul îi încredinţează domnului 
comisar Aurelian Isar această demnitate, în şedinţa din 15 septembrie 
1933. Domnul August Karnet a declarat, însă, că retragerea din 
dirijoral nu înseamnă că se retrage definitiv din societate, ci ne va da 
concursul, ori de câte ori vom avea nevoie. 


% 


După serbările jubilare, Reuniunea îşi continuă activitatea mu- 
zicală şi dramatică. 

Astfel, la 23 noiembrie 1933, ansamblul teatral al societăţii 
noastre reprezintă, în Suceava, „Famile improvizată”, farsă în 3 acte, 
de M. Riemann şi Otto Schwarz, localizată, din limba germană, de 
Ştefan Pavelescu. 

Rolurile au fost susţinute de: doamna Eleonora Franke (Coana 
Zina), domnişoarele Sylvia Culin (Aneta), Lilia Marcean (Lulu), 
Else Neher (Safta), domnii Ştefan Pavelescu (Mişu Şt. Popescu), 
Vasile Jauca (Ghiţă Haramu), Octavian Dârja (Gigel), Gheorghe 
Ruptaş!“ (Tănasă), Cristea Tabacaru (Dr. Sălcescu) şi Nicolae Ştefan 


14 Gheorghe Ruptaş a jucat în următoarele 24 piese: Ion şi Talpă („Doi morţi vii”); 
ciubotarul („Creditorii”); Victor („O soacră”); Hagi-Pană („Trei crai de la răsărit”); 

(Sergentul). 

Farsa a înregistrat un răsunător succes. Deşi jucată în limba 
germană, de mai multe ori, pe scena suceveană, publicul a ţinut să 
asiste în număr foarte mare. Reuşita „se datorează perfectei unităţi 
de ansamblu, pe care autorul-director de scenă (Ştefan Pavelescu) a 
ştiut s-o realizeze, cum a realizat şi irezistibilul tempo al jocului, ce 
te făcea să uiţi că ai înaintezi diletanţi”!*?. 

Statutul societăţii noastre, elaborat de domnul preşedinte 
Ilarion Berezniţchi şi aprobat de adunarea generală constitutivă din 
15 octombrie 1930, a fost modificat din nou, căci, în urma aplicării 
lui, prin curs de câţiva ani, s-a putut constata că unele articole nu 
sunt tocmai practice (b. o. comitetul de 20 constituia un balast mare, 
dovadă că nu s-a întrunit niciodată în număr complet). Astfel, o 
comisiune de trei (Ilarion Berezniţchi, Leontie Moţoc şi Dr. Dimitrei 
Cudla), aleasă de comitet, după o muncă şi chibzuială mai îndelungată, 
vine cu statutul modificat, care este, apoi, votat de adunarea generală 
extraordinară din 26 februarie 1934 şi aprobat de Tribunalul Suceava, 
Secţia I, prin sentinţa nr. 106, din 24 martie 1934, Asoc. II 1751%. 


In cursul anului 1934, înregistrăm următoarele realizări artistice 
ale Reuniunii: 


La 24 Ianuarie, colaborează la Festivalul Naţional, organizat 


Belcescu („Soacra domnului deputat”) ; Pristanda („O scrisoare pierdută”), Rică 
Venturiano („O noapte furtunoasă”); Jupân Jacques (,„Avarul”), Eftimiţa („Conu Leonida 
faţă cu reacţiunea”); Luca („Doctor fără voie”), Conovăţ („Extemporalul”); Colivescu 
(„Florin şi Florica”); Arghira („„Moştenire de la răposata”); Sloftovici („Deputatul tatei”); 
Bohrmann şi grefierul (,„Prostul”); Knickebein („Vânt de primăvară”), Safir Balaur 
(„Nobila cerşetoare”); Mârza (,„Dracul”); Scorman („„Anonimul”); Tănasă („Familie 
improvizată”), Dahina („Cuiul lui Pepelea”); Plictichide („Beizadea Epaminonda”); 
Chiosa („Baba Hârca”); Amareti („Vânzătorul de păsări”); Regendank („Institutorii”). 
1% Glasul Bucovinei”, 10 decembrie 1933 

144 Statutul acesta s-a tipărit în toamna anului 1935, în 500 de exemplare, de către 


Reuniune şi se poate obţine, la sediul Societăţii, cu preţul de 5 lei. 

de Liga Culturală, cu „Nobila cerşetoare”, piesă într-un act, de Vasile 
Alecsandri. 

Domnul Victor Morariu scrie următoarele!*: 

„În rolul nobilei cerşetoare, tânăra văduvă Adelina Dorian, 
care „cerşeşte pentru răniții Franţei, domnişoara Sylvia Culin!* 
a desfăşurat multă graţie şi o remarcabilă fineţe de interpretare, 
rămânând, totuşi, datoare cu nota mondenă, pe care o comporta însuşi 
costumul de amazoană. 

Partenerul dumisale, domnul Gheorghe Ruptaş, în Safir Balaur, 
amorez ridicol, a avut, ca întotdeauna, un mare succes de ilaritate. 

Pe domnul Ştefan Pavelescu l-am apreciat, de data aceasta, 
într-o ipostază nouă: un tip profund serios şi sever, proprietarul Leon 
Dalbu, torturat de dezastrul Franţei şi îngrijorat de soarta frățâne- 
său Ștefan (domnul Nicu Tiscuteanu), înrolat ca voluntar în armata 
franceză. 

Domnul W. Franke a fost un spiritual şi umoristic lacheu (Jorj)”. 


La 22 martie, urmează o Academie muzicală, cu următorul 
program: 

1) Cuvânt de deschidere: domnul preşedinte Ilarion Berezniţchi; 

2) Doppler: „Aires valaques”, interpretate de Aurelian Isar 
(flaut) şi Otilia Payersfeld (pian); 

3) Haydn: „Trio” , interpretat de Dr. L. Wachtel (vioară). A. 
Migdal (violoncel) şi O. Payersfeld (pian); 

4) G. Verdi: „Parafrază din Rigoletto”; şi Chopin: „Vals” , 
interpretate de Elena Simon (pian); 

5) corul mixt al Reuniunii: Al. Zirra, „Lasă lumea”; Sabin 
Drăgoi, „Firişor de iarbă neagră” şi „Cântecul luntraşilor de pe Volga”. 


145 Glasul Bucovinei” din 4 februarie 1934 
146. Sylvia Culin a interpretat (1929-1934) următoarele nouă roluri: Aglaia („Creditorii”) 
Florica („Florin şi Florica”); Jeta („Vânzătorul de păsări”); Smărăndiţa („„Rămăşagul”); 


Rodica („Anonimul”); Aneta („Familie improvizată”); Tincuţa („Cinel-Cinel”); Marița 
(„Trei crai de la răsărit”) şi, în sfârşit, rolul Adelinei Dorian („Nobila cerşetoare”). 

Reuniunea reia, în 18 aprilie 1934, farsa „Familie improvizată”, 
cu distribuţia de la premieră (23 noiembrie 1933), cu deosebirea 
numai că rolurile Zicăi şi al doctorului Stălcescu au fost interpretate 
de doamna Vica Sucevanu şi de domnul Enea Filip. 

Invitată de către domnul prof. univ. Leca Morariu, directorul 
Teatrului Naţional din Cernăuţi, să joace pe scena acestei înalte 
instituţii de artă şi cultură românească, Reuniunea se înfăţişează, 
în seara zilei de 20 aprilie 1934, cernăuţenilor, cu farsa „Familia 
improvizată”. Succesul a fost desăvârşit. Ansamblul Teatrului 
Naţional, în frunte cu directorul lui, le-au făcut Ciprianiştilor o caldă 
primire, încheindu-se, după spectacol, cu o agapă opulentă, la „Pajura 
Neagră”. 

Domnul Constantin Loghin, corespondentul ziarului 
„Universul”, din 27 aprilie 1934, găseşte următoarele aprecieri: 

„Există, la Suceava, Reuniunea muzicală dramatică „Ciprian 
Porumbescu”, cea mai veche societate culturală din acel oraş, care, 
de un sfert de veac, dezvoltă o intensă şi binecuvântată activitate 
culturală. 

Societatea dispune de un excelent cor, pe care l-am auzit 
cântând, cu prilejul serbărilor de astă toamnă (la dezvelirea bustului 
lui Ciprian Porumbescu). Ea mai are şi-o secţie de teatru, al cărei 
inițiator şi suflet este profesorul Ştefan Pavelescu. 

Societatea „Ciprian Porumbescu” nu şi-a limitat activitatea 
numai asupra Sucevei, ci, încă de multă vreme, şi-a extins-o şi 
asupra oraşelor din apropiere. În aceste turnee, secţia de teatru a 
Reuniunii a poposit, vineri seara (20 aprilie curent) şi în oraşul nostru, 
reprezentând farsa „Familie improvizată”.”. 


Atreia zi, duminică, 22 aprilie, Societatea „Ciprian Porumbescu” 


reprezintă aceeaşi farsă în Iţcani, dând concurs „Comitetului pentru 
ridicarea unei biserici ortodoxe româneşti” din acea localitate. 

De 10 mai, Societatea „Ciprian Porumbescu” aranjează un 
Festival Naţional, dimpreună cu celelalte două societăți (Ateneul 
Român şi Liga Culturală). 


În ziua de 8 iunie, comitetul Societăţii ne surprinde cu o 
şezătoare muzicală, comemorându-se data morţii lui Ciprian 
Porumbescu şi serbându-se patru ani de la urcarea pe tron a M.S. 
Regelui Carol II. 

Programul: 

1) Doppler: „Scenă pastorală”, cu Aurelian Isar (flaut) şi Otilia 
Peyersfeld (pian); 

2) Rubinstein: „Scenă de bal”; şi Ciprian Porumbescu: „Suvenir 
de Nervi” şi valsul „Camelii”, toate interpretate la pian de domnişoara 
Elena Simon, care se afirmă ca o remarcabilă artistă în ale pianului; 

3) Corul mixt al Societăţii, dirijat de Aurelian Isar, se produce 
cu: Popovici: „La oglindă”; D. Chirescu: „Cântec de leagăn”; Sabin 
Drăgoi: „Doina” („De la Nistru pân'la Tisa”); Ciprian Porumbescu: 
„Cântecul Margaretei” şi „Românul”. 


De Sânziene (24 iunie), Reuniunea ne vine cu o inovaţie: 
aranjarea unui concert religios în mănăstirea Sfântului loan, în 
prezenţa I.P.S.S. Mitropolitului Nectarie, renunţându-se, astfel, la 
tradiționala reprezentaţie din „Dom Polski”. 


În 20 octombrie, reuniunea reprezintă, „Dracul”, glumă 
dramatică, în 2 acte şi un tablou, de Mihail Sorbul. 

Distribuţia: Costache Guranda (Ştefan Pavelescu), Mârza 
(Gheorghe Ruptaş), Miluţă Bursuc (Octavian Dârja), Victor Guranda 
(Florin Doroftei) şi Nuţa (Lidia Marcean). 

Venitul net (2.000 lei) a fost destinat Ateneului Român, pentru 
bustul lui Simion Florea Marian, care urmează să se dezvelească în 1935. 

De 24 Ianuarie 1935, Reuniunea dă concurs „Ligii Culturale” 
din loc, cu drama istorică „Se face ziuă”, de Zaharia Bârsan, jucată 
de doamna Victoria Gh. Sucevanu (Ilina), domnişoarele Else Neher 
(Achimia), Lydia Marceanu (Marina), Ştefan Pavelescu (Popa 
Costan), Dimitrie Filip (Crişan), Alexandru Prelipceanu (Baronul), 
Şoldeş (Zaharia) etc. 

„Se face ziuă” e o piesă grea, cu acțiune mai mult statică. 
E departe, bunăoară!”, de „Zorile” lui Iosif, care, la rândul ei (24 
Ianuarie 1933), a obţinut un succes mult mai mare. Cu toate eforturile 
depuse de directorul de scenă, piesa a produs o slabă impresie. Piesa 
aceasta poate avea succes, jucată de actori mari şi cu o montare aleasă. 


Comitetul decide să pună în studiu „Liturghia” lui lon Baciu 
şi opereta „La şezătoare”, de Tiberiu Brediceanu. „Liturghia” s-a 
executat de Paşti (aprilie 1935), la Mănăstirea Sf. loan, iar „La 
şezătoare” a fost fixată să fie reprezentată de Sânziene (24 iunie 1935). 

Şi astfel, comitetele Reuniunii, prezidate de prof. Ilarion 
Berezniţchi (1930-1935), au încrestat pe răbojul faptelor patruzeci 
şi una de manifestări artistice (23 de spectacole de comedie şi 
dramă, 5 reprezentații de operetă şi 13 realizări muzicale, concerte 
şi „academii”. 


147 În text, „b.o.”, ca şi în rândurile anterioare — n.r. 

X. Sediul Reuniunii. 

„Soacra domnului deputat”. 
Romancierul lonel Teodoreanu, la Suceava. 
Audiții muzicale pentru elevi. 
Tipărirea inedite: „Cisla”. 

Anul administrativ 1935/36 


Cu adunarea generală ordinară din 22 mai 1935, începe o 
nouă fază a Reuniunii, deoarece visul nutrit de preşedinţii anteriori 
(regretatul Severian Procopovici şi domnii prof. Ilarion Berezniţchi 
şi Ştefan Pavelescu) de a avea un sediu al societăţii!“, se realizează, 
datorită munificentei solicitudini a domnului Gheorghe Doroftei, 
membru fondator şi activ, care, în calitatea dumisale de primar al 
Sucevei, pune la dispoziţia Reuniunii, pe timp de 15 ani şi cu contract 
în regulă, camerele 21 şi 23 din somptuosul edificiu al Primăriei. 

Deci, noul comitet, ales pe anul administrativ 1935/36 (Ştefan 
Pavelescu — preşedinte; Leontie Moţoc — vicepreşedinte; Dr. Cristea 
Saco — secretar; Petre Petrescu — casier; Pavel P. Pintea — bibliotecar; 
Octavian Dârja — econom; Elena D. Cojocariu, Gheorghe Doroftei 
şi Grigore Sotniţehi — membri fără funcţie; comisia de control: 
Dr. Dimitrie Cudla, preşedinte — Teodor Coclici şi lon Berhang, 


14% Iată care a fost odissea Reuniunii, până la data aceasta: de la Hotel Langer, la Hotel 
„Central”, Liceul de băieţi, Casa Naţională, Liceul de fete şi, apoi, la Şcoala primară de 
băieţi. 

membri; juriul muzical — Dr. Victor Morariu, Dr. Leon Wachtel şi 
Ion Berhang) începe, mai întâi, o intensivă activitate de organizare 
internă: amenajarea celor două camere, adunarea (de pe la membrii 
din comitet şi plen) a averii Societăţii şi inventarierea ei. 

Într-adevăr, în cursul lunilor de vacanţă ale anului 1935, 
membrii comitetului s-au străduit, zi de zi, să pună ordine deplină în 
resorturi. Subliniem, cu dragă inimă, hiperzelul domnilor Dr. Cristea 
Saco şi Octavian Dârja, care, tot timpul liber îl petreceau în cabinetul 
Societăţii, muncind de zor. 

Cele două camere ale Reuniunii trebuiau, însă, îngrijite şi 
mobilate. Pentru acest lucru, aveam nevoie de bani şi, atunci, domnul 
Ştefan Pavelescu a venit cu propunerea ca, în conformitate cu art. 
11 din statut, să sporim numărul membrilor fundatori, care plătesc, 
o dată pentru totdeauna, cel puţin una mie lei. 

Apelul lansat a găsit ecou în sufletul oamenilor de bine. Primii 
trei care au răspuns, plini de entuziasm, chemării noastre au fost 
domnii Victor Morariu, Dimitrie Cojocariu şi Gheotghe Doroftei. 

Ceilalţi au urmat, la scurte intervale, încât, la sfârşitul anului 
administrativ 1935/36, aveam peste 65 de noi membri fundatori. 

Cu aceste taxe şi cu veniturile realizate de pe urma manifestărilor 
noastre artistice şi culturale, am cumpărat mobilier pentru cele două 
camere (60 de scaune a 150 lei, 3 mese, două dulapuri, candelabre, 
cadre pentru tablouri, cuiere, covoare, perdele, feţe de masă etc.), am 
cumpărat registre pentru toţi deţinătorii de resorturi, am îmbogăţit 
inventarul scenic, am augmentat bibliotecile muzicală şi literară, iar 
domnul Dr. Cristea Saco a pus ordine definitivă în arhivă, muncă 
destul de migăloasă şi îndelungată, pentru care Reuniunea îi exprimă 
vie recunoştinţă. ŞI, astfel, Societatea „Ciprian Porumbescu”, după 32 
ani de existenţă şi prodigioasă activitate național-culturală pe aceste 
meleaguri, îşi are, în sfârşit, sediul ei, unde membrii vin cu dragă 
inimă, ca să răsfoiască albumele, să citească colecțiile de reviste, să 
împrumute cărţi, să treacă în revistă realizările din trecut, foiletând 

arhiva sau citind „Ecouri în presă despre activitatea artistică-culturală 
a Societăţii”. 

Noul comitet a moştenit, de la cel vechi, opereta „La şezătoare”, 
de Tiberiu Brediceanu, care urma să se reprezinte de Sânziene. Având, 
însă, în vedere timpul prea scurt, spesele prea mari cu montarea şi 
lipsa unui tenor, comitetul, în şedinţa din 19 mai 1935, hotărăşte ca, 
în locul operetei, să se aranjeze o Academie muzicală. 

Astfel, încep pregătirile pentru a X-a Academie muzicală, fixată 
pe ziua de 24 iunie (Sânziene), cu care prilej i se oferă publicului 
următorul variat şi select program: 


1) „De-ale cântecului popular”, conferinţă ținută de zelosul 
nostru membru fondator şi activ, domnul profesor universitar Leca 
Morariu; 

2) Mozart: „Irio”, cântat de Otilia Peyersfeld (pian), Leon 
Wachtel (vioară) şi A. Migdal (violoncel); 

3) Grigoraş Dinicu: „Între brazi”, interpretată de Victor Morariu 
(vioară) şi Otilia Payersfeld (pian); 

4) Debussy: „Prelude”, interpretat de Claudia Marcianu (pian); 

5) Lecturi din volumul de poezii „Suceava voivodală”, de 
Adelina I. Cârdei, făcute de Ştefan Pavelescu; 

6) Gounod: „Fantaisie” din „Fausst”, interpretată de Aurelian 
Isar (flaut) şi Otilia Payersfeld (pian); 

7) Corul Reuniunii, dirijat de Aurelian Isar, se produce cu: 
Timotei Popovici: „La oglindă”; I. Chirescu: „Cântec de leagăn”; 
Sabin Drăgoi: „Lasă lumea”; şi Tiberiu Brediceanu: corul iniţial din 
opereta „La şezătoare”. 

Cu această audiție muzicală, ne-am inaugurat noul an de 
activitate, intrând, apoi, în vacanţa cea mare. 


Paralel cu organizarea internă, comitetul şi-a stabili (în şedinţa 
din 26 iunie) programul de activitate artistică şi culturală pe anul 

administrativ 1935/36. 


Astfel, la 23 septembrie, secția de teatru reprezintă „Soacra 
domnului deputat”, comedie în 3 acte, de Bisson, localizare de C. 
Mărculescu, având ca interpreţi pe: Eleonora Franke (Coana Tarsiţa), 
Aurora Neagu (Elena), Else Neher (Marița) şi Didina Hotinceanu 
(Florica), Ştefan Pavelescu (George), Gheorghe Ruptaş (Belcescu), 
Dumitru Filip!* (Dumbrăveanu) şi Octavian Dârja (Protopopescu). 
Direcţia de scenă: Ştefan Pavelescu. Regizoratul: Dr. Cristea Saco 
şi Mizzi Franke. 

Reuniunea întreprinde un turneu, cu această piesă, la Rădăuţi 
(28 octombrie), Câmpulungul Moldovenesc (30 octombrie) şi 
Botoşani (30 noiembrie), obţinând pretutindeni remarcabile succese 
morale şi materiale. Înregistrăm, mai ales, calda primire ce ni s-a făcut 
în Botoşani, unde afluenţa publicului era atât de mare, încât membrul 
nostru fundator, Dr. Sergiu Drăgoiu, era îngrijorat să nu se dărâme 
balcoanele şi galeriile teatrului „M. Eminescu”. 

A fost nevoie să mai evacueze o parte din elevi, plasându-i în 
alte părți ale teatrului. 


La 19 ianuarie 1936, domnul preşedinte Ştefan Pavelescu ţine 
o conferinţă („Crăciunul de la Silvestri”, de Ionel Teodoreanu), în 
cadrul Societăţii culturale „Miron Costin” din Roman, realizând un 
venit net de 800 lei, pentru fondul ineditelor lui Ciprian Porumbescu. 


Secţia Ligii Culturale din localitate organizând un Festival 
Naţional, de 24 Ianuarie, Reuniunea e la datorie, ca întotdeauna, 
cooperând cu „Cuiul lui Pepelea”, comedie într-un act, de Tudor 
Pamfilie şi Victor lon Popa, având ca interpreţi pe: Elise Neher 


14 Dumitru Filip a jucat în următoarele piese: „O soacră” (Furtunescu), „Pescuitorul 
ia 


de umbre” (Rene), „Soacra domnului deputat” (Dumbrăveanu( „Se face ziuă” (Crişan), 
„Dracul” (Victor), „La Turnu-Măgurele” (Doctorul). 

(Voichiţa), Didina Hotinceanu (Ruxanda), Ştefan Pavelescu (Sandu 
Stroilă), Gheorghe Ruptaş (Dahina), T. Lupăşteanu (Dascălul) şi 
Octavian Dârja (Pepelea). 

Corul Societăţii „Ciprian Porumbescu”, condus de Aurelian 
Isar, se manifestă cu: „Imnul Regal”; Porumbescu: „Tatăl nostru”, 
aranjat pentru cor mixt de domnul Eugen Isar; N. Oancea: „Calul lui 
Gheorghiţă; |. D. Chirescu: „Cântecul cucului”; Şt. Popescu: „Fata 
mamei”; şi Ciprian Porumbescu: „Cântecul Margaretei” şi „Pe-al 
nostru steag”. 


La 13 februarie, Reuniunea aranjează a XI-a Academie 
muzicală, unde s-au cântat: 

1) Chopin: „Nocturnă”; şi Guanz: „Arioso” şi „Presto”, 
interpretate de Aurelian Isar (flaut) şi Claudia Marcean (pian); 

2) Beethoven: „rio în mi bemol-major, interpretat de Otilia 
Peyersfeld (pian), Dr. Leon Wachtel (vioară) şi A. Migdal (violoncel); 

3) AL. Vlahuţă: „Dormi în pace”, poezie recitată de Octavian 
Dârja; 

4) Chopin: „Dans spaniol”, interpretat de Claudia Marceanu 
(pian); 

Giuseppe Tartini: „Sonată”, interpretată de Victor Morariu 
(vioară) şi Otilia Peyersfeld (pian); 

5) Corul Reuniunii ne încântă cu: C. M. Weber: corul 
introductiv din „Freischiitz”;, Ciprian Porumbescu: „Tatăl nostru”; 
şi Fr. Silcher: „Lorelei”. 

Academiilor muzicale li se dă o deosebită atenţie din partea 
publicului meloman. E şi varietatea de program care atrage, dar mai e 
ceva: intimitatea, atmosfera caldă şi liniştitoare din sala primăriei (un 
adevărat „Teatru mic” al Sucevei), unde publicul iubitor de frumos 


= As 


are prilejul să trăiască momente de adevărată înălțare sufletească. 


La | martie, marele romancier lonel Teodoreanu, urmând 

invitării comitetului nostru, a descins în Suceava, vorbind, în cadrul 
reuniunii, despre interesantul subiect „Cum am scris Medelenii”. 
Această manifestare poate fi considerată ca un adevărat triumf pentru 
suceveni, care au avut prilejul să asculte pe un orator de marcă, 
intrând, totodată, şi în atelierul intim al creaţiei literare a unui scriitor 
reputat. 

Romancierul lonel Teodoreanu s-a bucurat de una din cele mai 
calde primiri. Iată ce citim în „Junimea literară”, sub titlul „Maestrul 
Ionel Teodoreanu, la Suceava”: 


„Un eveniment cultural de primul rang şi o sărbătoare pentru 
bătrâna şi culturala Suceava, Marele romancier Ionel Teodoreanu a 
fost, două zile, oaspele ei, ţinând conferinţă a doua zi, duminică, în 
1 martie. 

În gara Burdujeni, a fost întâmpinat şi salutat de domnul Ştefan 
Pavelescu, preşedintele Reuniunii „Ciprian Porumbescu”, de domnii 
preşedinte de tribunal Leontie Moţoc, farmacist Nicolae Caba, în 
numele Ateneului Român, avocat Ion Jauca, în numele avocaţilor, 
medic primar şi director al spitalului Traian Bona, şeful poliției 
Alexandru Preutesei şi alţii. 

În Suceava, domnul Ionel Teodoreanu a vizitat atelierul 
pictorului şi sculptorului lon Cârdei, unde a avut prilejul să admire, 
anticipat, Suceava în pictură şi a primit, drept omagiu, „Suceava 
voievodală” a poetei Adelina I. Cârdei. 

Condus la Primărie!*!, în noul local al Societăţii „Ciprian 
Porumbescu”, corul Reuniunii, dirijat de domnul Isar, l-a întâmpinat 
cu „Lorelei”, de Fr. Silcher, ca o inimoasă aluzie la recentul roman 
al autorului. 

A vizitat, apoi, Librăria Weiner, în vitrina căreia chipul 
scriitorului, desenat de pictorul Cârdei, era înconjurat de operele 


150 XXV, p. 97, sub semnătura „vimo”, adică Victor Morariu. 
151. Actualul Palat Administrativ — n.r. 

dumisale. Aici, a dat o serie de autografe. 

Seara, la ora 9, pe când lua cina, în casa ospitalieră a domnului 
Pavelescu, acelaşi cor i-a făcut o serenadă, executând „Serenada” şi 
„Cântecul Margaretei”, ambele de Ciprian Porumbescu. 

Maestrul a mulțumit, adânc mişcat. 

A doua zi, a vizitat oraşul, cu monumentele lui, iar seara, în sala 
„Dom Polski”, în faţa unui numeros public, şi-a dezvoltat conferinţa 
sa, „Cum am scris Medelenii”, unică în felul ei, întrucât conţinea 
destăinuiri ale unui creator de artă asupra operei de creaţiune. 

Cu o vervă exuberantă, cu o prodigioasă bogăţie de idei şi de 
imagini, de umor şi de consideraţii teoretice, conferenţiarul, vorbind 
liber de tot, a ţinut încordat auditorul, timp de trei ceasuri, cu o mică 
pauză. 

După conferinţă, elevii şcolilor şi aproape întreaga asistentă, în 
aclamări frenetice l-au însoţit pe ilustrul maestru până la Restaurantul 
Miclea, unde a urmat o masă comună, într-o atmosferă de cald en- 
tuziasm, de bucurie sinceră şi în cântecele corului Societăţi „Ciprian 
Porumbescu”. 

Aici, au vorbit: prefectul judeţului, domnul Dimitrie Cojocariu, 
primarul oraşului, domnul Gheorghe Doroftei, preotul Teodor 
Coclici, în numele Societăţii Culturale, magistratul Leontie Moţoc, 
în calitate de coleg al avocatului Teodoreanu, şi, în sfârşit, inițiatorul 
şi organizatorul acestei neuitate serbări a Sucevei, domnul Ştefan 
Pavelescu. 

Tuturor le-a răspuns, adânc emoţionat, domnul Teodoreanu, 


lăsând în suflete nădejdea unei apropiate revederi”!*?. 


% 


Dar societatea noastră, care, până acuma, s-a manifestat numai 
în oraşe, a inaugurat colindarea prin comunele rurale, cu un program 
alcătuit anume pentru sate. 


15 Revedere care a avut loc în 19 mai a aceluiaşi an. 

Astfel, în ziua de Buna-Vestire (25 martie), am mânecat spre 
Bosanci, organizând, în Casa Naţională” din această fruntaşă comună, 
o şezătoare poporală. 

După cuvântul de deschidere al domnului Dr. Cristea Saco, 
S.S. Părintele loan Flaişer, membrul nostru activ şi predicator între 
predicatori, a ţinut o conferință religioasă despre „Sfânta Cruce”; 
domnul Octavian Dârja a recitat câteva fabule de Vasile Militaru 
(„Cozonacul, mămăliga şi plugaru!” şi „Pupăza şi cioara”), iar secția 
de teatru a jucat „Cuiul lui Pepelea”, cu distribuţia de la premieră 
(24 ianuarie), cu deosebirea numai că rolul Ruxandei l-a interpretat 
domnişoara Eugenia Popovici, care dispune de reale resurse scenice. 


În seara zilei de 3 aprilie, Societatea a organizat o Academie 
muzicală extraordinară (a XIII-a), în cinstea membrului ei activ şi 
fondator, domnul Octavian Ferlievici, drept omagiu de recunoştinţă 
pentru aportul dumisale muzical în cadrul Reuniunii şi cultivarea 
muzicii clasice. 

Cei ce compun trio-ul şi cvartetul Societăţii „Ciprian 
Porumbescu” (Otilia Peyersfeld, Dr. Leon Wachtel, Dr. Octavian 
Ferlievici şi A. Migdal), în casa dumisale au exercitat toate piesele 
clasice, care au constituit, apoi, punctele esențiale din programele 
concertelor şi academiilor noastre muzicale. 


Programul acestei Academii muzicale se compune din: 

1) Cuvânt festiv: Ştefan Pavelescu, preşedintele Reuniunii; 

2) Beethoven: „Sonata VIII”, interpretată de Victor Morariu 
(vioară) şi Otilia Peyersfeld (pian); 

3) W. A. Mozart: „Ave verum”; Sabin Drăgoi: „Acestea zice 
Domnul”; şi L. Denza: „Torna”, tustrele cântate de doamna Octavia 
Lupu-Morrariu (alto), Otilia Peyersfeld (pian) şi Leca Morariu 
(violoncel); 

4) Fr. Schubert: „Variaţiuni” şi „Scherzo” din „Forellenquintet”, 

opus 114, interpretate de Suzana Ferlievici (violă), Otilia Peyersfeld 
(pian), Dr. Octavian Ferlevici (violoncel), Dr. Leon Wachtel (vioară) 
şi A. Migdal (violoncel); 

5) G. Donizetti: „Una furtiva lagrima”; Hugo Wolf: 
„Verborgenheit”; şi T. Brediceanu: „Dragu-mi-i, mândro, de tine”, 
interpretate de Liviu Halip, profesor la Conservatorul din Cernăuţi 
(canto) şi Otilia Peyersfeld (pian); 

7) Ciprian Porumbescu: „Noapte de primăvară”, cvintet format 
din Leopoldina Colonel Jarzebecki (soprană), Liviu Halip (tenor), 
Eugen Cosmovici (bariton), Otilia Peyersfeld (pian) şi Victor Morariu 
(vioară). 

8) Corul Reuniunii, condus de Aurelian Isar, execută: I. Baciu: 
„Pre Tine Te lăudăm”; Sabin Drăgoi: „Doina”; Ion Vidu: „Vara 


29 


grânele se coc”; şi Ciprian Porumbescu: „Cântec de primăvară”. 


% 


La 4 aprilie, domnul prof. univ. Leca Morariu, membrul nostru 
fundator şi activ, ne conferenţiază despre „Poetul bucovinean T. 
Robeanu”, subliniind valoarea literară a acestui talentat scriitor al 
Bucovinei antebelice. 


La 2 mai, Societatea „Ciprian Porumbescu”, în colaborare cu 
„Doamnele Române”, a aranjat o serată cu dans, în Casa Naţională. 
Jumătate din venitul net (1.500 lei) a fost destinat pentru fondul 
ineditelor lui Ciprian Porumbescu. 


Corul şi secţia de teatru ale Reuniunii au, din nou, prilejul să 
facă o faptă caritabilă: în seara zilei de 21 aprilie, reuniunea noastră 
a dat concurs la spectacolul aranjat de cantina „Pâinea Săracilor”, 
condusă de venerabila doamnă Olga Pruncul, jucând comedia „Cuiul 
lui Pepelea”, iar corul cântând: Ciprian Porumbescu: „Serenada”, 


x. 


„Cântecul Margaretei” şi „Cântec de primăvară”; lon Vidu: „Peste 

deal” (solo tenor — Octav Rodinciuc); Fr. Silcher: „Lorelei”; Ion 
Baciu: „Pre Tine Te lăudăm”; Octavian Dârja recită „Vântul”, de 
George Coşbuc. Încât se poate spune că Reuniunea e veşnic la datorie, 
ori de câte ori i se cere concursul. 

Va să zică, Societatea „Ciprian Porumbescu” nu înţelege să 
aranjeze spectacole şi concerte numai pentru scopurile proprii, ci şi 
pentru alte societăţi culturale şi de binefacere. 


De 10 Mai, am dat concurs Ateneului Român, cu sceneta lui 
Vasile Alecsandri „La Turnul Măgurele”, interpretată de domnişoara 
Eugenia Popovici (Adela), Octavian Dârja (Horcea) şi Dimitrie Filip 
(Doctorul), director de scenă fiind Dr. Christea Saco. 


În cursul lunii lui mai, am introdus o altă inovaţie: audiții 
muzicile cu elevii, care iau lecţii pe la diferiţi profesori de muzică 
din localitate. 

Scopul: stimularea gustului pentru muzică. 

Ecoul acestor manifestări a fost foarte puternic. Părinţii şi 
profesorii ne-au exprimat toată gratitudinea lor pentru aceste aranţări, 
deoarece au remarcat că odraslele lor manifestă, astfel, un interes 
mult mai viu pentru muzică. 

S-au aranjat, în total, trei audiții de felul acesta ( în 1, 17 şi 23 
mai). Şi, astfel, am putut vedea elevi şi eleve, de la vârsta de 6-18 ani, 
însoţiţi de profesorii lor, apărând timizi în faţa publicului şi executând 
(canto, vioară sau pian) bucăţile pregătite. Şi vedeai, pe deoparte, 
profesorii emoţionaţi, parcă ei s-ar produce în faţa auditorului, iar pe 
de altă parte, părinţii cu ochii înrouraţi de lacrimi, de bucuria copiilor. 


Ultima manifestare din acest an administrativ a avut loc la 
19 mai, când domnul Ionel Teodoreanu, de astă dată, însoțit de 
soţie, doamna Lily, prieten sincer al Sucevei patriarhale şi culturale, 
precum şi al societăţii noastre, ne-a conferenţiat, a doua oară, despre 

„Literatură şi viaţă”, având darul de a atrage un public şi mai numeros 
din oraş şi judeţ, încât mulţi au fost nevoiţi să se întoarcă de la uşă, 
sala „Dom Polski” nemaiputându-i cuprinde... 

Cu acest prilej, marele romancier ieşean a promis că va mai 
veni între noi, fiindcă a găsit în Suceava un teren favorabil, un public 
înţelegător şi oameni ospitalieri. 

După conferinţă, domnul Ionel Teodoreanu a mai rămas, încă 
două zile, în Suceava, vizitând, în tovărăşia soţilor Ştefan Pavelescu, 
a doamnei şi domnului căpitan I. Ciubotariu şi a domnului maior 
Gheorghiu, colegul de şcoală al romancierului, monumentele istorice 
din localitate, precum şi cele din împrejurimi: Suceviţa, Putna, 
Rădăuţi, Mitocul-Dragomirnei, Mănăstirea Humorului şi Voroneţul. 

Impresii culese de pe urma acestor neuitate colinde pe la sfintele 
lăcaşuri voievodale se găsesc şi în romanul dumisale „Arca lui Noe”. 


Comitetul s-a preocupat mereu şi de o cât mai mare răspân- 
dire a operei lui Ciprian Porumbescu, împrumutând şi copiind note 
pentru alte societăţi de cântare. Dar cum în zilele noastre Radio este 
cel mai bun mijloc de propagandă a compozițiilor patronului nostru, 
ne-am adresat (pe la începutul lui iunie) domnului Liviu Rebreanu, 
preşedintele Societăţii de Radiodifuziune, cu rugămintea ca să ia în 
repertoriul permanent „Rapsodia Română” pentru orchestră. 

Iată ce ne răspunde marele nostru romancier, cu data de 17 


iunie 1936: 
„Domnule Preşedinte şi scumpe prietene, 


Îți mulţumesc cu drag pentru oferta ce-o face Societatea 
„Ciprian Porumbescu”. Ne faceţi un serviciu şi nouă, Societăţii 
de Radio, dar mai ales muzicii româneşti, pe care noi ne silim s-o 
răspândim şi s-o stimulăm în tot ce produce mai valoros şi mai specific 
naţional creator. 

Eu, mărturisesc, nu cunosc „Rapsodia Română” a lui 
Porumbescu, dar, din câte cunosc despre acest mândru compozitor, 
sunt sigur că trebuie să fie o operă interesantă. Primim, prin urmare, 
cu plăcere sugestia Domniei Tale şi fii sigur că „Rapsodia Română” 
va figura cu cinste în repertoriul nostru. 

Te rog, deci, să-mi trimiţi, mai întâi, partitura de pian, ca să 
facem o audiție intimă. Între timp, vei binevoi a pune să se copieze 
ştimele ce le aveţi, fireşte, cu toata conştiinciozitatea. .. 

Astfel sper că, în curând, rapsodia lui Porumbescu îşi va cuceri 
locul cuvenit în sufletul tuturor iubitorilor de muzică românească. 

Profit de acest prilej, scumpe Domnule Pavelescu, să-ţi strâng 
mâna cu toată afecțiunea. 

Liviu Rebreanu”. 


„Rapsodia Română”, neavând partitură, maestrul Th. 
Rogalski'*, unul din apreciaţi dirijori ai orchestrei radio, şi-a luat 
asupra sa anevoioasa sarcină de a o alcătui, după ştime, şi avem 
convingerea că-n curând va fi difuzată în toate largurile pământului 
românesc. 

Afară de această multilaterală activitate, comitetul a consolidat 
raporturile sale cu toate societățile culturale din Suceava; a sporit 
numărul coriştilor, de la 28, la 70; a tipărit inedita lui Ciprian 
Porumbescu, „Cisla”, scenă muzicală-comică, revizuită de August 
Karnet, la Editura „Scrisul Românesc”, din Craiova, în 500 exemplare, 
care se vând cu câte 25 lei. Spesele cu tipărirea acestei inedite se urcă 
la suma de peste 8.000 lei. 

Cu tipărirea „Cislei”, Reuniunea a reluat din firul întrerupt 
înainte de războiu (1913), când s-au publicat 11 fascicule (=35 de 
piese) din compoziţiile inedite ale lui Ciprian Porumbescu. 

Comitetul a mai editat 1.000 ilustrate (Ion Cârdei: „Ciprian 


15 Acelaşi Th. Rogalski, care, de 10 Mai 1938, ne-a surprins atât de plăcut cu orchestraţia 
puternicului „Altarul Mănăstirii Putna”, cântat de corul „Asociaţiei văzătorilor”, la radio. 

Porumbescu, compunând „Crai Nou”!5), care s-au desfăcut cu 2 
lei bucata, sporindu-se, în felul acesta, fondul ineditelor. Comitetul a 
mai tipărit, apoi, şi 500 exemplare din statutul Reuniunii, modificat, 
în 1933, de comitetul prezidat de domnul prof. Ilarion Berezniţchi. 

S-a sporit numărul membrilor activi solvenţi, de la 40, la 150; 
comitelui a luat, apoi, o importantă hotărâre: în fiecare an, în cea mai 
apropiată duminică de 6 iunie (data morţii lui Ciprian Porumbescu), 
să se facă parastas pentru pomenirea lui Ciprian Porumbescu şi a 
familiei lui, precum şi a tuturor membrilor Ciprianişti decedați. E un 
prinos de recunoştinţă, pe care-l datorăm celor adormiţi întru Domnul 
şi care, cât au trăit, n-au precupețit jertfa lor pe altarul Reuniunii. 


154 Originalul se află în cabinetul Societăţii „Ciprian Porumbescu”. 

XI. Reluarea .,„Pescuitorului de umbre”. 
Turneul cu „Familie improvizată”, 
la Botoşani şi Cernăuţi. 
Hotărârea de a clădi o casă a Reuniunii. 
Anul administrativ 1936/37 


La 30 iunie 1936, s-a ţinut adunarea generală ordinară, care şi-a 
ales următorul comitet: preşedinte — Ştefan Pavelescu; vicepreşedinte 
— Dr. Christea Saco; secretar — Octavian Dârja; casier — Dimitrie 
Moldovan; bibliotecar — Vasile Velehorschi; econom — Dimitrie 
Filip; membri fără funcţie — Elena Cojocariu, Gheorghe Dorofiei şi 
Grigore Sotniţehi. Comisiliul de control: preşedinte — Leontie Moţoc, 
membri — Ştefan Moldovan şi Petre Petrescu. Juriul muzical: Victor 
Morariu, Dr. Leon Wachtel şi Aurelian Isar. 


A treia zi după adunarea generală (2 iulie) au avut loc marile 
serbări de la Bucşoaia, în prezenţa Majestății Sale Regelui Carol al 
II-lea şi a Marelui Voievod Mihai, cu prilejul Congresului Arcăşesc 
din Bucovina. 

Corul mixt al Reuniunii, dirijat de Aurelian Isar, îmbrăcat în 
costume naţionale, a executat, în faţa Suveranului şi a Augustului Său 
Fiu, „Răsunetul Ardealului” (solo tenor: Octav Rodinciuc), recoltând 
un bine meritat succes. 

La 20 septembrie 1936, societatea noastră dă concurs 
„Comitetului pentru clădirea bisericii ortodoxe române din Iţcani, cu 
comedia „Cuiul lui Pepelea”, de Tudor Pamfilie şi Victor lon Popa. 


La 23 octombrie, secţia de teatru reia „Pescuitorul de umbre”, 
puternica dramă în 4 acte, de Jean Sarment, în care Nicu Mihuţă 
are una din cele mai mari creaţii; spectacolul se dă în beneficiul lui 
Nicu Mihuţă, artist dramatic la fostul Teatru Naţional din Cernăuţi 
şi membru de valoare al societăţii noastre. 

Distribuţia: Eleonora Franke!'* (Mama), domnişoarele Didina 
Hotinceanu (Nelly), Else Neher (Maria), domnii Nicu Mihuţă!5 
(Jean), Dimitrie Filip (Rene), Teodor Lupăşteanu (Monseniorul 
Lescule). Direcţia de scenă: Nicu Mihuţă. 

La 16 noiembrie, Societatea joacă aceeaşi piesă (cu aceeaşi 
distribuţie), la Iţcani. 


Având în vedere succesul farsei „Familie improvizată”, obţinut 
în mai multe rânduri, atât în Suceava, cât şi în alte centre limitrofe, 
Reuniunea a reluat-o, în seara zilei de 20 noiembrie. Venitul net, de 
2.000 lei, a fost donat Internatului „Protoiereu Vasile Cocârlă”. 


La 9 decembrie, am aranjat a XIV-a Academie muzicală, având 


15 Eleonora Franke a interpretat, în răstimpul de la 1927, până la 1937, următoarele 
nouă roluri: Axinia („Beizadea Epaminonda”), Doamna State („Anonimul”). Schirmer 
(„Prostul”), Madame Franz („„Rămăşagul”), Mama (,„Pescuitorul de umbre”), Tarsiţa 
(„Soacra domnului deputat”), Zinca („Familie improvizată”), Doamna Knickebein („Vânt 
de primăvară”) şi Adelaida (,„Vânzătorul de păsări”). 

15 Nicu Mihuţă a interpretat, în intervalul 1925-1937, următoarele 15 roluri: Lascu 
(„Baba Hârca”), Gheorghe („„Năpasta”), Furtunescu („O soacră”), Protopopescu („Soacra 
domnului deputat”), Petrică („Trei crai de la răsărit”), Mucalidi („„Beizadea Epaminonda”), 
Felix („Vânt de primăvară”), Ducele de Bligny („Mândrie şi amor”), Wilibald („Prostul”), 
Flemming („Institutorii”), Elevul Ionescu („Extemporalul”), Jean („Supremul argument”, 
de George Voevidca), Ciripilă („„Moştenire de la răposata”), Mandragiu („Nodul gordian”), 


Tudorică („Deputatul tatei”) şi Jean („Pescuitorul de umbre”). 

următorul program: 

1) Mozart: Două menucete, interpretate de Aurelian Isar (flaut) 
şi Claudia Marceanu (pian); 

2) E. Grieg: „Sonata în do-minor”, p. ] şi II, interpretate de 
Victor Morariu (vioară) şi Otilia Peyersfeld (pian); 

3) Al. Vlahuţă: „Din prag”, recitată de Dimitrie Filip; 

4) Chopin: „Polonaise”, interpretată de Claudia Marceanu; 

5) Hăndel: „Trio în fa-major”, interpretat de Otilia Peyersfeld 
(pian), Leon Wachtel (vioară) şi Aurelian Isar (flaut); 

6) Ciprian Porumbescu: „Noapte de primăvară”, interpretat 
de cvintetul format din Josefine Colonel Jarzebecki (soprană), Otilia 
Peyersfeld (pian), Victor Morariu (vioară), Octav Rodinciuc (tenor), 
Emilian Cosmovici (bariton); 

7) Corul mixt al Reuniunii, dirijat de Aurelian Isar, execută: 
Sabin Drăgoi: „Bănăţeană”; Mihail Jora: „Foaie verde bob secară”; 
Nicu Popovici: „La oglindă”. 


La 13 ianuarie 1937, Reuniunea pleacă la Botoşani, cu „Fa- 
milie improvizată”. 

Primire frumoasă: în gară, ne-a întâmpinat Societatea 
muzicală „Armonia”, din acea localitate, cu cântece şi urale. Domnul 
Copălăuanu, dirijorul „Armoniei” botoşănene, a compus un „Bine 
aţi venit!”, special pentru crainicii culturali ai Sucevei. 

Seara, Teatrul Comunal „Mihai Eminescu” era arhiplin. Succes 
moral şi material peste aşteptări, datorită renumelui de care se bucură 
societatea noastră, de când cu turneele „Crai nou” (1925), „Vânzătorul 
de păsări” (1931) şi „Soacra domnului deputat” (1935), dar datorită 
şi propagandei intensive a valorosului nostru membru fondator Dr. 
Sergiu Drăgoi. 

Înainte de spectacol, doamna farmacist Semaca a pregătit un 
bufet bogat, aşteptând pe suceveni, să-i întâmpine cu toată dragostea 
şi ospitalitatea. 

După reprezentaţie, Societatea muzicală „Armonia” a oferit, 
în onoarea Ciprianiştilor, un banchet. 


După zece zile, Societatea „Ciprian Porumbescu” se avântă, 
din nou, pe scena Teatrului Naţional din Cernăuţi, cu aceeaşi „Familie 
improvizată”, pe care a mai reprezentat-o, aici, în 20 aprilie 1934. 

Datorită propagandei făcută din vreme, sala Teatrului Naţional 
părea neîncăpătoare. 

Înainte de spectacol, a vorbit domnul preşedinte Ştefan 
Pavelescu despre rostul acestor turnee, lămurind pe cernăuţeni că 
Reuniunea cutreieră oraşele nu ca să ofere artă propriu-zisă (aceasta 
o fac teatrele noastre mari), ci ca să se achite de-o sfântă datorie faţă 
de memoria lui Ciprian Porumbescu, tipărindu-i ineditele, care zac 
în dulapurile din Muzeul „Porumbescu” din Suceava. 

Şi-ntr-adevăr, venitul net, de 8.700 lei, a fost alocat, în 
întregime, fondului pentru tipărirea compozițiilor inedite ale lui 
Ciprian Porumbescu. 

A doua zi, 24 ianuarie, Societatea aranjează un festival naţional, 
în sala primăriei, cu programul următor: 


1) Cuvânt introductiv, ţinut de Ştefan Pavelescu; 

2) cuvânt festiv, ţinut de domnul prof. Gavril Ionescu; 

3) recitări Ştefan Pavelescu şi Dimitrie Filip, şi coruri 
mixte, executate de corul Reuniunii („Imnul Regal”; Porumbescu: 
„Tricolorul”, „Deviza”, Serenada „Dormi uşor!”; lon Vidu: „Peste 
deal”, cu solo tenor: Octav Rodinciuc); şi Sabin Drăgoi: „Bănăţeană”). 


La 4 aprilie, Reuniunea a reprezentat, în Storojineţ, piesa 
„Dracul”, de Mihail Sorbu, jucată de doamna Lydia Marceanu- 
Iavorschi (Nuţa) şi domnii Ştefan Pavelescu (Costache Guranda), 
Octavian Dârja (Bursuc), Dimitrie Filip (Victor) şi L. Mihuţă (Mârza). 

Venitul de 2.500 lei a fost menit fondului pentru tipărirea 

ineditelor din Ciprian Porumbescu. 

Atât domnul prefect A. Apati, cât şi domnul primar Petre Bruja 
au donat Reuniunii câte 2.000 lei, din partea instituţiilor ce le conduc, 
augmentând, astfel, fondul ineditelor cu 4.000 lei. 

Cu acest modest mănunchi de nouă manifestări culturale (şapte 
reprezentații teatrale, o academie muzicală şi un festival) comitetul 
s-a prezentat în faţa adunării generale din iunie 1937, care i-a dat 
absolutorul cu vot de laudă. 


Tot în cursul acestui an administrativ, cu prilejul recepției de 
la prefectură (26 octombrie 1936), când corul Societăţii „Ciprian 
Porumbescu”, în frunte cu comitetul, s-a dus să-l felicite pe membrul 
ei fondator, domnul prefect Dimitrie Cojocariu, printre cuvântările ce 
s-au ţinut, s-a adus, în câteva rânduri, vorba de Societatea „Ciprian 
Porumbescu”, care, pe zi ce merge, dă dovezi tot mai temeinice 
că-şi are un rost bine determinat şi de prim ordin în viaţa artistică şi 
culturală a oraşului şi judeţului Suceava. 

La un moment dat, se ridică domnul Ilie Doboş-Boca, membrul 
nostru fondator, care spune următoarele: 

„Datori suntem cu toţii să sprijinim activitatea prodigioasă a 
Reuniunii „Ciprian Porumbescu”, căci această scumpă societate nu e 
numai a mănunchiului respectabil de 350 membri onorari, fondatori 
Şi activi, ci e a Sucevei întregi, a românismului în genere. Şi dorința 
mea fierbinte e ca Societatea „Ciprian Porumbescu” să ajungă, cât 
mai curând, să-şi aibă casa ei proprie, cu sală de concerte, birouri, 
cameră de şedinţă, sală de repetiţii etc. 

În acest scop, fac începutul şi declar solemn că, de la 1 
noiembrie a. c. (1936), şi până la săvârşirea mea din viaţă, voi da 
câte 100 leii lunar, pentru realizarea acestei idei”. 

Imediat, domnul Dimitrie Cojocariu a declarat că se înscrie, 
dimpreună cu doamna soție, cu suma de 5.000 lei, sumă pe care, de 
ziua soţiei dumisale, Elena (21 mai 1937), a şi vărsat-o Reuniunii. 

Comitetul a discutat această sugestie a domnului Ilie Doboş- 
Boca şi, într-o şedinţă, a hotărât să lanseze un apel în acest sens, 
stabilindu-se că pot deveni ctitori ai Casei Reuniunii cei ce plătesc 
suma de 500 lei. 

Oamenii de bine au răspuns şi răspund cu drag acestui apel. 
Banii ce incurg se depun la oficiul P.T.T. Suceava, pe carnetul CEC 
nr. 434. 

S-au ridicat şi unele obiecţiuni: adică, având în Suceava o 
Casă Naţională, care are şi menirea să adăpostească toate societăţile 
culturale din localitate şi să-şi aibă teatrul ei, n-ar mai fi nevoie şi de 
o casă a Reuniunii. 

Am răspuns la aceste obiecţiuni: Desigur că, în acest caz, o Casă 
a Societăţii „Ciprian Porumbescu” nu-şi mai are nici un rost. Având, 
însă, în vedere că vechea Societate „Casa Naţională” s-a transformat 
în societate pe acţiuni, aparţinând unui cerc restrâns de acționari, 
iar perspectivele de a continua cu clădirea începută de Dr. Eusebiu 
Popovici sunt atât de cenuşii, din cauza datoriilor de milioane pentru 
ceea ce s-a clădit până-n prezent, Societatea „Ciprian Porumbescu” 
continuă cu acţiunea de adunare de fonduri pentru o casă proprie!“. 


157 Ulterior, în 1937, „Casa Naţională” a încheiat un contact cu Fondul Bisericesc, 
urmând ca acesta să achite datoriile vechi şi să avanseze o sumă de 10-12 milioane pentru 
continuarea şi terminarea edificiului „Casei Naţionale”. În caz că contractul acesta se 
realizează, Reuniunea va urma să-şi schimbe planul, în sensul că, cu sumele colectate, 
să-şi cumpere acţiuni la „Casa Naţională”. 

Anuarul Reuniunii muzicale-dramatice 
„Ciprian Porumbescu” 
pe anul administrativ 1937/38 


Onorată adunare generală!*, 


În vara aceasta, încheiem un ciclu de trei ani, petrecuţi în cuibul 
nostru: sediul Societăţii din edificiul Primăriei, pe care-l avem, datorită 
bunăvoinţei domnului Gheorghe Doroftei, fost primar al Sucevei. 

În cursul acestor trei ani, s-a pus ordine desăvârşită în averea 
Reuniunii, pe care am adunat-o de prin diferite locuri, pe unde 
era împărţită, sporind-o considerabil. Astăzi, cine intră în localul 
Reuniunii, e impresionat plăcut de ordinea şi estetica!* ce domnesc 
în cele două încăperi: sala de şedinţe şi sala de repetiţii. 

Membrii Societăţii (peste 400), de toate categoriile (onorari, 
fondatori şi activi), sunt mai ataşaţi de Reuniune şi vin cu mai multă 
plăcere la sediul ei, să împrumute cărţi, să răsfoiască colecţiile de 
reviste, să admire albumele care stau pe masă şi să vadă bogăţia 
picturilor (Ion Cârdei, Dimitrie Loghin, Silvia Bendas-Biesadovschi, 
Teodor Lupăşteanu etc.) şi a fotografiilor din cabinet, care împodobesc 
pereţii. 

Şi comitetele ultimilor trei ani au căutat, prin toate mijloacele, 
să creeze, pentru membri, o cât mai mare atracţie şi să le dea o 


15 Raportul preşedintelui Ştefan Pavelescu, ultimul raport al Reuniunii — n.r. 
159 Vezi b. o. „Făt-Frumos”, XIII, p. 78. 

deosebită atenţie, prin acele calde felicitări, de sfintele sărbători ale 
Crăciunului şi ale Anului Nou, precum şi prin urările de sănătate, la 
diferite prilejuri (zile onomastice, natale, nunti, botezuri), apoi prin 
serenade etc. Ca să poţi realiza cât mai multe lucruri frumoase, e 
absolută nevoie de această osmoză sufletească între comitet şi plen. 

Pe lângă această străduinţă de închegare sufletească, să vedem, 
acum, care sunt manifestările Reuniunii, pe teren artistic şi cultural, 
din anul administrativ expirat, căci, oricâtă ordine şi estetică ar domni 
în localul Ciprianist, oricâtă bogăţie ne-ar înveseli ochii în cele două 
camere, oricâtă armonie ar stăpâni sufletele reuniuniştilor, trebuie să 
realizăm măcar o cât de mică părticică din vastul program al acestei 
societăţi, care, numai astfel, îşi poate justifica restul existenţei sale. 

Deci, deşi vacanta cea mare (lulie şi August) e menită, de 
obicei, odihnei şi pregătirii programului de activitate pentru anul 
administrativ următor, societatea noastră, totuşi, şi-a inaugurat seria 
de manifestări, prin participarea la dezvelirea bustului lui Ciprian 
Porumbescu din Stupca, în 22 august 1937. 

Bustul acesta (executat de stupcanul Gheorghe Bilan!%0), 
diplomat al Academiei de Belearte Bucureşti şi elevul maeştrilor O. 
Han, D. Paciurea şi Medrea)'“!, a fost ridicat numai din ofrandele 
Asociaţiei Intelectualilor Stupcani, Reuniunea noastră contribuind 


15 Menţionăm şi alte lucrări ale acestui tăcut şi modest dăltuitor al gândului încremenit 
în piatră: „Simion Florea Marian”, bust ridicat de Ateneul Român Suceava (12 octombrie 
1935); „Nicolae Cicone”, întemeietorul Societăţii „Fărăşerotul” din America, dezvelit în 
comuna Fraşari, judeţul Durostor; „Adam şi Eva”, „Sfarmă-Piatră”, „Cap de expresie”, 
„Strâmbă-Lemne”, „Ştefan cel Mare”, la Liceul „Ştefan cel Mare” din Suceava, dezvelit 
la 3 octombrie 193t etc. Cele mai multe din aceste lucrări au fost primite la Salonul 
Oficial Bucureşti şi apreciate de cei mai competenţi artişti în materie de sculptură. 

1! George Bilan s-a născut, în 17.05.1907, la Stupca, murind în 1973, la Bucureşti. 
Discipol al primului sculptor al Bucovinei, loan Pâşlea, dar şi profesorilor săi Oscar Han, 
Dimitrie Paciurea şi Corneliu Medrea, George Bilan a rămas în memoria locurilor mai 
ales prin portretistică, bustul lui Simion Florea Marian (1935), bucurându-se de cea mai 
largă notorietate, alte două busturi cunoscute fiind cel al lui Ştefan cel Mare, amplasat 
în colegiul sucevean care poartă numele voievodului, şi cel al lui Ciprian Porumbescu 
(1937) din Supca —n.r.. 

şi ea cu suma de una mie lei. 

Comitetul şi corul societăţii noastre au pornit, în dimineaţa zilei 
de 22 august, spre mormântul lui Ciprian Porumbescu din Stupea. 
La slujba ce s-a oficiat în sobor (A. Soroceanu, parohul satului, A. 
Brăteanu, S. Brăteanu, A. Sabin şi Butnariu), corul nostru, dirijat de 
Aurelian Isar, a dat răspunsurile. 

După serviciul divin, s-a oficiat un parastas, la mormântul lui 
Ciprian Porumbescu, iar de aici, cortegiul impunător s-a îndreptat 
spre şcoală, unde s-a desfăşurat solemnitatea dezvelirii bustului. 
Cu acest prilej, corul Reuniunii a dat răspunsurile şi a cântat „Pe-al 
nostru steag”, „Tricolorul” şi „Imn festiv” („O, sfântă zi, o zi de 
sărbătoare”1%2). 

În calitate de preşedinte, am vorbit despre Ciprian Porumbescu, 
înfățişându-l ca cea mai comprehensivă sinteză a neamului nostru, 
precum şi despre rolul Reuniunii întru răspândirea muzicii ciprianiste. 

După-amiază, la ora 5, în cadrul şezătorii, organizată de 
intelectualii stupcani, corul nostru s-a produs cu un buchet de 20 
cântece (Ciprian Porumbescu: „Deviza”, „Tricolorul”, „Cântecul 
Margaretei”, „Cântec de primăvară”; N. Oancea: „Cântecul lui 
Gheorghiţă”; |. Chirescu: „Cântecul cucului”; |. Vidu: „Vara grânele 
se coc”; D. Cuclin: „Dor, dorule”; Gh. Cucu: „Haz de necaz”; T. 
Popovici: „La oglindă”; G. Muzicescu: „Marş Regal”; M. Jora: 
„Foaie verde bob secară”; D. Dimitriu şi Şt. Popescu: „Fata mamei”; 
N. Oancea: „Lângă leagăn”; |. Chirescu: „Cântec de leagăn”; Sabin 
Drăgoi: „Bănăţeana” şi „Cătălina”; |. Vidu: „Răsunetul Ardealului” 
(solo tenor Octav Rodinciuc); Sabin Drăgoi: „Lasă lumea”; T. 
Brediceanu: „La şezătoare”). 


A doua manifestare a Reuniunii noastre a avut loc în 25 
septembrie, când am sărbătorit, printr-un festival artistic-literar, 


16 Acelaşi imn, care s-a cântat la dezvelirea bustului lui Ciprian Porumbescu la Suceava, 
în 1933. 

împlinirea unui sfert de veac de la moartea lui |. L. Caragiale. 
Programul acestui festival a fost: 


1) „Durabilitatea şi actualitatea comediilor lui Caragiale”, 
conferinţă ţinută de Ştefan Pavelescu; 

2) Corul Societăţii „Ciprian Porumbescu”, dirijat de Aurelian 
Isar, a executat şase piese: Porumbescu: „Deviza”; Sabin Drăgoi: 
„Doina”; G. Cucu: „Haz de necaz”; D. Cuclin: „Dor, dorule”; 
Vidu: „Răsunetul Ardealului” (solo tenor: Octav Rodinciuc) şi G. 
Muzicescu: „Marş Regal”; 

3) Lecturi din Caragiale: Ştefan Pavelescu — schiţa „25 de 
minute”, şi Octavian Dârja — „Moartea protestantului”, baladă 
medievală. 


În partea a doua a programului, s-a jucat „O soacră”, farsă 
într-un act, de I. L. Caragiale, interpretată de domnişoarele: Else 
Neher (Liza), Filomela Costaş (Fifina) şi Emilia Nemeş (Iulia), apoi 
domnii Ştefan Pavelescu!“ (Peruzeanu), Dimitrie Filip (Furtunescu) 
şi Gheorghe Ruptaş (Victor). Direcţia de scenă: Ştefan Pavelescu; 
regizoratul: domnişoara Miţi Franke şi Christea Saco; sufleor: 


1% Ştefan Pavelescu a jucat, în curs de 14 ani (24 iunie 1924 — 25 iunie 1938), în 36 de 
piese: Alecu Verişan („Creditorii”), Peruzeanu („O soacră”), Ion („Năpasta”), Tipătescu 
(„O scrisoare pierdută”), Chiriac („O noapte furtunoasă”), Cleante („„Avarul”), Geronte 
(„Doctor fără voie”), Nistorian („Extemporalul”), Florin („Florin şi Florica”), Poticnescu 
(„Moştenire de la răposata”), Trifan („Un leu şi-un zlot”), Graur („Cinel-Cinel”), 
Teodoreanu (,„Rămăşagul”), Baronul şi Dr. Marton (,„Supremul argument”, de George 
Voevidca), Tiberie („Nodul gordian”), Părintele Dan („Zorile”), Părintele Costan („Se face 
ziuă”), Rene (,„Pescuitorul de umbre”), lorgu („Deputatul tatei”), Engelhardt („Prostul”), 
Flachsmann (,„Institutorii”), Bujor şi Moş Corbu („Crai nou”), Weps (,,Vânzătorut 
de păsări”), Baba Hârca („Baba Hârca”), Hildebrandt („Vânt de primăvară”), Prinţul 
(„Beizadea Epaminonda”), Sandu („Cuiul lui Pepelea”), Ducele de Bligny („Mândrie 
şi amor”), Mişu („Famile improvizată”), Dragoş („„Amintiri”, de Atanasie Mitric, actor 
şi dramaturg cernăuţean), Dimancea („Ariciul şi sobolul”), George („Soacra domnului 
deputat”), Jorj („Trei crai de la răsărit”), Leon Dalbu („Nobila cerşitoare”), Jean Dumbravă 
(„Anonimul”) şi Costache Guranda („Dracul”, de Mihail Sorbul). 

Octavian Dârja. 
Piesa s-a jucat în decoruri noi, care ne-au costat 2.500 lei. 


La 10 octombrie, societatea noastră a descins în Adâncata 
Sucevei, pentru a da concurs Căminului cultural „Profesorul Ştefan 
Pavelescu”. Din cauza ploii ce nu mai ostoia, nu ne-am putut desfăşura 
întreg programul, în curtea şcolii, aşa cum se pregătise. Reducând o 
parte din program, am făcut şezătoarea într-o clasă a şcolii. 

Aici, au recitat poezii Filomela Costaş („Duşmancele”, 
de George Coşbuc) şi Octavian Dârja („Mămăliga, cozonacul şi 
plugarul”, de Vasile Militaru); corul, condus, de astă dată, de sub- 
dirijorul Reuniunii, domnul Leonte Burac, a cântat acelaşi mănunchi 
de piese, care au fost executate la Stupca (în 22 august 1938), iar 
Ştefan Pavelescu le-a vorbit sătenilor despre: „Legăturile ce trebuie 
să existe între săteni şi intelectuali”. 

Adâncăţenii, sătui (ca toată lumea, de altfel) de frământările 
politice din ultima vreme şi de sforăitoarele vorbe ale diferiților 
vânători de voturi, s-au ales cu adevărată şi binefăcătoare baie 
sufletească, de pe urma acestei şezători poporale. 


La 17 octombrie, domnul prof. univ. Leca Morariu, valorosul 
nostru membru onorific, fundator şi activ, a ţinut o conferinţă, 
vorbindu-ne despre „Şase versuri de Eminescu” („Se bate miezul 
nopţii”) A fost o ilustrare unică de felul cum trebuie citită şi înţeleasă 
opera lui Mihai Eminescu. 


În 6 noiembrie, domnul institutor Dumitru Marcu, din Gura 
Humorului, ne-a vorbit despre „Sunt filosofii de vreun folos omenirii?” 


La 20 noiembrie, domnul prof. Ştefan Pavelescu a conferențiat 
despre „Două decenii de la moartea lui Calistrat Hogaş”. 

În ziua de 4 decembrie, domnul Dr. Rudolf Gassauer, mem- 
brul nostru fundator şi activ, ne-a surprins cu o prelegere rară, de-un 
palpitant interes „Suceava muzicală de altădată”, dezgropând, astfel, 
o pagină uitată în vraful anilor trecuţi. E vorba, adică, de vechiul 
„Suczawaer Musikverein”, condus de Ştefan Nosievici, primul 
profesor român la Liceul „Ştefan cel Mare”. 

Corul Liceului „Ştefan cel Mare”, dirijat de domnul prof. 
Dimitrie Sotniţchi, a cântat „Tătarul” şi „Drum bun, doba bate”, de 
Ştefan Nosievici. 

Conferinţa domnului Dr. Rudolf Gassauer am publicat-o în 
Editura Reuniunii, în 500 exemplare. Din vânzarea acestei lucrări, 
am realizat un venit de peste 2.000 lei, menit pentru fondul ineditelor 
lui Ciprian Porumbescu. 


În seara zilei de 11 decembrie 1937, acelaşi Dumitru Marcu, 
ataşat sufleteşte de mişcarea culturală a Sucevei, a venit în mijlocul 


nostru, conferențiindu-ne despre „Psihanaliză”. Cu această manifestare, 
ne-am încheiat activitatea de înainte de sărbătorile Crăciunului. 


Reluând, în 29 ianuarie 1938, firul prestaţiilor artistice şi 
culturale, Ştefan Pavelescu conferenţiază despre „Douăzeci de ani 
de la moartea lui Barbu Ştefănescu-Delavrancea”. 


Împlinindu-se, anul acesta, 70 de ani de la naşterea lui 1. 
Al. Brătescu-Voineşti, comitetul Societăţii noastre a hotărât să 
sărbătoreasca acest eveniment, prin două conferinţe festive. 

Conferinţele au fost ţinute de Ştefan Pavelescu: prima, în 18 
februarie („Începuturile literare ale lui Brătescu- Voinești”), iar a doua, 
la 13 martie („Analiza operei lui Brătescu- Voineşti”). 

Cu această ocazie, comitetul nostru i-a adresat jubilarului calde 
felicitări, la care decanul nuvelei româneşti a răspuns cu următoarele 
rânduri: 

„Domnule Preşedinte, 


Sunt adânc mişcat şi foarte măgulit de cuvintele şi urările ce- 
mi exprimaţi, prin adresa Reuniunii din 13 februarie a. c. Asemenea 
manifestări de dezinteresată dragoste sunt cea mai prețioasă răsplată 
ce şi-ar putea-o dori un scriitor. 

Vă rog să primiţi şi să transmiteţi tuturor membrilor Reuniunii 
viile mele mulţumiri pentru nepreţuitul omagiu ce-mi aduc şi, urând 
Cercului Domniilor Voastre deplină propăşire şi prosperare, Vă rog 
să primiţi expresia celor mai alese sentimente. 

Bucureşti, 21 Februarie 1938. Brătescu-Voineşti”. 


La 20 martie 1938, domnul Dumilru Marcu ne vine cu o a treia 
conferinţă (,„Psihanaliza”), care a trezit un viu interes în rândurile 
auzitorilor suceveni. 


La 12 martie 1938, ne-am prezentat în fața publicului sucevean, 
cu a XV-a Academie muzicală, având următorul program: 

1) Drdla: „Serenadă”, interpretată de Elena Cojocariu (pian) 
şi Victor Morariu (vioară); 

2) Ciprian Porumbescu: „O seară la stână”, cântată la pian de 
Lily Tăutu-Simionovici; 

3) G. Verdi: arie din „Rigoletto” , interpretată de Dorel 
Anastasiu, de la Conservatorul de muzică din Iaşi (tenor); 

4) Ciprian Porumbescu: „Dorul” , interpretată de Victor 
Morariu (vioară); 

5) Griinfeld: „Serenadă”, executată de Lily Tăutu-Siminovici 
(pian); 

6) „Crizantemele” şi „Poveste veche”, romanțe interpretate de 
Dorel Anastasiu (canto); 

7) Ciprian Porumbescu: „Tempi passati”, nocturnă interpretate 
de Lily Tăutu-Simionovici (pian) şi Victor Morariu (vioară); 

8) Romanţe interpretate de Dorel Anastasiu (canto); Bizet: 
„Piscatore dei perle”, interpretată de Dorel Anastasiu (canto). 
Acompaniamentul la pian, la punctele 4, 5, 6 şi 8, l-a făcut Lily 
Tăutu-Simionovici. 


În timpul sărbătorilor Crăciunului, ne-am gândit că societatea 
noastră, care are trecute la răboj atâtea fapte artistice şi culturale, 
considerând că, în iulie 1938, se împlinesc 35 ani de la înfiinţarea 
ei, ar putea să se prezinte în faţa microfonului, de unde să difuzăm, 
în largurile scumpei noastre ţări, viaţa şi, mai ales, opera lui Ciprian 
Porumbescu. 

Începând, deci, cu ianuarie 1938, comitetul societăţii noastre 
a îndrumat pregătirile necesare în acest sens. Astfel, am apelat la toţi 
cântăreții mai de seamă din Suceava, care au răspuns cu dragă inimă. 

Intenţia noastră a fost să creăm, cu prilejul acesta, un cor mare, 
de vreo 70-80 persoane, care să stea permanent la dispoziţia societăţii 
şi să ne putem manifesta oricând şi oriunde. 

Va să zică, cu 8 ianuarie, au început repetițiile pentru cele două 
manifestări de la Radio, care ni s-au fixat, la cererea noastră, în zilele 
de 9 aprilie (în cadrul „Orei străjerilor”) şi de 10 aprilie („Concert 
Porumbescu”, cu prilejul împlinirii a 35 de ani de existenţă a societăţii 
noastre, în cadrul „Orei corurilor”). 

Munca a fost extrem de grea. Cei ce-au fost sinceri şi 
nedespărțiţi colaboratori ai comitetului au avut ocazia să se convingă 
de acel lucru. Repetiţiile continuau cu febrilitate, fiind o afluenţă 
de cântăreţi. Mirajul Bucureştilor era un real stimulent, în privinţa 
punctualităţii. Şi domnul Aurelian Isar, neobositul şi competentul 
nostru dirijor, deşi încă nerestabilit deplin, de pe urma unei boli grele, 
a fost permanent la datorie, muncind cu acelaşi elan şi cu aceeaşi 
cunoscută îndelungă răbdare. 

Pentru a verifica ori de piesele muzicale sunt bine puse la punct, 
am dat, în 3 aprilie, un Concert „Porumbescu” în sala „Dom Polski”. 

Cuvântul de deschidere a fost ţinut de Ştefan Pavelescu, 
lămurind rostul pasului nostru spre Bucureşti: răspândirea, în cercuri 
tot mai largi, a vieţii şi a operei lui Ciprian Porumbescu, dar şi 
cunoaşterea activităţii societăţii noastre. 


Corul a executat, apoi: 1. „Pe-al nostru steag”, 2. Serenada 
„Dormi uşor!”, cu solo mezzo-soprană Elisa Manug-Tabacaru; 3. 
„Tricolorul”, 4. „Oda ostaşilor români”, 5. „Cântecul Margaretei”, 6. 
„Frunză verde foi de nalbă”, cu solo soprană Elisa Manug-Tabacaru, 7. 
„Tatăl nostru”, aranjat pentru cor mixt de prof. Eugen Isar (Botoşani), 
8. „Cântec de primăvară”, 9. „Frunză verde mărgărit”, cu solo soprană 
Elisa Manug-Tabacaru, la pian Virginia maior Curiş, 10. „Cât îi ţara 
românească”, cu acompaniament de pian Virginia maior Curiş, |]. 
„Adusu-mi-am aminte”, 12. „„Românul”, cor bărbătesc, 13. „„Balada” 
şi 14. „Reveria”, interpretate de Leon Wachtel (vioară) şi Virginia 
maior Curiş (pian), 15. „În aste haine”, aria Anicăi din „Crai nou”, 
interpretată de Eliza Manug-Tabacaru (canto) şi Virginia maior Curiş 
(pian); 16. „Noapte de primăvară”, cvintet, compus din Leopoldine 
colonel Jarzembicki (soprană), Octavian Rodinciuc (tenor), Dimitrie 


Dimitrov (bas), Leon Wachtel (vioară) şi Virginia maior Curiş (pian). 


După concert, cei competenţi în materie de muzică şi-au dat 
verdictul: putem să ne înfățişăm liniştiţi în faţa microfonului, corul 
fiind bine închegat şi programul pus la punct. 

Dar, din capul locului, se punea problema transportului pe 
C.F.R. Să pleci, cu 80 persoane, la Bucureşti, să le plăteşti drumul, 
să-i încartiruieşti, să le dai masă, nu-i glumă. 

Datorită largii solicitudini din partea Comandantului 
„Străjii Țări”, domnul Teofil Sidorovici, şi a devotaţilor dumisale 
colaboratori, am obţinut gratuitate pe C.F.R., accelerat, dus şi întors. 

E un nepreţuit avantaj, fără de care deplasarea noastră la Bucureşti 
ar fi fost imposibilă. Deci, socotim numai jumătate de bilet, dus şi 
întors, pentru 80 de: persoane, iată că drumul ne-ar fi costat cel puţin 
48.000 lei; dar având în vedere că vreo 30 de corişti n-aveau reducere, 
suma totală pe C.F.R. se ridică la 72.000 lei. Dacă mai adăugăm şi 
alte avantaje, pe care le-am avut în cursul celor două zile, cât am stat 
în Bucureşti, putem spune că „Straja Țării” ne-a acordat un ajutor de 
cel puţin 80.000 (optzeci de mii) lei. 

Pentru această mare binefacere, reuniunea noastră rămâne 
veşnic îndatorată Comandantului „Străjiui Ţării”. 

Dar nu putem trece cu vederea şi ajutorul de 9.000 (nouă mii) 
lei, pe care domnul Leontie Moţoc, primarul Sucevei, entuziastul 
nostru membru activ şi fondator, ni l-a acordat din fondul cultural 
(atât de costeliv !) al primăriei. 

E un gest pe care-l înregistrăm cu vie satisfacţie şi mulţumită. 

Deci, în seara zilei de 8 aprilie, ne-am aşternut drumului, spre 
Capitala Țării. A doua zi, 9 aprilie, orele 6.30, dimineaţa, am descins 
din vagon, pe peronul Gării de Nord, unde am fost întâmpinați 
şi cordial salutaţi de domnul căpitan Marin Georgescu, delegatul 
„Străjii Țări”, şi de domnul Dr. Ilie Țabrea, preşedintele „Asociaţiei 
Bucovinenilor” în Bucureşti. 

A răspuns domnul preşedinte Ştefan Pavelescu, în numele 
Reuniunii şi al Sucevei culturale, mulţumind tuturor pentru calda 
bineventare. 

Manifestarea noastră, în cadrul „Orei Străjerilor”, şi, în după- 
amiaza aceleiaşi zile, a fost un triumf. 


Scenariul radiofonic al domnului Atanasie Mitric („Viaţa şi 
opera lui Ciprian Porumbescu”), plastica biografiere a autorului 
operetei „Crai nou”, de la vârsta de 6 ani, până la moarte, a fost 
interpretat de doamnele: Maria Velehorschi (Emilia Porumbescu), 
Lucreția Palamar (micul Ciprian), Else Neher (servitoarea), Gheorghe 

Doroftei (Schlâtzer), Vespasian Velehorschi (Iraclie Porumbescu), 
Dimitrie Filip (liceanul Ciprian), Octavian Rodinciuc (studentul 
Ciprian, la Viena), Octavian Dârja (Mayer), Dragoş Sotniţehi (Ciprian 
şi Valentin), Ştefan Pavelescu (crainicul). 


Au colaborat, apoi, doamna Virginia Curiş (pian) şi domii 
Victor Morariu şi Arborel Berariu (vioară), iar corul Reuniunii, dirijat 
de domnul Aurelian Isar, a executat toate piesele indicate de autor 
în scenariu (,„Tricolorul”, „Pe-al nostru steag”, „Românul”, „Tatăl 
nostru”, „Hora detrunchiaţilor”, „Măi ciobane de la oi”, „Adusu-mi- 
am aminte”, „Sfinte Dumnezeule”, „Veşnica pomenire”, „Cât îi ţara 

românească”, „Cântec de primăvară” etc.). 


După această producţie, unică în felul ei, au venit să ne felicite: 
acelaşi entuziast străjer, domnul căpitan Marin Georgescu, dar şi 
Ciprian Raţiu, nepotul de soră al marelui Ciprian, de prezent magistrat 
la Tribunalul Ilfov, precum şi toți bucovinenii noştri, care petrec în 
Bucureşti şi care ne-au învăluit cu toată atenţia şi dragostea, pe tot 
timpul petrecerii noastre în Capitală. 


A doua zi, 10 aprilie, ora 7, după-amiază, ne-am prezentat în 
cadrul „Orei corurilor”. Domnul preşedinte Ştefan Pavelescu a vorbit 
despre „35 ani de la întemeierea Societăţii „Ciprian Porumbescu”, 
în care a schiţat etapele mai însemnate, străbătute de Reuniune, de la 
1903, până la 1938. Apoi, corul s-a produs cu mănunchiul de 14 piese 
mixte şi bărbăteşti (vezi programul executat la 3 aprilie în Suceava). 
Doamnana Elisa Manug-Tabacaru a cântat, cu aceeaşi frăgezime şi 
nuanţare, iar doamna Virginia maior Curiş s-a vădit, din nou, ca o 
valoroasă pianistă. 

Reuniunea s-a bucurat şi de preţiosul concurs al Orchestrei 
Radio, condusă de maestrul Th. Rogalschi, care a executat uvertura 
la opereta „Crai nou”, precum şi de colaborarea neprecupeţită 

a celebrului violonist Constantin Bobescu, al doilea dirijor al 
Orchestrei Radio, care ne-a cântat nemuritoarea „Baladă”, de Ciprian 
Porumbescu. 

ŞI de astă dată, am înregistrat un frumos succes. 

După concert, ne-am fotografiat, în chiar sala de emisiune. 
Cele două fotografii se găsesc, încadrate, în cabinetul Societăţii: 
una ne înfăţişează corul, având în mijloc pe domnii Atanasie Mitric 
şi Constantin Bobescu, iar a doua, corul, dimpreună cu grupul de 
bucovineni, în frunte cu venerabilul consilier patriarhal, Părintele 
Gheorghe Velehorschi. 

Cu această ocazie, trebuie să exprimăm toată gratitudinea 
noastră domnului Teofil Sidorovici, Comandantul „Străjii Țării”, care 
ne-a acordat gratuitatea pe C.F.R., iar prin delegaţii dumisale, domnii 
Tiberiu Crudu, Căpitan Marin Georgescu, Constantin Botezatu şi 
Maior Nicolae Demetriu, ne-au făcut atâtea înlesniri în Capitală 
(încarctiruire, masă, transport cu automobilul „Străjii Țării” etc.). La 
fel, mulțumirile noastre se îndreaptă către „Cercul Bucovinenilor” din 
Bucureşti, în frunte cu domnul Dr. Ilie "Țabrea, care n-au precupețit 
nici o jertfă. 

Calde mulţumiri merită domnul Ștefan Andronic, care, tot 
timpul, a stat la dispoziţia Ciprianiştilor, îngrijind să-i conducă pe la 
cvartire, la masă şi pe la muzeele din Bucureşti; domnul Ionel Scafa, 
administratorul acestui turneu, s-a dovedit cât se poate de expeditiv, 
înțelegând să facă faţă tuturor împrejurărilor. 

Împodobiţi cu laurii acestor două succese, am luat drumul 
spre Suceava. În tren, bucurie, elan, promisiuni şi legăminte sfinte 
de colaborare prodigioasă. 

Gratitudinea noastră se îndreaptă, apoi, către doamna Eliza 
Manug-Tabacaru, membra noastră activă, pentru truda şi cheltuielile 
ce le-a avut cu cele trei manifestări (3, 9 şi 10 aprilie); remarcăm că 
domnia sa a suportat toate cheltuielile cu deplasarea Cernăuţi-Suceava 
(tur-retur), apoi Cernăuţi-Suceava şi Bucureşti-Cernăuţi, în total vreo 

1.600 lei, refuzând să ia vreun ban de la Reuniune. E un gest frumos, 
pe care-l subliniem din toată inima şi-l dăm drept pildă. 

Mulţumiri i se cuvin şi membrului nostru activ, avocatul 
Dimitrie Dimitrov, din Cernăuţi, care ne-a dat concursul, suportând 
şi domnia sa cea mai mare parte din spesele de deplasare. 

Mulţumim, în sfârşit, celorlalți membri activi, care au contribuit 
la deplina reuşită a acestor manifestări: doamnei Leopoldine Col. 
Jarzembicki, doamnei Virginia Curiş, domnilor Dr. Victor Morariu, 
Arboret Berariu, Octavian Rodinciuc, Dr. Leon Wachtel, precum şi 
restului de corişti, care au secondat comitetul în întreprinderile lui. 


La 14 mai, domnul prof. univ. Leca Morariu ne conferenţiază 
„Despre stil” (în locul conferinţei anunţate, „Bucovineanul Nicu 
Gane”). Domnia sa e unul din cei mai fervenţi reuniunişti, care ne 
sprijină cu dragă inimă, ori de câte ori îi solicităm concursul. 

În paginile revistei dumisale, „Făt-Frumos”, trece la răboj 
orice manifestare de-a Reuniunii, încurajându-ne mereu. În prezent, 
domnia sa lucrează la al doilea monument, ce stăm să-l ridicăm lui 
Ciprian Porumbescu, în cursul anului 1939: „Viaţa şi opera lui Ciprian 
Porumbescu”, pe care vom tipări-o în editura Reuniunii“. 

În acest moment, nu pot trece cu vederea un gest al 
intelectualilor din Adâncată Sucevei, în frunte cu domnul director 
şcolar lon Băncescu, care, fie vreme rea sau bună, n-au fost nicicând 
lipsă la apel, ori de câte ori am aranjat ceva. Cinste lor! Cu atât mai 
mult cinste lor, cu cât, la unele manifestări de-ale Reuniunii, nu vedeai 
decât vreo câţiva membri de-ai noştri, care sunt în Suceava. 


In fine, a şaptesprezecea manifestare culturală din acest an 
administrativ e academia muzicală de aseară (Sânziene, 24 iunie 
1938), care a avut următorul program: 


1% După adunarea generală, comitetul a intervenit la „Straja Ţării”, care, prin prof. 
Tiberiu Crudu, a luat asupră-şi tipărirea acestei opere. 


279 


1. G. Sbiera A Rudolf Gassauer E Leon cavaler de Goian E Victor Morariu —= 





1) Cuvânt introductiv, ţinut de Ştefan Pavelescu, preşedintele 
Reuniunii; 

2) Ciprian Porumbescu: „Crai nou”, potpuriuri interpretate de 
Lily Tăutu-Simionovici (pian); 

3) Chopin: „Fantaisie”, executată de Elena Simon (pian); 

4) Haydn: „Irio”, cântat de Victor Morariu (vioară), August 
Karnet (pian) şi Leca Morariu (violoncel); 

5) Zaharia Bârsan: „Balada lui Zefir” din „Trandafirii Roşii”, 
recitată de Nicu Mihuţă, de la fostul Teatru Naţional din Cernăuţi, 
acompaniat, în surdină, la pian, cu „Iempi passati”, de Ciprian 
Porumbescu, de Lily Tăutu-Simionovici; 

6) Mozart: „Sonata nr. 6”, interpretată de Arborel Berariu 
(vioară) şi Lily Tăulu-Simionovici (pian); Bellini: „Norma” (trio) , 
interpretată de Victor Morariu (vioară), August Karnet (pian) şi Leca 
Morariu (violoncel); 

7) George Topârceanu: „„În jurul unui divorţ”, recitată de Nicu 
Mihuţă. 


Acestui întreg mănunchi de preţioşi colaboratori îi aducem, şi 
din acest suprem for al Societăţii „Ciprian Porumbescu”, cele mai 
sincere mulţumiri. 


Va să zică, în cursul acestui an administrativ 1937/38, am 
organizat un concert poporal, un festival literar-muzical-teatral, o 
şezătoare culturală, zece conferinţe, două academii muzicale, două 
concerte Porumbescu (Suceava şi Bucureşti) şi o reprezentare teatrală- 
muzicală, radiodifuzată. 

Nu pot să nu relev, cu toată atenţiunea şi bucuria, munca şi 
interesul deosebit al unui membru fondator şi activ de departe de 
noi şi, totuşi, de atât de aproape, anume domnul director şcolar Ion 
Vicoveanu, din Vicovul de Jos, care întreţine o vie corespondenţă 

cu societatea noastră, interesându-se, îndeaproape, de orice acţiune 
întreprindem. 

Ba, mai mult, domnia sa ne-a copiat, până acuma, o mulţime 
de piese, bună oară „Crai nou”, „Cisla”, „Candidatul Linte”, „Tabăra 
Română” şi altele de Ciprian Porumbescu, apoi piese de D. Para, 
Isidor Vorobchievici etc., precum şi orice fel de piese muzicale i-am 
solicitat, fără să ne ceara nici o recompensă pentru atâta osteneală. 
Ţin să menţionez, în fața onoratei adunări generale, că domnul loan 
Vicoveanu, nepreţuitul nostru membru fondator şi activ, dispune de 
cea mai bogată bibliotecă muzicală din Bucovina, ba poate din întreaga 
țară, având complet pe toţi compozitorii români. Dacă se întâmplă 
să nu aibă vreo piesă oarecare, fie cât de mică, din colecţia cutărui 
compozitor, atunci nu are odihnă, până ce n-o află, cumpărând-o sau 
copiind-o. Compozitori, melomani (Leca Morariu, de exemplu) şi 
dirijori de marcă (I. Chirescu, bună oară) abat pe la Vicovul de Jos, 
spre a cerceta acest muzeu al compozitorilor noştri români. 

E o mândrie deci pentru Reuniune de a-l avea ca membru. 

Acesta e mănunchiul de realizări, cu care ne prezentăm înaintea 
dumneavoastră, ca să justificăm, astfel, alegerea noastră de acum 
anul, declarând că am fi făcut mai mult, dar grele şi multiple au fost 
piedicile ce ni sau pus în cale. 


% 


Comitetul societăţii noastre a mai publicat a doua inedită a lui 
Ciprian Porumbescu „Lăsaţi-mă să cânt în pace!” (fascicola XIII), 
pentru canto şi pian, şi a retipărit „Hora Braşovului” (fascicola XIV), 
pentru pian. Spesele, cu ambele compoziţii: 16.167 lei. 

În cursul ultimilor trei ani, comitetul nostru a înţeles să împo- 
dobească masa cu următoarele albume (legate toate în pânză şi piele, 
cu inscripţii aurii): 


1) Albumul cu scene din piesele jucate; 

2) Albumul membrilor Reuniunii; 

3) Albumul lui Ciprian Porumbescu şi al familiei sale; 

4) Albumul compozitorilor români şi străini; 

5) Ecouri în presă despre manifestările Reuniunii; 

6) Albumul actorilor şi cântăreților români; 

7) „Cartea vizitatorilor” societăţii noastre, care, mânecând la 
Suceava, abat şi pe la sediul Reuniunii „Ciprian Porumbescu”, acest 
amvon de faptă românească, unde-şi aştern impresiile. 


Onorată adunare generală, 

Având convingerea că ne-am achitat, măcar în parte, de mi- 
siunea grea ce ni s-a încredinţat, Vă rog, în numele comitetului, să 
binevoiţi a ne da absolutoriul. 

Suceava, 25 iunie 1938. 

Victor Morariu 

Leon cav. de Goian: 


Din memoriile muzicale 
ale lui Leon cav. de Goian'% 


La 16 Octomvrie 1915, vor fi patru ani de la moartea lui Leon 
cav. de Goian, primul prezident al Societăţii de cântare „Armonia”, 
cunoscut, la noi, în ţară, ca virtuoz pe vioară şi amator entuziast al 
muzicii. Ultimul său gest a fost o faptă frumoasă, românească: bogata 
sa bibliotecă muzicală, iubita sa vioară şi încă alte patru instrumente 
muzicale le-a lăsat prin testament Reuniunii de cântare „Ciprian 
Porumbescu”, dovedind, încă şi pe patul de moarte, sentimentele sale 
româneşti, care i se contestau uneori, fiindcă creşterea şi mediul în 
care a petrecut au fost, ce-i drept, în mare parte străine. Aşa se face că 
memoriile sale muzicale şi le-a scris tot în limba germană, sub „titlul 
„Mein Musikleben 1850-1908. Gewidmet meiner lieben. Geige”. 

Manuscriptul, de 50 de coli şi jumătate, scrise mărunt, 
povesteşte, după cum ne spune introducerea, nu viaţa publică sau 
privată a autorului, ci „cum am devenit amic al muzicii şi muzicant, 
ce am învăţat, în decursul vieţii mele, pe terenul celei mai frumoase 
dintre arte”. 

„Însemnările acestea”, zice autorul, mai departe, „nu au menirea 
de a fi date publicităţii, neavând eu nicidecum pretenţia de a fi ajuns un 
muzicant însemnat”. Totuşi, citind manuscriptul, am avut impresia că 
unele din paginile sale, când duioase, când entuziaste, când glumeţe, 


1% Titlul original este Viaţa mea muzicală, dedicată iubitei mele vioare. 

ar putea fi de interes public, mai ales considerând rolul pe care l-a 
avut autorul în viaţa muzicală a ţării şi neamului nostru. Interesul 
psihologic, care se împleteşte cu cel istoric şi, uneori, chiar cu cel 
beletristic, ne face să reproducem, în cele următoare, unele părți ale 
manuscriptului, rezumând, pe scurt, altele, care sunt de mai puţin 
interes pentru public!S. 


Copilăria: 1850-1852 


„Sunt născut, în 12 Februarie 1843, la Jadova, în Bucovina, 
în districtul Storojineţului, şi am absolvit, acolo, şcoala primară 
(poporală), ca elev particular, în anii 1850-1852; în anii aceştia, am 
deprins şi cântarea pe vioară, cântând de-a rostul şi ajungând, astfel, 
la un grad modest de perfecţiune. Îmi aduc aminte de vioara mea 
cea dintâi: o fabricase un flăcău de ţăran, în felul cel mai primitiv, cu 
mâna lui, şi mi-o dărui, în cinste, ca jucărie; pe cât îmi aduc aminte, 
scripca era foarte groasă şi, se-nţelege, fără ladă. Măiestrul făcuse şi 
un arcuş, tot aşa de primitiv. 

Înarmat cu instrumentele aceste, făcui primii paşi în lumea 
muzicală, ţinând capătul de sus al vioarei sub bărbie şi tăind, pe strune, 
ca şi cu fierăstrăul, de bună samă nu spre bucuria celor din jurul meu. 
Ce s-a făcut, apoi, cu instrumentul acela nu mai ţin minte, probabil că 
s-a dus pe drumul tuturor vioarelor pentru copii; va fi căzut victimă 
curiozităţii, obişnuite la copii, de a afla cum se arată ochiului acel ceva 
ce pătrunde ca sunet la ureche şi care, după ideea copilului, trebuie să 
se afle în lăuntrul instrumentului; apoi, va fi fost pusă pe foc. 

Aceasta a fost în anul al optulea al vieţii mele, în toamna 
anului 1850. Atunci am primit, de la tată-meu, o vioară nouă, pentru 
copii, care începui a o întrebuința ca şi pe cea dintâi, ţinând corpul 
în mâna stângă, iar vârful şi gâtul, sub bărbie, şi începând a fierăstrui 


1% Piața nouă, Anul IV, începând cu nr. 162, din 12 septembrie 1915,pp. 1,3 şi 5 

pe ea. Atunci, frate-meu cel mai mare, Alexandru, care, pe atunci, 
avea 17 ani, îmi arătă cum se ţine corect vioara, povăţuindu-mă să 
preumblu degetele de la mâna stângă pe strune, ca să pot cânta. Am 
şi cercat aceasta, pipăind, într-o doară, pe strune, încoace şi încolo, 
şi manevrând tot aşa de ingenios cu arcuşul. 

În Octombrie, pe când femeile desfăcau, în şură, păpuşoiul adus 
din țarină, mă furişai, cu scripca, la dânsele, fiindcă ele îşi uşurau 
lucrul cu cântece şi-mi frigeau, din când, în când, şi câte un păpuşoi 
încă nu prea copt. Şi una, şi alta îmi plăceau mult. Cântecele pe care 
le intonam erau mai mult dansurile obişnuite într-o parte a Bucovinei, 
numite „kolomeika”, de obicei având un text glumeţ, care adesea se 
improvizează. Unul dintre aceste cântece, repetat adesea, atunci, ca 
şi alte dăţi, mi se întipări viu în memorie şi se vede că mă obseda în 
mod plăcut, căci, cum m-am întors în casă, am şi început a căuta, pe 
mica mea vioară, tonurile acelui cântec; m-am chinuit de-a binelea, 
până să aflu şi să nimeresc intervalele, dar, în sfârşit, după ce căutasem, 
se vede, ceasuri întregi, auzii cântecul aievea. 

După ce repetasem cântecul acesta de multe ori şi mi-l 
întipărisem cum se cade, mă dusei la tată-meu şi-i descoperii că vreau 
să-l cânt ceva; atunci tata îmi răspunse: „Ie miri ce cuminţenie o mai 
fi şi asta!”. Dar eu începui a prinde cu curaj în strune şi i-am cântat 
cântecul şi lui, şi mamei şi, în bucuria mea copilărească, pare-mi-se 
că şi slugilor. Acum înţeleg cum de mi se întipăreşte acest cântecel, 
fiind un motiv de tot simplu, compus din patru note şi repetându-se 
mereu; dar nu pot să nu adaug că faptul că mi-a rămas melodia în 
ureche şi am reuşit să o transport pe un instrument, care, până atunci, 
îmi era de tot necunoscut, în ce priveşte întrebuinţarea sa, era urmarea 
talentului ce încolţea, după cum s-a şi arătat în urmă. 

Aceste prime succese pe terenul artei avură, îndată, o 
influență durabilă asupra copilăriei mele, căci, de acum, pentru mine 
ocupaţiunea cu jucăriile încetă aproape cu totul: ţin bine minte cu 
ce plăcere mă ghemuiam, cu vioara mea mică, care acum îmi era 

jucăria cea mai dragă, în colţul divanului, din dormitorul iubitei 
mele maice, şezând turceşte, cu picioarele sub mine, şi trăgând cu 
arcuşul pe vioară. Nu mai ştiu de la cine am mai învăţat alte piese 
muzicale, se vede că tot de la lucrători, slugi sau de la muzicanţii din 
sat, dar le-am deprins succesiv, după cum am arătat mai sus, căutând 
în colţişorul meu, zi de zi, tonurile, ceasuri întregi, până ce le aflam, 
unul câte unul, şi, în sfârşit, după multă osteneală, îmi răsuna cântecul 
ce-l aveam în minte. Trebuie să fi avut — astfel nu mi-o pot explica — 
auz şi memorie excelentă, şi mare talent pentru muzică; aceasta nu 
o spun ca să mă laud, ci numai ca constatare obiectivă a unui fapt 
care nu se poate tăgădui. 

Înşirând, în chipul acesta, cântecel lângă cântecel, am ajuns 
să am, după câteva luni, un repertoriu mic de piese muzicale, care 
se mări, în măsură foarte considerabilă, în decurs de doi ani, cât am 
urmat, în casa părintească, învățământul şcolii primare. 

În curând, merse vestea prin țară despre îndeletnicirile mele 
muzicale, orişicum modeste, şi rudele, şi prietenii părinților mei, 
auzindu-mă, cu prilejul vizitelor la noi, răspândiră, în toate părțile, 
faima mea de copil talentat; dorinţa de a mă auzi şi bucuria lesne de 
înţeles a părinţilor cu copilul lor, poate şi un fel de mândrie a părinţilor, 
făcură că, de câte ori părinţii mă luau la o vizită la ţară, trebuia să 
am şi vioara cu mine, lucru care, mai târziu, îmi deveni neplăcut, 
fiindcă, încă din copilărie, mai cu drag făceam muzică numai pentru 
mine singur, după cum şi astăzi cânt mai cu plăcere „între doi ochi”, 
căci, astfel, netulburat prin impresii din afară, pot pătrunde, cu toată 
inima, în imperiul tonurilor, mă pot adânci cu totul în frumuseţile 
capodoperelor eroilor muzicii. 

În vara anului 1851 sau 1852, am plecat, cu părinţii, la 
Lăpuşna, lângă Berhomet, Lăpuşna era, prin anii 1850, rendezvous-ul 
aristocrației bucovinene, lucru de înţeles, aflându-se patria noastră, pe 
timpul acela, la depărtare de sute de kilometri de marea comunicaţie 
mondială; ţinea, doară, călătoria până la Lemberg, cu diligenta, trei 

zile şi trei nopţi, iar călătoria până la staţiunea cea mai apropiată a 
căilor ferate, Cracovia, 15 zile. De aceea, Lăpuşna, cu aerul său de 
munte şi cu un medic hidropat, era binevenită ca vilegiatură. 

Pentru înveselirea oaspeţilor, veni la Lăpuşna, ca şi mai înainte, 
an de an, banda de lăutari a vestitului violonist şi capelmaistru de pe 
vremea aceea, Nicolai Picu, căruia i se zicea numai Moş Niculai. 
Banda aceasta consta din vreo 12 oameni, între care un naiargiu, unul 
sau doi cobzari, un violoncelist, încolo numai scripcari şi poate unul 
cu viola. Pe cât îmi aduc aminte, banda aceasta cânta foarte bine; 
repertoriul era compus mai ales din cântece româneşti, minunat de 
frumoase, hore, doine, cântece de jale. 

Moş Niculai, un om de statură mijlocie, bălan, în portul vechi 
moldovenesc, cu zobon, antereu, brâu, pe cap cu un fes mic, roşu, cu 
canaf albastru, era măiestru pe vioară; avea ton voluminos, puternic, 
mare dexteritate în degete şi cânta, totdeauna, cu mult foc, cu patimă, 
după cum am putut să constat, petrecând în Lăpuşna mai multe veri, 
după olaltă, lucru care mi-a fost confirmat şi de cunoscători ai muzicii, 
care îl ştiau pe artist. După cum ţin minte, mai frumos şi mai cu drag 
cânta el elegiacele doine şi cântecele de jele, cu care, adesea, înduioşa 
pe domnii şi damele mai bătrâne până la lacrimi. Dar mai cânta, tot 
aşa de bine, şi dansuri ale tuturor naţiunilor şi, ici-acolo, şi câte o 
piesă de bravură, solo, între altele, o piesă muzicală turcească, toată 
în aplicaturile cele mai înalte şi cu un lung tremolo de arcuş. 

Banda cânta în veranda restaurantului, dimineaţa, la amiază 
şi după-amiază; eu eram aşa de însuflețit de muzică, încât eram, 
totdeauna, de faţă la producțiunile aceste, ascultând cu mare plăcere. 

În felul acesta, chiar în vara întâia ŞI, apoi, în anii următori, 
am supt, aşa zicând, o mulţime de cântece şi jocuri, iar mai târziu le- 
am învăţat, pe rând, din memorie; multe din acestea mi-au rămas în 
memorie până astăzi, de le cânt cu bucurie, dar adesea şi cu înduioşare, 
amintindu-mi de copilăria şi tinereţea aşa de depărtate. 

O amintire dragă de la Moş Niculai îmi este o horă, pe care am 

învăţat-o şi deprins-o de la el însuşi; e hora în G-moll, publicată în 
colecţia lui Carol Miculi, întitulată „12 (48) avit nationaux roumains” 
(nr. III, din fascicola dedicată d-nei Catherine de Rolla). 

Moş Niculai mă îndrăgise, văzându-mă, totdeauna, lângă el, când 
cânta, şi poate şi din respect pentru tatăl meu, care era unul din boierii 
cei mai avuţi şi mai însemnați din ţară. Moş Niculai mă auzea cântând 
pe vioară, ceea ce făcea asupra lui o impresie bună. Îmi întipărisem, 
acum, în linii generale, hora amintită mai sus şi i-o cântam; dar el nu era 
mulţumit cu felul cum cântam, neputând eu încă executa mordentele, 
trilurile scurte şi alte omamente (pe care lăutarii le numeau „marafeturi”), 
obişnuite în cântecele româneşti şi peste tot în cele orientale. Moş Niculai 
mă luă, deci, într-o zi, la logis-ul său, în aşa-numita „cazarmă”, şi, aici, 
mă învăţă să cânt hora cu toate podoabele; a trebuit să repet ornamentele 
acestea de multe ori, apoi hora întreagă, până ce el, mulțumit cât de cât 
cu mine sau poate că pierzând nădejdea de a face din mine un lăutar 
cumsecade, mă lăsă să merg acasă. Podoabele amintite le-am scos la 
capăt abia în cursul anilor, după ce dobândisem dexteritate în degete, şi 
cred că acum se potrivesc binişor cu cele ale fericitului întru pomenire 
Moş Niculai şi sper că, dacă m-ar putea auzi acum, ar fi mai mulțumit, 
decât în anul 1852. 

Trebuie să adaug că Picu nu era Țigan, ci Român, de legea 
greco-ortodoxă, cetăţean din Suceava; el se bucura, oriunde, de cea 
mai mare stimă, pe care o merita pe deplin, atât prin arta sa, cât şi, 
mai ales, prin ţinuta şi purtarea sa foarte cinstită şi plină de nobleţe. 

A murit, în Suceava, cam pe la anul 1867!%. 

Cu vreo 2-3 ani în urmă, în 1855 sau 1856, se afla în banda 
lui Picu un prim-violonist destoinic, Grigori Vindereu, Român, pe 
care l-am aflat, în 1868, în Suceava, capelmaistru al unei tovărăşii de 
muzicanți, înfiinţată de el şi cu care, mai târziu, m-am întâlnit adesea 
în muzicalibus. 


15 Conform condicii bisericii Sf. Gheorghe din Suceava, în 2 octombrie 1864, când 
lăutarul avea doar 57 de ani 

Acesta avea mare stimă faţă de mine, în contrast deplin cu 
trecutul; căci, la Lăpuşna, mergeam adesea în „cazarmă”, ca sa-i aud 
cântând pe Picu & consorţii şi să cânt şi eu cu ei, şi atunci arătam 
poftă deosebită de vioara lui Grigori, şi nu voiam să cânt decât pe 
vioara lui, lucru de care el, totdeauna, era supărat. 

După cum am spus, noi amândoi, Grigori şi eu, ne-am apropiat, 
în cele din urmă, unul de altul, mai ales între anii 1868-1874 şi, apoi, 
pe la sfârşitul anilor 1880, ceea ce voi reaminti la timpul său. 

Era în anul 1851 sau 1852, când părinţii mei petreceau cu mine 
iar în Lăpuşna; cam prin August sau Septembrie, se iviră, în Lăpuşna, 
într-o zi, vreo 80-100 de comercianţi evrei; trebuie să fi fost vreo 
sărbătoare, de se adunaseră atâţia. Ca de obicei, cânta Moş Niculai, 
cu capela sa, dar de astă dată, în sufrageria restaurantului; soba din 
sufragerie avea un fel de vatră joasă, de vreo jumătate de metru pătrat. 
Se-nţelege de sine că eu eram printre „țigani” şi, până să prind de 
veste, mă ridică nu ştiu care în sus, mă puse pe vatra amintită, îmi 
deteră o vioară — poate că chiar a mea, pe care o adusesem cu mine 
— şi mă rugară să cânt. Am cântat, deci, stând pe vatră ca o figură de 
ghips, iar banda mă acompania, cântând eu un cântec pe care l-am 
fost prins în ureche chiar de la ei. Cu evlavie asculta mulţimea de 
evrei, până ce apăru vărul meu, Iancu de Goian, proprietarul moşiei 
Coşciuia, mă cobori de pe sobă şi mă duse cu el, mustrându-mă pentru 
purtarea mea. Acesta a fost debutul meu cel dintâi în public; nu mi-a 
adus lauri, dar, în schimb, a doua zi, pe la amiază, a primit mama, de 
la restaurantul Mossang, o prăjitură cu mere, trimisă anume pentru 
mine, pe care am mâncat-o cu poftă”. 


Ani de învăţătură: 1852-1861 


S-a sfârşit cu fericita copilărie, s-a sfârşit cu cântatul de-a rostul, 
„greul vieţii” se apropia, încă un an de scoală primară, apoi începea 

gimnaziul. Băiatul trece la Cernăuţi şi începe a învăţa vioara cu unul, 
Konopasek, care mai cânta bine şi la pian, şi la harmoniu; dar metoda 
lui Konopasek nu era ireproşabilă, ba chiar în parte greşită. „Astfel, 
trebuia să mă scol la 6 ore dimineaţa şi să mă apuc de vioară, ceea 
ce, mai ales iarna, era foarte neplăcut. 

Învăţam exerciţii, la o lumânare de seu, căreia mereu trebuia să-i 
curăţ mucul; somnoros cum eram, scârţâiam pe scripcă, clipocind, pe 
când învățătorul meu se odihnea, în pat, în odaia de alături — locuia, 
deci, la Konopasek — şi, din când, în când, striga „Fals!”, vorbă care 
mă trezea, dar mă şi aducea în mare perplexitate şi spaimă, fiindcă 
el nu mă lămurea ce anume cântasem fals şi cum să cânt mai bine”. 

Astfel, Konopasek, prin această metodă greşită şi prin firea 
sa violentă, îl dezgustă pe băiat într-atâta de vioară, încât nu voia să 
mai urmeze învăţătura. Atunci, tatăl său schimbă învățătorul; de la 
1854, până la 1855, luă lecţii la Gold, capelmaistru al regimentului 
de infanterie Nugent. Pe acesta îl îndrăgi foarte mult, învățând, de 
acum, cu mare plăcere. Cu Gold a cântat primele duete pentru două 
violine, de Jansa şi Blumenthal, spre mulţumirea deplină a tătâne-său. 
Dar, în 1855, plecând regimentul Nugent din Cernăuţi, trebui să se 
întoarcă la Konopasek. De la Gold îi cumpărase tatăl său o vioară 3/4. 
Făcuse progrese destul de însemnate, căci acum, începu a cânta grelele 
„Studii”, de Kreutzer. Ar fi mers bine, dar Konopasek era tot el: striga 
şi-l lovea pe elev cu arcuşul peste degete. Deci, iar trebui schimbat 
învățătorul; lui Konopasek îi urmă, acum, Kwiatkowski, prim- 
violonist al capelei militare Coronini. Acesta fu, iarăşi, un instructor 
bun, care ştiu să câştige dragostea elevului. Cu Kwiatkowski continuă 
studiile lui Kreutzer şi învăţă şi câteva piese de solo, între acestea, şi 
o arie dintr-o operă, cu acompaniament de cvintet de coarde, 

„Într-o zi, veni învățătorul meu cu 4 oameni, cu instrumentele 
necesare, între care şi un contrabas, cu note şi cu pupitre; muzicanţii 
se postară în jurul meu şi eu cântai partea de solo, cu acompaniere, de 
două sau trei ori. Aceasta îmi fu un îndemn foarte puternic să studiez 

mereu şi o amintire durabilă pentru toată viaţa”. 

Dela Kwiatkowski a căpătat cea dintâi violină „întreagă”, în 
schimb pentru cea de 3/4, plătind încă şi o mică diferenţă de preţ. 

Manuscriptul revine, apoi, asupra a două producţiuni orchestrale, 
una în 1853, a doua în 1854. Cea dintâi a fost o „„missa solemnis”, 
executată în biserica romano-catolică. Konopasek îl luase la cor, ca 
să audă muzică orchestrală; băiatul se postase lângă muzicantul cu 
timpanul. „Când începu, acum, muzica şi cel cu timpanul începu a 
lovi instrumentul său, aceasta fu pentru mine aşa o larmă infernală, 
încât nu ştiam pe ce lume sunt; mă cuprinse o spaimă mare şi, la cea 
dintâi întrerupere, am căutat să fug din zgomotul şi vălmăşagul de 
tonuri... E de înţeles că această primă producţiune orchestrală din 
viaţa mea n-a putut să aibă vreo influenţă asupra dezvoltării simțului 
meu muzical”. 

Cu a doua, a fost altfel: a fost o producţiune, la care a cooperat 
şi el şi care i-a făcut mare bucurie: „Simfonia pentru copii” („„Kinder- 
symphonie”), de Haydn, executată de copiii arhitectului Anton Fiala şi 
de alte persoane, de ziua numelui său. Goian a cântat, atunci, „cucul”. 

Plecând, în 1857, şi regimentul Coronini din Cernăuţi, n-a 
mai putut urma lecţiile cu Kwiatkowski. Noul instructor fu Heinrich 
Poschl, fiul unui profesor de la gimnaziul din Cernăuţi. Goian cânta, 
acum, adesea în familia profesorului, cu surorile noului său învăţător. 
Acum continuă, cu zel, pe Kreutzer şi se apucă serios de studiul 
pieselor de solo; astfel, învăţă întâia şi a şasea arie cu variaţiuni de 
Beriot, „Trois bonquets”, de acelaşi autor, arii din opere ca „Lucia”, 
„Martha”, „Mina”, de Panofka, şi altele; la 1859, avea, acum, un 
repertoriu destul de bogat. Făcea muzică cu unii dintre colegii 
gimnazişti, printre care relevează, cu deosebire, pe Victor Korn, 
Eduard Gerhard von Festenburg şi Miculi, fiul lui Louis de Miculi, 
„proprietarul hotelului «Moldavie», unde se afla şi tipografia H. 
Pardini”. 

La 1859, bătrânul profesor Poschl, trecând la pensie, plecă 

din Cernăuţi şi Goian rămâne, acum, fără de instructorul cel mai 
iubit, pe care îl caracterizează aşa: „Pot zice că, nici mai înainte, 
nici pe urmă, n-am învăţat atâta ca de la Heinrich Poschl”. Fără să 
fie însuşi violonist perfect, Poschl era un artist al pedagogiei. Dar 
cu toate progresele ce realizase sub conducerea lui, Goian constată 
că acestea erau insuficiente, în raport cu timpul de 8-9 ani, de când 
începuse să înveţe vioara, iar cauza o găseşte în schimbarea prea 
deasă a învăţătorilor, din care fiecare îşi avea metoda sa deosebită şi 
calităţile şi cusururile sale. Avea, acum, şi vioara lui Poschl, pe care 
o primise, în schimb pentru cea de la Kwiatkowski. Pe aceasta, a 
cântat nu numai până la 1879, când ajunse să aibă o „cremoneză”, 
dar şi mai departe. 

De la anul 1859-1860, învăţă cu Anton Paur, repetând mai 
mult repertoriul de până acum; cântă, între altele, o piesă de solo, de 
Mayseder, şi se încercă să cânte şi în cvartet, dar nu reuşi, deocamdată. 

De la 1855-1858, avu prilej să audă, în Cernăuţi, câteva celebrităţi 
muzicale: pe violoncelistul ceh Franz Neruda, cu soră-sa, Wilhelmina, 
violonistă, apoi pe violoncelistul belgian Servais. La concertul Neruda, 
l-a impresionat, îndeosebi, ,,răumerei”, de Rob. Schumann, iar Servais, 
care cânta pe un violoncel minunat, „Stradivarius”, l-a fascinat cu 
„Souvenir de Spa”. Apoi, mai auzi pe frații Samuel şi Daniel de Lange 
(pian şi violoncel), pe Biernacki, un bun violonist polon, şi pe un bariton, 
Borkowski, care excela în „Erlkânig”. 

Între persoanele cu care făcea muzică, era şi soră-sa, Aglae 
(căsătorită, mai târziu, cu George de Flondor, proprietarul moşiei 
Cobolcin, în Basarabia; acum, e moartă), care, prin anii aceştia, se afla 
într-un pension pentru domnişoarele din aristocrație, în Cernăuţi; dar 
cu ea cânta numai valsuri, polci, hore şi doine, adică muzică uşoară, nu 
clasică. Alt tovarăş în muzică era George Bucşănescu, din România, 
„care era şi el violonist, şi încă violonist de tot progresat”. De la acesta 
a cumpărat o colecţie bogată de duete de Viotti, Wassermann, Pleyl, 
Kromer ş. a., apoi „Schweizerfamilie”, de Weigl, şi „Lagaza ladra” 

şi „Bărbierul din Sevilla”, de Rossini. 

La 1859, se înfiinţă, în Cernăuţi, Societatea Filarmonică, sub 
prezidiul lui lacob cav. de Miculi, un frate al celebrului Carol Miculi, 
elevul lui Chopin şi, mai târziu, director al Societăţii Filarmonice 
din Liov. 

Înfiinţarea acestei societăţi şi prima ei producţiune fură un 
îndemn pentru Goian şi colegii săi să înfiinţeze o societate de cântare 
a studenţilor. Zeloşii tineri îşi realizează proiectul, având ca dirigent 
artistic pe Franz Pauer. Se întâlneau Miercurea şi Sâmbăta, într-o clasă 
a gimnaziului, pe care le-o pusese la dispoziţie directorul gimnazial 
Ştefan Wolf. În curând, Goian ajunse un fel de vice-dirigent al corului. 
Cântau, în Duminici şi sărbători, pe la colegi, în excursiuni la Horecea, 
Ţeţina, în familii, făceau serenade etc. „Cântam de toate, cântam, 
între altele, „Dasdeutsche Lied”, „Was ist des Deutschen Vaterland”, 
„Sie sollen ihn nicht haben, den freien, deutschen Rhein”, cântam 
toate aceste cu plăcere, ba chiar cu însufleţire, nu de dragul textului, 
ci de al melodiei. Fericite vremuri! Tovărăşia noastră cuprindea toate 
naţiunile şi confesiunile, nici o ceartă nu turbura armonia dintre noi, 
nu ne gândeam decât la frumuseţea compoziţiunilor”. 

Dacă din şirele acestea vorbeşte cosmopolitul de şcoală veche 
bucovineană, chiar pasagiul ce urmează ne arată pe Românul jignit 
în sentimentul său naţional, prin o izbucnire a şovinismului rutean, 
care, tocmai pe atunci, începea a-şi ridica capul, la noi. în Bucovina. 
Iată cum povesteşte Goian acest incident caracteristic: 

„Făcuserăm, la îndemnul colegului Lewicki, o serenadă 
cooperatorului greco-catolic, de al cărui nume nu-mi mai aduc aminte; 
el părea foarte bucuros de această sărbătorire, ne opri la masă, ne 
ospăta şi ne cinsti. Apoi, ca domn de casă, ţinu o vorbire în limba 
ruteană, zicând, între altele: „Noi trebuie să ţinem cu toţii laolaltă, 
căci avem de luptat cu Polonii, Germanii şi Românii”. 

Era întâia oară în viaţă mea, când auzeam asemenea enunţ 
naţional, care, pe atunci, îmi părea aproape ceva revoluţionar. Vorbele 

aceste mă deprimară foarte şi mai că-mi era ruşine că făcusem 
serenada acestui om, care îmi înjura, aşa-zicând, națiunea mea. 
Impresia vorbelor acestora îmi rămase pe toată viaţa şi era cu atât mai 
intensivă, cu cât noi, tinerii, cât timp îmblam, împreună, la şcoală, 
nu făcuserăm nicicând deosebiri de religie sau naţionalitate şi chiar 
iubitul nostru dascăl, Aron Pumnul, Român cu trup şi suflet, care se 
silea mereu, din răsputeri, să trezească şi să susţină sentimentul nostru 
naţional, nu ne spusese niciodată vorbe care ar fi putut produce un 
sentiment de ură faţă de alte neamuri. Drept că stăpânul casei cercă, 
îndată după aceste vorbe, să repare greşeala, pe care va fi înţeles-o 
şi el, îmbrăţişându-mă şi sărutându-mă, şi zicând: „Domnul Goian, 
cel dintâi oaspe al meu!” („Pan Goian, mij perszy hist!””), dar aceasta 
nu-mi putu şterge impresia neplăcută. Cuvintele amintite m-au pus 
pe gânduri, pe toată viaţa, şi cu părere de rău am văzut, apoi, ecoul 
lor în zvârcolirile politice din ţară”. 

În toamna anului 1860, prezidentul Societăţi Filarmonice, 
Iacob cav. de Miculi, îl invită pe tânărul dirigent de cor să intre şi el 
în corul societăţii; dar Goian trebui, cu regret, să renunţe la plăcerea şi 
onoarea aceasta, căci se apropia examenul de maturitate. „Pregătirea 
pentru examen mă absorbea cu totul, încât fui silit să întrerup chiar 
şi studiul vioarei şi al pianului”. 

Din timpul studiilor gimnaziale, datează şi încercări de 
compozițiuni proprii; nereuşind, însă, să producă ceva original, a 
renunţat, pe totdeauna, la gloria de compozitor, „spre binele omenirii, 
căci, şi fără de productele muzicale ale spiritului meu, e plină lumea 
muzicală de compoziţiuni rele”. 


Viena: Septembrie 1861 — Februarie 1866 


„Dacă insist, mai pe larg şi mai amănunţit, asupra timpului 
petrecut în cel mai mândru din toate oraşele, în minunatul oraş de la 

Dunăre, dacă îmi reamintesc, pe lângă evenimentele muzicale, şi alte 
întâmplări din cursul celor patru ani şi jumătate, e pentru că aceştia au 
fost anii cei mai fericiţi ai vieţii mele. ŞI că, şi acum, scriind despre 
epoca aceasta minunată, care, durere — a trecut atât de repede şi e atât 
de departe, am retrăit, în gând, mereu şi tot mereu, de nenumărate 
ori în cursul vieţii mele, timpul petrecut în Viena, amintindu-mi, cu 
însufleţire, dar şi cu adâncă duioşie, de timpul acesta, cel mai frumos 
şi mai fericit al vieţii mele, şi amintirea aceasta mă va însoţi, mai 
departe, în viaţă”. 

„Tatăl meu îşi absolvise aproape studiile juridice în Lemberg, 
dar, murind tatăl său şi fiind nevoit să ia el însuşi asupra sa admi- 
nistrarea moşiei părinteşti, Jadova, a trebuit să le părăsească. Pe 
temeiul experienţelor sale, cu privire la pornirea tinerimii polone spre 
enunţuri naţionale violente, tatăl meu nu găsi cu cale să mă trimită 
la studii la Lemberg, precauţiune motivată, căci, în anii 1863-1864, 
urmă cunoscuta revoltă a Polonilor din Rusia, care trecu şi asupra 
Bucovinei, iar în călătoriile mele, din anii aceştia, la Bucovina şi, apoi, 
la Viena, am avut şi eu prilej să observ agitația şi să simt asprimea 
măsurilor luate din partea autorităţilor, pentru suprimarea revoltei, 
precum: revizuirea paşapoartelor, interogatorii amănunțite, din partea 
organelor polițienești, asupra țintei şi scopului călătoriei, a duratei 
petrecerii în Lemberg (până să obţin un loc în diligentă) etc., etc. 

Deci, tata se hotări să mă trimită, la studii juridice, la 
Universitatea din Viena, lucru pentru care îi sunt dator cu mulțămită, 
cât voi trăi. Pentru părinții mei va fi fost grea hotărârea de a mă 
trimite, la o vârstă aproape copilărească — aveam numai 18 ani —, 
atât de departe de ei şi de privigherea lor, într-un oraş mare, între 
oameni de tot străini, între atâtea primejdii care ameninţă tinereţea. 
Dar, slavă proniei cereşti, după absolvirea deplină a studiilor juridice, 
m-am întors, în Februarie 1866, acasă, teafăr, sănătos la trup şi 
suflet. Cum zic, le-a fost grea hotărârea părinţilor mei; căci doar, pe 
vremurile acele, când drumul de fier începea abia de la Przemysl, 

când călătoream, cu diligenţa, de la Cernăuţi, la Lemberg, trei zile şi 
trei nopţi (!), cu popasuri scurte, noaptea şi la amiază, apoi încă 14 
ceasuri, până la Przemysl, de mâncam acolo şi, apoi, ajungeam în 24 
de ceasuri la Viena — călătoria la Viena era o călătorie la capătul lumii, 
pe când astăzi călătoria aceasta se face, cu acceleratul, în 20 de ore”. 

În călătorie, îl însoţiră părintele său şi colegul său din gimnaziu, 
baronul George Vasilco, al cărui tată, Iordachi baron Vasilco, locuia 
în Viena, fiind membru al camerei seniorilor. 

După ce l-a pus în gazdă, la un cunoscut, profesorul gimnazial 
Dr. Anton Kabhlert, fost conducător al gimnaziului din Cernăuţi, 
bătrânul Goian plecă, liniştit, acasă. Tânărul nu rămase multă vreme 
singur, căci, chiar numai cu câteva zile în urmă, sosiră, tot la Kahlert, 
Iancu cav. de Zotta, apoi maturantul Alecu Boţian, din laşi, un Englez, 
Baillon, şi un vienez, Teodor Helm. Acesta din urmă avu, apoi, o 
influenţă foarte însemnată asupra vieţii sale muzicale şi, în parte, şi 
sociale; erau colegi de studii, Helm mai era şi pianist progresat; au 
legat, deci, prietenie strânsă, care a ținut toată viaţa. 

În ziua sosirii la Viena, tatăl şi fiul Goian făcură o vizită 
episcopului Bucovinei, Eugen Hacman, „care era binecunoscut în 
Viena şi chiar în cercurile de la Curte”. „Prezentându-mă tata ca 
student începător în drept, episcopul observă: „No, frumos, frumos; 
dar de ce să nu studieze teologia? Ar putea ajunge arhimandrit, chiar 
episcop!”. Tata răspunse că doreşte să învăţ dreptul, ca să pot fi de 
ajutor, cu sfatul şi cu fapta, fraților mei, care nu reuşiră să termine 
studiile gimnaziale”. 

După-amiază, urmă cea dintâi plimbare prin oraş, în societatea 
baronului Iordachi Vasilco şi a fiului său. „Seara, mă duse tata în 
teatrul de la Karntnerthor. Se dădea „Norma” lui Bellini; între alţi 
artişti, cooperau şi doamna Dustmann, şi excelentul basist, Dr. 
Schmidt. Chiar prima vedere a colosalului amfiteatru, care cuprindea 
S ranguri de loje, lumina cu gaz, pe care n-o văzusem încă, mulțimea 
publicului, toate acestea făcură asupra sufletului meu naiv o impresie 

puternică; dar când doamna Dustmann făcu să răsune minunatul ei 
sopran, în aria „Casta diva”, şi când în fruntea corului răsună vocea 
lui Schmidt, atunci începui a bănui frumuseţea muzicii, cuprins de 
presimţirea plăcerilor care mă aşteptau în timpul studiilor mele; 
eram de tot fericit şi extazul meu de fericire îl împărtăşii, în taină, 
tătâne-meu”. 

În seara a doua, merse iar la teatru, şi anume la teatrul Treumann 
(unde, azi, e hotelul Metropole); văzu, aici, două comedii de salon, în 
care excela comicul Anton Ascher, şi opereta lui Offenbach „Fortunios 
Liebeslied”, în care îl încântă, îndeosebi, Anna Grobecker, în rolul 
lui Friquet. „Pe timpul acela, Offenbach era la modă; operetele sale 
erau foarte gustate; muzica lor uşoară, bogăţia de melodii, care se 
întipăreau îndată în auz şi în ureche, făceau din operetele acestea 
favoritele publicului, mai ales că, pe timpul acela, pe cât ţin minte, 
afară de Suppe, Offenbach avea, aşa-zicând, monopolul operetei şi 
nici nu-l ajungea alt compozitor în productivitate”. Astfel, văzu, pe 
rând, aproape toate operetele acestui autor, care, azi, e aproape uitat, 
după părerea lui Goian, pe nedrept (Din operetele lui Offenbach 
mai trăiesc, încă, numai „Orpheus in der Unterwelt” şi „HGffmanns 
Erzăhlungen”). 

Dar să revenim, împreună cu autorul, la amicul Helm, amintit 
mai sus. Acesta era un pianist foarte progresat şi admirator pasionat 
al lui Beethoven, care, pentru Goian, era, pe atunci, „terra incognita”; 
nu-i auzise decât de nume. Deci, Helm îi recomandă, cu căldură, 
sonatele pentru pian şi vioară, de Beethoven şi Mozart. „Nu pot zice 
că studiul acestor opere minunate mi-ar fi făcut mare plăcere, ba, 
cât despre Beethoven, declarai chiar că compoziţiunea e frumoasă 
(aceasta o spuneam de complezenţă), dar că n-are melodie. Cu mare 
mirare primi Helm critica aceasta naivă şi încă şi astăzi mă ruşinez 
de vorbele acestea, care, dacă nu se pot ierta, totuşi sunt explicabile 
la un tânăr novice, care, până atunci, fantaza numai de Beriot. Har 
Domnului, n-am rămas la ideea aceasta, ci, în timpul studiilor şi, apoi, 

în anii mai maturi, am devenit un adorator hotărât al celor doi maeştri”. 

Tot prietenul Helm i-a aflat şi un instructor pentru vioară; era 
primul violonist al capelei curții, Bezdek, excelent ca violonist şi ca 
pedagog. Dar nu i-a fost dat să profite mult nici de la acesta, căci nu 
urmă, la el, decât 9 luni, trebuind, apoi, să întrerupă studiul, din cauza 
pregătirii pentru examenul întâi juridic. Cu Helm cânta, însă, mereu 
Beethoven, Mozart şi duete de Haydn. 

În Iulie 1863, după examen, se întoarce în Bucovina şi vizitează 
pe soră-sa, Aglaia, care tocmai atunci se căsătorise; îi aduse câteva 
valsuri şi polci noi, de Johann Strauss. Tot atunci, venise Carol de 
Miculi la Cernăuţi şi aranja un concert, cu program amestecat, între 
altele, cu un „Krakowiak” al său pentru pian şi orchestră, şi „Ave 
Maria!”, de Gounod. Miculi, ştiindu-l pe Goian încă de copil, din 
Bănila Moldovenească, unde acesta petrecea la vărul său, Mihail de 
Goian, îl invită să coopereze, în orchestră, ca violonist. Chiar la prima 
repetiţie, îl invită să cânte el „Ave Maria!”. Încercă, dar nu reuşi; cânta 
corect, dar, neavând destulă tehnică în arcuş, nu era în stare să scoată 
tonul plin, puternic. În zadar îl povăţuia Miculi cum să apese arcuşul; 
tânărul violonist îşi mărturisi neputinţa şi renunţă, în favorul unui 
coleg, care era mai progresat, cooperând el însuşi numai în orhestră. 
Reîntorcându-se, apoi, toamna, la Viena, se apucă, cu dinadinsul, de 
studiul acestei piese şi nu se lăsă până ce nu reuşi să scoată tonul mai 
puternic şi nuanțele cum i le indicase Miculi. 

Tot pe atunci, cunoscu pe Anton Vogl, pianist, conducător al 
unei şcoli de muzică şi dirigent al unei reuniuni de cântare, cu nu- 
mele „Hermann”. La acesta, lua lecţii de pian amicul său, Iancu cav. 
de Zotta. Vogl îl invită să cânte o sonată de Beethoven, cu una din 
elevele sale, la examenul public de la finea semestrului de iarnă; se 
alese Sonata în F-dur, op. 24. 

Producţiunea reuşi deplin; dar, în acelaşi timp, tânărul nostru se 
felicita de a fi cunoscut, cu prilejul acesta, firea simpatică a Vienezilor 
şi, apoi, şi a Vienezelor, pe care, în urma experienţelor de atunci şi 

de mai târziu, îi numeşte „oamenii cei mai buni şi mai dragi, pe care 
i-am cunoscut în viaţă; şi dacă încă, şi astăzi, fantazez de Viena şi o 
privesc de cel mai frumos oraş din lume, e pentru că au contribuit la 
aceasta nespus de mult excelentele calităţi ale Vienezului, care rar 
se văd aiurea”. 

Urmând invitării lui Vogl, cei doi amici, Goian şi Zotta, 
se înscriseră şi în reuniunea de cântare „Hermann”, care avea un 
colorit pronunţat naţional german. „Exercitam programul pentru 
concertul ce avea să urmeze, între altele şi „Das deutsche Lied”; noi, 
Zotta şi eu, deşi Români cu trup şi suflet, („„enragierte Rumânen”), 
cântam, împreună cu ceilalţi, cu zel şi cu cea mai mare abnegaţiune”. 
Invitându-l Vogl să cânte, la concert, şi un solo pe vioară, Goian îşi 
aduse aminte de „Ave Maria!”, a lui Gounod; debuta, deci, cu piesa 
aceasta înaintea publicului vienez, împreună cu amicul Helm, care 
ţinea acompaniamentul la pian. „Avurăm mari aplauze, ba chiar 
chemări la rampă”. Mai târziu, de câte ori îşi reamintea debutul acesta 
în Viena, oraşul artelor, înaintea unui public de sute de persoane, 
totdeauna trecea un fior, de atâta îndrăzneală, pe care o găseşte 
explicabilă numai prin nesocotinţa şi uşurinţa tinereţilor. 

Printre asemeni impresii şi evenimente mari, dăm şi de 
mărunţişuri, dar şi acestea, drăgălaşe sau duioase: astfel, ne povesteşte 
cum a învăţat-o pe Toni, fetiţa de 7 ani a profesorului Kahlert, gazda 
sa, să cânte, la pian, cu un deget, imnul împărătesc, drept surpriză de 
ziua numelui tătâne-său; pomeneşte, apoi, cu recunoştinţă duioasă, 
de o mătuşă, baroneasa Ana Romaşcan, care îi dărui 5 florini, ca să-şi 
împlinească o veche dorinţă, să-şi cumpere, adică, un pupitru de note, 
pe care pusese ochiul, de mai înainte. Nepotul acestei doamne, baronul 
Iacob Romaşcan, care avea o voce frumoasă de tenor, organiză un 
cvartet vocal, din care făcu parte şi Goian. 

Un văr al lui Helm, Heinrich Schuster, avea o vioară Amatti; 
întâia oară în viaţa sa, vedea tânărul Goian o „cremoneză”, privind la 
ea „cu evlavie şi veneraţiune” şi simțindu-se nespus de fericit, când se 

învrednici să cânte chiar pe ea. Mai târziu, prin anii 1870, îi propuse 
lui Schuster să 1-o vândă, dar acesta refuză, vioara fiind o moştenire 
familială, de care nu voia să se despartă. 

Vioara aceasta avea toate amănuntele caracteristice ale unei 
cremoneze autentice, în formă, în conturi şi în coloarea galbenă a 
lacului. 

Un amic al profesorului Kahlert, cu numele Horwath, avea şi 
el o vioară Amatti, pe care i-o împrumută lui Goian, ca să nu piardă 
din calitate, fiindcă el însuşi nu cânta. Instrumentul acesta avea un 
ton foarte dulce, îndeosebi pe coarda G (Sol), dar se deosebea radical 
de cremoneza lui Schuster la formă şi la coloare, căci era întunecată, 
aproape neagră. Şi, într-adevăr, arătând-o Goian fabricantului 
specialist Hoffmann, acesta declară că nu e veritabilă. 

La sfatul lui Kahlert, Goian împărtăşi aprecierea aceasta lui 
Horwath, care se supără foc şi luă vioara îndărăt, lăsându-l numai 
cu cea de la Poschl. 

În Iulie 1863, după examenul de stat, Goian, împreună cu amicul 
său, Helm, şi cu Schuster, petrecu, patru săptămâni, în Salzburg, dar 
nu prea avură noroc de vreme frumoasă şi, astfel, trebuiră să stea 
mai mult în capitală. În asemenea zile ploioase, își treceau vremea 
făcând muzică; astfel, cântară, în Salzburg, sonatele lui Mozart, 
ca un fel de omagiu adus marelui maestru chiar în oraşul naşterii 
sale. Se înţelege că făceau şi excursiuni, îndeosebi în romanticul 
Salzkammergut; vizitară St. Gilgen, cu Schafberg, Wolfgang, Jochl, 
Hallstadt, Gosan, Zwieselalpe, Abtenau, Golling, cu cascada, Halein, 
unde auziră, într-o dimineaţă, un cor foarte bun al unei reuniuni de 
cântare, Berchtesgaden, cu lacul Konigsee, unde fură de vreo cinei 
ori, ş. a. Frumuseţile naturii îi însufleţiră întru atât, încât, pe ziua de 
15 August, renunţară, de dragul unei excursiuni, la concertul „regelui 
violoniştilor”, Josef Joachim şi al „incomparabilei” pianiste Clara 
Schumann... Plecară, chiar în dimineaţa zilei concertului, cu diligenţa, 
la Reichentall, apoi o luaseră, pe Jos, până la Unken; dar aici îi prinde 

o furtună năprasnică, cu ploaie torențială. Căutară adăpost într-o casă 
țărănească, dar stăpânul casei le spuse să-şi caute de drum. Zadarnică 
fu orice rugăminte; merseră, deci, mai departe, prin torentul de ploaie, 
care nu mai contenea, ameţiţi de trăsnetele ce cădeau mereu, cale de 
vreo două ore, până ce ajunseră în Lofer. 

„Uzi până la piele, căutarăm birtul, unde lepădarăm hainele şi 
schimburile, dându-le servitorului, la uscat... În Lofer, ploaia ne ţinu 
închişi cinci zile; în fiecare seară, nădăjduiam că, a doua zi, vremea 
se va răzbuna şi ne vom putea continua excursiunea (la Salfelden, 
Zell etc.), dar speranţele noastre nu se împliniră şi, astfel, plecarăm, 
fără ispravă, cu diligenta, îndărăt la Salzburg”. Cele cinci zile trecură 
într-o plictiseală grozavă; din Lofer şi împrejurimea sa pitorească nu 
putură vedea nimic, căci era o pâclă de nu se vedeau nici casele de 
peste drum. Avură, încă, noroc de sosirea unei bande de lăutari, şi 
ei prizonieri ai ploii. Goian făcu cunoştinţă cu primul violonist şi se 
mai distrase, cântând pe vioara lui. La 17 August, sosi şi Kahlert, cu 
soţia şi fiica sa, iar a doua zi, serbară, împreună, ziua împăratului. 
Kahlert ţinu toastul festiv, iar muzica întonă imnul. Un domn din Ger- 
mania, care încă era de faţă, se abţinu ostentativ de la manifestaţiunea 
aceasta... Încât despre concertul Joachim-Schumann se mângâiară 
cu ştirea din ziare că ambii aveau să concerteze, la iarnă, în Viena, 
ceea ce nu s-a adeverit. 

Urmează, acum, anul al treilea al studiilor universitare, cel 
mai frumos; căci, nemaiavând grija examenului, tânărul nostru se 
putea bucura în voie de plăcerile vieţii, „întrucât mi le îngăduiau 
modestele mele mijloace materiale”. Anume, părinţii ţineau să-l 
înveţe a fi cruţător, pentru care lucru el le va fi mulțămitor toată viaţa, 
căci, cunoscând astfel valoarea banului, s-a întors de la Viena fără 
datorii şi n-a făcut datorii nici pe urmă. „Aveam, în Viena, o singură 
patimă: să aud muzică, şi bună parte din banii mei de cheltuială merse 
în cassa operei imperiale sau a concertiştilor despre care va mai fi 
vorba, mai încolo”. 

Reîntorcându-se din Salzburg, plecară acasă, la părinţi; 
petrecură câteva săptămâni la Lăpuşna, „unde, iarăşi, mă desfătară 
foarte mult ariile naționale, executate de Moş Niculae”. 

În Octombrie 1863, reînnoi, la Viena, cunoştinţa cu un coleg 
de la universitate, Franz Lamel, un violonist de talent; cu acesta cânta 
duetele lui Alard. 

Pe atunci, „Societatea amatorilor de muzică” („Wiener 
Gesellschaft der Musikfreunde”), tinzând, ca şi astăzi, să ofere diletan- 
ţilor ocaziunea de a executa compoziţiunile marilor maeştri, înființase 
o secţiune, numită Societatea Orchestrală („Orchesterverein”). 

La îndemnul lui Lamei, Goian intră şi el în orhestra aceasta, al 
cărei dirigent era profesorul de la conservator Heibler, şi fu primit la 
secund (erau vreo 12 la violina I-a şi tot pe atâţia, la a II-a). Repetiţiile 
orhestrei urmau, regulat, o dată pe săptămână. Se aranjau şi concerte, 
cu intrare gratuită, fiecare membru primind un număr de bilete, pe 
care le împărțea pe la cunoscuţi. Astfel, concertele aceste aveau 
caracter exclusiv privat; de aceea şi ziarele le aminteau numai în 
notițe scurte, fără să facă critică. Dar faptul acesta nu scade meritul 
producţiunilor, căci se studia serios şi programa se alcătuia, totdeauna, 
din compoziţiuni de adevărată valoare. 

În cei doi ani, cât a făcut parte Goian din orhestră, s-au 
executat: uvertura „Ruy Blas”, de Mendelsohn, simfoniile în B şi 
D, de Haydn, simfonia „Jupiter” şi cea în G-moll, de Mozart. Apoi, 
la fiecare concert, cooperau, cu câte un solo, artişti din cei mai de 
frunte ai Vienei: Josef Hemllesberger, Ferdinand Laub, altista de la 
opera „Bettheim”, pianista Asten, pianistul Epstein şi violoncelistul 
Schlesinger. 

Goian se ştia dator cu multă recunoştinţă societăţii acesteia; el 
îi datora, îndeosebi, pasiunea sa pentru cvartetul de coarde, pe care 
l-a cultivat până la moarte. 

În toamna anului 1863, îi aflase Helm amicului său un nou 
instructor pentru vioară, pe Trollman, prim-violonist în orhestra 

Teatrului Curţii. Sub conducerea acestui om zelos şi amabil, Goian 
învăţă „studiile” lui Rode şi se perfecţionă în executarea sonatelor. 
Dar şi de astă dată nu urmă studiul decât până în vara anului 1864, 
când făcu iar o călătorie prin Salzburg şi împrejurime şi, apoi, prin 
Germania sudică şi pe Rin, până la Koln. După vacanțe, trebuind să 
se apuce iar de studiul juridic, nu mai luă lecţii de vioară. 

În iarna 1863/64, Societatea academică de cântare 
(„Academischer Gesangverein”) execută, la un concert, întâia oară, 
o admirabilă compoziţiune nouă a lui Engelsberg (pseudonimul 
muzical al consilierului aulic din Ministerul de Comerţ, Schon), 
anume „Ballszenen”, vals pentru cor bărbătesc cu acompaniament de 
pian, aranjat însă, de dirigentul Weinwurm, pentru o mică orhestră, 
alcătuită din studenţi universitari; între aceştia, fu şi Goian, la vioara 
întâia. Frumoasele motive vieneze făcură că compoziţiunea fu 
bisată pe de-a întregul. În aceeaşi iarnă, asistă şi la altă premieră a 
aceluiaşi autor: „Doktor Heine oder ein Rigorosumin Sommer”, cor 
cu acompaniament de pian, executat tot de Societatea academică 
şi tot sub conducerea lui Weinwurm. E o piesa umoristică, în care 
candidatul e nu prea bine pregătit, suferă de sudorile fricii şi ale arşiţei 
de iulie, dar chiar arşița aceasta îl salvează, adormindu-l pe „profesorul 
Caius”, iar corul studenţilor îl sfătuieşte pe candidat să tot „macine” 
mereu înainte, ca să-i fie profesorului cu atât mai dulce somnul!'S:. 

La îndemnul lui Helm, Goian, chiar de cum sosise la Viena, 
începuse a cerceta audițiile cvartetului de coarde al lui Josef 
Hellmesberger senior. La început, lipsindu-i pregătirea muzicală, 
audițiile aceste nu-i plăcură decât puţin de tot; dar, frecventându- 
le mereu şi mai primind lămuriri şi îndrumări de la Helm, ajunse 
să înţeleagă şi să guste acest gen de muzică, ba chiar să-l prefere 
oricărui altul şi să-l cultive cu pasiune. În sezonul 1863/64, se 


15  Compoziţiunea aceasta ne aminteşte de „Candidatul Linte”, al lui Porumbescu, iar 
„scene de bal” sunt şi în valsul „La malurile Prutului”. Porumbescu e influenţat mult de 
muzica vieneză (Nota trad.). 

mai adăugaseră şi cvartele neuitatului maestru Ferdinand Laub. 
Repertoriul amândurora era ales din cvartetele lui Beethoven, Haydn, 
Mozart, Schumann şi Mendelssohn. 

Hellmesberger şi Laub erau amândoi artişti de frunte, dar 
cu individualitate deosebită: dacă cel dintâi excela prin ton plin, 
puternic, îndeosebi în adagio, Laub avea tehnică briliantă, graţie 
căreia concertele sale ca solist, în toamna anului 1863, avură succes 
enorm. „Stupenda sa dexteritate în degete, pasajele sale în coarde 
duble, terţe, sexte, decime, flageolete, tonul mare şi nobil... făcură o 
impresie covârşitoare asupra mea, o impresie cum n-am mai simţit-o, 
de atunci, niciodată la fel”. 

Repertoriul său era alcătuit din piesele cele mai grele de solo ale 
lui Paganini, Henri Vieuxtemps, Alard ş. a. Drept că avea şi o vioară 
minunată Stradivarius, pe când Hellmesberger cânta pe o vioară de 
300 florini, pe care o construise fabricantul vienez Lembock anume 
pentru el. 

Cât despre repertoriul clasic, Hellmesberger era specialist în 
Beethoven şi Mozart, Laub în Haydn şi Mendelssohn. Din cvartetele 
lui Laub, Goian îşi aminteşte, cu deosebire, de „Harfenquartett”, al lui 
Beethoven, unde la adagio îl cuprinse un entuziasm şi un extaz din 
ce în ce mai mare: „Din secundă în secundă, iritarea creştea, sângele 
îmi năvăli la cap şi simţeam că era cât pe ce să leşin şi abia sfârşitul... 
îmi readuse liniştea”. 

Vorbind de concertele lui Laub, Goian face o observare 
interesantă asupra publicului vienez: publicul acesta îşi exprimă 
entuziasmul nu numai prin aplauze frenetice, la fine, ci şi prin câte 
un „ach” sentimental la pasajele cele mai frumoase. În exclamările 
acestea de admirare vede el semnul caracteristic al simțului artistic 
şi al iubirii de artă, prin care se distinge Vienezul. 

Se vorbea, în cercurile muzicale, că marile succese ale lui Laub 
ar fi produs oarecare invidie la Hellmesberger; admiratorii obiectivi 
ai ambilor artişti regretau aceasta, dându-şi seamă că amândoi puteau 

să lucreze pentru dezvoltarea artei, fără să se stânjenească unul pe 
altul în activitatea lor. 

Mare fu, deci, bucuria iubitorilor de artă, când se răspândi 
vestea că Hellmesberger şi Laub şi-au dat mâna, de s-au împăcat, şi 
că vor coopera, în curând, alături, într-un concert. Concertul acesta 
află loc, la 8 Decemvrie 1863, în teatrul de la Karntnerthor. „A fost 
o frenezie, când apărură Hellmesberger şi Laub pe podium, mână. 
în mână; ei cântară un concert de Mozart pentru violină şi violă cu 
acompaniament de orhestră: Hellmesberger era la violă. Se înţelege de 
la sine că amândoi au cântat de minune şi au cules aplauze frenetice”. 

„Hellmesberger veni, odată, cam prin 1864, la o repetiție a 
Societăţii orchestrale, cu fiul său, Josef, care, pe atunci, era de vreo 
10 ani. Unul din domnii de faţă, de la violina primă, bineventă pe 
tată şi fiu şi se adresă, apoi, către băiat, întrebându-l: „Ei, cum merge 
cu vioara?”, la care Hellmesberger-senior răspunse cu mândrie de 
părinte: „O, el cântă, acum, la mine, în cvartet”. 

Aceasta îmi impuse foarte şi priveam cu mirare şi cu admirare 
la frumosul, tinerelul băiat. EI a şi ţinut ce promitea: l-am auzit, în 
1880 şi în 1890, de multe ori, în serile de muzică de cameră, pe care 
le aranja, asupra cărora voi mai reven!”. 

Cam pe la 1883, Josef Hellmesberger-fiul!” veni la Cernăuţi 
cu cvartetul său de coarde şi dete un concert admirabil. Cu prilejul 
acesta, întrebând Goian de vioara de la Lembock, Hellmesberger 1-0 
arătă — era chiar vioara pe care cânta el — şi adăugase că nu ştie un 
instrument mai bun, fabricat în timpul de faţă. 

Cvartetele lui Hellmesberger şi Laub îl îndemnară pe Goian 
să-şi înjghebe şi el un cvartet de coarde. Câştigă pentru ideea acesta 
pe un coleg de la universitate, Guslav Egger, violonist, mai află, apoi, 
şi un violist şi un violoncelist. Încercară cu Haydn, dar nu reuşiră; nu 
mergea tactul, în ruptul capului. Mai adăugându-se faptul că locuiau 


15 Hellmesberger-fiul a fost şi primul profesor al marelui violonist român Enescu (Nota 
trad.). 

prea departe unui de altul — fiecare în alt district al oraşului — cvartetul 
se desfăcu de la sine. „Abia în anul 1866, la Cernăuţi, am început 
să învăţ, cu temei, a cânta în cvartet, continuând, apoi, cu puţine 
întreruperi, până în ziua de astăzi”. 

Un incident umoristic, de la cvartetele lui Laub: 

Dr. Kahlert, gazda lui Goian, era antisemit în toată puterea 
cuvântului şi aversiunea sa în contra jidanilor trecea şi asupra compo- 
zitorilor evrei, deci şi asupra lui Mendelssohn. Pe de altă parte, era un 
adorator pasionat al lui Mozart. La una din audițiile lui Laub, a cărei 
programă se alcătuia din cvartete de Haydn, Mozart şi Beethoven, 
se făcu o schimbare neaşteptată, executându-se, în loc de Mozart, 
„Cvartetul în D-dur”, de Mendelssohn. A doua zi, Kahlert, vorbind 
cu Goian şi Helm, era încântat de frumuseţea cvartetului de Mozart; 
mare i-a fost perplexitatea când află că autorul compoziţiunii care-l 
entuziasmase atât de mult era... urgisitul de Mendelssohn! 

În cursul anilor, se dezvoltă la Goian şi un interes foarte viu 
pentru concertele orchestrale, îndeosebi cele ale filarmonicilor, care, 
încă de pe atunci, erau orhestra cea mai celebră din lume. Concertele 
aceste aflau loc în teatrul de la Kartnerthor, la amiază. Cei doi prieteni, 
Goian şi Helm, se postau, de dimineaţă, la intrarea teatrului, ca să-şi 
cucerească un loc, de 40 cruceri, pe galeria a cincia, care era locul 
unde se adunau adevărații amatori de artă, muzicienii şi recenzenţii. 

„Era foarte interesant a observa atitudinea lor în decursul 
producţiunilor. Mulţi din ei şedeau, cu o partitură, întinsă pe parapetul 
galeriei, şi urmăreau compoziţiunea notă cu notă, iar simţirea lor 
muzicală se exprima în trăsăturile feţei; la orhestră nu se uitau defel, 
ci priveau neclintit în note. Helm cunoştea pe unii din aceşti entuziaşti 
ai artei şi-mi spunea numele lor; una din personalităţile cele mai 
marcante era contele Laurencin, un muzicograf şi recenzent destoinic; 
mic la stat, şedea ca ascuns după partitura mare şi groasă, în care se 
adâncea, în decursul executării compoziţiunilor. Şi sexul gingaş era 
bine reprezentat între entuziaştii aceştia”. 

Artiştii executanţi, 100-120 la număr, cântau cu o precizie şi 
fineţe fără seamăn, toţi ca unul, toate arcuşurile mişcându-se deodată 
în sus şi în jos, cu aceeaşi nuanţă, acelaşi colorit în ton. La concertele 
acestea, s-au executat simfonii de Beethoven (D-dur, C-moll, F-dur, 
„Pastorala”, „Eroica”; „A noua”), de Haydn (în D-dur şi cea cu 
timpanul), o simfonie de Robert Schumann, „Invitarea la dans” a 
lui Weber, admirabil instrumentată de Hector Berlioz, „Marşul lui 
Rakoczy”, instrumentat de acelaşi Berlioz, o simfonie a dirijorului 
vienez Esser, apoi un concert dublu al celebrilor flautişti, de la orhestra 
Operei Curţii, fraţii Doppler. 

Dirijorul concertelor filarmonice era eminentul Otto Dessoff. 

Alte concerte simfonice erau cele ale Societăţii amatorilor de 
muzică, sub conducerea lui Johann Herbeck; ca membru al orhestrei 
societăţi, Goian avea intrare gratuită. Auzi, aici, „„Messias”, de Hândel, 
„Pasiunea, după Evanghelia lui Matei”, de Bach, „Kamarinskaja”, 
de Glinka, „Missa cea mare” în D-dur, de Beethoven. Dar pe atunci 
îi lipsea încă pregătirea pentru a înţelege deplin frumuseţea acestor 
opere grandioase, îndeosebi pe ale lui Bach şi Hăndel; mai târziu, 
Bach îi fu un studiu de predilecție şi „un izvor de plăcere a cea mai 
curată”. 

„Mare plăcere îmi făcură „Creaţiunea” şi „Anotimpurile” de 
Haydn, care se executau alternativ, o dată pe an, pare-mi-se în Teatrul 
Curţii; „Anotimpurile” le-am auzit de două ori, „Creaţiunea”, o dată. 
Executarea era perfectă, deşi orhestra nu se compunea din elemente 
stabile, ci, pe cât ţin minte, din persoane invitate anume, între care 
şi mulți diletanţi; părțile de solo, însă, le ţineau cântăreţi şi cântărețe 
excelente. Venitul curat... era destinat pentru un fond de pensii pentru 
muzicieni. 

La producţiunile acestea, precum şi la concertele filarmonicilor 
şi ale societăţii amatorilor de muzică, Hellmesberger cânta la pupitrul 
întâi al primiştilor. Neuitat i-a rămas concertul Clarei Schumann, în 
iarna anului 1866; ea cântă, atunci, din compoziţiunile nemuritorului 

său soţ şi o sonată de Beethoven. 

„La drept vorbind, era primul concert de pian la care asistam; 
fie împrejurarea aceasta, fie veneraţiunea pentru soţia unuia dintre 
compozitorii cei mai celebri sau măiastra executare, destul că eram 
entuziasmat. Va fi contribuit mult şi apariţia exterioară a concertistei; 
ea apăru naturală, modestă şi cântă tot pe atât de simplu şi natural, cu 
dicţie plină de înţeles şi de sentiment. Îmi făcea impresia ca şi cum 
ar jeli după soţul său şi şi-ar exprima simţirea executând creaţiile 
sale. La concertul acesta coopera şi neuitata cântăreaţă, de la Operă, 
Dustmann; a fost ceva nespus de grațios la vedere, când apăru ea, 
cu Clara Schumann, pe podium, mână în mână, întâmpinate de 
entuziasmul publicului”. 

Numai o dată în viaţă l-a mai entuziasmat un pianist, şi anume 
Alfred Grunfeld, cântând, în 1904 sau 1905, chiar la Goian, acasă, în 
Suceava; de altfel, mărturiseşte că nu simţea vreo atracţie deosebită 
pentru pian, nici chiar dacă cânta un artist de frunte: admira doar, dar 
nu era încântat. Explicarea faptului acestuia o găseşte în prea marea 
răspândire a pianului. 

În toamna anului 1865, agentura Ulmann aranjă o serie de 
concerte ale celebrei cântărețe de coloratură Carlotta Patti, împreună 
cu violonistul Henri Vieuxtemps, pianistul Jaell şi violoncelistul Piatti. 
Concertul întâi începu cu trio în moli, de Mendelssohn, executat 
într-un mod cum nu l-a mai auzit decât încă numai o dată, pe la 
finea anilor 60, când Carlotta Patti a concertat la Cernăuţi, cu Auer 
(vioară) şi Wilmers (pian). Încât despre celebra Patti, „ea excela prin 
agilitate stupendă a laringelui, prin vocea curată ca sunetul de clopot, 
ajungând până la tonurile cele mai înalte, până la F; dar cântarea 
ei era fără viaţă, fără expresie, şi fața-i rămânea rece ca marmora. 
Numai la „Cântecul râsului”, ajuns celebru prin ea („c'est histoire 
amoureuse autant que fabuleuse d'un jeune fierabras-ha-ha ha-ha-ha), 
artista prindea viaţă; ca prin farmec, atitudinea i se schimba, devenea 
oarecum mobilă, vioaie şi expresia feţei oglindea simţirile de veselie 

corespunzătoare cu textul”. 

Caracteristică pentru umorul vienez e o farsă cu titlul „Die 
falsche Patti”, care se juca la „Theater an der Wien”, chiar pe timpul 
acestei serii de concerte. 

Subiectul e următorul: Într-un oraş mic, de provincie, sosesc 
patru „artişti ambulanți”; unul dintre ei propune să dea, în crâşma 
unde au tras, un „concert Patti”. Se distribuie rolurile, cei patru 
având să înfăţişeze pe Patti, Vieuxtemps, Piatti şi Jael. Urmează nişte 
calambururi pline de haz, în dialectul vienez, care, bineînţeles, nu se 
pot traduce. La concert, „artiştii” apar în masca şi ţinuta celor patru 
celebrităţi; se cântă, într-adevăr, întâi trio-ul de Mendelssohn, cât se 
poate de fals, iar publicul, care se află tot pe scenă, aplaudă frenetic. 
Patti sta pe două podiumuri, puse unul peste altul, ca semn „cât de sus 
ajunge Patti”. Rolul ei îl juca comicul Swoboda; el apărea, în aceeaşi 
toaletă şi cu aceeaşi expresie indiferentă a feţei, se urca pe cele două 
podiumuri şi cânta, apoi, în falset „Cântecul râsului”, într-un mod 
foarte reuşit, imitând-o întocmai pe Patti. 

Carlota Patti şedea în loja din pro-scenă şi se mira foarte, 
văzându-se pe scenă. Producţiunea se întrerupea, însă, pe neaşteptate, 
căci unul din public recunoştea în „Patti” pe fiul său, care fugise; 
„Patti” coboară şi urmează împăcarea între tată şi fiu. 

Cam pe la 1865, concertă în Viena contrabasistul Bottesini; 
Goian n-a fost la concertele lui, căci instrumentul acesta nu-l interesa; 
îl aminteşte, însă, din cauza unei recenzii elogioase a eminentului 
profesor Eduard Hanslick, care caracteriza arta lui Bottesini, zicând, 
în felul său spiritual: „E ca şi cum s-ar juca un urs cu viorile”. 

Recenziile acestui critic competent le citea Goian, totdeauna, 
cu mare interes, îndeosebi când era vorba de producţiuni la care 
asistase şi el, iar lectura lor contribuia foarte mult la înțelegerea mai 
deplină a celor auzite. 

La Operă mergea mai rar, decât la cvartete şi la concertele 
orchestrale, deşi reprezentările erau magistrale, Opera dispunând de 

puteri excelente: damele Dustmann, Bettelheim, Destin, Tellheim şi 
domnii Ander, Beck, Mayerhoffer, Draxler, Walter. Cauza o găseşte 
în elementul scenic şi dramatic al operei, care nu-l lăsa să guste deplin 
farmecul muzicii. Totuşi, era o operă care-l interesa mult: „Fidelio”, 
de Beethoven. 

Înţelegând şi simțind, acum, frumuseţile muzicii clasice, dorea 
să cunoască deplin şi creaţiunea aceasta, una din cele mai mari şi 
mai însemnate „a maestrului, pe care, până acum, încă nu l-a ajuns 
altul”. De aceea, în 1864 şi 1865, a fost de vreo şase-şapte ori la 
opera aceasta, în care excelau doamna Dustmann şi tenorul Ander. 
Din celelalte opere, a mai văzut „Norma” „Trovatore”, „La dame 
blanche”, „Lucia”, „La fille du regiment”, „Postillon de Lonjumeau”, 
„Dinorah”, „Robert”, „Don Juan”, „Zauberflote” şi „Profetul”. 

Ca şi la concertele simfonice, şi la operă locul lui era galeria 
a patra sau a cincia, unde iar putea observa pe amatorii de muzică, 
studiind partiturile ce le aveau înainte şi privind, numai din când în 
când, la scenă. 

„Pe timpul meu, urmau mulţi tineri din Bucovina la 
Universitatea din Viena; pe atunci, s-a fost deschis în Suceava 
gimnaziul fondului religionar gr. or. şi, pe spesele fondului acestuia, 
studiau mulţi tineri compatrioți la Facultatea filozofică; de asemenea, 
erau şi mulţi tineri Români din România, Ardeal şi Banat. Între Ro- 
mâni, de care, bineînţeles, ne țineam şi noi, Bucovinenii, era mare 
prietenie şi solidaritate; aveam cafeneaua noastră, pe „Wollzeile”, 
lângă Universitatea cea veche, „Cafe Bader”, unde ne vedeam în 
fiecare zi. De altfel, cei care locuiam în Districtul III îi vizitam, tot 
la două săptămâni, pe amicii şi compatrioţii noştri din Districtele 
VIII şi LX, şi viceversa, dându-ne întâlnire în restaurantul „Riedhof”, 
în berăria lui Dreher, vara — la „Cerbul castaniu”, în Prater, unde, 
cu puţină băutură, petreceam ceasuri plăcute. Între noi se afla şi 
Bucovineanul Ştefan Nosievici, care urma la Facultatea filozofică 
şi se pregătea pentru o profesorat la gimnaziul amintit. Era mare 

amator al muzicii; el ne propuse să alcătuim un club de cântare, iar 
noi primirăm cu mare bucurie. 

Aveam în mijlocul nostru un tenor bun, Niculae Pop, şi un bas, 
Pantelimon (zis şi Pandeli) Dima, amândoi Români ardeleni şi auditori 
la universitate. Hotărârăm locuinţa compatriotului şi bunului meu 
prieten Iancu de Zotta pentru încercările noastre muzicale şi, astfel, 
începu aice o viaţă socială şi muzicală, la care luau parte aproape toţi 
Românii, unii cântând, ceilalți ascultând. 

Nosievici era autodidact, cânta numai la ghitară, dar, având 
predilecție deosebită, făcuse studii muzicale, câştigându-şi ceva 
cunoştinţe teoretice. El aranjă câteva cântece poporale pentru cvartet 
vocal, le exercită cu noi şi, după câteva încercări, ajunserăm să cântăm 
binişor. Aceste deprinderi muzicale ne făceau bucurie mare, atât la 
repetiţii, cât şi la chefurile noastre studenţeşti. 

Aflându-ne, odată, în pivniţa „Bockkeller”, în Nussdorf, 
petreceam în ticnă, la paharul cu bere, şi cântam, fără nici o pretenţie, 
cântecele noastre. Caracterul exotic al muzicii româneşti, necunoscut, 
până atunci, publicului vienez, se vede că făcu impresie asupra celor 
din jurul nostru, căci cei ce şedeau mai aproape erau de tot liniştiţi 
şi ascultau cu luare aminte corurile şi soliştii noştri şi, deodată, doi 
domni veniră la mesele noastre; unul din ei ne ţinu o voroavă întreagă, 
exprimând, pare-mi-se în numele unei reuniuni germane de cântare, 
care era de faţă, recunoştinţa şi bucuria sa pentru cântarea noastră 
excelentă (?) şi pentru corurile frumoase şi interesante; urmară 
prezentările, apoi petrecurăm laolaltă, în ticnă şi voie bună. 

Progresele noastre muzicale le întrebuinţam şi la serbarea de 
ajunul Anului Nou, pe care o aranja tinerimea academică română, an 
de an, în seara de 12 Ianuarie nou, în saloanele hotelului „Schwarzes 
RoB” (Leopoldstadt) şi la care erau invitaţi notabilii români, deputaţii 
din parlament, proprietarii mari, cari petreceau în Viena, şi unii 
comercianţi români cu vază. 

La aşa un ajun, în 1865, Nosievici exercitase cu noi un cor 

umoristic „Kir director”, în care Pandeli Dima cânta cu vervă rolul 
principal; corul acesta plăcu foarte mult şi-l cântam adesea, şi mai 
târziu, cu mare plăcere. 

Talentul muzical al lui Nosievici era remarcabil; ne-am întâlnit, 
apoi, iar, după câţiva ani, în Suceava, unde eu ajunsesem adjunct la 
tribunal. Am intrat, atunci, în Reuniunea de cântare, înfiinţată de 
Nosievici, cor mixt, şi împreună luam parte vie la viaţa muzicală din 
Suceava!”. 

O variaţie plăcută, în mijlocul preocupărilor de muzică înaltă, 
o ofereau şi cântăreții populari vienezi, cu cântecele lor melodioase, 
când duioase, când umoristice; între aceştia, cei mai vestiți erau Nagel 
şi Amon. „Publicul se amuza de minune; cântau toţi, în gura mare, 
refrenele şi-şi manifestau entuziasmul, bătând din picioare şi din palme, 
până şi damele. Adesea, se întâmpla că, la sfârşitul producţiunii, unul 
dintre auditori se urca pe podium şi se producea la pian sau pe vioară; 
ceilalți, după cum era şi calitatea producţiunii, îl aplaudau sau îl râdeau 
şi-l sileau să părăsească scena. Aşa a păţit-o, odată, şi bunul meu amic 
şi compatriot, proprietarul mare şi compozitorul acum adormit întru 
Domnul, Constantin de Buchenthal; dar el ştiu să scape de încurcătură, 
cântând un cuplet dintr-o operetă de Offenbach, prin care îşi câştigă 
favorul publicului”. 

Încă două amintiri vesele: 

Goian venea, adesea, la cafeneaua Bader, ca să se întâlnească 
cu compatrioții români, şi-şi aducea şi vioara, de le zicea cântece 
româneşti. Odată, cum cânta, iarăşi ca de obicei, sosesc vreo 9-10 
persoane, de ambele sexe, se aşează în sala de biliard şi ascultă; atunci 
el, ca să le facă plăcere, începe un „Lăndler“. Atâta le-a trebuit, ca să se 
ridice cu toţii şi, dându-și mâinile, să întindă danţul; dansară împrejurul 
meselor de biliard, iar în urmă îi mulţumiră lăutarului improvizat. 

Altădată, în alt local, jucau nişte studenți unguri, îmbrăcaţi în 


17 Nosievici a murit, în vârstă de abia 36 de ani, la 1869. Dintre compoziţiile sale, cele 
mai cunoscute sunt „Tătarul” şi „Drum bun, doba bate” (Nota trad.) 

costume naţionale; doi ţigani făceau muzica, unul cântând melodia, iar 
celălalt acompaniamentul. Deodată, Goian îi ia primistului vioara din 
mână şi începe un „csardas“ care produse un entuziasm de nedescris. 

La Viena, auzi şi pe marele artiste Adelina Patti şi Desiree 
Artât. Adelina îi plăcu mult mai bine decât soră-sa, Carlotta. „Ea 
debuta, într-o „stagione” italiană, în „Carl-Theater”; am auzit-o pe 
ea şi pe minunatul tenor Giulini, în „Bărbierul din Sevilla“ şi în 
„Somnambula”. Cântăreaţa această mă entuziasma cum nu ştiu să mă 
fi entuziasmat alta”. Pe Desiree Artăt, celebră cântăreaţă de coloratură, 
o auzi în rolul Margaretei din „Faust“, de Gaunod. 

În 1864 sau 1865, îl auzi şi pe Johannes Brams; „Îl văd şi acum: 
un tânăr imberb, cu plete lungi, cu faţa roză. Ţin minte numai atât că a 
cântat, atunci, între altele, şi compoziţiuni de Schumann... Pe atunci, 
nu bănuiam că, mai târziu, aveam să fiu unul din adoratorii cei mai 
mari ai creaţiunilor sale muzicale”. 

La baluri şi concerte, admira pe Josef Strauss şi pe frate-său, 
Johann Strauss, „regele valsului”. În momente de aceste şi-ar fi 
dorit să fie de faţa soră-sa, Aglae, care era aşa de pasionată pentru 
Strauss. Pasiunea aceasta o avea şi fratele: „Am mare veneraţiune 
pentru Johann Strauss; opereta sa „Fledermaus“ pentru mine e cea 
mai frumoasă din toate operetele şi finea actului al doilea, canonul 
„Briiderlein und Schwesterlein“, mă înduioşează totdeauna, încât abia 
îmi pot opri lacrimile. E, doar, în canonul acesta o bucată de adevărată 
muzică vieneză, care vorbeşte inimii, plină de sentiment, duioasă şi, 
în acelaşi timp, veselă, într-adevăr „un zâmbet printre lacrimi”. 

Cu sfârşitul anului 1865, se apropia şi ultimul examen de stat 
şi despărțirea de Viena. 

La 20 Februarie 1866, Goian trecu examenul şi plecă, după 
câteva zile, la Bucovina, ca să-şi înceapă practica juridică la Tribunalul 
din Cernăuţi. „Grea, nespus de grea mi-a fost despărțirea de draga 
mea Viena, de tinerii mei colegi, amici şi cunoscuţi, pe care îi ştiam 
că-mi erau devotați din toată inima. Simţeam că se sfârşise cu viaţa 

fericită, aproape fără de nici o grijă, că acum venea greul vieţii, că 
nu voi mai fi niciodată atât de fericit, cum fusesem în neuitata Viena. 
Aceasta o simțeau şi amicii, şi colegii cu care mai petrecui încă 
seara din urmă, care fu de tot tristă. După cuvintele de adio, ce le 
schimbarăm între olaltă, izbucnirăm cu toţii în plâns, ba încă în plâns 
cu sughiţ şi cu durere adâncă şi sinceră; ne luarăm rămas bun, de la 
unii, pe totdeauna”. 


14 Martie 1866 - 30 Septemvrie 1868. Cernăuţi 


Viaţa de amploiat nu-i prea plăcu tânărului Goian; adesea, 
gândurile îl duceau la Viena, la frumoasa libertate de care se bucurase 
acolo. Dar se împăcă cu soarta, găsind şi la Cernăuţi prilej de a face şi 
de a auzi muzică. Reînnoi cunoştinţele din copilărie; între acestea, era 
fostul său profesor, Pauer, şi consilierul şcolar Bozdech, care-l ascultase 
la bacalaureat. Nu se putea ca Goian, care făcuse studii muzicale la 
Viena, să nu fie primit în orhestra „Societăţii pentru promovarea 
muzicei în Bucovina” (,„Verein zur Fârderung der Tonkunst in der 
Bukowina”, zisă, de astfel, „Musikverein”, şi înfiinţată la 1862), şi 
anume la vioara întâia. Aici, a cântat, mereu, până la 1868, şi, apoi, 
după reîntoarcerea din Suceava, de la 1874 până la 1875. 

Între membrii orhestrei acesteia se distingeau, cu deosebire, 
Josef Zwonicek, care cânta la orgă şi la toate instrumentele de coarde, 
şi violoncelistul Vogel. Societatea „Musikverein” întreținea, chiar din 
anul înfiinţării sale, o şcoală de muzică, ai cărei elevi dau examen 
public la finea anului. Examenele acestea se sfârşeau, totdeauna, cu 
executarea unei fraze dintr-o simfonie de Haydn, Mozart, etc., de 
către orhestra Societăţii. Se înţelege că simfonii clasice se executau 
şi la concertele Societăţii. 

Urmând unei dorinţe vechi, pe care am văzut-o manifestându-se 
încă la Viena, Goian reuşi să-şi alcătuiască, în iarna anului 1866, un 


314 





Istoria muzical-dramatică a Sucevei 


cvartet de coarde, din care făceau parte Zwonicek, la violoncel, un tânăr, 
Amster, la vioara doua, şi un coleg, Em. Rosenzweig, la violă. Dar tot 
pe atunci îşi înjghebase şi Vogel un cvartet, ai cărui membri se adunau 
la el, în hotelul „Pajura neagră”, în toată Duminica, după amiază. 

Goian coopera şi aici, începând cu cvartetul în C-dur, de 
Haydn, pe care nu-l putea uita încă, de pe vremea lui Ferdinand 
Laub. Cvartetele acestea, la Vogel, urmară regulat, din August 1866, 
până în Iulie 1868, câte trei ore, în fiecare Duminică. „Exerciţiile 
acestea constituiau fericirea vieţii mele şi oricât eram de tânăr şi de 
doritor de petrecere, pentru nimic pe lume n-aş fi lipsit de la vreo 
întrunire la Vogel”. Aici, cunoscu şi pe concepistul de la Procuratura 
de finanţe, Dr. Julius Morwitzer!”!, care şi el era violoncelist. Soţia sa 
era o pianistă distinsă, elevă a lui Carol de Miculi. Cu aceşti doi soți, 
entuziaşti a1 muzicii, legă prietenie strânsă, care avea să ţină pe salon. 

În iarna anului 1867/68, concertă în Cernăuţi tânărul violonist 
Gustav Frieman, care tocmai absolvise Conservatoriul din Paris, ob- 
ţinând premiul întâi: o vioară minunată, nouă, cu inscripţia în litere 
de aur: „Premier prix du Conservatoire de la musique. Paris, 1865”. 
Avea un ton admirabil şi tehnică brifantă; a cântat „Romanţa în G”, 
de Beethoven, „Souvenirs de Moscou”, de Wieniawski, o temă cu 
variaţiuni de Vieuxtemps şi alte piese de salon. 

Cvartete mai erau şi la fostul profesor al lui Goian, Franz Pauer; 
aici, primistul era asesorul Lepszy. Uneori coopera şi fiul lui Paur, 
Emil!??, pe atunci un băiat de vreo zece ani!%, care era menit să ajungă 
un dirijor celebru; astăzi, trăieşte la Pittsburg, în Pensilvania (America 


1! Viitor primar al Sucevei 


172 Născut în 29.08.1855, la Cernăuţi, mort în 07.06.1932, la Friedek-Mistek, Boemia. 
Muzician fabulos, cu o carieră care cuprinde continente, Emil Paur şi-a desfăşurat 
itinerariul artistic pe traseul Wurtenberg (1870, violonist, 1875, dirijor), Kassel (1876), 
Konigsberg (1880), Mannheim (1889), Leipzig (1891), Boston (1893), New-York (1899), 
Pittsburg (1904), Berlin (1910), la pupitrul orchestrei „Metropolitan Opera” din New- 
York susţinând spectacole în Londra (1900, 1902), Madrid (1903) şi Berlin (1903). 

173 De 13 ani 

de Nord) şi are un venit de 50.000 de mărci pe an. 

Goian îşi mai aminteşte de un concert al lui, pe care-l dădu, 
mai târziu, la 1880, când se întorsese de la Mannheim, ca artist la 
pian şi la vioară. A cântat, între altele, „Suita în E”, de Goldmark, 
pentru vioară, şi „Concertul pentru pian în G-moll”, de Mendelssohn. 

La 1867, se găsea printre elevii Şcolii de muzică şi Basil 
Duzinkiewici; avea numai vreo 12 ani, dar, încă de pe atunci, se 
remarca ca violoncelist de mare talent. 


1868-1874. Suceava 


La | Octomwrie 1868, Goian trece la Suceava, ca adjunct la 
Tribunal. Sosi aici după o călătorie de 12 ore, cu diligenţa, şi fu primit 
în mod cordial de noul său şef, Josef Klement, care era şi el violonist. 

Încă din Mai 1868, se afla în Suceava şi Dr. Morwitzer, 
practicând avocatura; amicii se întâlniră numaidecât şi-şi făgăduiră 
reciproc să cultive împreună muzica, cu tot devotamentul. De la 
el află despre corul mixt, pe care-l înființase fostul său coleg de la 
Viena, Nosievici. „În curând mă şi întâlnii cu Nosievici şi se înțelege 
că am întrat şi eu în reuniunea sa de cântare. Exerciţiile se făceau de 
două ori pe săptămână, în sala de şedinţe a primăriei. Era minune ce 
ispravă făcuse Nosievici: 50 de cântărețe şi 30 de cântăreţi, la un loc 
80 de persoane! Cântau, acum, coruri mixte şi bărbăteşti, foarte bine, 
corect şi-şi dădeau multă silință să execute cât de precis piano, forte, 
crescendo etc., urmând viguros indicaţiilor şi intenţiile dirijorului, la 
care ţineau cu adevărată venerațiune. 

Se cânta, totdeauna, jumătate de oră, iar jumătate de oră se 
ţinea şcoală; cântam solfegii, deprindeam economia respirării, într- 
un cuvânt, era un instructor model, având şanse să conducă, odată, 
un cor excelent. Şi trebuie relevat, după cum am amintit mai sus, că 
Nosievici nu era decât autodidact şi cânta numai pe ghitară; a fost, 

deci, un merit extraordinar că a dat iniţiativa pentru crearea unui 
institut muzical, având în vedere scopuri într-adevăr artistice, care, 
de bună seamă, le-ar şi fi ajuns, dacă nu-l răpea prea curând o boală 
grea şi haină de piept. 

Şi la Suceava, ca şi la Cernăuţi, Goian a căutat să-şi alcătuiască, 
cât de curând, un cvartet; din acesta făcură parte Dr. Morwitzer (vio- 
loncel), organistul de la biserica roman-catolică, Wallentin (violă) şi 
comisionarul Marcus Krămer (violina a II-a). 

În cei cinci ani, cât stătu la Suceava, cântară toate cvartetele 
de Haydn (83 la număr), apoi cvartele şi trio-urile de Mozart şi 
Beethoven, de C. P. Groedner, H. W. Veit (cu imnul rusesc) şi un 
cvartet de H. Esser. 

De la membrii cvartetului acestuia purcese ideea înființării unei 
societăți muzicale şi a unei şcoli de muzică. Publicul primi inițiativa 
aceasta cu căldură şi, în primăvara sau vara anului 1869, urmă 
constituirea Societăţii, care avea să cultive muzica instrumentală, 
deosebindu-se, astfel, de Reuniunea de cântare a lui Nosievici. Goian 
fu ales prezident şi dirijor al orhestrei, în acelaşi timp se deschise şi 
şcoala cu Wallentin ca instructor pentru pian, iar unul, Huss, pe cea 
pentru vioară. 

În toamna anului 1869, se aranjă primul concert al noii societăţi 
orchestrale, executându-se o uvertură de Reisiger, părți din „Simfonia 
în B-dur”, de Haydn, şi coruri ale reuniunii de cântare. A mai urmat 
un concert, apoi societatea adormi, la 1870, odată cu desfiinţarea 
Reuniunii de cântare, în urma morţii lui Nosievici. Goian rămase iar 
cu cvartetul, dar şi cu ucenicul lui Moş Niculai, Grigori Vindereu, a 
cărui amintire o evocă în cele ce urmează, zicând: 

„Era un om frumos, inteligent, cu maniere fine; niciodată nu 
era supărător, totdeauna mulțămitor, fie şi pentru un dar cât de mic. 
Avea tehnică frumoasă, deşi nu tocmai deplin dezvoltată; îl tulbura 
nervozitatea, care se manifesta mai ales în anii din urmă, stricând 
efectul, mai ales la compoziţiuni line. EI ştia încă întreg repertoriul 

lui Picu. Mie îmi cânta, cu taraful său, de Paşti, de Crăciun şi de 
Anul Nou; la prilejuri de acestea, luam şi eu vioara mea, de cântam, 
cu Grigori şi cu oamenii săi, cântecele care îmi erau mai dragi, 
reamintindu-mi de anii copilăriei. 

Capela aceasta, fiind unica în Suceava şi jur, era foarte căutată: 
baluri, serate, onomastice şi alte petreceri nici că se puteau închipui 
fără Grigori; îl chemau în toate părțile, fie în oraş sau la ţară. Se 
înţelege că el cânta mai ales dansuri, foarte bine, cu multă vervă; 
cânta şi „Carnavalul în Veneţia”, dar variaţiunile şi le potrivise după 
ştiinţa sa, căci era autodidact şi nu ştia notele. 

În anii 1868/69 şi 1870, pe când se construia calea ferată 
Cernăuţi-laşi, se aflau în Suceava mai mulţi Englezi, ca antreprenori, 
şi mai mulţi Poloni din Galiţia, ca tehnicieni. Mai ales Britanii ascultau 
cu mare plăcere ariile româneşti. Ca să se poată bucura în voia inimii 
de plăcerile muzicale, dar şi de cele luculice, Englezii hotărâră, pentru 
convenirile lor, localul de dejun al magaziei de coloniale Samuel 
Gew6lb; în toată după amiaza, după ce-şi isprăveau lucrul, se adunau 
toți Englezii, acolo, şi venea şi Grigori, cu taraful său, având ordin 
odată pentru totdeauna. Se înţelege că mai venea şi altă lume, şi 
apoi începea a curge în pocale vinul de Ale şi Porter, şi cei de faţă 
se desfătau la sunetele muzicii româneşti. Nu mai încape vorbă că 
convenirile acestea erau foarte profitabile pentru Grigori, căci adesea 
căpăta câte un galben, mai ales de la Briţii cei totdeauna generoşi”. 


Cernăuţ. 1874-1885 


La 11 Aprilie 1874, Goian soseşte la Cernăuţi, fiind permutat la 
Tribunalul de aici. Sezonul muzical se sfârşise, dar el găsi, în curând, 
prilej de a face muzică, în familiile George cav. de Flondor şi Victor 
baron Stârcea, apoi Victor Korn, Rotenberg, Gerlach şi Ambros. 

În Septemvrie 1874, vine la Cernăuţi noul director de muzică 

Adalbert Hrimaly. „O eră nouă avea să înflorească prin acest băr- 
bat eminent în viaţa artistică a ţărişoarei noastre... Şcoala Societăţii 
„Musikverein”, condusă de el, ca profesor de canto, de vioară şi pian, 
mai apoi şi de teorie muzicală, produse un număr mare de puteri 
tinere, care aveau să răspândească roadele studiului lor mai departe, 
în patrie, şi chiar peste hotarele ei; produse şi o societate întreagă de 
elevi entuziaşti, prin al căror devotament s-au putut executa, apoi, 
opere muzicale însemnate; ea produse şi un cerc de admiratori şi 
amatori, cărora li se datorează asigurarea mijloacelor materiale, care 
erau de lipsă, pentru reproducerea acestor opere muzicale şi pentru 
existenţa societăţii filarmonice”. 

Astfel, Goian se simţi fericit că 1-a fost dat să se numere printre 
prietenii cei mai buni ai acestui bărbat şi să coopereze cu el şi sub 
conducerea lui, timp de 11 ani, la promovarea muzicii în Bucovina. 

„Durere, din Iunie 1908, Hrimaly numai e printre cei vii”. 

Îndată după sosirea lui Hrimaly, se şi începură repetițiile de 
orhestră. Pentru concertul întâi, care s-a dat la 12 Ianuarie 1875, Hri- 
maly a ales: „Suita în formă de canon”, de I. O. Grimm, „Gesang der 
Geister iiber den Wassern“, de Schubert (cor bărbătesc cu orhestră) 
şi „Serenada nr. 3”, de Robert Volkmann. 

Publicul era entuziasmat, faima lui Hrimaly era întemeiată şi, 
de aici, înainte, merse crescând. Goian dă, apoi, o listă a operelor 
celor mai mari concerte, care s-au executat, de la 1875, până la 1902, 
sub conducerea lui Hrimaly: Hăndel, „Concert pentru instrumente 
de coarde” (1875), Mandicevschi, „Liturghie românească” (1876), 
Robert Fuchs, „Serenadă pentru orhestră de coarde” (1876 şi 1877), 
Beethoven, „Tripple-Concert”, Mendelssohn, „Lorele”, Schumann 
„Paradies und Peri” şi „Der Rose Pilgerfahrt“ (1879), Astorga, „Stabat 
mater”, Mozart, (1880), Gouvy, „Requiem“ (1881), Mandicevschi, 
„Der Harmonie Gewalt” (1882, sub conducerea compozitorului), Max 
Bruch, Frithjof, Rossini, „Stabat mater”, Mozart, „Requiem” (toate 
în 1883), ,„„Messias”, de Hândel (1885), Hrimaly, „Der verwunschene 

Prinz”, operă (la 1887, reprezentată de 3 ori), Beethoven, „Simfonia 
a IX-a” (1902)!"4. Goian a cooperat la toate, afară de cele două din 
urmă, aflându-se, de la 1885, înainte, iar la Suceava. 

Câştigându-şi tot mai multă rutină, Goian ajunsese la un rol 
conducător între violoniştii orhestrei, încât Hrimaly îi zicea „maestru 
de concert”. 

„La 1874, fu ales prezident al Societăţii filarmonice baronul 
Victor Stârcea, pianist excelent şi adorator al lui Johannes Brahms. De 
la el purcese îndemnul de a se cultiva şi muzica de cameră. Urmând 
îndemnului acestuia, înfiinţară Leon Koffier, împreună cu Hrimaly, 
Societatea de cvartete, din care Goian făcu parte, la violina a doua, 
Basil Duzinkiewicz, la violoncel, iar Hrimaly, la violă. Vioara primă 
o ţinea Koffler, care-şi făcuse studiile muzicale la Paris, ca elev al 
lui Alard. Koffler mai avea şi meritul de a-l fi adus pe Hrimaly în 
Bucovina. 

În Noiemvrie şi Decemvrie 1874, noul cvartet aranja patru 
serate de muzică de cameră, executând cvartete şi trio-uri de Hayen, 
Mozart, Beethoven, Schubert, Brams şi Schuman. Ca pianiști, 
cooperară: baronul V. Stârcea, S. Warteresievicz, domnişoara Emma 
Emery (astăzi concertistă în Philadelphia) şi, la cea din urmă, chiar 
Carol Miculi. 

Producţiunile aceste avură succes mare, publicul era încântat; 
în curând cvartetul ajunse favoritul amatorilor de muzică, care se 
întreceau de a-i invita pe cei patru. „Veni, apoi, un timp, de făceam 
muzică, mai multe seri în şir, la diferite familii; într-o zi, trebuirăm 
să cântăm chiar în două locuri: de la 3-7, după amiază, şi, apoi, de 
la 8 ad infinitum”. 

Unul din cei ce au contribuit mai mult la creşterea interesului 
şi a simpatiilor pentru noul cvartet, şi anume prin recenzii pline de 
entuziasm, fu generalul Maximilian von Baumegarten, pe care Goian 
îl aminteşte, cu mulţămită şi venerațiune. 


174. Vezi: Norst, Der Verein zur Forderung der Tonkunst in der Bukowina, 1862—1902. 

Din cele patru serate, amintite mai sus, succesul cel mai mare îl 
avu ultima, cea din 14 Decemvrie 1874, la care celebrul Carol Miculi 
stârni un entuziasm nespus, prin „Cvintetul cu pian”, de Schumann. 
„În urma producţiunii acesteia, fie din entuziasm pentru Miculi sau 
pentru minunata compoziţiune, se născu, deodată, un adevărat cult 
pentru această capodoperă... Toţi şi toate voiau să cânte „Cvintetul” 
de Schumann”. Astfel, cei patru trebuiră să-l cânte mereu, cu diferiți 
pianişti şi pianiste, până ce ajunseră să-l ştie pe dinafară. 

Sub conducerea lui Hrimaly, care, de la o vreme, trecu la violina 
primă, fiind şi violonist excelent, membrii cvartetului îşi dobândiră 
atâta rutină, încât odată îndrăzniră să execute un cvartet de Beethoven, 
cu o singură repetiţie; nostim a fost că un domn i-a felicitat pentru 
munca depusă cu studiul acestui cvartet. 

La stăruința lui George cav. de Flondor, cvartetul s-a şi 
fotografiat, fiecare cu instrumentul său. 

Aflând Hrimaly că Flondor cântase, în tinerețe, şi la flaut, nu 
s-a lăsat, până ce nu-l înduplecă să cânte solo, în „Serenada”, de 
Beethoven, pentru flaut şi orhestră, care s-a executat la 29 Mai 1876. 
În felul acesta ştia Hrimaly să îndemne şi să utilizeze toate puterile 
disponibile, tineri şi bătrâni. 

Prin moartea lui Flondor, care urmă, în curând după acestea, 
tinerii muzicanți pierdură pe unul dintre sprijinitorii cei mai devotați ai 
năzuinţelor lor. Între altele, el stăruise să câştige, pe seama membrilor 
cvartetului, instrumente excelente, de provenienţă italiană: astfel, 
lui îi datora Goian posesiunea unei viori excelente, fabricată de 
măiestrul Josif Guarneri, „filius Andreae”, din anul 1702; pe calea 
unei subscripţii printre marii proprietari şi printre amatorii de muzică 
din Cernăuţi, adună suma de 1.000 florini, din care 1 se făcu cadou 
lui Hrimaly o vioară admirabilă Stradivarius; pentru Societatea 
filarmonică, câştigă un violoncel de Carlo Bergonzi, iar pentru 
Duzinkiewicz, unul de Grancino. 

Audiţiile de muzică de cameră urmară regulat, an de an, de 

la 1875-1885, cooperând Goian la cele mai multe din ele. EI dă, şi 
aici, o listă a pieselor executate şi a executanţilor, domni şi dame 
din societatea cernăuţeană; damele erau. aproape de-a rândul, eleve 
ale lui Hrimaly. La producţiunile acestea, Goian figura, de obicei, 
„chevalier servant”, conducând damele la podium şi înapoi, întorcând 
foile notelor şi salvând, adesea, cu un gest discret, situaţia, când se 
întâmpla ca o tânără debutantă să deraieze din tact. În punctul acesta 
din urmă îşi câştigă un fel de renume, încât, de la o vreme, respectiva 
domnişoară sau mama ei, sau amândouă, se rugau, dinainte, de 
„concursul domnului Goian”. 

„O urmare firească a eminentei activități a lui Hrimaly a fost 
că Cernăuţul dobândi, în curând, renumele de oraş muzical, ceea ce 
fu un îndemn pentru multe celebrităţi artistice de a se produce aice”. 
Concertele acestea aveau, totdeauna, succes mare, material şi moral. 

Astfel, au concertat în Cernăuţi: Carlotta Patti, cu violonistul 
Auer, pianistul Willmaers şi un violoncelist; pianistul Joseffi, 
pianistele Vera Timanoso şi Anette Essipou; marele virtuos la pian 
Anton Rubinstein, în Ianuarie 1879; Eduard Kemeny, violonist; 
violonistul Henry Wieniawski, care cântă admirabil fantazia sa din 
„Faust” şi un preludiu de J]. S. Bach; violonistul Dengremont Maurice, 
un băiat de vreo 15-16 ani; soprana Desiree Artât; cvartetul vocal 
al „Damelor suedeze”; surorile Therese şi Marie Seidel (vioară şi 
pian); surorile Bulewski, tot pian şi vioară, care, fiind Polone, avură 
concursul entuziast al Societăţii polone din Cernăuţi, de altfel însă 
compensau insuficienţa tehnică prin frumuseţea ochilor; violoncelistul 
Ernesto Sivori, cel din urmă contemporan al lui Paganini, executând 
excelent compoziţiile dificile ale marelui virtuos (acesta era singurul 
violonist, căruia îi îngăduia municipalitatea oraşului Genoa să cânte, la 
sărbători mari bisericeşti, pe vioara lui Paganini, „Guarneri del Gesu”, 
care se păstrează, acolo, ca relicvă); violonista Olga Grigorowicz, 
de origine din Bucovina, absolventă a Conservatorului din Praga; a 
concertat, la Cernăuţi, la 1876 cu „Trilul diavolului”, de Tartini, şi 

„Morcean de salon”, de Vieuxtemps, şi, la 1879, cu „Legenda” lui 
Wieniawschi şi „Dans unguresc”, de Brahms. „Era o violonistă emi- 
nentă, cânta cu mult sentiment, având tehnica dezvoltată cu multă 
fineţă, ton frumos; ea poseda o vioară foarte frumoasă, recunoscută 
ca veritabilă, de Jacob Stainer”. Mai târziu, s-a aşezat la Geneva, 
ca concertistă şi profesoară de muzică, unde a şi vizitat-o Goian, în 
1894 şi 1895, cu prilejul călătoriei sale în Şviţera, întreţinând cu ea 
relaţiuni de prietenie. 

În 1882, concertează, la Cernăuţi, pianista L. Schwarz, elevă a 
lui Carol Miculi, împreună cu prof. Garbicz, din Leov (canto). 

La 9 şi 14 Aprilie 1872, concertează celebrul cvartet florentin, 
compus din Jean Becker, Enrico Masi, Luigi Chiostri şi Luis Hegeszy, 
executând cvartete de Haydn, Beethoven, Mendelssohn, Rubinstein 
şi Schumann, şi făcându-l pe Goian să-şi reamintească de Laub şi 
Hellmesberger, căci, de atunci, nu mai auzise muzică de cameră, 
executată cu atâta perfecţiune. 

Din incidentul nunţii de argint a perechii domnitoare (24 Aprilie 
1879), Societatea filarmonică aranjă un mare concert festiv, la care 
cooperă şi o tânără cântăreaţă de operă din Viena, Mitzi Aussenegg, 
cu aria Elisabetei, din „Iannhăuser”, şi „Loreley”, din fragmentul 
cu acelaşi nume, de Mendelssohn. Artista mai petrecu, apoi, câteva 
zile în Cernăuţi şi se introduse în societatea de aici, care o primi cu 
multă simpatie, căci era „sinceră, familiară, prietenoasă, frumuşică, 
adevărat tip vienez”. Astfel, şi pentru Goian, cunoştinţa cu ea fu una 
din amintirile cele mai frumoase ale vieţii sale. 

La 1880, veni la Cernăuţi cântăreţul vienez Gustav Walter şi 
dădu două concerte cu „lied”-uri de Franz Schubert. Şi acest artist 
era invitat în familiile amatorilor de muzică, şi tocmai la un prilej de 
felul acesta i s-a întâmplat lui Goian un „qui pro quo de tot amuzant”. 

Într-o bună dimineaţă, primeşte el un bilet cu următoarele şire: 
„„Mult stimate domnule de Goian! / Domnul Walter ia, astăzi, masa la 
noi, faceţi-ne plăcerea de a veni la ora 1. / Cu deosebită stimă / Ana”. 

Goian, ştiind că baronul Victor Stârcea avea obiceiul de a invita 
artişti la dineuri şi serate, presupuse că Ana trebuia să fie baroneasa şi 
se „înfiinţă” chiar la orele 12. Dar, la intrare, nu văzu nimic festiv, iar 
baroneasa se arătă surprinsă. Baronul nici nu era acasă şi veni abia la 1 
şi 45. În sfârşit, lucrul se lămuri: dineul era la doamna Anna Hrimaly! 
Se înţelege că Goian se grăbi, acum, într-acolo; i se făcură reproşuri 
pentru întârziere, apoi urmă mare ilaritate, când îşi povesti păţania. 

Între artiştii străini, care au concertat la Cernăuţi, până la 1885, 
mai e amintit celebrul pianist Alfred Griinfeld (3 Mai 1884). 

Dacă Goian a fost un membru remarcabil al Societăţii 
filarmonice, ca executant, a făcut parte şi din conducerea ei, ca 
secretar, iar apoi, de la 1884, ca viceprezident. Societatea a recunoscut 
zelul şi însufleţirea ce o depunea în activitatea sa, conferindu-i, la 
1885, din incidentul plecării sale din Cernăuţi, calitatea de membru 
onorar. 

Manuscriptul ne povesteşte, apoi, despre două întreprinderi 
nereuşite ale societăţii: aranjarea de concerte de promenadă şi 
înfiinţarea de cursuri gratuite pentru instrumente de suflat. Concertele 
de promenadă aveau să popularizeze muzica în păturile cele mai 
largi, dar nu s-a dat decât unul singur, într-o Duminică, după amiază, 
la 7 Aprilie 1879, cu preţul de 20 de cruceri de persoană; cu toate 
condiţiile acestea atât de favorabile, abia de au fost ocupat două 
rânduri de scaune. 

O dată importantă în istoricul societăţii e anul 1877; căci atunci 
şi-a putut inaugura edificiul propriu, ridicat din iniţiativa şi prin stă- 
ruinţa însufleţită a notarului Dr. Karl Wexler, de la care de altfel a şi 
purces chiar ideea înfiinţării societăţi, la 1862. 


„La 20 Septemvrie 1880, oraşul Cernăuţi avu parte de o bucurie 
mare, neuitata vizită a M. S. Împăratului Francisc Iosif. 

Pentru seara acestei zile memorabile, Hrimaly luase în vedere 
o serenadă. Comitetul Societăţii invitase toate reuniunile de cântare 

din Bucovina să ia parte la omagiul proiectat. În adevăr, au şi sosit 
la Cernăuţi delegaţii de la toate reuniunile de cântare, alcătuind, îm- 
preună cu Societatea corală din Cernăuţi, un cor impozant, de vreo 120 
de cântăreţi; se înţelege de la sine că am luat parte şi eu, în persoană, 
la această manifestare. Cântăreţii merseră, cu conductul impozant de 
torţe, în fata Palatului Guvernului Țării, unde rezida Împăratul, apoi 
cântarăm imnul împărătesc şi „Mein Osterreich“. 

Împăratul apăruse pe balcon, într-un vifor de urale frenetice a 
mii Şi mii de oameni. 

După executarea corurilor, Maiestatea Sa îl chemă pe directorul 
Hrimaly, în sus; după cum ne-a povestit Hrimaly, în urmă, Împăratul 
mulţămi pentru omagiu, se informă despre cultivarea artei muzicale în 
Bucovina, întrebând, îndeosebi, dacă arta e sprijinită de reprezentanţii 
guvernului, întrebare la care Hrimaly răspunse afirmativ; o privire 
a şefului țării îi mulţumi pentru acest răspuns. Apoi M. S. îi întinse 
mâna lui Hrimaly şi-l demise prea-graţios”. 

Mai târziu, Hrimaly a fost decorat de două ori. 

Goian îl admira pe Hrimaly ca primist al cvartetului, dar şi ca 
solist; pe de altă parte, îşi dădea seama de insuficienţa sa proprie, 
atât în ce priveşte tehnica arcuşului, cât şi a degetelor. Îl rugă, 
deci, pe Hrimaly să-i dea lecţii, dar acesta refuză, îndemnându-l să 
studieze singur, mai departe. Îndemnul acesta prinse şi, astfel, din 
toamna anului 1880, îl vedem pe Goian muncind, cu stăruinţă, luni, 
ba chiar ani de-a rândul, la studiul compoziţiile cele mai dificile, 
precum concertele de Mendelssohn, Rode şi Viotti, şi la studiile lui 
Kreutzer, „pâinea cea de toate zilele a violonistului”, cum zice el. 
În chipul acesta, ajunse, pe încetul, să aibă ton mai puternic şi mai 
multă agilitate în degete şi reuşi să cânte chiar concertul de vioară al 
lui Beethoven şi cel de Max Bruch, în Gmol. 

În 12 Februarie 1882, Goian cooperă, împreună cu Duzinkievicz 
şi domnişoara Buberl, la un concert în Storojineţ, aranjat de prefectul 
Nicu Balmoş, în folosul „Crucii Roşii”. 

Un incident dramatic din viaţa lui Hrimaly: Plecând el, în 
vara anului 1881, după cum îi era datina, în vilegiatură la Lăpuşna, 
se pierdu din trăsură, pe drumul deluros de la Camena, minunata sa 
vioară Stradivarius, pe care o primise cadou, înainte cu un an. Ajuns 
la Storojineţ, Hrimaly îl înştiinţă telegrafic pe George cav. de Flondor 
despre pierdere. Acesta veni dezolat la Goian şi-i împărtăşi faptul; nu-i 
putea ierta păgubaşului atâta uşurătate de minte. Goian se duse, pe 
loc, la comandantul jandarmeriei ţării, Goy, rugându-l, cu insistenţă, 
să pună în mişcare jandarmeria, ca nu cumva să ajungă vioara în 
Rusia, unde asemenea instrumente se plăteau foarte scump. Goy era 
un funcţionar zelos şi, din fericire, mai era încă şi el însuşi violonist, 
ştia, deci, ce înseamnă numele Stradivarius; de aceea, se făcu luntre şi 
punte, ca să afle vioara şi, într-adevăr, silinţele sale avură succes, căci 
numai câteva zile în urmă vioara fu adusă de un jandarm la tribunalul 
penal. O aflase un văcar, pe când îşi păştea vitele lângă drum, şi o 
ascunsese, deocamdată, în coliba sa, până Duminecă, când avea să 
meargă în sat; jandarmii îl întâlniseră tocmai când se ducea cu vioara 
la primărie. Imediat, Goian îi depeşă lui Hrimaly şi plecă la Lăpuşna; 
de bucurie şi fericire, cei doi amici se îmbrăţişară. 

La sfatul lui Goian, Hrimaly vându, apoi, vioara aceasta frăţâne- 
său, loan, director al Conservatoriului din Moscova, cu preţul de 
6.000 florini, iar acesta, la rândul său, pare s-o fi vândut, apoi, cu 
7.000 de ruble, ba, după altă versiune, chiar cu 14.000 de ruble. Şi 
Goian declară că nici chiar preţul din urmă n-ar fi fost prea mare... 

În Iunie 1881, Goian plecă la Karlsbad, pentru restaurarea 
sănătăţii sale zdruncinate. Aici, admiră excelenta capelă a lui Labitzky, 
care executa concerte simfonice, între altele „Eroica” lui Beethoven, 
„Marşul funerar” din „Siegfried” şi „Danse macabre”, de Saint-Saens. 

„Pe când mă aflam la Karlsbad, se înfiinţa la Cernăuţi Societatea 
corală şi muzicală românească „Armonia”, care îşi pusese de scop 
cultivarea şi răspândirea muzicii naţionale româneşti. 

La adunarea generală constitutivă, eu fui ales prezident; am 

rămas în funcțiunea aceasta până la strămutarea mea la Suceava, în 
August 1885. 

În 1871, veni la Cernăuţi, ca profesor de muzică, Hans Horner, 
solist la violoncel de la capela din Franzensbad; el fu angajat ca dirijor 
artistic al corului. Societatea se dezvoltă încet, dar totuşi sporind 
mereu; abia la 2 Aprilie 1883 află loc concertul de inaugurare, al 
cărui program îl alătur aici. 

Membra Societăţii, domnişoara Eugenia Tomiuc, execută 
foarte frumos „Concertul pentru pian în A mol”, de Hummel cu 
acompaniament de cvintet de coarde (vioara I-a — Hrimaly, vioaia 
a Il-a — Goian, violă — Horner, cello — Duzinkicwicz, contrabass — 
O. Wilhelm). Cvartetul nostru mai execută, cu Hrimaly ca primist, 
„Cvartetul” său, în F, al cărui andante conţine variaţiuni asupra unui 
motiv românesc, pe care i-l comunicasem eu lui Hrimaly”"*5. 

Astăzi, când urlă tunul şi ne vine în gând dureroasa întrebare: 
când ne vom mai întâlni la un concert al iubitei noastre „Armonii” 
Şi câţi ne vom mai întâlni?, astăzi amintirea primului concert e de 
interes cu atât mai duios. 

Cele două compoziţii instrumentale, amintite mai sus, s-au 
executat la nr. 2 şi 5 din program. Nr. 1 a fost „Ursita mea”, poezie 
de Alecsandri, cor bărbătesc de M. O. Ştefănescu, profesor la 
Conservatoriul din Bucureşti; Nr. 3: „Cucuruz cu frunza-n sus”, cântec 
poporal pentru patru voci, cor bărbătesc, de W. Humpel, profesor în 
Iaşi (tenor I: Dr. O. Popescul!'”€, tenor II: M. Grigorovici, bas I: Tudor 
cav. de Flondor, bas II: A. Isecescu); Nr. 4: „„Noaptea”, cor bărbătesc 
de Fr. Schubert. 

Concertul s-a terminat cu nr. 6, „Cântecul gintei latine”, compus 
pentru cor unison de Marchetti, aranjat pentru cor bărbătesc, cu 


175 Motivul acesta este cunoscutul cântec poporal „În zădar răsare, în zădar apune soarele 


şi luna”, care se găseşte şi în colecţia de coruri bărbăteşti, editată de „Armonia”, tot sub 
Goian — Nota trad. 
176 Azi, consilierul Albescu. — Nota trad. 

acompaniament de pian, cu patru mâini, de Ciprian Porumbescu, 
profesor de muzică la gimnaziul din Braşov”. 

„Armonia” aranja, adesea, producţiuni muzicale în stil mai 
mare, iar Goian lua parte la cântările corale, iar uneori şi ca violonist. 
„Cu pianista amintită mai sus am cântat, odată, „Sonata” lui Grieg în 
F-dur, iar altădată, ca repriză din tinereţe, „Aria a 6-a cu variaţiuni”, 
de Ch. Beriot. Am mai cântat un trio de Beethoven (op. 1, nr. 3) cu 
doamna Virginia "Ţurcan şi frate-său, Dr. Erast Mandicevschi”. 

„Pe când „Armonia” se afla în stadiul de dezvoltare, se ivi şi un 
compozitor naţional de mare speranţă. Era Tudor cav. de Flondor!'”, 
fiul marelui proprietar Flondor, din Storojineţ. Muzicant, violonist 
şi pianist zelos, el compuse o operetă în trei acte, „Baba Hârca”, în 
care întrebuința parte motive de invenţiune proprie, parte melodii 
naţionale româneşti. 

Flondor se dovedi a fi un compozitor de talent, cu bază bună 
muzicală; a mai compus, în urmă, mai multe operete, precum 
„Noaptea Sfântului George” şi „Moş Ciocârlan”, care toate se 
reprezentară cu mare succes. În „Baba Hârca” a jucat însuşi rolul 
principal, o vrăjitoare bătrână, pe care o caracteriza de minune”. 


Leon cavaler de Goian 


177 Născut în 10.07.1862, la Storojineţ, mort în 10.06.1908, la Berlin. „Rămăşagul” 
(1883), „Nunta ţărănească” (1883), „Liţa Pescăriţa” (1883), „Rusaliile” (1884), „Cinel- 
cinel” (1884), „Drum de fier” (1884), „Florin şi Florica” (1884), „Noaptea Sfântului 
Gheorghe” (1885), „Visuri” (1885), „Saluts des Montagnes” (1986), „Moş Ciocârlan” 
(1889), „Din depărtare” (1890), „La violette” (1891), „Florile Bucovinei” (1891) etc. 
şi, mai ales, „Somnoroase păsărele” — iată un tulburător tezaur pierdut, purtând numele: 
Tudor Flondor. 

Ion Drăguşanul: 


În loc de postfață 


Suceava, în contextul Bucovinei istorice, are şi o tradiţie 
muzical-dramatică de excepție, pe deplin şi exhaustiv mărturisită, o 
tradiţie care, prin cunoaştere, ar putea să reprezinte modele şi pentru 
prezent, şi pentru viitor. 

Suceava culturală de odinioară a fost brutal strivită încă din 
1948, când a fost naționalizată Casa Naţională, din 15 noiembrie 
1948 funcţionând, totuşi, Ateneul Popular „Ciprian Porumbescu”, 
ziua anihilării vechii „clici de acţionari şi reacţionari”, cum erau 
consideraţi a fi intelectualii de marcă ai Sucevei, fiind sărbătorită 
printr-un spectacol al Ansamblului Artistic al Ateneului „Ciprian 
Porumbescu”, cor şi orchestră, ambele dirijate de fostul compozitor 
oficial al „Străjii Țării”, profesorul Grigore Macovei. 

Imediat după aceea, a fost adus, de la un ansamblu muncitoresc 
din Bucureşti, coregraful narodnicist Corneliu Dumitrescu, ca să 
impună în folclorul local câteva dansuri de tradiție incertă şi mai 
ales dansurile narodniciste, cu evoluţii în linii, pe care le învățase la 
Moscova. 

În sistem au răzbit, tot atunci, Ştefan Pintilie şi Dragoş Lucan, 
cei care, alături de Alioşa Carastate — noul coregraf, au şi pus bazele 
reale ale Ansamblului Artistic „Ciprian Porumbescu”, odată cu 
participarea Ateneului, cu orchestră şi cor, la Festivalul mondial al 
tineretului, de la Bucureşti. 

În noua formulă de organizare a vieţii muzicale bucovinene, 

în care triumfalismul devenise obligatoriu şi pentru concepţia de 
spectacol, dar mai ales pentru titulaturi, Ansamblul Artistic „Ciprian 
Porumbescu” din Suceava are, la rândul lui, o poveste interesantă, 
adesea atractivă şi mereu profesionistă, chiar şi în cazurile târzii de 
exagerări stilistice, o poveste relatată, sumar şi ocazional, în broşurile 
aniversare!“ ale instituţiei. 

Fosta Reuniune Muzical-Dramatică „Ciprian Porumbescu” 
din Suceava, transformată, în 15 noiembrie 1948, în Ateneul Popular 
„Ciprian Porumbescu”, cor şi orchestră, avea să capete un statut de 
instituţie artistică profesionistă, în 17 octombrie 1953, când, odată 
cu îmbrâncirea ultimilor cărturari interbelici din sistemul culturii, se 
înfiinţa, prin Hotărârea consiliului de Miniştri nr. 3429, Ansamblul 
de Cântece şi Dansuri „Ciprian Porumbescu”, dar activitatea artistică 
efectivă avea să înceapă, cu 34 de salariaţi, aflaţi sub coordonarea lui 
Ion Farmatu, şi cu Dragoş Lucan dirijor, abia în anul 1954. 

Muzician înnăscut, Dragoş Lucan visa la un nou spectacol „Crai 
nou”, care avea să se şi joace, în seara zilei de 31 mai 1959, în regia 
artistică a lui Dumitru Filip şi a lui Eugen Aron, opereta „Crai nou” 
jucându-se, timp de doi ani de zile, în ţară şi în judeţul Suceava, 42 
de spectacole fiind „consumate” doar de suceveni. 

Primul spectacol remarcabil de muzică populară şi-a avut 
premiera abia în anul 1960, sub bagheta muzicienilor Dragoş Lucan 
şi Ştefan Pintilie, solişti vocali fiind Ştefania Pamparău (Rareş), 
Artemiza Bejan, Traian Straton şi Petre Barbu, iar solist instrumentist, 
Ion Prelipceanu. 

A urmat, ca premieră, spectacolul literar-muzical-coregrafic 
„Rapsodie suceveană”, sub conducerea muzicală a lui Grigore 
Macovei, Dumitru Buta, George Sârbu şi Ştefan Pintilie, cu texte 
„patriotice” semnate de Dragoş Vicol, Tiberiu Utan şi Valeriu 
Câmpeanu, şi cu un recital de cântece populare, presărate printre 


17% “Texte scrise de poetul Ion Cozmei, fost secretar literar al Ansamblului, şi de Herna 
Săndulean, pe care le folosim în scrierea paginilor care urmează 

cele corale şi printre coregrafii de sorginte populară, în care solistului 
Traian Straton i s-au alăturat, cu remarcabile evoluţii individuale, 
Sofia Vicoveanca şi Nicoleta Vasilovici. 

Următoarea premieră, un adevărat spectacol de revistă, datat 
în aprilie 1964, „Cântăm tinereţea Sucevei”, conceput de muzicienii 
Grigore Macovei, Ştefan Pintilie (care îşi asumase şi conducerea 
muzicală), Andrei Lipovan, Dumitru Buta şi George Sârbu, pe texte 
scrise de Valeriu Câmpeanu (care semna şi regia), Platon Pardău, 
Pan Solcan şi George L. Ostafi, cu o incitantă concepţie coregrafică, 
datorată lui Simion Siomin, asistat de tânărul coregraf Stan Alionte, 
a avut o cronică elogioasă, semnată de co-scenaristul Pan Solcan, 
chiar şi în ziarul „România liberă”, numărul din 23 mai 1964, în 
care se sublinia „viabilitatea modalităţilor folosite în alcătuirea unui 
spectacol tematic unitar, capabil să îmbine armonios, pe baza unui 
scenariu, cântecul, jocul şi versul recitat” şi se reproduceau aprecierile 
lui Grigore Macovei, care declarase că spectacolul respectiv fusese 
„creat cu forţe locale, fiind, bineînţeles, original în totalitate, atât 
muzica, textul, cât şi coregrafia lui. Am câştigat o bună experienţă 
de lucru cu acest spectacol, pe care o vom fructifica pe viitor. Am 
reuşit să grupăm într-un colectiv de creaţie entuziast compozitori şi 
scriitori locali”. 

Confirmarea spuselor lui Grigore Macovei avea să se facă în 
1965, când a avut loc premiera spectacolui „Revista surprizelor”, o 
montare şi spectacol de revistă, şi spectacol de estradă, realizat de 
Andrei Lipovan, în colaborare cu Sergiu Malagamba, cu balerinii 
Cornelia Văduva, Nina Trâncu, Grigore Elisei şi Marin Jujan, şi 
cu solişti vocali Ana Ciobanu, Tolea Antonovici, Ilarion Onciu şi 
Gheorghe Martin. Exista, după câte îmi mai amintesc, şi o trupă 
de muzică uşoară, în cadrul acestui spectacol, cu Vasile Cordoş la 
chitară solo. 

Premiera spectacolului folclori „Joc şi cântec românesc” a 
avut loc în 1966, sub bagheta lui George Sârbu, în coregrafia lui 

Ion Săuchea şi a lui Viorel Vatamaniuc, cu Sofia Vicoveanca, Traian 
Straton, Nicoleta Vasilovici, Alexandru Dumbravă, Genoveva 
Almanu şi Constantin Leizeriuc, la microfon. 

În martie 1966, spectacolul de estradă „Cabana melodiilor”, îi 
impunea ca solişti de muzică uşoară pe George Enache şi Florentina 
Grosu, momentele vesele fiind asigurate de Florin Zgăvârdici, Cornel 
Ilisei şi Adrian Badiu. 

În 1967, datorită angajării, la conducerea Ansamblu, a 
regizorului Ilarie Curechianu (în toamna anului 1966), au loc două 
premiere, cea a spectacolului folcloric „De la Dora, până-n Vrancea” 
şi cea a revistei „Alo! La telefon Suceava”. „De la Dorna, până-n 
Vrancea” avea la bază un scenariu scris de Marcel Mureşeanu şi 
Ilarie Curechianu (care semna şi regia) şi o concepţie muzicală 
asumată de Dragoş Lucan, Grigore Macovei şi George Sârbu, în 
colaborare cu Constantin Arvinte şi lacob Cristea, coregrafia fiind 
pusă în scenă de Viorel Vatamaniuc şi de Ion Săuchea, în colaborare 
cu coregrafii Gheorghe Popescu-Judeţ şi Eugenia Popescu-Judeţ. 
Sub bagheta lui George Sârbu, evoluau în spectacol interpreţii 
Sofia Vicoveanca, Nicoleta Vasilovici, Traian Straton şi Alexandru 
Dumbravă, prezentatori find Vasile Lungu şi Elena Sârbu, iar soliştii 
dansatori, Stan Alionte şi Gavril Turei. 

În 1968, a avut loc premiera spectacolului „După datina 
străbună”, iar în anul următor, cea a spectacolui „Mugurel de cântec 
românesc”, Dragoş Lucan şi George Sârbu asigurând conducerea 
muzicală, iar solişti fiind Sofia Vicoveanca, Nicoleta Vasilovici, Traian 
Straton, Alexandru Dumbravă şi Laura Lavric. 

Un prim turneu în afara graniţelor, surprinzător prin itinerariu, 
s-a făcut în linie iunie şi iulie ale anului 1969, când Ansamblul 
„Ciprian Porumbescu” s-a deplasat în Zair, în Ghana şi în Nigeria, 
beneficiind şi de primele sale cronici internaționale: „Ansamblul 
din Suceava, format din 33 de membri, a emoţionat un auditoriu 
mare, timp de 120 minute, printr-o reprezentaţie artistică de muzică 

şi dansuri specifice româneşti. Armonia viorilor, ţambalul şi flautul 
au acompaniat execuţia ireproşabilă într-un spirit alert al mişcărilor 
dansatorilor, care au fost minunaţi, îmbrăcaţi în costumele lor 
tradiționale, adăugând prin aceasta o culoare mai densă spectacolului”. 
(„Daily Craphic”, 19 iulie 1969); „Programul, constituit din două 
părţi, a cuprins cântece folclorice la diferite instrumente tradiționale, 
precum şi dansuri populare cu o frumoasă construcţie şi într-un decor 
încântător. Reprezentaţia a cunoscut un succes uluitor” („Le Progres”, 
26 iunie 1969). 

În 1970, premiera spectacolului „Cântec de viaţă nouă”, pus 
în scenă de Ilarie Curechianu şi de coregrafii Bella Balogh, Viorel 
Vatamaniuc şi lon Săuchea, avea să lase urme în coloanele ziarului 
judeţean „Zori noi”: „Partea muzicală, la care au colaborat lacob 
Ciortea, Constantin Arvinte, Ştefan Cărăpănceanu, Dragoş Lucan şi 
Grigore Macovel, o considerăm cea mai valoroasă a spectacolului, aici 
fiind evident succesul în tratarea şi prelucrarea inspirată a melosului 
popular bucovinean”. 

Şi tot din 1970 datează ultima estradă a Ansamblului, „Parcul 
melodiilor”, pusă în scenă de Ilarie Curechianu, pe un libret scris 
de Angel Grigoriu şi Romeo Iorgulescu, pe muzica compozitorilor 
George Grigoriu, Mişu Iancu, Andrei Lipovan şi Dumitru Catargiu, 
cu o coregrafie imaginată de Bella Balogh. 

Din toamna anului 1970, când Ansamblul intră sub patronajul 
Consiliului Judeţean al Sindicatelor, mutându-se la Casa de Cultură, 
au loc doar spectacole folclorice, sub direcţia artistică a lui Dragoş 
Lucan, cu George Sârbu la pupitru, cu Viorel Vatamaniuc coregraf, 
spectacole care consacră definitiv numele artiştilor Sofia Vicoveanca, 
Traian Straton, Alexandru Dumbravă, Nicoleta Vasilovici, Laura 
Lavric, Aurel Tudose şi Ceorge Tofan. 

Scurtul directorat al compozitorului Andrei Lipovan a 
debutat, la sfârşitul anului anului 1971, cu punerea în scenă a unui 
scenariu folcloric interesant despre viaţa haiducului loan Darie, 


333 


I. G. Sbiera & Rudolf Gassauer 5 Leon cavaler de Goian 5 Victor Morariu 








întocmit de Ioan Iacob (avea să semneze şi regia), în baza textelor 
culese, odinioară, de Simion Florea Marian. Premiera spectacolului 
„Haiducii” a avut loc, în 24 martie 1972, pe scena Casei de Cultură 
a Sindicatelor, fiind salutată, în „Zori noi”, de Marcel Mureşeanu, 
care scria că „ceea ce contribuie îndeosebi la reuşita „Haiducilor” 
este dezvăluirea, cu fineţe şi convingător, a implicaţiilor sociale ale 
conflictului, a profundului lor dramatism. Folclorul sucevean oferă, 
prin marea sa bogăţie de cântec, culoare şi mişcare, o largă gamă 
de imagini artistice de maximă concentraţie, care a fost explorată 
cu rezultate remarcabile”. „Haiducii, conceput muzical de Ştefan 
Pintilie, George Sârbu şi de Andrei Lipovan, cu o coregrafie stilizată, 
imaginată de Viorel Vatamaniuc, îi aducea în cadrul scenografic 
datorat pictorului Dumitru Rusu pe artiştii Aurel Tudose, Traian 
Straton, Alexandru Dumbravă etc. 

În 1973, s-a pus în scenă „Asta-i hora horelor”, sub bagheta 
lui George Sârbu, în coregrafia lui Viorel Vatamaniuc, evoluând 
Sofia Vicoveanca, Traian Straton, Alexandru Dumbravă, Nicoleta 
Vasilovici, Aurel Tudose şi George Tofan. 

În 1974, la Casa de Discuri „Electrecord”, apar, drept tezauri 
folclorice („Întâlniri cu România”), discuri cu muzică populară 
bucovineană, interpretată de Sofia Vicoveanca, Silvestru Lungoci, 
Alexandru Bidirel, Alexandru Havriliuc, lon Uţă, Constantin Sofian. 

În toamna anului 1974, când compozitorul Andrei Lipovan 
este înlocuit cu prozatorul Oni Cazan în scaunul directorial, are loc 
premiera „Ce mi-e drag adun în cântec. 

Premiera inedită, din primăvara anului 1975, „La noi nu-i 
nimeni bătrân”, concepută de George Sârbu şi de Rodica Dominte 
(pe atunci, secretar muzical), avea să scoată la rampă romanţa, 
Ansamblul beneficiind şi de colaborarea lui Tolea Antonovici şi a 
Lidiei Andronescu-Despina. 

În toamna anului 1975, când Nistor Dominte îl înlocuia pe 
Onu Cazan la conducerea Ansamblului, s-a pus în scenă spectacolul 

„Plai de dor ţesut în cântec”, despre care, în „Zori noi, numărul din 
25 februarie 1976, s-a scris: „Sub conducerea dirijorului George 
Sârbu, formaţia orchestrală îşi nuanţează plăcut dialogul cu talentaţi 
solişti instrumentişti; desenul coregrafic atinge frecvent niveluri 
remarcabile de acuratețe, grupurile de dansatori impresionând prin 
ţinută şi omogenitate; George Tofan, Nicoleta Vasilovici, Alexandru 
Dumbravă şi Traian Straton au găsit drumul către preferinţele 
publicului. Ca întotdeauna, Sofia Vicoveanca, într-un recital de mare 
forţă expresivă, a strălucit prin profunzimea registrului liric, bogăția 
şi rafinamentul mijloacelor interpretative”. 

În vara anului 1977, al doilea turneu internaţional al 
Ansamnlului „Ciprian Porumbescu” a avut drept destinație Germania, 
cu ale sale „Zile ale Culturii Străine”, de la Dortmund (ediţia a XX-a). 

Premiera toamnei anului 1977,,„Bucuria-n cânt şi joc”, înseamnă 
şi debutul muzicianului Viorel Leancă, la pupitrul orchestrei, ca dirijor 
secund, dar şi cel al interpretei Maria Dascălu-Crăciun. 

„Românie, plai de dor”, spectacol din 1978, a impus moda 
suitelor de dansuri regionale (specifice zonelor Bihor şi Banat), 
însemnănd şi debutul interpretei Margareta Clipa. 

Sărbătorită, pentru prima dată public, printr-un spectacol 
folcloric, în 1979, când împlinea douăzeci de ani de cântec, Sofia 
Vicoveanca îşi confirma statutul de „însăşi cântecul bucovinean”, în 
prezenţa folcloristului Vasile Adăscăliţei şi a scriitorului Ion Țugui. 

În 1979, s-a pus în scenă „Mândru plai cu dulce grai”, cu Emil 
Havriliuc şi lon Uţă — dirijori, urmând ca, în 1980, să se continue 
tendinţa stilizantă a interpretării folclorului prin spectacol scenic, 
montându-se „La izvor de neam şi cântec”, în baza unui scenariu 
conceput de Marcel Mureşeanu şi de lon Cozmei. Au colaborat 
compozitorii Constantin Arvinte şi Ştefan Pintilie, regizorul 
Petru Mihail, de la „Rapsodia Română” din Bucureşti, şi pictorul 
sucevean lon Carp-Fluierici, care a conceput decorul. Coregrafia: 
Viorel Vatamaniuc; conducerea muzicală: Emil Havriliuc. În revista 

„Cronica”, din 22 mai 1981, Emilian Marcu scria despre acestă 
premieră: „Spectacolul reuşeşte să transpună scenic momente 
autentice de creaţie populară. Construit pe două mari momente ale 
vieţii omului, naşterea şi nunta, spectacolul aduce în prim plan peisajul 
satului moldovenesc. Scenariştii şi regizorul pun în evidenţă marea 
bogăție a folclorului şi profunda lui legătură cu trecutul nostru de 
luptă pentru neatârnare”. 

În 1983, când se împlineau 130 de ani de la nașterea lui Ciprian 
Porumbescu, în primăvară comemorându-se centenarul morţii 
geniului de la Stupca, noul director al Ansamblului, a organizat 
Zilele Ansamblului „Ciprian Porumbescu” (9-11 decembrie), în şirul 
manifestărilor locul central ocupându-l opereta „Crai Nou”, de data 
asta, în viziunea regizorală a lui Ilarie Curechianu, sub bagheta lui 
Emil Havriliuc şi în coregrafia lui Viorel Vatamaniuc, scenografia 
fiind realizată de Constantin Molocea. Cu un cor al Casei de Cultură 
a Sindicatelor, dirijat de Marian Palade, cu pianistul Mihai Petrescu, 
interpretative ale distribuţiei: Aurel Tudose (Moş Corbu), Herna 
Horvat (Dochiţa), Traian Straton (Ispravnicul), Alexandru Dumbravă 
(Leonaş), Marilena Oprea (Anica), Gavril Turei (Bujor). 


% 


Premierele din ultimii ani ai comunismului şi cele de după 
Revoluţie au însemnat, de fapt, adaptări ale spectacolelor mai vechi, 
precum „Cântec nou pe plai străbun” (1985), cu actorii Amza Pelea, 
Jean Constantin, Stela Popesu, Alexandru Arşinel şi Gioni Dumitriu 
şi cu interpreţii de folclor Maria Cornescu şi Nelu Bălăşoiu — invitaţi. 
„De pe plaiul strămoşesc” (1990), „Înalţă-te, Ştefane!” (1992), „Uniţi 
în cuget şi-n simţiri” (în colaborare cu Ansamblul Academic Joc” 
din Chişinău, 1993) au însemnat momente de virtuozitate, ţesute 
pe o realitate repertorială temeinică, virtuozitatea fiind răsplătită, 
în 1993 şi în 1994, cu titlul de laureat al Festivalului Concurs al 

Ansamblurilor Folclorice Profesioniste din România, pe care l-a tot 
dobândit Ansamblul. 

Opereta „Crai Nou”, într-o nouă montare, avea să consacre 
o activitate artistică profesionistă, cică, de 40 de ani — de parcă 
muzicienii, cu studii universitare de muzică la Viena şi la Cernăuţi, 
din perioada 1867-1953, ar fi fost neprofesionişti, în comparaţie cu 
noile talente înnăscute de la sate, care fuseră angajate la Ansamblu, 
deşi puţini dintre ei „auzeau” notele. 

În fine, timp de trei zile (20-22 decembrie 1994, Ansamblul 
Artistic „Ciprian Porumbescu” s-a sărbătorit pe sine, opereta „Crai 
Nou” beneficiind de bagheta lui Emil Havriliuc, noul director, 
din 1990, de îndrumările regizorale ale lui Ilarie Curechianu şi de 
talentul interpreţilor Aurel Tudose (Moş Corbu), Gavril Turei (Bujor), 
Alexandru Dumbravă (Leonaş), Traian Straton (Ispravnicul), Cristina 
Ivanov (Anica) şi Herna Scălicău-Săndulean (Dochiţa). Corul de 
cameră „„Voces Bucovinae” şi Formaţia instrumentală a profesorilor 
şi elevilor de la Liceul de Artă Suceava au dat vigoare spectacolului, 
iar Ilarie Curechianu opina, în caietul program, cum că, prin noua 
montare, „opereta „Crai Nou” a deschis, de fapt, un drum nou operetei 
româneşti. „Ie-ai dus, iubite” şi „Ah, ce dulce fericire” au la bază 
intonaţia vechii romanțe, iar în „Român verde ca stejarul”, „Frunză 
verde stejărel”, „Frunză verde barabo'”, „Gâl, gâl”, „Fa, Dochiţo, 
puică dragă”, „„Copilită de la munte”, „Bâr, oiţă, bâr”, artistul foloseşte 
melosul folcloric nealterat, aşa cum I-a cunoscut din copilărie... Dacă 
prin tot ceea ce am făcut până acum am contribuit din tot sufletul 
la înălţarea acestei instituţii pe culmile artei profesioniste, aş dori 
ca şi pe mai departe arta suceveana, slujitorii ei să facă în aşa fel 
încât Bucovina să rămână în continuare o adevărată vatră de cultură 
românească”. 

În cadrul aceloraşi manifestări aniversare, George Sârbu 
revenea în Suceava, din postura de scenarist şi de compozitor, cu 
spectacolul „Bucovina —Vatră Strămoşească”, structurat pe două 

părţi: „La hram, la Sfânta Maria” şi „Hora din vatra satului”, cu Sofia 
Vicoveanca, Margareta Clipa, Rodica Andronic, Lucia Păltineanu, 
Olga Drâmbei, Aurel Tudose, Traian Straton şi George Finiş, în 
distribuţie, şi cu o coregrafie imaginată de Costinel Leonte. 

Revenită la Ansamblu, Sofia Vicoveanca a fost sărbătorită, tot 
atunci, pentru cei 35 de ani de oficiere artistică în slujba folclorului 
românesc, cu spectacolul folcloric tematic „Omule, Pomule”, Sofia 
mărturisind într-un interviu: „Am revenit la Ansamblu ca la început: 
cu sfială, cu emoție, cu dragoste, mai ales că am regăsit un colectiv 
nou. Curajul de a apărea în faţa acestor mlădiţe este mare, eu încercând 
în mod public să uit povara anilor şi pârul nins. întotdeauna atmosfera 
caldă din culise face pe interpret mai deschis faţă de public. Am tânjit 
şi ţin mult la această atmosferă de colectiv. De fapt, mă aflu într-o 
familie. De când mă ştiu, am încălzit împreună un colţ de sobă în 
iernile geroase, ne-am hrănit dintr-un colţ de pâine toţi. N-am fost 
atât de prezentă acasă, cât am fost prezentă în mijlocul colectivului. 
Şi acum trebuie să spun că aici am cunoscut primele emoţii, primele 
speranţe, primele împliniri, pentru a ajunge unde mă aflu astăzi. Dar 
continuu şi acum să scormonesc, să analizez chipurile oamenilor, 
pentru a mă menţine cât se poate de proaspătă”. 

În finalul manifestărilor aniversare, spectacolul „Joc şi cântec 
românesc” a adus în scenă artişti suceveni ai ultimelor decenii: soliştii 
Traian Straton, Alexandru Dumbravă, Laura Lavric, Maria Bararu, 
Aurel Tudose, Margareta Clipa, Rodica Andronic şi George Finiş, 
şi instrumentiştii Alexandru Havriliuc, Constantin Mândrişteanu, 
Costel Burcea, Gheorghe Nuţu, Constantin Sofian şi Dan Decebal 
Chitic, toţi aflaţi sub bagheta dirijorală a lui Viorel Leancă, coregrafia 
spectacolului fiind semnată de Viorel Vatamaniuc şi de Costinel 
Leonte. 

Simpozionul „De la folclor, la operetă populară” certifică, prin 
titlu, ultimele tendinţe în arta spectacolului de folclor, în întreaga 
Românie, cu riscul irosirii unei adevărate istorii în memoria culturală 


338 


Istoria muzical-dramatică a Sucevei 





recentă, drept „Ansamblul... amintirilor”. 

„Au urmat alte zeci de spectacole, sub direcţia lui Geoge Sîrbu, 
1995-1996, şi a lui Vasile Florea, 1996-1997, an în care la conducerea 
ansamblului revine Emil Havriliuc, până la 31 martie 2009. Drumurile 
prin lume ale artiştilor suceveni continuă cu: Festivalul Muzicii 
Europene de la Krumbach — Germania 1997, (Ansamblul fiind) 
invitat de onoare la Bursa internaţională de Turism de la Berlin, 
1999. În anii 2000 şi 2001, în colaborare cu Televiziunea Română 
s-au organizat, în cadrul emisiunii „Tezaur folcloric”, spectacolele 
„Moştenitorii” şi „Muguri de tezaur”, la Suceava şi Rădăuţi. Din 
„Moştenitorii” de atunci îi regăsim în spectacolul aniversar de 
astăzi (2009 — n..), pe soliştii Elena Simionesei-Chitic şi Sorin Filip. 
Mai menţionăm participarea ansamblului la Festivalul „Callatis”, 
Festivalul internaţional „Cerbul de Aur”, Braşov 2002, laureat al Calei 
Folclorului Românesc, titlul oferit de Ministerul Culturii şi Cultelor în 
decembrie 2002 , laureat al Festivalului de la Agrigento, Italia 2003, 
Trofeul „Aurea Fenice”, Naro, Italia, 2003, laureat al Festivalului 
internaţional de Folclor de la Martigues, Franţa, 2003”. 

Moda auto-sărbătoririi aniversare, din 5 în 5 ani, fusese impusă, 
în 2004, de lon Cozmei, Viorel Vatamaniuc, loan Lionte, Constantin 
Mândrişteanu, George Sârbu, Alexandru Dumbravă şi Traian Straton, 
când se împlineau „50 de ani de cântec şi Joc”. 

În baza unui repertoriu consistent şi a virtuozităţii artiştilor săi, 
Ansamblul, grupând, sub diverse titulaturi, calupuri din vechile lui 
spectacole, evoluează pe scena Festivalului Internaţional de Folclor 
din Tournai — Belgia (2005), pe cea a Festivalului Folcloric de Artă şi 
Tradiţie Populară Românească de la Otopeni, şi pe cea a Festivalului 
„Muzici şi Tradiţii în Cişmigiu”, din Bucureşti, întemeind, în 2007, 
în baza unui proiect Phare CBC 2004, un efemer festival propriu, 
„Festivalul dansului şi cântecului tradiţional bucovinean”, topit, 


1% Cozmei, Ion, şi Săndulean, Herna, Între adevăr şi amintire, 2009, p. 32 a broşurii 
aniversare 

practic, în proiectele Consiliului Judeţean Suceava, „Crăciun în 
Bucovina” şi „Paştele în Bucovina”. 

În 1 aprilie 2009, s-a înfiinţat Centrului Cultural „Bucovina” 
(condus, în ordine cronologică, de Petre Horvat, Vasile Ursache, 
Sever Dumitrache, Petre Horvat şi Viorel Varvaroi), care grupează 
toate instituţiile de cultură ale Consiliului Judeţean Suceava, inclusiv 
Ansamblul Artistic „Ciprian Porumbescu”, în componenţa: Laura 
Lavric (până în 2013), George Finiş, Margareta Clipa, Dana Dăncilă, 
Nicolae Vieru, Lucica Păltineanu, Sorin Filip şi Rodica Andronic 
— solişti vocali, Adrian Semeniuc, Dinu Croitor, Ionuţ Țanţa, Igor 
Corjan, Paraschiv Burcea, Dan Decebal Chitic, Constantin Pascal, 
Constantin Burcea, Leonard Zamă — solişti instrumentişti, Mariana 
Cazacu, Cabriela Burcea, Mihaela Calistru, George Palaniuc, loan 
Nemţoi, Gelu Constantinescu — solişti dansatori, cu Sorin Filip 
director, cu Viorel Leancă dirijor şi cu Costinel Leonte coregraf. 

Din 2013, în baza organigramei concepută de noul manager al 
Centrului Cultural „Bucovina”, Viorel Varvaroi, direcţia Ansamblului 
Artistic Profesionist „Ciprian Porumbescu” a fost încredinţată Tamirei 
Gonda Cojocariu, Viorel Leancă rămânând la pupitrul dirijoral. 

În 2014, s-a organizat, în cadrul Festivalului Internaţional de 
Folclor „Întâlniri Bucovinene”, Concursul judeţean de interpretare 
a cântecului popular românesc „Glas bucovinean”, Laura Erhan din 
Vatra Dornei, Mădălina Georgeta Lupupopii din Molid, Denisa 
Apetrei din Dolhasca, Andreia Steclaru din Suceava, Andrei Iftime din 
Slatina, Andreea Chisăliţă din Moara, Alexandru Sahlean din Cacica 
şi Alexandra Diana Dan din Putna primind, din postura de laureați, 
îndreptăţirea de a evolua în spectacolele Ansamblului Artistic 
Profesionist „Ciprian Porumbescu” şi de a se consacra, în timp, drept 
noua generaţie de aur a folclorului bucovinean. 


Ce va urma? Pun doar întrebarea, pentru că mă tem de o 
eventuală conturare de răspunsuri (|. D.). 

Anexe iconografice 

(Cu referiri critice la mişoarea muzicală din România de azi) 





Conferinţe ținute la Universitatea liberă 
în zilele de 5, 9 şi 12 Aprilie 1932, de 


GEORGE ONCIUL V a 
Profesor la Conservator şi Lector universitar. 5 | 


Gih. Socoliuc, ŞI. Pavelescu, R. Strahmuţchi, D. Străchinaru, N. Stănescu, 
P. Irimescu 





Extras din volumul: Gh. Ruptaş, A. Stănescu, O. Cosmovici, E. Chirovici (Harpagon) 4 

CERNĂUȚI, 1932. 

Ansamblul de Cântece și Dansuri „Ciprian Porumbescu” în 1962 și 1964 

Ansamblul de Cântece și Dansuri „Ciprian Porumbescu” în 1968 și 1970 

1. G. Sbiera & Rudolf Gassauer 5 Leon cavaler de Goian 5 Victor Morariu 

Balet „Cosmos”, 
stagiunea 1963-1964 





Dragoș Lucan, Gh. Popescu-Judeţ, 
Viorel Vatamaniuc, Constantin 
Arvinte, George Sârbu, în 1967 

Ansamblul de Cântece și 
Dansuri „Ciprian Porumbescu”, 
în 1966 


Orchestra Ansamblului Artistic 
„Ciprian Porumbescu”, în 1973 

Ansamblul de ieri 

1. G. Sbiera E Rudolf Gassauer 5 Leon cavaler de Goian & Victor Morariu 








Dirijor: Viorei LEANCĂ impresar artistic: Sorin F Coregrat: Costinel LEONTE 
ULTRA Til Director general: Petre Horvat [LiritI Nile lit li Rai lLli 
LA] 

Cuprins 
Ion Drăguşanul: 
0) cronologie a artelor SUCEVERE: uses anemia sania 5 
I. G. Sbiera: 
Teatru româneşe în CETNAUUI ne ea aid cea ei aaa 22 
Teatru nemţesc-polonez în Cernăuți n acnee ceea aoeaaaenosaaa ete asasina 26 
A doua stagiune teatrală românească în Cernăuţi .......eene nea eneneeee 28 
Divergenţă de opinii în comitetul teatral... 30 
Mihail Păscali îti Cernăuți casetă tea catia taia 31 
Fani Tardini, a treia oară în Cernăuţi... nenea ene nenea nenea 34 
Matei Milo; îti (OGEMaNIțI sie ntre ae e a a 35 
ien ue jug Baa zi Lo 2 | RIRRIRR RE RRDP RR RP RARI RN RI NEO RR RD NR 37 
(0) IN) 1 at lia a Aaa aia dv mada aia 40 
Teatru, concerte, serate muzicale declamatoare, prelegeri ............ 42 
Rudolf Gassauer: 
Suceaya muzicală de altădatță e ia crea caine esa antaee ieaeaaaaaea 47 
Victor Morariu: 
Mişcarea muzicală şi teatrală a Sucevei româneşti, 
înainte de înfiinţarea Reuniunii „Ciprian Porumbescu” ................ 67 
Înfiinţarea Reuniunii „Ciprian Porumbescu” see eeaasaeaa cate saeoaa diana 85 
Perioada I-a: Severian Procopovici (1903-1907)... nenea 89 

11,15e14.1908; până la V913 cei sonate aa eee a ta gat 100 

III. Războiul şi Unirea (1913-1920)... eee nene ema 123 

IV. De la reconstituire (1920), până la 1925. „Crai nou” 

şi „Baba Hârca”. Zile de sărbătoare la Suceava. ......... eee. 133 

ibaleul-opereței.„„Cral 100U” saca esa anna aia cane ee ea aaa 139 
Anul administrativ 1922/23 cmc eneeneeneneeneene eneeeecaeenae 146 
Anul administrativ 1923/24.........ceae nene nene eee ene nea neae 151 
Anul administrativ 1925... nenea eee ene caen 155 

V. Inaugurarea scenei renovate din „Dom Polski”. 

Anul administrativ 1926/27 m smu caa sasi iad ia aaa i 164 

VI. Două culmi în viaţa artistică a Reuniunii: „Beizadea 

Epaminonda” şi „Avarul”. Anul administrativ 1927/28.............. 177 


VII. Angajarea domnului Constantin Mărculescu 

ca director artistic al secţiei de teatru. Turneul, în Cernăuţi, 

cu „Extemporalul”. Jubileul de 25 ani de la înfiinţarea 

Reuniunii. Anul administrativ 1928/29.......cme eee eee aeeaee 190 
VIII. Patru remarcabile succese: „Prostul”, 

„Doctorul fără voie”, „Institutorii” şi „Vânt de primăvară”. 
Ideea unui bust al lui Ciprian Porumbescu. 

Anul administrativ 1929/30, preşedinţia Ştefan Pavelescu ......... 201 
IX. „O scrisoare pierdută”, „„Vânzătorul de păsări”, 

Anonimul”. Jubileul de 30 ani al Reuniunii. 

Semicentenarul morţii lui Ciprian Porumbescu. 

Dezvelirea bustului lui Ciprian Porumbescu. 

„Familia improvizată”, „Dracul”. Perioada 1930-1935, 


președinția ]arion Berezniţehi, „seca esa eaai nipone aa ine paie 211 
Marca sărbătoare a Sucevii: dezvelirea 
bustului Ciprian PorurnbesCIl, usa asanarea iapa 233 


X. Sediul Reuniunii. „Soacra domnului deputat”. 

Romancierul lonel Teodoreanu, la Suceava. 

Audiții muzicale pentru elevi. Tipărirea ineditei „Cisla”. 

Anul administrativ 1935/36 „masură atasam caise anca aetrae ae 248 

XI. Reluarea „„Pescuitorului de umbre”. Turneul cu 
>» 


„Familie improvizată”, la Botoşani şi Cernăuţi. 
Hotărârea de a clădi o casă a Reuniunii. 


Anul administrativ 1936/37......e eee neon neaeenaeeeanaeeaaneeeaaee 261 
Anuarul Reuniunii muzicale-dramatice 
„Ciprian Porumbescu” pe anul administrativ 1937/38........cuneeee. 267 


Leon cav. de Goian: 


Din memoriile muzicale ale lui Leon cav. de Goian.................... 283 
Copilaria: 1850-1852 : esoterice cae rea dea 284 
Ani de învăţătură: 1852-1861......mcmneeneeeeenenenenenene ana anaea 289 
Viena: Septembrie 1861 — Februarie 1866...........ceneeeeee 294 
14 Martie 1866 - 30 Septemvrie 1868. Cernăuţi................ 314 
1569-1874. DUDE VIE cacat n ei ada d 316 
(erai, 10741.88 5 noa ali aia ein ăn tatei 318 

Ion Drăguşanul: 

În joc de POStEAțĂ sania cea aa ăn dia 329 

RIES IO 100 LOC atei ta Sonata tii oa aa d eta 341 

